
Käsilläolevaa Olfert Ricard'tin kirjaa, jonka suomentamisella 
allekirjoittanut on saanut paljon iloa ja toivoakseen 
hyötyäkin, tarjotaan tässä suomalaiselle lukijalle. 
Ennenkuin T:ri Carl Friesin oivallinen ruotsinnos mainitusta 
kirjasia ehti suomentajan käsiin, oli suomennos 
jo valmis, jopa kustantajankin huostaan annettu. Mutta 
kun ruotsinnos saapui suomentajan käsiin ennenkuin painaltamistyöhön 
oli ennätetty ryhtyä, oli vielä aikaa verrata 
suomennosta ruotsinnokseen. Siten sai suomentaja aihetta 
ottaa moniaita kohtia uudestaan harkittavakseen. Eikä 
tällainen uudistettu harkinta suinkaan ollut vahingoksi 
asialle, sillä epäilemällä siten selvisi moni seikka suomentajalle 
ja kirkastui moni ajatuksenvivahdus, joka muutoin 
ehkä olisi hämäräksi jäänyt. Kuitenkin piti suomentaja 
aina mielessään, että häneltä oli suomennettavanaan 
tanskalainen eikä ruotsalainen teos, ja tästä on seurauksena, 
että suomennos pysytteleikse alkutekstiä lähempänä 
kuin ruotsinnosta. 

Mainita sopinee myös, että kirjan tekijä on erittäin 
suositellut ruotsinnosta ja että suomentaja hänen viittauksestaan 
on kirjan loppuun ruotsinnosta mukailemalla 
pannut huomautuksia sellaisista kohdista, jotka suomalaiselle 
lukijalle saattaa olettaa olevan oudonpuolisia. 

Jos lukija edes likimaille saa samaa iloa ja tyydytystä  
tätä kirjaa lukeissaan kuin suomentaja on saanut 
sitä suomalaiseen kieliasuun siirtäessään, ei olisi tämä 
suomennos turhaan päivänvaloa nähnyt. Tulkoon se 
siunaukseksi monille, sekä vanhoille että nuorille — varsinkin 
nuorille! 

Suomentaja. 



Ja me näimme hänen kirkkautensa. — 
Johannes. 



Hän on kuin vuori; me saatamme sitä kiertelemistämme 
kierrellä, kierrellä tuntikausia: se pysyy 
vain yhtä etäällä ja saavuttamattomana valkeassa 
ylevyydessään. Näin ihmeellisen Fusijama-vuoren 
avaruuden sinessä purjehtivan kevyenä 
keilana, lumoavan kauniina, unelmantapaisena näkynä 
ilmassa, ja etanan hitaalta tuntui kulkumme, 
kun tuntikausia kaartelimme rautatietä myöten 
sen ympäri, mutta vuori näytti yhä vain meistä 
etääntyvän. 

Kuinka mielelläni kirjoittaisinkaan kirjan Jeesuksesta 
Kristuksesta — , olenpa jo kauvan halunnut 
sen tehdä — kirjan, joka puhuisi nykyajan kieltä 
ja joka saisi autetuksi aikani nuorisoa ihailemaan 
hänen olentonsa rikkautta ja hänen ihanaa muotoansa 
katselemalla tulemaan iloiseksi. 

Mutta se ei minulta ota menestyäkseen, ei ainakaan 
vielä nykyään; kenties joku, joka hänen 
kanssansa on useampia vuosia kuin minä vaeltanut, 
on pystyvä sen tekemään. 

Hiukkasen lähemmäksi vuorta tulemme sentään 
yhä, ja moniaat sen kauneudet alkavat vähitellen 
tulla näkyviin ja selvemmin ilmikäydä. Luulenpa 
kuitenkin nytkin jo tietäväni vähäisen sellaista, 



8 



jota saatan Kristuksesta kertoa, luulen tietäväni 
kertoa siitä valosta, joka loistaa hänen kasvoistaan, 
ja siitä heijastuksesta, joka lähtee niistä ihmissydämistä, 
jotka häntä ympäröivät, ymmärsivät ja 
rakastivat. Nyt lukija sen tietää: mitään tyhjentävää 
tahi yhtäjaksoista kuvausta en voi antaa, — 
esitän vain katkelmia, jotka saattavat näyttää tilapäisiltä, 
mutta tuskin kai tuntuisivat sellaisilta, jos 
tuntisin omaa sielullista kehitystäni paremmin. 
Nämät ovat niitä piirteitä, jotka erityisesti tulivat 
näkyviin, kun katselin häntä ja hänen miehiään, 
ja joista minä sen vuoksi lähemmin saatan paraiten 
kertoa. 

Aineksinani on ensi sijassa peruskirja, jonka 
muodostavat nuo neljä silminnäkijäin ja aikalaisten 
kirjoittamaa kertomusta ja jota minun on viime 
vuosina ollut uudestaan ja perinpohjin tutkittava. 
Ihmeekseni ja ilokseni on tämä tutkimus 
uudelleen vahvistanut minussa sen vakaumuksen, 
etteivät evankeliumien kirjoittajat olleet ainoastaan 
totuutta rakastavia ja selvästi ajattelevia, vaan myös 
korkeamman hengen vaikutuksen alaisia miehiä. 
Mutta sen olen asettanut yhteyteen niiden kokemusten 
kanssa, joita minulla vuosien kuluessa on 
ollut oman sielunelämäni alalla ja työstäni, jota 
täällä kotona olen nuorison keskuudessa tehnyt; ja 
tästä on tämä kirja niin sanoakseni pohjasakeutuma. 
Tältä kannalta katsottuna on menettelytapani 
selvä. Olen yrittänyt ymmärtää noita etäisiä 
henkilöitä lähtemällä siitä, niitä nykyaikainen, 
uskonnollinen sielunelämä saattaa meille opettaa, 
lukea rivien välistä niin hyvin kuin taisin, arvailla 
vaikuttimia ja ajatuksia ja seurata sekä Kristuksen 

että hänen lähimpäin ystäväinsä sielullista kehitystä, 
verraten heidän sanojaan ja ajatuksiaan omiin kokemuksiimme; 
ja päinvastoin havaitsin myös, että 
aivoituksiin ja vaikeuksiin, joita tapasin itsessäni 
ja nuorissa aikalaisissani, saattoi löytää ratkaisun 
tahi ainakin jonkinlaisen selityksen Jeesuksen ja 
hänen ensimäisten opetuslastensa samansuuntaisista 
kokemuksista. 

Se yksipuolinen kehitys, jonka alaisena nuorison 
keskuudessa harjoittamani monivuotisen työni 
vuoksi olen ollut, sopinee mainita selitykseksi siihen, 
että kirja enimmiten tähtää nuorten sielunelämää. 
Mutta kun tämän työni aikana olen itsekin 
jo vähäisen vanhentua ehtinyt, saattavat ehkä 
vanhemmatkin lukijat löytää siitä jotakin tuttua. 

Pari kappaletta on ennen ollut painettuna sanomalehdissä 
tahi joulujulkaisuissa ja sittemmin 
osittain muutettuina tähän otettu. Useimmat eivät 
ole ennen päivänvaloa nähneet; kaikki ne ovat 
ensinnä olleet suullista esitelmää varten muodostetut 
ja useimmat niistä ovat saaneet lopullisen asunsa 
matkalla kahden valtameren yli. 



Johannes Kastajan elämäntaru ja ihmiselämässä 
tapahtuva valmistustyö. 

Kuusi ja Johannes kuuluu aikaan adventin, 
Ja viittovat siis aikaan tulevaiseen; 
Ja kuusen joulutähtönen sätein lempein 
Se viittaa Herranpäivään ihanaiseen. 

Chr. Richardt. 

I. 

On olemassa eräs tähti, jota sanotaan kointähdeksi. 
Harva silmä sen näkee; sillä se nousee 
myöhään yöllä, nousee niihin aikoihin kuin viileä 
tuulenviuha ajaa öiset laineet pitkissä jaksoissa 
aamun rantaan. Pieni laivapoika yksinäisessä vartiossansa 
ja sotilasvartija vartijapaikallansa sen näkee 
ja iloitsee lyödessään käsiään ruumistaan vasten 
lämpimänä pysyäkseen; sillä nyt hän tietää, 
että päivä pian tulee. Vaaleanvihreä väräjävä kointähti 
on auringon sanansaattaja ja ennustaa aamuruskon 
tuloa. 

Israelissa nousi kointähti. Johannes oli sen 
nimi. Silloin oli yötä kestänyt pitkältä, toinen lupauksen 
tähti oli tuikkinut toisensa perään. Ensimäinen 
sellainen tähti syttyi jo suljetun paratiisinpuiston 
yllä, kun Jumala lupasi vainion siemenen, 
joka oli rikki polkeva käärmeen pään; suuri ja 
ihana tähti loisti Abrahamillekin, kun hän lähti 

maastansa, kodistansa ja suvustansa matkalle penikulmien 
laajuiseen, yksinäiseen erämaahan: sinussa 
siunataan kaikki maan sukukunnat! Ja tähti tähden 
perästä syttyi taivaalla; mutta loppuyö oli tähdetön 
ja pimeä, ja hartaasti ikävöittiin aamun tuloa. 
Ja niinkuin joskus saamme nähdä kokonaisen parvisen 
ihmisiä kokoontuvan sairaalan portille odottamaan 
hetkeä, jona omaiset ja tuttavat pääsevät 
sairaita katsomaan, samoin seisoi lopulla parvi 
hurskaita, enimmäkseen vanhoja ihmisiä, temppelin 
esikartanolla odottamassa, päivää odottamassa. Ja 
juuri nämä, nämä ne sittemmin olivat muodostavat 
suojavartioston Jeesus-lapsen kätkyen ympärille 
ja yhtyvät taivaallista auringonnousun huomenvirttä 
laulaen muinoisen Daavidin-harpun säveliin. 

Silloin nousi yksinäinen Johannes-tähti ja päilyi 
Jordan-virran vedessä; nyt oli aurinko varmaan 
pian nouseva. 

— Meidän kaikkein on syytä oppia tuntemaan 
Johannes Kastajaa, sillä hän on kenties suurin ihminen, 
mikä milloinkaan on elänyt. Ainakin sanoi 
Jeesus häntä suurimmaksi. Ei hän sanonut 
sitä hänelle itselleen, vaan hän sanoi sen hänen 
ystävilleen ja vihollisilleen; ei hän sanonut sitä silloin, 
kun Johanneksen onni oli korkeimmillaan; 
vaan silloin, kun hän oli sortunut suuruus, sanoi 
Jeesus nämät sanat: »Totisesti sanon teille, vaimosta 
syntyneiden joukosta ei ole noussut suurempaa 
kuin Johannes Kastaja». Mimmoinen Beethoven 
on säveltäjänä ja Rembrandt maalarina; mimmoinen 
Shakespeare on runoilijana ja Spurgeon saarnaajana; 
mimmoinen Napoleon on sotapäällikkönä, 
semmoinen on Johannes Kastaja ihmisenä. 

Hän oli papin poika, ja pappein pojathan, kuten 
tunnettua on, pahimpia ovatkin. S. o.: asian 
laita on todellisesti niin, että he usein ovat vilpittömimpiä 
kaikista. Sillä kun he eivät tahdo palvella 
Jumalaa, tietävät he jo kotoa käsin, ettei 
hyödytä mitään olla tahtovinaan. Niin eivät he 
ryhdy kaksinaiseen peliin, kuten niin monet nuoret, 
jotka koettavat pitää sopua Jumalan kanssa 
samaan aikaan kun elävät omain halujensa mukaan. 
He rikkovat sillan kokonaan — ainakin 
ajaksi. Ja Tanskanmaan tulisi vähimmin kaikista 
liian paljon papin poikia syyttää, sillä monelle 
heistä olemme kiitollisuuden velassa, aina Grundtvig'sta 1 
ja Kristian Winter'istä 2 alkaen Henrik Pontoppidan'iin 3 
ja Vilhelm Andersen'iin 4 asti. 

— Tuli kerran nuori neito ja sai suurta 
apua vanhalta papinvaimolta Juudan vuorimaassa; 
mutta tuo vanha papinvaimo sai kuitenkin itse 
enimmän tämän kyläilyn aikana. Nuori Maria 
tässä nyt tuli Elisabetilta neuvoa pyytämään. Juuri 
kun hän eräänä päivänä istui pienessä huoneessaan 
Nasaretissa, tapahtui hänelle ihmeellisiä asioita. 
Nimi, kaikista nimistä korkein, oli siellä ensi kerran 
mainittu. Pienestä ikkunastaan uloskatsellen 
näki hän hätähätää kuningaskunnan, alaltaan äärettömän. 
Jumalan enkeli oli tullut hänen kynnyksensä 
ylitse, ja siitä hetkestä oli huoneessa kaksi 
olentoa. Hän oli oikeastaan ensimäinen kristitty 
ja viimeinen juutalaisnainen. Hän oli ensimäinen, 
joka rakasti Jeesusta, sillä hän kantoi häntä sydämensä 
alla, ja hän oli ensimäinen, joka tunsi Kristuksen 
kärsimysten osallisuutta, sillä hänen paras 
ystävänsäkään ei häntä aluksi uskonut. Ja hän 

oli Israelin päämäärä ja tarkoitusperä. Kerrotaan 
olevan olemassa muutamia harvinaisia kasveja, 
jotka monen vuoden perästä tuottavat yhden ainokaisen 
ihanan kukan ja sitten kuolevat. Puolentoista 
vuosituhatta oli Jumala hoitanut ja suojannut 
Israelin istutusta ja katso, silloin puhkesi valkea 
mariankukka. Israelin elämäntaru oli päättynyt, 
sillä . sen päämäärä oli saavutettu: siitä oli 
Herran äiti syntyvä.T Siitä ja monista muista asioista 
keskustelivat nuo kaksi naista, ja he veisasivat siten 
ensimäiset jouluvirret toistensa kanssa. Arvelen, 
ettei Jeesus sittemmin unhottanut, mitä hyvää hänen 
nuori äitinsä oli siinä kodissa kerran saanut osaksensa, 
vaan oli siitä kiitollinen vielä Johanneksellekin. 

Kun Johannes syntyi, sanoivat ihmiset: »Mitähän 
tästä lapsesta tuleekaan?» Niin sanotaan ainakin 
kun lapsi syntyy maailmaan. Äidistä näyttää 
aina siltä, ettei hänen lapsosensa vertaista ole koko 
maailmassa; ja oikeassa hän onkin, sillä jokaisessa 
lapsessa on aivan uutta ja erikoista kaikkiin muihin 
lapsiin verrattuna. Mutta tässä oli syytä odottaa 
paljoa. 

Kun vanhat vanhemmat varhain kuolivat, olisi 
ollut syytä sanoa: »Mikähän tästä lapsesta nyt tuleekaan?» 
Jumala otti itse hänen kasvatuksensa 
huostaansa, ja erämaa avautui hänelle oleskelupaikaksi. 
Siellä hän kasvoi. 

Erämaa painoi koko elämän ajaksi leimansa 
häneen. Hänestä tuli vapauden intohimoinen rakastaja. 
Siitä sitten kerran hänen henkinen masennuksensa 
lähti; mutta siinä taivaanvaltakunnassa, 
jonka oven hän aukaisi, oli tunnuksena, että siinä 
rakastetaan vapautta. Vapaudesta ei voida liian 

kallista hintaa milloinkaan maksaa, oli erään hyvän 
ystävättäreni tapa sanoa; — mutta se myydään 
usein polkuhinnasta, lisäisin niinä hyvin mielelläni. 
Ei kukaan voi myös sanoa, että Johannesta tässä koulussa 
lelliteltiin: hänen pukunsa ja ruokansa tietää 
jokainen lapsi, ja Jeesus kuvasi hänet sittemmin 
sellaiseksi, joka ei häilynyt sinne tänne niinkuin 
ruoko Jordanin rannoilla eikä ollut hienoihin 
vaatteisiin hovissa oleskelevien ihmisten tapaan 
puettuna. Monet, jotka olivat vähimpiä taivasten 
valtakunnassa, saivat sittemmin nauttia paljoa useampia 
tarpeettomia elämäntarpeita, kuin mitä hän, joka 
oli suuri ulkopuolella taivaan valtakuntaa, vaati. 

Niinpä oli hän tavattoman rohkea. Hän oli 
niin usein kuullut erämaassa petojen karjuntaa, 
ettei ottanut säikähtyäksensä kettua, joka esiintyi 
neljännesruhtinaan levättiin puettuna. Ja tuolla 
korvessa painui ainaiseksi hänen uskonnolliseen 
elämäänsä ratkaisun leima; sillä hän oli enimmäkseen 
ollut kahden Jumalan kanssa eikä milloinkaan 
ihmisiltä oppinut mukautumisen taitoa. 

Sillä tavoin oli hän koulutettu ja varustettu, 
kun hänelle Jumalalta tuli kutsumus. 

Luukas kuvaa senaikaista historiallista asemaa, 
kun »Jumalan sana tuli» Johannekselle, kuten vanhatestamentillis-profeetallinen 
sanontatapa kuuluu. On 
kuin näkisimme senaikuisen maailmankartan olevan 
levitettynä — ja Jumalan sanan leijailevan korkealla 
ilmassa kuin petolinnun, joka tahtoo iskeä 
saaliiseensa jossakin paikassa. Tiberius oli keisarina 
Roomassa; siellä istui valtaistuimellaan maailman 
mahtavin mies, hänelle kai Jumalan sana tuli? Ei, 
ei hänelle. Pilatus oli maaherrana Syriassa, keisarin 

edustajana Itämailla — mutta ei se hänellekään 
tullut. Se liitelee vielä vaanien tuolla ylhäällä sinisessä 
avaruudessa, valitakseen aseensa. Herodes 
oli neljännesruhtinaana Galileassa ja hänen veljensä 
Filippus oli neljännesruhtinaana Ituraeassa ja Trakonitiksessa 
ja Lysanias neljännesruhtinaana Abilenessä; 
— mutta ei, ei kellekään niistäkään Jumalan 
sana tullut. Mutta Annas ja Kaifas olivat ylipappeja, 
valtiokirkon korkeimpia edustajia, joilla 
oli pyhän viran kaikki arvonmerkit, — niille Jumalan 
sana tietysti tuli? Eipä; ei se niillekään 
tullut. Se tuli nuorelle papinpojalle, joka oleskeli 
erämaassa. 

Sitä silmänräpäystä, jona hän astui esiin, ei 
voida liian tärkeäksi arvata, eivätkä ihmiset sitä 
milloinkaan unhottaneet. Juutalainen historiankirjoittaja 
Josefus, joka eli Titus keisarin aikana, 
ei mainitse mitään Jeesus Nasareetilaisesta, mutta 
tietää kertoa Johannes Kastajasta ja siitä hengellisestä 
liikkeestä, jonka hän sai aikaan. Ja kun Pietari 
ensi kerran julisti kristinoppia erään pakanan 
talossa, alotti hän julistuksensa Johannesta mainitsemalla. 
Markus, joka on kirjoittanut Jeesuksen 
elämäkerran, alkaa kirjoituksensa sanoilla: »Tämä 
on Jeesuksen Kristuksen evankeliumin alku», ja 
»alku» on Johannes. 

Tuossa seisoo siis suuri adventtimies oven edessä 
ja soittaa syvästi kumajavin sävelin taivaanvaltakunnan 
huomenkelloa. 

Hänen julistuksessaan on kaksi puolta. 

Hän julisti tuomiota ja sanoi, että kaikkien 
ihmisten tuli kääntyä. Hänen puheessaan oli rajujen 
kevätmyrskyjen kohinaa, siinä oli kaikua 

semmoista kuin lähtee syksyllä metsässä kirveen 
iskuista. Mutta kun sielut olivat tuskassa ja tulivat 
ja kysyivät: mitä meidän on tehtävä, puhui hän 
käytännöllisesti ja avuliaasti heille. Sotilaille ei 
hän pitänyt epäkäytännöllisiä aseittenriisumisesitelmiä, 
vaan sanoi: »Älkää tehkö kelienkään väkivaltaa 
älkääkä kiristäkö!» Tullimiehille hän ei sanonut: 
jättäkää maallinen työnne ja ruvetkaa maallikkosaarnaajiksi, 
vaan hän sanoi: »Olkaa tästälähin 
pettämättä ihmisiä!» Kuninkaallisille henkilöille 
hän ei sanonut: teidän majesteettinne on 
luonnollisesti poikkeusasemassa, vaan hän sanoi: 
»Ihan sama siveyden vaatimus, joka pannaan kaikille 
ihmisille, koskee teitäkin: sinun ei ole sallittu 
pitää veljesi vaimoa!» Yhteiselle kansalle hän ei 
sanonut: »en minä niin jyrkkä siinä tahtonut olla», 
vaan hän sanoi: »Jakakaa vaatteitanne ja ruokaanne 
niille, joilla ei mitään ole!» Mutta kansan hengellisille 
johtajille puhuessaan käytti hän mitä kovimpia 
sanoja; niille sanoi hän: »Te kyykäärmeiden 
sikiöt, kuka on teitä neuvonut pakenemaan tulevaista 
vihaa? Tehkää siis parannuksen mukaisia 
hedelmiä!» Perheenemännille taas oli hän varmaankin 
sanonut: »Älkää milloinkaan unhottako, 
että palkollisenne ovat kodin lapsia niinkuin omatkin 
lapsenne!» Ja palvelijattarille: »Tehkää työnne 
niin, että Jumalan silmä voi mielisuosiolla sitä katsella. 
Sanomalehtimiehille hän varmaan olisi sanonut: 
»Ei teidän ole lupa valhetella!» Ja aivan mahdotonta 
on arvata, mitä hän olisi sanonut Tanskan 
valtiopäivämiehille. 1 ) 



l ) Ja niitä Suomen? 



Suomentajan muist. 

Mutta hänen jousessaan oli vielä yksi jänne. 
Hänellä oli, kuten kaikilla oikeilla saarnaajilla 
tulee olla, Jeesuksen kuva. Ei hän ainoastaan 
sanonut: »Kääntykää, sillä helvetin henget ovat 
kintereillänne», vaan hän sanoi: »Kääntykää, — 
sillä taivasten valtakunta on lähestynyt!» Rajut 
myrskyt tietävät kesää. Jeesus oli kesän aurinko, 
ja Johannes oli se mies, joka avasi tämän päiväpaisteenmaan 
ovet. Ensin hän sanoi: »Hän tulee!» 
Ja sitten crescendo: »Hän on tuossa!» Ja sitten 
— fortissimo: »Tuossa hän on», sekä osotti häntä 
sormellaan. 

Ja todellakin: tuossa hän oli. 

Jeesuksen odotusvuodet olivat päättyneet, ja 
hän oli saapunut sille kohdalle, että hänen täytyi 
saada selvyyttä kutsumuksestaan ja hetkestään. Ja 
niin pyrki hän sinne, mihin kaikki sillä kertaa pyrkivät: 
Johanneksen pakeille. 

Hän etsi neuvoa Johannekselta, niinkuin hänen 
nuori äitinsä aikanaan oli etsinyt neuvoa Johanneksen 
äidiltä. Hän löysi myös, mitä hän etsi; 
mutta Johannes kuitenkin sai enimmän, niinkuin 
ennen Elisabet. 

Hän puhui usein siitä sittemmin ja sanoi, aivankuin 
itseään moittien: »Enkä minä häntä tuntenut 
— !» Ja itseään hän ajatteli sanoessaan aikalaisilleen: 
»Hän seisoo keskellämme — hän, jota ette 
tunne!» 

Sillä kertaa oli hän korkeimmillaan, ja Israelin 
paras nuoriso oli häneen kiintyneenä. Hän oli 
opettanut heidät rukoilemaan, ja he paastosivat 
niinkuin hänkin. 

Mutta kun hän, jota hän oli odottanut, oli tullut, 

heitti hän heille kaikille jäähyväiset. Kyllä hän 
pitkään ja ikävöiden silmäili heitä, kun he menivät; 
mutta hän soi heille kaikille — niinkuin todellisen 
nuorison johtajan tuleekin — mitä parasta 
oli, ja iloitsi, kun he ottivat Jeesuksen mestariksensa. 


Kun häneltä kysyttiin, kuka hän oli, tyytyi hän 
nimittämään itseänsä »ääneksi». Se oli nöyryyttä; 
enempää hän ei tahtonut olla; ja kuitenkin oli siinä 
itsetietoisuutta; hän tiesi, että hänellä oli sanottavaa 
ja kenen puolesta hän puhui. Monet luulivat, 
että hän oli odotettu profeetta, mutta hän sanoi 
sanomistaan: »En minä se ole!» Ei hän siitä kiitosta 
ansaitse, ettei hän itseänsä Messiaaksi sanonut, 
sillä silloin olisi hän ollut tavallinen petturi; mutta 
se on suuremmoista, että hän aina on iloinen viitatessaan 
toiseen ja valmistaessaan tietä sille, joka 
tuleva oli. 

Kun hän kuolinvirtensä lauloi, esiintyi se, mikä 
hänessä oli suurta ja inhimillistä, aivan uudella ja 
entisestä erilaisella tavalla. Se seikka, onko mies 
todella suuri vai ei, ilmenee sillä hetkellä, jona hän 
kaatuu tahi on antava vallan toiselle. Silloin käy 
ilmi, itseänsäkö vai muita nuo suuret tahtoivat 
palvella. Tämä koskee sekä neuvoston puheenjohtajia 
että muita suurmiehiä. Onpa ihaninta runollisuutta 
hänen sanoissaan, ja enemmänkin, niissä on 
mitä miehekkäintä ja täysipitoisinta nöyryyttä — ei 
mitään riutuvaa itsensäkuluttamista, vaan mitä rehellisintä, 
iloisinta palvelijanmieltä ja mitä alttiinta 
vastaanottavaisuutta: »Hänen tulee kasvaa ja minun 
vähentyä. Se, jolla on morsian, on ylkä; mutta 
yljän ystävä, joka seisoo ja kuuntelee häntä, iloitsee 

suuresti yljän äänestä. Tämä minun iloni on nyt 
tullut täydelliseksi.» 

Kynttilä loistaa muille > mutta palaa itse loppuun. 
Me tahdomme kaikki loistaa; — mutta tahdommeko 
palaa loppuun? On paljon »ihailua»> joka 
on huonosti salattua kateutta> ja paljon »valittelua*^ 
joka on naamioittua vahingoniloa. Siihenkin aikaan 
oli palvelevaisia sieluja > jotka tulivat ja sanoivat: 
> Kaikki juoksevat tuon uuden profeetan perässä !» 
Hän vastasi vain sumeamielisesti: »Mutta hänen 
todistustaan ei kukaan ota vastaan!» 

Johannes oli ehtinyt korkeimmalle kannalle > 
mille ihminen saattaa ehtiä olematta kristitty. Hän 
tahtoi toteuttaa ylitä ainoata asiaa: en niinä > vaan 
Kristus. 

II. 

Jos tämä kaikki olisi ollut sepitettyä > olisi sen 
runollisuus tässä noussut korkeimmilleen > ja tähän 
se nyt olisi päättynyt. Mutta se olikin todellisuutta > 
ja murhenäytelmä siitä tuli. 

Johannes joutui vankeuteen ja kun oli siellä 
istunut kyllin kauvan> vaipui epäilykseen. 

Makaeros nimisen kalliolinnan rauniot ovat vielä 
nähtävissä > — surullisena muistomerkkinä viimeisistä 
seikoista > mitkä tiedämme hänestä > joka oli 
suurin taivasten valtakunnan ulkopuolella. Raunioksiko 
hänkin viimein raukesi. 

Vanhaan aikaan puhuttiin niinsanotusta a c ediasta, 
joka oli yksi seitsemästä kuolemansynnistä. 
Saattoi tapahtua munkille, joka oli etsinyt rauhaa 
luostarissa ja mennyt sen muurien taakse kaikkia 

maailman kiusauksia pakoon, että vastustamaton 
elämäänkyllääntymys valtasi hänet. Hän ei jaksanut 
kaalimaata kääntää ja voi töintuskin helminauhansa 
loppuun saada rukoilluksi. Hän oli ikävystymässä 
ihan kuollakseen. Se valtaa vielä tänäpäivänä rikkaan 
nuoren englantilaisen, ja tämä antaa sille nimen 
spleen. 

Mutta ei ainoasti tämä tällainen kyllääntymys 
Johannesta kohdannut. Hän ihan epäili Jeesusta. 
»Oletko sinä se tuleva, vai toistako meidän on odottaminen?» 


Eikä se ainoastaan yksinäisyydestä johtunut; 
siihen oli hän jo lapsuudesta tottunut ja sitä hän 
rakasti. Se tuli varmaan pikemmin siitä, että erämaanasukas 
oli menettänyt vapautensa. Nämä ahtaat 
muurit ja sitten tämä toimettomuus. Sillä onhan 
tykkänään toista oleskella Jumalan korkean, 
sinisen taivaan alla, edessä loistava tehtävä suoritettavana, 
ja toista taas astuskella edes ja takaisin, 
edes ja takaisin kuten peto häkissä. Kunpa saisi 
kuolla avoimen taivaan alla, muuta ei hän enää 
pyytänyt. 

Ja olihan siinä vielä sekin seikka, että Johannes 
oli israelilainen ja pysyi israelilaisena. Ja kun 
hänen nyt oli menehdyttävä vankikomerossa ja yksinäisyydessä 
tuskalliseen kuolemaan mentävä, tuntui 
luonnollisesti tämä hänestä osoittavan, että Jumala 
oli hänet hyljännyt ja että hän oli joutunut 
Jumalan epäsuosioon. Nehän olivat Jobin kärsimyksiä 
uusiutuneina. Ja nehän veivät välttämättömästi 
suoraa päätä ahdistuksiin, — siihen tilaan, 
jossa usko sairastaa kuumetautia ja hourailee kauheasti, 
että Jumala muka on vihoissaan. Ja sen 

lisäksi tuli vielä se seikka, että Johannes ei kärsinyt 
ainoasti ahdistuksen takia, vaan israelilaisena 
myös epäili, oliko Jeesus sittenkään Messias. 
Sillä minkätähden hän ei ottanut viskintänsä ja 
puhdistanut puimatannertansa, että kaikki kyykäärmeen 
sikiöt ja pahennukset viskattaisiin tuleen? Ja 
miksi ei kuulunut mitään Pyhästä Hengestä, joka 
oli uudistava ja muuttava Israelin? Ja miksi ei jo 
tullut Herran päivä, suuri ja hirmuinen, tuoden 
kostoa vihollisille ja voittoa hurskaille? 

Tuli kun tulikin, mistä sitten lienee tullutkaan, 
hedelmätön, hyinen epäily. 

Sellainen on myös perinnäistä. Ja olihan pappivanhus 
myös kerran hetkisen epäillyt, jopa itse pyhäkössä, 
— kun hän seisoi ja suitsutti alttarin 
edessä. Onko senvuoksi ihmeteltävä, että papinpojasta 
saattoi tulla epäilijä, kun hän kuukausi 
kuukaudelta sai nääntyä maanalaisessa vankeudessa? 


Mutta epäileminen on hirmuista, joko sitten seisomme 
alttarin edessä tahi olemme vankilassa. 

Oi, jos silloin on pari ystävää, joihin voi luottaa, 
— ja jos silloin on vilpitöntä mieltä! 

Johanneksella niin köyhä kun olikin, oli molempia. 


Saattoi tosin se, että oli ystäviä, tuottaa tuskaakin, 
kun näin epäili. Rohkenisko hän sen niille 
sanoa? Eikö hän siten kylväisi heidän mieleensä 
samaa siementä? Eikö hän siten tulisi horjuttaneeksi 
sitä, mitä hän itse oli heissä rakentanut? 

Mutta hän löysi kaksi, jotka hän oli ymmärtänyt 
neuvoa siirtymään luotansa Jeesuksen luokse. 

Näille hän uskalsi sanoa epäilyksensä, ja ne hän 
lähetti Jeesuksen luo. 

Ja se oli vilpittömästi tehty, — että hän lähetti 
sanansaattajia Jeesuksen luo. Epäilijät ovat aina 
niin herkkiä epäilemään uskoansa, mutta eivät he 
epäile omia epäilyksiänsä. He lukevat mielellään 
kaikenlaisia epäuskoisia kirjoja ja kuuntelevat kaikkia 
niitä ajatuksia, jotka vastustavat uskoa, eivätkä 
ensinkään tahdo kuunnella, mitä uskolla on sanomista. 
Mutta Johannes lähetti sanan Jeesukselle ja 
kysyi: »Oletko sinä se tuleva, vai onko meidän 
toista odottaminen?» 

Se vastaus, jonka hän sai, sisältää kolmenkertaisen 
avun. 

»Menkää ja kertokaa, mitä näette!» He olivat, 
kuten Luukas kertoo, juuri nähneet Jeesuksen herättävän 
kuolleista nuoren, kuolleen miehen Nainin 
portilla. Menkää ja kertokaa se hänelle, kertokaa 
että sokeat näkevät ja että kuolleetkin heräävät! 
Teidän tulee olla hänen silminään nyt, kun hän ei 
enää itse näe. Teidän tulee olla hänen valonaan 
nyt, kun hän istuu pimeydessä. 

Niin, se on totta. Kristityt voivat tulla epäilijän 
luo ja tuoda hänelle valoa vahvalla uskollaan 
ja iloisella todistuksellaan. 

Huomaa nyt, että kaiken sen, mitä heidän oli 
kerrottava, oli Johannes jo ennen kuullut. Hän 
tunsi ne asiat kaikki. Mutta kaikkea sitä tuli hänen 
nyt muistaa. Jos hän olikin tullut mykäksi, 
kuten isänsäkin kerran oli ollut, olisi muistoilla nyt 
oleva suu ja ääni. Muistot ovatkin usein puhuneet 
epäilijälle, niin että usko on syntynyt, ovat ennen 

muinoin ja jälkeenpäinkin. Näin kävi senkin miehen, 
joka 42 psalmin on kirjoittanut. On aivan 
selvästi nähtävissä, miten tämä psalmi on syntynyt 
syvästi ahdistetussa sielussa. Siinä näemme israelilaisen 
vankiraukan, joka matkalla maanpakolaisuuteen 
lepää viimeisen kerran vielä lyhyen hetken 
kotoisella maaperällä ja kyyneleet silmissä 
heittää jäähyväiset rakkaalle maalleen. Pienet vesiputoukset 
Jordanin lähteiden läheisyydessä Hermonin 
vuoren juurella kuohuvat ja vaahtoavat hänen 
jalkainsa edessä; mutta vielä enemmän kuohuu ja 
vaahtoaa hänen ahdistetussa sielussansa. »Mitäs 
murehdit, sieluni, ja olet niin levoton? Niinkuin 
peura himoitsee vesiojille, niin minun sieluni himoitsee 
sinua, Jumala. Minun sieluni janoo Jumalaa, 
elävää Jumalaa!» Mutta silloin juuri pakenee 
tämä murheellinen ihminen muistojensa aarteiden 
luo ja viihdyttää levotonta sieluansa lepoon, 
eläen autuaat silmänräpäyksensä muistossa uudelleen: 
»Näitä muistellen vuodatan minä sydämeni 
itsestäni; sillä minä menin mielelläni joukon kanssa 
ja vaelsin heidän kanssansa Jumalan huoneeseen, 
ihastuksella ja kiitoksella juhlaa pitävän joukon 
kanssa!» Sitä varten me muistomme saimme. 

Mutta erittäin tuli avuksi yksi ainoa sananen, 
tuo viimeinen sananen, joka oli ikäänkuin mieskohtainen 
tervehdys: »Autuas on se, joka ei loukkaannu 
minuun». Johannes: — minuun! Eikö 
meidän välimme ollut sellainen, että meillä oli luja 
luottamus toisiimme? Minäpä juuri, minä Jeesus, 
sinua tervehdin, etkö enää minua uskokaan? Se 
oli autuas päivä tuolla alhaalla Jordanin virran 
rannalla, kun sinä tunsit ja uskoit minun; voivatko 

monet vankeuden pimeät päivät asiata muuttaa? 
Minä olen vielä sama. 

Niin se on: usko on lopullisesti puhdasta mieskohtaisuutta; 
muuta tietä ei epäilijällä ole. 

Ottiko hän sitten vastaan avun? Oi, emme 
sitä tiedä. Pyhä raamattu ei kerro mitään katumuksesta 
tahi voitosta; se vaikenee tässä kohden. 
Hänelle on toivoa olemassa, sillä Israelin hurskaille 
on Jumalalla tie varattuna, ja näistä hurskaista 
oli hän suurin. Muista epäilijöistä emme 
mitään tiedä. Heidän kohtalonsa on lukittu kammio 
sielussamme, jonne emme pyri sisälle ennen 
kuin kerran saamme, kuten Brorson'iu virressä sanotaan, 
»puhua Jeesuksen kanssa». 

III. 

Hänen jälkimuistonsa on ihana. 

Jeesus sanoi hänestä näin: »Johannes oli paistavainen 
ja palavainen kynttilä; mutta te tahdoitte 
ainoastaan vähän aikaa hänen valossansa iloita». 

Opetuslapsi Johannes kirjoittaa nämä sanat, 
jotka tosiaan muodostavat ihanan, lyhyen hautakirjoituksen: 
»esiintyi mies, Jumalan lähettämä; hänen 
nimensä oli Johannes». Niin ajattelivat he sitten 
hänestä: hänet lähetti meille Jumala, kun olimme 
nuoria. 

Mutta Jeesus sai kokea seuraavaa: Vaikutuksensa 
loppupuolella, kun Juutalaiset Jerusalemissa 
olivat tahtoneet hänet kivittää, vetäytyi hän yksinäiseen 
seutuun Jordanin toiselle puolelle — juuri 
sinne, missä Johannes aikanaan oli kastanut. Ja 
monet kansasta tulivat hänen luokseen ja sanoivat: 

»Johannes ei tosin tehnyt mitään merkkiä; mutta 
kaikki, mitä Johannes tästä sanoi, oli 
totta!» Ja, sanotaan, monet siellä uskoivat häneen. 


Jeesus niitti kylvöstänsä maallisen elämänsä 
aikana ainoastaan vähän. Ei syntynyt silloin suuria 
näkyväisiä tuloksia, harvoin tapahtui suurempia 
herätyksiä, ja ainoastaan pieni joukko häntä 
lopulta seurasi. Mutta täällä korjasi hän vihdoin 
mitä runsaimman sadon — köyhän ystävänsä kylvöstä. 


Älä siis milloinkaan sano, että työ menee turhaan, 
tahi todistus tahi esirukous. Sinä itse ehkä 
et saa milloinkaan hedelmää nähdä; mutta se tulee 
varmaan aikanaan. 

IV. 

Niin hallitsi siis Johanneksen henkilökuva kokonaan 
historiallista näyttämöä siihen aikaan, jolloin 
Kristus esiintyi. 

Mutta tämä ei ole mikään sattuma. Hän tiesi 
parhaiten itse, että Jumala oli asettanut hänet siihen, 
missä hän seisoi; ja hänen aikalaisensa pitivät 
vihoviimeisiin asti varmana, että Jumala oli hänet 
lähettänyt heitä tapaamaan. Mutta kysymyksenä on 
nyt se, oliko Johannes jumalallisessa suunnitelmassa 
vain yksityinen jäsen, jolla oli asiaa heille 
ainoastaan sen kerran; vai eikö hän pikemmin merkitse 
periaatetta, lakia, joka alituisesti uusiutuu Jumalan 
talousmenossa; ainoastaan silloinenko sukupolvi, 
Kristuksen aikalaiset, tarvitsi Johannesta, vai 
eikö sitä sovi sanoa meistä kaikista? Siinä tapauksessa 

merkitsee Johanneksen henkilökuva sanalla 
sanoen ihmiselämässä tapahtuvaa valmistustyötä. 


Jumala valmistaa edeltäpäin kaikkea, mitä hän 
tekee. 

Israeliin ja sen historiaan nähden on 
päänäkökohtana : valmistus, kasvatus. Siihen seikkaan 
on aina pantava huomiota, kun tutkistelemme 
vanhanliiton kirjoituksia. Kovin harvat kristityt 
ovat perehtyneet vanhaantestamenttiinsa, ja lutherilainen 
kirkko on siihen suuressa määrin syypää; 
se ei milloinkaan ymmärtänyt kiinnittää lastensa 
mieltä siihen kirjaan, joka kuitenkin oli Jeesuksen 
raamattuna. Liian monet Tanskan kristityt tyytyvät 
ilmaisemaan rakkautensa Moosesta ja profeettoja 
kohtaan siten, että hyljeksivät ja ahdistelevat 
raamatunkritiikin harjoittajia, mutta eivät itse tunne 
eivätkä lue profeettain kirjoja likimainkaan niin 
tarkkaan kuin vastapuolue. Entisaikain kristityt 
menettelivät toisin. Marttyyrikirkon kristinuskonpuolustajat 
eivät väsyneet vetoamasta messiaallisiin 
ennustuksiin ja niiden ihmeelliseen täyttymiseen 
kristinopin totuuden varmimmaksi todisteeksi. Ja 
siinäpä onkin ihme, jolla on pysyväinen arvo. 

Mutta ei vain Israelissa, vaan kautta koko ihmiskunnankin 
käy valmistustyö, kasvatus. Sekä muinoisessa 
että nykyaikaisessa pakanuudessa 
on se havaittavissa. Saattaa näyttää siltä, 
kuin olisivat kansat joutuneet unhotuksiin ja jätetty 
omin neuvoin hurjia teitään taivaltamaan. Niiden 
nimet ovat mainitut ensimäisen Mooseksen kirjan 
10 luvussa; mutta 11 luvussa ne kaikki aivankuin 
työnnetään huoneeseen, jonka raskas ovi suljetaan; 

ja kun he joutuvat aina paksumpaan pimeyteen, 
alkaa Jumala asian aivankuin alusta 12 luvun mukaan 
siten, että hän erottaa hoitoonsa yksityisen 
miehen, Abrahamin. Mutta se tietää ainoasti sitä, 
että Jumala tekee ja toteuttaa suunnitelmansa järjestyksessä. 
Hän pitää silmällä heitä kaikkia; mutta 
kuten kaikki hyvät kasvattajat, on hän kiirettä pitämättä. 
Ja pian mainitaankin kansoja: sinun siemenessäsi, 
sanoo hän Abrahamille, tulevat kaikki 
maan sukukunnat siunatuiksi. 

Melkisedekin ihmeellinen häämöitys; Bileamin 
sekavapiirteinen, arvoituksentapainen haamu; idän 
viisaat, jotka kaukaa tulevat kuninkaanlasta kumartaen 
rukoilemaan — eivätkö nämä kaikki todista, 
että Jumalalla on pakanakunnassakin johto käsissään? 
Samoin katseli Paavali asiaa. Omassatunnossa 
tekee Jumala valmistustyötään pakanakansain 
piirissä, Johanneksen äänenä, joka ei milloinkaan 
kokonaan vaikene. Se puhuu vielä tänäkin päivänä. 
Kaikki siveyslaki, kaikki siveysoppi toimii 
Johanneksena, joka valmistaa tietä uskonnolle. Uskonto 
rakentuu suorastaan siveydelle. Ilman uskontoa 
raukee siveys voimattomuuteen, kuten Johannes 
vankeudessa; siltä puuttuu perustuksensa ja 
voimansa. Se on kuin kissa, joka leikkii häntänsä 
kanssa. Ja ilman siveyttä jää uskonto juurettomaksi. 
Sanon: uskonto, ja tarkoitan ainoasti kristinuskoa, 
sillä se on vakituinen uskonto; ja minä käyn 
sitä todistamaan yhtä vähän kuin aurinko on todistava 
valaisevansa paremmin kuin kuu ja kaikki 
tähdet; sillä se on itsestään päivänselvää. 

Samaa Johanneksen toimintaa, joka hallitsee Israelin 
ja pakanakunnan historiassa, on myös nähtävissä 

yksityisen ihmisen elämässä. Aina 
huomaamme Jumalan valmistavaa, kasvattavaa 
työtä, ja selvimmin niissä suurissa henkilöissä, 
joita Jumala tahtoo käyttää joihinkin erityisiin tehtäviin. 


Se mies, jonka Jumala on valinnut uudistajaksi 
ja kansan johtajaksi, saa kasvatuksensa itse Egyptin 
kuninkaan hovissa, sen ajan etevimmän sivistyskansan 
keskuudessa. Ja kun hän siten jo nuoruudesta 
pitäen on varustettu, päässyt tiedoissa niin 
korkealle kuin hänen aikanaan voi päästä, puuttuu 
enää ainoasti mielen kasvatus ja valmistus. 
Niinpä vie Jumala hänet erämaahan ja tekee näinä 
pitkinä vuosina tuittupäisen nuorukaisen sävyisimmäksi 
kaikkien miesten joukossa. Ja niin on hetki 
tullut, jolloin Mooses voi jättää laumansa mennäkseen 
Israelia paimentamaan. Ja se mies, joka on 
viepä evankeliumin pakanamaailmaan ja valava 
määrättyihin lauseisiin kirkon ajatukset kaikiksi 
ajoiksi, syntyy hyvästä israelilaisesta suvusta, Kreikankieltä 
puhuvassa kaupungissa, mutta nauttii 
myös kansalaisoikeutta maailmanvaltakunnassa; hän 
saa nuoruudessaan istua Gamalielin, tuon rabbiineista 
parhaan, jalkain juuressa ja nähdä ensimäisen 
kristityn veritodistajan kuolevan. Sillä tavoin 
valmistetaan Saulusta muuttumaan Paavaliksi. 

Ja samoin kuin näemme asian olevan suuriin 
henkilöihin nähden, samoin huomaamme myös olevan 
pieniin nähden. Kovin hyödyllistä ja rakentavaa 
onkin ihmisen tarkastella ja ottaa huomioon 
sitä valmistavaa työtä, jota Jumala hänen elämässään 
toimittaa. Paljon siitä, mitä meille ja muille 
tapahtuu, voidaan ylimalkaan kestää ainoasti siten, 

että sitä katsellaan Jumalallisen kasvatuksen, armon 
valmistavan työn kannalta. 

On olemassa muutamia valoisia suuntaviivoja, 
joita saatamme seurata aina Jumalan ijankaikkiseen 
armopäätökseen asti. Ajatus edeltämääräyksestä 
ja ijankaikkisesta valitsemuksesta ei 
tosin meidän aikoinamme ole voimallisena esillä, 
mutta etevimmät uskonnolliset henget. - Jeremias, 
Paavali, Augustinus, Lutherus, Kalvin — palasivat 
kokonaan ijäiseen armonsyvyyteen ja laskivat sinne 
ankkurinsa eivätkä musertaneet päätään tähän kallioon, 
vaan lepäsivät oikein turvallisesti vasta sitten, 
kun olivat niin pitkälle taaksepäin ehtineet. 

Nykyaikanakin saamme usein tavata kasvattavan 
käden ja valmistavan ajatuksen — aina lapsuuden 
vuosista alkaen kautta nuoruuden aikojen 
ja kauvas ihmiselämän myöhäisimpiin vaiheisiin, 
Ensimäisen ja suurimman Johanneksentyön tekee 
koti. Sitten tulee lisäksi monia muita vaikutuksia 
ja sallimuksia. Salama, joka tappoi nuoren 
Lutheruksen ystävän; sanoma suuren Kaarle-keisarin 
kuolemasta, joka tuli nuoren Ansgariuksen korviin; 
Vapahtajan kuva ja sen alla oleva kysyvä kirjoitus: 
mitä olet sinä tehnyt minulle?, joka aivankuin 
polttamalla piirtyi nuoren Zinzendorff'in mieleen 
— kaikessa tässä esiintyy Johannes. Ne hetket, 
joina saimme rippikouluopetusta; jalo ja hereillä 
oleva toveri, joka antoi meille kehoitteita; se innostava 
kirja, joka tuli käsiimme oikealla ajalla; sairaus, 
joka näytti olevan kuolemaksi ja vältetty 
hengenvaara; ohimennen tehty kysymys, joka mieleen 
palaamistaan palasi; unettomat yöt vanhuuden 
vuosina; — Johannes, Johannes! 

Hän on kaikkialla. Oikeastaan pitäisi meidän 
kuulla hänen äänensä luonnossa; siellä hänet jo 
muinoin Israeli näki. Sen huomaat yötaivaan hymnissä 
(8 psalmissa) tahi virressä, joka on viritetty 
taivaalle semmoisena kuin se päivällä on (19 ps.), 
tahi suurensuuntaisessa luonnonlaulussa (104 ps.) 
tahi niissä lyhyissä hallelujapsalmeissa, joissa metsät 
laulavat ja virrat pauhaavat ilosta (96 ja 98 ps.), 
tahi ukkosilman psalmissa (29 ps.), jossa näemme 
rajuilman kulkevan seudun yli pohjoisesta etelään 
ja pirstovan vanhat sedripuut; — muistan vielä vaikutuksen, 
minkä tämä psalmi teki meihin, kun kerran 
me, parvi nuoria, istuimme avonaisessa ladonovessa 
ja luimme sitä samalla kun komea kesäinen 
ukkosilma kulki ohitse, kasteli ruohon ja teki ilman 
vilpeäksi. Pakanakin kykenee lukemaan Jumalan 
sormen kirjoitusta tähtitaivaalla ja kuulemaan hänen 
puhettaan huokailevassa metsässä. (Room. 1, 
19; Ap. T. 14, 17.) Mutta mitä he voivat vain arvailla, 
se pitäisi meidän, jotka kotona olemme lukeneet 
läksyn siitä joka päivä, löytää luonnossa 
omin neuvoin. Mutta tiedän, että uudenaikainen 
luonnontiede on tehnyt meille vaikeaksi löytää Jumalaa 
luonnossa, — ja ehkäpä tätä vaikeutta on 
osaltaan aiheuttanut myöskin se vastustus, joka 
kristillisyyden puolelta on luonnontiedettä kohdannut. 
Luonnontiede on tahtonut nähdä vain maailmassa 
muuttumattomia lakeja ja taistelevia voimia, 
armottoman, suuren konehiston, joka jauhaa murskaksi 
kaiken, mikä on heikkoa; toiselta puolen taas 
pelättiin tuskallisesti uutuuksia ja ani harvoin yritettiin 
täydellä todella katsoa, eikö tieteen väitteissä 
siinä kohden piillyt joku totuus, jonka valossa ehkä 

luonnossa ilmenevä Jumalan viisaus ja voima olisi 
nähtävänä meille entistä ihanampana ja suurempana.
*) Nyt eivät monetkaan voi nähdä metsää puiden 
tähden; ei nähdä luojaa paljasten luonnon lakien 
tähden. 

Ehkäpä myös on tarpeen hieno korva, jos mieli 
kuulla mykässä luonnossa Johanneksen äänen. 
Mutta ihmismaailmassa me kaiketi sen kuulimme 
puhuvan? - Historiassa ja sukupolvien vaiheissa 
kuulimme kai Kaikkivaltiaan askelten kaiun? Tuskinpa 
kyllä. Israelin profeetoilla — niin, niillä se 
oli tarkka kotkansilmä näkemään Jumalan kulkua 
kautta aikakausien, ne katselivat todella asiaa historiallisesti, 
ja jo siitä syystä ovat sellaiset kirjat 
kuin Hesekielin, Aamoksen ja Habakukin opettavaisia. 
Heidän oli silmänsä auki ja he ottivat vaarin 
siitä, mitä ulkona suuressa maailmassa tapahtui 
ja he tiesivät että Jumala oli myös kansojenkin 
Jumala; sentähden uskalsivat he uskoa, että se Israeli, 
jonka maa ei ollut Jyllantia suurempi ja joka 
seitsemän vuosikymmentä oli maanpakolaisena ollut, 
oli palaava kotiin, kun maailman vallat kukistuivat. 
Ja se saatiin nähdä. Ja Paavali myös näki 
maailmanhistoriassa Jumalan sormen ja osoitti sitä 
pitäessään mestarillisen puheensa Ateenan Turulla. 
Mutta me! Kun historia oli vielä kirkon ystävien 
käsissä, annettiin meille kertomuksia ainoastaan kuninkaista 

*) Kauniin, mutta raskaasti vaikuttavan yrityksen on Edv. 
Geismark tehnyt kirjoituksessaan »Kristillisyys ja kehitys». Luotaan 
pelottava, ymmärtämystä puuttuvassa hillittömyydessään, on 
F. Bettex erittäin myöhemmissä, liiankin monilukuisissa kirjoissaan, 
jotka ovat paljoa alempiarvoisia, kuin hänen ensimäinen esityksensä 
(»Luonnontutkimus ja Kristillisyys»). 

ja sodista; vuosilukuja ja nimiä kyllä, 
mutta ei mitään sellaista, mikä olisi kääntänyt ajatukset 
siihen käteen, joka maailman menoa hallitsi. 
*) Ja nyt on menneitten aikain historia ennakkoluuloisten 
kristinuskon vihollisten käsissä ja 
sisältää ainoasti yhden rivin Jeesuksen syntymästä 
Augustus keisarin aikana; ja nykyajan historiaa kirjoittavat 
osaksi sanomalehtimiehet, joilla ei ole uskontoa 
eikä siveyttä. Kaiken pitää olla vain kehitystä, 
jopa ihmiskunnan elämän kulunkin ; valtavat 
ihmisjoukot, joissa kiehuu ja kuohuu, tallaavat 
Kaikkivaltiaan jäljet; — missä on hän, kun me 
näemme nälkää, valumme verta, taistelemme ja 
kuolemme? 

Mutta onpa itsekullakin ihmisellä oma, vähäinen 
historiansa. Jokapäiväisen elämänmenossa 
kohtaa Jumala ihmisiä. Erittäin kun pyörä 
joskus pysähtyy ja ihmiselämän suuret tapaukset 
kohtaavat, — silloin kehoittaa Johannes heitä silmänräpäykseksi 
ajattelemaan kohtiansa ja joko kiittämään 
Jumalaa, tahi nopeasti häntä rukoilemaan. 
Eikö totta: kun »kuolon enkeli lensi huoneittesi 
kautta mustilla, äänettömillä siivillään», kun sinä 
seisoit ja näit hikihelmet kirpoavan kelmeältä otsalta, 
kun te suuret, täysikasvuiset lapset sähkösanomalla 
kutsuttuina tapasitte toisenne vanhassa 
lapsuudenkodissa, kun te tuskaisina kuuntelitte kuumeisen 
kuolonkorinaa ja sitten hiivitte huoneeseen 
nähdäksenne nuot kummallisen vieraat, vahankeltaiset 
kasvot, joilla oli neitseellinen hymy ja 

*) Sen huomasi jo Grundtvig, jolla eli kokolailla profeetallista 
silmää (Maailmankrönika 1812), 

jotka olivat niin sanomattoman vähäisiksi käyneet, 
ja kun sitten tuli silmänräpäys, jolloin arkku vietiin 
ovelle: sillä silloinhan onkin vasta todenperään 
selvää, että kaikki on mennyttä, kuu ei ihminen saa 
enää edes olla omassa huoneessaan ; - eikö totta, kun 
kaikki nämät pikkutapaukset, jotka kuolema mukanaan 
tuopi, kohtasivat sinua elämässäsi, silloin 
lensivät ajatuksesi äärettömyyteen ja etsivät kysyen 
Jumalaa ja toivoa, ja silloin et ainoastaan luvannut 
olla hyvä jälellejääneitä rakkaitasi kohtaan ja 
uskollinen vainajan muistolle, vaan silloin työntyi 
myös sieluusi ajatus: olen etsivä Jumalaa vakavammin 
tästälähin. Kenties niin oli; kenties ei. 
Sillä minunkin, vaikka sanonkin itseäni kristityksi, 
käy niin, että kun seison kuoleman aikaansaamilla 
raunioilla, minun on tarkoin pidettävä varani, ettei 
uskostani saisi tihkua jotakin näkymättömän reiän 
kautta pois ja hävitä tuohon rukouksia kuulemattomaan, 
muuttumattomaan: »kaikki ohitse». »Vainajan 
ruumis on käsittämätön esine», sanoo Johannes 
Fibiger 5 , »jos sitä katselee tarkoin, näyttää kasvot 
liikkuvan, ja katselija vapisee sitä enemmän, 
kunnes hän taas näkee kaiken olleen hairausta 
Sellaisesta saattaa sekä menettää ymmärryksensä että 
joutua pois uskosta.» Sitä puhetta ymmärrän. 
Oli suurta, että Abraham voi uskoa, vastoin toivoa 
toivoen, kun hän ajatteli Saaran kuollutta kohtua; 
suurta on myös, kun voimme pitää uskomme, nähdessämme 
kuoleman tekevän tuhotyötään hetkestä 
hetkeen. Ihmisenpoika puhkesi kyyneleihin, kun 
hän sen näki. Jumalan kiitos, minusta näyttää kuitenkin, 
että jonkun ajan kuluttua, kun vainajaimme 
haudoilla alkaa ruoho vihottaa ja ruusut pian kukkivat, 

eivät ainoastaan muistot käy minulle lempeästi 
puhumaan, vaan masentunut toivokin herää 
uudestaan henkiin ja hymyilee kyynelten läpi. 
Vapaa-ajattelijat, ja Niels Lyhne 6 niiden etunenässä, 
kertovat kertomistaan että heidän rakkaittensa kuolema 
vasta oikein pani heille taivaan takalukkoon 
ja katkaisi heidän välinsä Herramme kanssa. 

Niin, mutta he unohtavat lisätä, että mitä kuolema 
ei pystynyt tekemään, sen voi elämä usein 
tehdä. Elämä, ihmeellinen elämä, aina yhtä riemullinen, 
missä se sitten orastikin ja pyysi meiltä 
hyväntahtoisuutta. Olemme nähneet useammankin 
kerran vapaa-ajattelijoita, vähäpätöisiä, tyytymättömiä 
kandidaatteja nenälasi silmän eteen puserrettuna 
ja suippoparta somasti leikattuna, tulipunaisia 
taidemaalareita, työmiehiä, ihmisiä, jotka mitä sydämellisimmin 
halveksivat pappeja, mutta jotka 
siitä huolimatta toivat äskensyntyneen lapsensa 
kastettavaksi. He tahtoivat kun tahtoivatkin, että 
»se» saisi kasteen. Mitä tämä sitten on? Niin, siinähän 
oli elämä, Jumalan ihana, ihmisille antama 
lahja, joka nyt oli annettu heillekin; ja sellainen 
pikkuolento, joka siinä makaa ruusunpunaisena ja 
nukkeroisena ääntelee valkeain uutimiensa takaa, 
sehän on pieni pyhimys, joka yhtäkkiä on heille 
uskottu, ja heidän sydämensä tulee niin liikutetuiksi 
ja kiitollisiksi siitä. 

Siten puhui siis Johanneksen ääni meille milloin 
kuoleman ankaran enkelin kautta, milloin lapsen 
hymyssä; mutta luonnollista on, että se usein 
kuului ainoasti hätähätää, vaikutti tunnelman, eikä 
muuta. Tottuuhan sitä kaipaukseenkin ja menetykseen; 

ja lasten narinaan saattaa myös pian kyllääntyä. 


Mutta pysyvän vaikutuksen sellaisesta Jumalasta, 
joka on elävä todellisuus, saavat ihmiset 
useimmiten siten, että tapaavat tiellänsä eläviä 
kristityitä, ihmisiä, joissa Jumala silminnähtävästi 
elää. Sellaista ei hevin unhoita ja se tuottaa 
enimmiten hedelmänsä, vaikkakin usein myöhään. 


Kuulin kerran puhuttavan vanhasta ylhäisestä 
herrasta, joka oli aivan kielteisellä kannalla kaikkeen 
uskontoon nähden. Hänen kotiinsa oli aikanaan 
joutunut vanhanpuolinen sukulaisnainen, joka 
oli uskovainen kristitty eikä sitä salannutkaan. 
Monta vuotta sen jälkeen, — hän oli aikoja sitten 
kuollut ja haudattu, — makasi vanha herra kuolinvuoteellaan. 
Hänen ajatuksensa kääntyivät tuskallisesti 
tulevaista elämää ja Jumalan edessä tehtävää 
tiliä kohden. Ja silloin kuultiin hänen monta 
kertaa sanovan: »Kunpa olisi asiat niinkuin hänen 
olivat»; juuri tuo yksinkertainen, köyhä sukulainen 
virkosi eloon hänen muistissaan ja todisti hänelle 
hiljaisella esimerkillään. 

Eräs pappi kertoi minulle myös seuraavaa: 
»Muuan mies, sivistynyttä kansanluokkaa, sairasti ja 
hänen vaimonsa, joka tapasi käydä kirkossa, pyysi 
pappia tulemaan häntä oppimaan. Useista keskusteluista 
kävi kuitenkin ilmi, että hän oli aivan 
vastaanottamaton ja uskomaton. Mutta sitten eräänä 
iltana joulun edellä, kun ohut lumikerros peitti katuja, 
tuli papin mieleen käydä vielä kerran sairaan 
luona. Keskustelussa tulee pappi tehneeksi kysymyksen: 
»Sanokaapas minulle: ettekö milloinkaan 

elämässänne muista tavanneenne kristillisyyttä sellaisessa 
muodossa, että huomasitte sen takana todellisuuden 
olevan?» »En», mies vastasi, mutta 
lisäsi vähän ajan perästä: »Aivan oikein, nyt muistan, 
että ani varhaisessa nuoruudessani, kun opiskelin 
Soro'n akademiassa ja olin tosin jo ylimmällä 
luokalla, oli meillä uskonnon opettaja, joka todella 
oli persoonallisuus ja jonka sydämeen oli koskenut 
se, mitä hän puhui; ja hän saikin meidät kaikki 
mukaansa.» Kun myöhemmin sain tietää, että se 
oli Rudolf Frimodt, Johanneksenkirkon ensimäinen, 
kuuluisa pappi, ymmärsin sen kylläkin. Mutta nyt 
olikin pappi löytänyt sairaassa kosketuskohdan. Se, 
mitä silloin oli alkanut, virkosi nyt todella henkiin. 
Kun pappi viimeisen kerran tuli ja soitti ovikelloa, 
tervehti vaimo häntä ovella ja sanoi: »Rientäkää 
huoneeseen mieheni luokse, hän halajaa hartaasti 
saada puhua kanssanne; hänessä on ihan muutos 
tapahtunut.» Hän oli nähnyt jonkinlaisen näyn, 
jossa Jumala oli hänelle puhunut, ja hän kuoli Vapahtajaansa 
uskoen. 

Johannes oli tullut tämän sairaan luokse ihmismuodossa, 
ja oli valmistanut tietä esimerkillään ja 
puheellaan. 

V. 

On aikoja, jolloin sellainen yksityinen, suuri 
Johanneksen haamu esiintyy ja puhuu kokonaiselle 
miespolvelle ja tulee olemaan suurimerkityksellinen 
monelle. Sellainen oli Mynster 9 sivistyneille 
vuosisata sitten; sillä vaikka hän pitikin jotenkin 
pehmeitä vaatteita, ei hän kuitenkaan ollut 

sinne tänne häilyvä ruoko. Sellainen totuuden todistaja 
oli Soren Kierkegaard 1 - siksi sinua nyt, Soren, 
sanotaan, vaikka oletkin suutuksissasi; me muut 
sen tiedämme paremmin. Ja niin oli Grundtvig 
myös: ne, jotka eivät sitä voi hänestä nähdä, katsokoot 
häntä vain ystävä Gunnii Busck'n 11 suosiollisilla, 
rakastavilla silmillä, ja he oppivat hänen 
kanssaan sanomaan: »Jumala siunatkoon Grundtvig'iä! 
Jumala siunatkoon häntä! Pyhä henki suojelkoon 
häntä!» Silloin oltiin rikkaita. 

Voi, jospa joku Johannes esiintyisi meidänkin 
keskuudessamme ja antaisi äänensä kaikua! Jospa 
kuuluisi profeetallinen ääni yliopistossamme, ääni, 
joka johtaisi kuuntelevaa nuorisoa lähteille ja lähteitten 
lähteelle, ääni, joka olisi sellainen kuin Schelling 
lienee ollut ensi ajoillaan, tahi Henrik Steffens 12 , 
kun hän piti ensimäisen luentonsa, tahi nuori 
professori Martensen 1 8 — sanotaan, että Martensenin 
luennoidessa ylioppilaat laskivat kynän kädestään, 
kuuntelivat hengenhiiskeettä ja ihastuksissaan; sillä 
hengen kyyhky lenteli matalalta luentosalissa nuorten 
päiden yli. 

Ja jospa meillä olisi useampia kuin yksi Johannes 
saarnatuoleissamme! Sillä meillä on useoita 
hyviä ja vankkoja sananjulistajia, varsinkin pääkaupungissa; 
ja häpeäksi on ylioppilaillemme, jos 
eivät milloinkaan käy kuulemaan Henry Ussing'ia 14 ; 
mutta meillä tosin ei ole Vilhelm Birkedal'ia 1 5 , joka 
vielä synnyttää hehkua vanhain silmissä, kun he 
hänen puheitaan muistavat; ei ole meillä Rudolf 
Frimod'ia 8 , jonka kauniita ja ihania jälkiä olen 
vielä siellä täällä kodeissa havainnut. 

Niin — ja joku Johannes runoilijoidemme joukossa! 
Sellainen, joka olisi herättävä aamuruskon 
ja löytävä kultatorvet 1 6 uudestaan, sellainen Joka kutsuisi 
tanskalaisia ja havauttaisi nuorison ja puhdistaisi 
meidän Augiaan tallimme — huh, sitä tarvittaisiin! 
— nuori Björnson, joka ei viskaisi pyhien 
salaisuuksien avaimia luotaan vanhoilla päivillään ; 
mehevä, niinkuin hänkin, jalo, niinkuin Carlyle, ja 
jolla olisi Johannes V Jensenin 17 hieno hajuaisti. 

Niitä tulee, kun henki tahtoo, näitä suuria 
kylvömiehiä, jotka siroittelevat kultasiemeniänsä tuhansiin 
sydämiin, niitä kasvaa jossakin salaisessa 
paikassa, me emme voi keinotekoisesti saada emmekä 
loihtia niitä ilmoille tulemaan - mutta seurakunta 
ei ole vielä koettanut, mitä se voi 
saada aikaan rukoilemalla niitä Jumalalta, 


Ja siihen asti on meidän tyydyttävä kunkin 
omaan hiljaiseen Johannekseemme sellaisena kuin 
hän meitä kohtaa elämämme teillä. Kiitän Jakob 
Paul'ia 1 8 , hän kun jo ensimäisellä rippikoulutunnilla 
puhui taivasten valtakunnasta tavalla semmoisella, 
että ymmärsin sen olevan todellisuutta, ja siunaan 
J. C. Heuch'ia 1 9 ja hänen saarnakokoelmaansa, josta 
todenperään opin, että meillä on elävä Vapahtaja, 
Ja sinun tulee myös kiittää niitä, joille tiedät 
olevasi kiitollisuuden velassa, sinun tulee kiittää 
Johannestasi, 

Ja minä sanon: Älä pidä valmistustyötä 
halpana! Äläkä sittekään kun se on tarkoituksensa 
saavuttanut. Älä siis sano siitä Jumalan palvelijasta, 
josta tuli ase sinun herätykseksesi : »Hän 
ei kyllä tosin ole oikea uskovainen!» Älä myöskään 

sano siitä työstä, jota sinun on kutsumuksestasi 
kiittäminen: »He kyllä eivät tosin ota asiaa kyllin 
vakavalta kannalta!» Mutta kiitä sinä Johannestasi 
ja rukoile hänen puolestansa! 

Mutta älä myöskään ainiaaksi valmistuksen 
kannalle jää! Johannes on suurin vaimoista 
syntyneistä, mutta se, joka on väliin taivaanvaltakunnassa, 
on häntä suurempi! Hän kastaa 
ainoasti vedellä, mutta se, joka hänen jälkeensä tulee, 
kastaa Pyhän Hengen tulella. Valmistustyö on 
kristillisyyden inhimillistä, edeltävää puolta-, mutta 
ratkaiseva merkitys kristillisyydessä on sillä uudella, 
ihmeellisellä elämällä, jota Jumalassa eletään ja joka 
tuli maailmaan ensimäisenä jouluyönä ja joka 
ensimäisenä helluntaipäivänä tuli lahjaksi kaikille, 
niillekin, jotka kaukana olivat. Johannes on ainoasti 
adventtihaamu, joka seisoo ja lankee vain 
herransa edessä ja lopulta tekee omasta sielustaan 
tiliä ainoastaan Jumalalle. Hän teki mitä hän voi, 
neuvoakseen sinua Kristuksen luo; sinä yksin tiedät, 
löysitkö hänet ja menitkö hänen luoksensa. 



Kahdentoistavuotias Jeesus ja nuorisossa tapahtuva 
hengellinen murros. 



i. 



Jotta tahtos saisi pontta, 
Vapaasti se taivuta; 
Nasaretin nuorukaiselt' 
Opi kuuliaisuutta. 

Jakob Paulli. 

En käy alkamaan esitystäni joulukertomuksilla. 
Syynä siihen ei ole se, etten niitä tuntisi, vaan se, 
ettei Jeesus milloinkaan puhunut syntymästänsä. 
Kuluikin vuosisatoja ennenkuin kirkko alkoi joulujuhlaa 
pitää. Siihen asti oli kuolleistanousemisen 
tapahtuma varjonnut, tahi oikeammin säteihinsä 
peittänyt joulun salaisuuden. Kuitenkin tunnen 
olevani vakuutettu siitä, että, vaikkei kukaan meistä 
tuntisikaan jouluevankeliumia, mutta vilpittömästi 
itseänsä koetellen oppisi tuntemaan Jeesusta Kristusta 
ja hänen ajatuksiaan, tulisimme kutakuinkin 
samoihin tuloksiin kuin Luukaskin hänen maailmaantulemisestaan, 
tahi jotenkin samanlaisiin tuloksiin. 
Olen itse aikoinani koetellut parantaa Luukasta 
ja voin vakuuttaa, että se on kovin vaikeaa. 
Tosin en nyt usko, että kristillisen uskontunnustuksen 

jäsenet ovat sellaisessa yhteydessä kuin kattolampun 
vitjat, että, jos yksityinen jäsen poistetaan, 
koko kruunu putoaa maahan, menee pirstaleiksi ja 
valkeat sammuvat. Riistä tähdeltä hyvinkin monia 
sen säteistä, se tuikkii kuitenkin; eikä meiltä kuulustella 
tuomiopäivänä dogmatiikkaa, sen kyllä tiedän. 
Ja kuitenkin on minun velvollisuuteni totuutta 
kohtaan kertoa, että viime vuosina olen ollut 
tekemisissä ainakin kolmen kelpo ylioppilaan kanssa, 
joiden uskonnollista elämää oli häirinnyt se. että epäilivät 
lapsuudenevankeliumia ja yliluonnollista sikiämistä. 
Kun juuri katkaistaan, kuihtuu latvus. 
Mutta latvus saattaa kukoistaa ilman ettei juurta 
käydä tutkimaan ja menestyykin siten paraiten. 
Ja, kuten sanottu, Kristus ei milloinkaan viittaa 
maalliseen alkuperäänsä, ja me mielimmekin tässä 
katsella vain latvusta - sitä elämää, joka on ilmeisenä 
nähtävissä ja jossa mekin paraiten voimme 
katsella niinkuin kuvastimessa omaa elämäämme. 

Juuri Luukas, historioitsija neljän evankelistan 
joukossa, on säilyttänyt meille lapsuudenevankeliumin, 
sekä itse joulukertomuksen että kertomuksen 
tuosta verrattomasta kohtauksesta, joka tapahtui 
Jerusalemin temppelissä, kun Jeesus oli kahdentoista 
vuotias. On syytä uskoa, että tämä huolellinen historiankirjoittaja 
(hänhän on katsonut hyväksi »kirjoittaa 
alusta pitäen järjestyksessä tarkkaan 
kaikki tutkittuansa») on saanut tietonsa 
lapsen äidiltä tahi ainakin häntä lähellä olevasta 
piiristä. Muutamat lyhyet, puolittain sulkujen väliset 
lauseet ehkä viittaavat siihen suuntaan; ja 
sulkumerkkilauseisiin on tarkoin huomiota pantava. 
Ajattelen moniaita, näköään hyvinkin vähäarvoisia, 

pieniä muistutuksia nuoren äidin ajatuksista 
ja mietteistä (»Maria tutkisteli», »hän säilytti kaiken 
tämän sydämessään», Luukk. 2, 19. 33. 51), 
joista on nähtävissä, että tapaukset on kerrottu sellaisina 
kuin ne ovat kuvastuneet hänen tietoonsa ja 
muistoonsa. 

Lukijat tietysti muistavat kertomuksen, ja siltä 
varalta, että yksityiskohdat olisivat unhottuneet, 
pyydän heidän uudestaan lukemaan sen (Luuk. 2, 
40—52), ennenkuin ryhtyvät tätä vähäistä kirjoitusta 
lukemaan, saadakseen siitä oikean käsityksen. 

Mitä silloin tapahtui poikasen sielunelämän 
alalla, siitä on kai eri mielipiteitä, ja erilaiset käsitykset 
johtuvat aivan tarkoin siitä kannasta, jolta 
yleensä »Jumalihmistä» katsellaan. On jumaluusoppineita, 
jotka ajattelevat, että Jeesuslapsi tuossa 
jouluyönä seimen pahnoilla maatessaan oli sisimmässään 
tietoinen siitä, että hän oli yksi kolminaisuuden 
persoonista. 

Toisista on tämä mahdotonta ajatella. Me ajattelemme, 
että kun Logos (»Sana») tuli lihaksi, sammui 
hänen jumalantietoisuutensa sen tähden, että 
hän tuli ihmiseksi, ja että lapsi, joka tuossa makasi 
ja sai nuoren äidin unhoittamaan kaiken hätänsä 
ja murheensa, oli todellinen pieni ihmislapsi. Olkoonpa 
niinkin (kuten Heprealaiskirjeen kirjoittaja 
ajattelee Mooseksesta), että hän oli mitä kaunein 
lapsi, jonka silmät loistivat kuin tähdet ja joka oli 
aivan vapaa siitä raskaasta suvunperinnöstä, mikä 
meillä muilla oli jo syntyissämme, sen tähden että 
Jumalan hyvä henki oli suojannut hänen pyhää 
elämäänsä sen ensimäisestä sydämentykähdyksestä 
alkaen. Tuo pieni köyhä kuninkaanlapsi makasi 

sijallaan eikä tietänyt enempää kuin mekään. 
Enintäin saatamme ehkä ajatella, että kun hän katseli 
ympärilleen huoneessa, hän näki valkopukuisia 
enkeleitä, jotka olivat piirissä seimen ympärillä ja 
kokoontuivat ovelle, mutta joita ei kukaan täysikasvaneista 
enää voinut nähdä. Ja niin häämöitti 
tämä jumalantietoisuus ensin hajallisina muistoina 
ja puoleksi tajuttuna sittemmin selvempänä aina 
sen mukaan kuin lapsi kasvoi: oliko hän sellaista 
uneksinut taikka oliko äiti sitä hänelle kertonut 
tahi oliko hän joskus ennen — ? Ja illalla kun poikanen 
antoi katseensa kiiriä yli Galilean vuorten, 
tajusi hän kaiketi vielä selvemmin, kuin ne muut, 
että hän oli kotoisin siitä maasta, jonka aurinko ei 
milloinkaan laske. 

Ja tämä salaperäinen ihmetietoinen elämä on 
sitten tunkeutunut esiin ja noussut itsenäiseen selvyyteen 
Jerusalemissa temppelissäkäynnin aikana, — 
ei täysin kehittyneenä, vaan siihen tapaan kuin raikas 
lähteensilmä, josta vähitellen kasvaa yhä väkevämpi 
virta, kunnes se nuorukaisen kolmannellakymmenellä 
ikävuodella paisui täydeksi tietoisuudeksi 
sekä hänen kotoperästään että hänen kutsumuksestaan. 


Jos tämä käsityksemme on oikea, on itsestään selvää, 
että koko tässä ilmiössä on seikkoja, jotka ovat 
aivan ominaisia Vapahtajan persoonalle ja luovat 
siihen tärkeätä valoa, mutta joille ei käy rakentaminen 
yleispäteviä, inhimillisiä sielunelämän lakeja. 
Mutta niin totta kuin Jeesus täydellä todella tuli 
ihmiseksi ja niin totta kuin mekin olemme Jumalan 
sukua (Ap. t. 17, 29), niin on kuitenkin poikasessa 
Jeesuksessa ja siinä murroksessa, joka tapahtui 
hänen hengellisessä elämässään, havaittavissa 
monia opettavaisia kohtia, jotka ovat verrattavia 
siihen, mitä jokaisessa hänen ikäisessään, tahi ehkä 
täällä pohjolassa muutamaa vuotta vanhemmassa 
nuorukaisessa, yleensä pitäisi tapahtua. 

Koetamme siis saada selville ensiksi Jeesuksessa 
tapahtuneen varhaisen murroksen peruskohdat, 
sitten muutamia piirteitä, jotka usein 
tällaisen murroksen mukana kulkevat; ja vihdoin 
ne seikat, jotka tavallisesti käyvät murroksen 
edellä ja kulkevat sen jäljessä. 



11. 

Ja mitä sai kahdentoista vuotias poika tuona 
merkillisenä päivänä Jerusalemin temppelissä kokea? 
Mitkä ajatukset elähyttivät häntä, kun uusi 
tietoisuus murtautui esiin hänen sielussaan? 

Onneksi emme ole tässä kohden paljaan arvailun 
varassa. Hän on itse ilmaissut nämä ajatuksensa. 
Hän teki sen tosin yhdellä ainoalla vastauksella, 
jonka hän antoi äidilleen; mutta jos tarkoin 
kuuntelemme — emme ainoasti sen sisällystä, vaan 
myös äänenpainoa, jolla se sanotaan, — riittää se 
meille, jotta siitä voimme luoda itsellemme käsityksen 
hänen sielunsa tilasta. Tämä vastaus onkin 
avain, jolla pääsemme koko tapausta käsittämään 
joutumatta silti syytettäväksi siitä, että puristaisimme 
sanoista sitä, mitä niissä ei ole, tahi panisimme 
tekstiin omiamme sen sijaan kuin meidän olisi sitä 
selitettävä. 

Hän lausui vastaukseksi murheellisille vanhemmillensa 

nämä sanat: »Ettekö tietäneet, että 
minun tulee olla Isäni huoneessa?» 

Tämä sana luopi valoa koko tapaukseen. Tässä 
paljon merkitsevässä vastauksessa on minusta ilmilausuttuna 
ainakin kolme kohtaa, jotka olennaisesti 
sisältyvät puheenalaiseen murrokseen. 

»Ettekö tietäneet — .» Se tietää: hänelle on 
asia aivan luonnollinen. Onpa se erinomaista, 
ettekö sitä tietäneet, eihän siinä mitään kummallista 
ole, — se on silminnähtävästi tämän vastauksen 
ajatus. Ei ole siinä minkäänlaista hermostunutta 
kiihtymystä, ei muilta lainattua, ei puserrettua, ei 
hengellistä väkivaltaisuutta, ei mitään epäraitista 
vanhusmaisuutta. Se, mitä hän sanoo, on niin 
äärettömän selvää, niin vilpitöntä ja lapsellista, niin 
todellisen poikamaista, niin yksinkertaisen tervettä. 
Vanhemmat ovat kyllä vähäisen kummastuksissaan; 
häntä ei ole asia ensinkään kummastuttanut. 

Toisen tärkeän kohdan muodostaa tämä sana: 
»Isäni». Tavallaan on tämä tällainen puhetapa 
aivan uutta. Tosin ei siinä mielessä, ettei Jumalaa 
olisi ennenkin tiedetty siinä mielessä isäksi mainita. 
Israelin hurskaat tahtoivat kai useimmin nimittää 
häntä isäinsä Jumalaksi, Abrahamin, Iisakin, Jaakobin 
Jumalaksi; sellaisena tahtoivat he häntä ajatella, 
eikä sellainen puhuttelutapa saattanut Israelin hurskaimmalle 
pojalle mitään uutta olla. Yksityinen 
Israelilainen saattoi kyllä myös joskus puhutella 
Jumalaa Isän nimellä, mutta jos hän olisi lähemmin 
ottanut itselleen selittääkseen, mitä oikeutta 
hänellä oli tätä nimitystä käyttää, olisi hän sellaisen 
oikeutensa varmaankin perustanut ainoastaan 
siihen, että oli liitonkansan jäsen. Mutta sana 

Isäni, niin sanottuna, siinä ijässä ja siinä tilassa 
kuin hän sen sanoi, — sehän viittaa aivan mieskohtaiseen 
kokemukseen. Tässä nuorukaissielussa on 
kaikkein syvimmässä hiljaisuudessa tapahtunut mitä 
suurin uskonnollinen edistys: hän lepää luottavaisessa 
uskossa Jumalaan ja puhuttelee häntä isäksensä. 
Täällä Jumalan pyhäkössä tuntee hän olevansa 
kuin omassa kodissaan ainakin. Hän on 
päässyt Jumalan kanssa yhteyteen sellaiseen, jommoisessa 
hän ennen ei ollut tuntenut olevansa 
— omin neuvoin. 

Ja vielä kolmanneksi: »Minun tulee olla 
Isäni huoneessa», niissä, jotka Isäni ovat, — ne 
sanat ilmaisevat sitä siveellisellä alalla saavutettua 
voittoa, joka oli seurauksena siitä, mitä hänelle 
uskonnollisesti oli ilmitullut. Tuollainen luottamuksellinen 
asema sisältää myöskin kalliin velvoituksen. 
Se on antanut kutsumuksen hänen tahdollensa, 
ja hän on koko sydämellensä vastannut 
kutsumukseen myöntävästi. Hänessä ei nyt liiku 
ainoastaan hurskaita lapsellisia tunteita, vaan kaikki 
on tästälähin näyttävä toiselta. Lyhyesti sanoen, 
nyt on käsissä täysi tosi! 



III. 

Niin, aivan samat kolme kohtaa on hengellisessä 
murroksessa, kun nuori ihmissielu nykyäänkin 
sen alaiseksi joutuu. 

Ensiksi tämä, — että mitä siinä tapahtuu, on 
niin äärettömän luonnollista. 

Kunpa nyt kuitenkin saisin sen selväksi! Näinä 

nuoruudenvuosinahan herää kaikki, mitä ennen on 
ollut uinuksissa, kaikki sielunvoimat ovat murrostilassa; 
mikäpä silloin olisi luonnollisempaa kuin 
että myös tuo pyhin ja syvin aisti puhkeaa näkyviin. 


Arvosteleva mieli herää. Kukapa voi kestää 
näiden viisitoista vuotiasten herrain arvosteluja? Eivät 
edes heidän vanhempansa. Olen itse kerran nähnyt 
sen todellisen tuskan, jota eräs nuori Saksan 
Juutalainen tunsi havaitessaan, että isänsä, jota hän 
oli jumaloinut, oli mitä suurimmassa määrässä itsekäs, 
niin ettei edes itse viitsinyt hakea tohveliansa, 
ja että äitinsä, jota hän palvoi, oli täynnä höpelöitä 
ennakkoluuloja. Hyväksi onneksi huomaavat jotkut 
myös ne hyvät ominaisuudet, joita he lapsina 
eivät osanneet nähdä. »Isä on raatanut ja nähnyt 
vaivaa meidän kaikkien hyväksi, ja vaikka hänelle on 
tehty suuresti vääryyttä, on hän kuitenkin säilyttänyt 
hyvän tuulensa.» »Äiti ei oikeastaan ole terve, hän 
on hokihermostunut, mutta siinähän se sentään 
menee.» 

Itsenäisyydentunne pyrkii määrääväksi 
kaikilla aloilla. Lapset tahtovat itse valita vaatteensa, 
ja äiti saa tuskin luvan ottaa tahran nutusta 
tahi asettaa huivin suoraan, kun se on vinoon 
mennyt. Tahdotaan mieluimmin ajatella toisella 
tavoin kuin vanhemmat, sekä valtiollisissa että uskonnollisissa 
asioissa, — ainoastaan sitä varten, että 
muka oltaisiin itsenäisiä. Koulupakko tuntuu sietämättömältä. 
Jospa olisin ylioppilas! Niin kirjoitin 
minä jo toisella latinaluokalla ollessani Iversenin 
Latinankielen harjoituskirjan, tämän kauhean 
pikkukirjan reunustoihin. Älköön uskonnonopettaja 

olko kovin pahoillaan, jos isommat oppilaat 
eivät näytä opetusta seuraavan (paitsi jos opettaja 
itse on kuiva ja ikävä, jolloin hänen tulee tehdä 
parannus tahi poistua) — se on oppilaitten puolelta 
osittain jonkinlaista hätäpuolustusta: hekin tahtovat 
olla uskonnollisesti itsenäisiä ja pelkäävät, että heitä 
pidetään alaikäisyyden tilassa; mutta eivät se sillä 
likimainkaan niin pahaa tarkoita kuin heidän käytöksensä 
ehkä näyttää. 

Nuori kaipuu puhkeaa tuhansissa eri muodoissa 
ilmoille. Annapa Kööpenhaminan nuoriso-osaston 
pojille lupa valita laulu mielensä mukaan, 
niin varmaa on, että laulettavaksi tulee Arnen laulu: 
»Ma kauas mennä tahdon niin, niin, niin — ».*) 
Mitä he kaipaavat? Mitä ikävöivät? Mistä minä 
sen tiedän! He halajavat ennen kaikkea kasvaa 
isoiksi, päästä pois olevista oloistaan, saada kokea 
jotakin, saada kuolla (tätä he halajavat vain lyhemmän 
aikajakson), halajavat räjäyttää koko yhteiskunnan 
ilmaan, kaipaavat rakkautta, oikeata ystävää, 
tahi mainetta, kuten eritoten nuoret Jaappanilaiset, 
halajavat ja kaipaavat niin paljoa! Mitä kaipaamme 
me puoli-ikäiset nuorukaiset aina kun kevät tulee, 
tuoden suloista alakuloisuutta " tullessaan? Rouva 
Heiberg'in 20 sana: »sinikaipuu» ei ole ensinkään 
huonosti keksitty. 

Mielenkiinto toista sukupuolta kohtaan 
alkaa myös ilmaantua, joskus hauskassa muodossa, 
usein mitä hienoimmaila, miellyttävimmältä 
tavalla. Käy vaikeaksi valita yksi, monellekin; he, 
näet, ihailevat tavallisesti samalla kertaa kolmea, 

*) Tanskaksi: »Ud vii jeg, ud, aa saa langt, langt, langt — ». 

jopa neljääkin; ja kun lopulta ovat ratkaisevasti 
tehneet valintansa - ei ole takeita, eikö heitä seuraavana 
päivänä kohtaa joku vielä somempi kaunotar. 
Heine ja Kr. Winther saa niinä aikoina 
monta ihailijaa. Hänen tulee olla saman näköinen 
kuin äitini oli nuorena, sanoo joku. Me olemme 
vain hyviä ystäviä ja pakinoimme järjellisesti keskenämme 
kaikista mahdollisista asioista, — mutta 
luuletteko, että se on oikein, kysyy toinen. 

Silmä avautuu havaitsemaan luonnon 
kauneutta. Loistava lännen taivas ja laskeva 
aurinko saa monia uusia ystäviä. Siellä, mihin 
ennen muinoin rakennettiin indiaanimaja, on nyt 
loukko, jossa luetaan ja ajatellaan. 

Eiköhän sitten sielun pyhin ja jaloin kyky 
tässä kohden myös saisi sananvaltaa? Kaikki muut 
voimat saisivat vapaasti murtautua esiin ja kehittyä, 
mutta sekö yksin olisi poikkeuksena? Poikkeuksenako 
olisi hyväksitulemisenkaipuu, 
palvomisen tarve, aisti, joka vetää Jumalan luo, 
sekö ei saisi luonnollista oikeuttansa? Uskallan 
lausua päinvastaisen väitteen. Jos ei tämä aisti 
pääse mukaan, eivät asiat ole oikealla tolalla, vaan 
on pelättävä, että kasvaminen on käynyt virheelliseen 
ja sairaaloiseen suuntaan. Saamme pitää 
tosiasiana ainoasti sen olevan luonnollista, että 
nuorukais vuosi in siirryttäessä uskonnollinen 
murros tapahtuu. Olen sen jo kauvan tietänyt. 
Uskonnollinen sielutiede, uskonnonpsykologia, 
joka Amerikassa on jo tieteeksi muodostumassa 
ja on meillekin jo muutamissa käännöksissä*) 

*) James: Religiose Erfaringer (Uskonnollisia kokemuksia). 
Coe: Det religiose liv (Uskonnollinen elämä). 

ehtinyt, vahvistaa todeksi sen, että viidentoistavuoden 
ikä on keskimäärin se ikä, jona hengellinen 
murros tapahtuu. Ihanin temppeli, missä minä 
milloinkaan olen ollut, temppeli, jossa näin useampain 
aivan nuorten ihmisten mitä luonnollisimmalla 
ja juhlallisimmalla tavalla tulevan selville uskonnollisesta 
asemastaan, oli poikaleiri Jägerspris'in 
luona 21 . Sitä suojaa lehvikkömuuri — Slotshegnet 
(Linnanpuisto)jättiläishuoneineen,riippapyökkineen, 
ystävällisine aukeamineen lehtojen lomissa, ja sen 
taaitse kulkee polku tohisevien toukovainioiden 
halki alas Isselahden raittiiseen ja vaarattomaan 
kylpypaikkaan. Pohjoispuolella levitteleikse Nordskoven 
(Pohjoismetsä) puistoineen, jonka hyvin saattaa 
ajatella Vanhan Gorm'in istuttamaksi, todellinen 
taikametsä, joka kenenkään koskematta saa unelmoida 
järvineen ja sammaltuneine polkuineen. Kun 
panimme valmistuksia toimeen ja vedimme viirit 
ja lipun ilmaan, tunsimme samantapaista juhlallista 
iloa kuin vanhemmat tuntevat joulukuusta kaunistaessaan. 
Mehän tiesimme, että olimme luomassa 
iloa parillesadalle rivakalle pojalle. Täällä näimme 
neljällekymmenelle nuorelle pojalle kuutena päivänä 
tapahtuvan niin paljon, että melkein paremmin 
alkoi käsittää mahdolliseksi sen, että luoja voi 
kuutena päivänä saada niin paljon aikaan, kuin 
kerrotaan. He tekivät pitkiä kävelymatkoja ja pitivät 
mahtavia urheilukokouksia ja olivat ruokahalultaan 
aivan sankarimaisia. — Siten se alkoi se 
leirikokous. Ja niin tapahtui puolittain huomaamatta, 
että Tanskanmaan kauneus kävi ilmi muutamille 
ja toisia viehätti se kuva, joka tästä kauneudesta 
oli Tanskan runoudessa ja ihanissa lauluissa 

nähtävissä. Pojat eri yhteiskuntaluokista 
rupesivat toistensa ystäviksi ja hivuttivat pois toistensa 
pieniä töykeyksiä eivätkä milloinkaan sanoneet 
pahaa sanaa toisilleen. Ja Tanskan lippu tuli 
Tanskan nuorisolle kalliiksi, kun se laulettaessa 
kohosi ilmaan. Mutta kaiken tämän yllä kupuili 
Jumalan' taivas; ja kun Jumalan sanaa puhuttiin 
yksinkertaisesti ja suoraan aamuin ja illoin, ja kun 
johtajat saivat puhua veljellisesti ja taitavasti yksityisten 
kanssa kahdenkesken, niin kuuntelipa, sen 
tiedän, moni aivan toisin tavoin kuin ennen konsanaan. 
Kuu poikaparvi sitten läksi paluumatkalle, 
ja kun 1 näimme poikain vaapperat seljät katoavan 
kunnaitten väliin, tiesimme, että useampi kilin 
yksi heistä meni kotiin, ollakseen tästä lähin entistään 
parempi poika. Emme tahtoneet omatekoisesti 
aikaansaada kääntymyksiä, joista ei sitten jälkeenpäin 
mitään olisi, vaan halusimme opettaa heitä 
itsiään menemään Jumalan luokse. En pysty sanomaan 
kuinka hyvin se onnistui, annan nuorten 
itse puhua puolestansa; he ymmärtävätkin itse paremmin 
valita sanansa. 

Tässä otteita kirjeistä, joita pojat ovat kirjoittaneet: 
»Voi, kuinka siellä huomaa taivaan! On 
kuin tarvitsisi vain nousta varpailleen, nähdäkseen 
kohta taivaaseen.» — »Rukoilen Jumalaa, että vielä 
kauan olisi huomattavissa minun olleen kesäleirillä.» 
— »Siellähän minä löysin itseni ja tulin huomaamaan, 
miten minun tuli olla ja elää, ja tein sen 
päätöksen, jota sitten olen yrittänyt noudattaa.» — 
»Kaikki muistoni niiltä ajoilta, joina ensin seurustelin 
Jumalan kanssa, ovat kotoisin sieltä kesäleiriltä, 
— eikä tämä suinkaan ole niinkään vähäistä.» 

— »Olen päättänyt, sen saatte uskoa, että paljon 
on muuttuva toisenlaiseksi, ja tiedän sen onnistuvan, 
sillä Jumala on kanssani, ja päätökseni tein 
hänen kuullensa.» — »Varmaa on, että kesäleiri on 
oleva minulle suurena, loistavana tähtenä niin kauan 
kun hengellinen taivas päälläni kupuilee.» 

Tämähän on kaunista ja todellakin luonnollista. 
Mutta sehän on vain alkua, on ehkä kokenut mies 
sanova. Niinkuin en minä muka myös sitä tietäisi. 
Kyllä, kyllä minä sen tiedän, se on vain alkua, — 
mutta crikein kaunista alkua. 



Näimme, että täydellinen, lapsellinen luottamus 
Jumalaan oli toinen kohta siinä murroksessa, 
joka kahdentoistavuotiaassa Jeesuksessa tapahtui. 
Mielestäni on asia vielä tänäänkin sama. 
Suokoon lukija, että hetkeksi rupean mieskohtaiseksi; 
asia on siksi kyllä vakavaa laatua: minun 
itseni kävi niin. 

Alkuna oli eräs iltavirren värsy. Sen viimeinen 
rivi kuului: »Som ledet har min Fod idag» 
(Kun tänään johdit jalkani). Niin, mutta minä sen 
olin käsittänyt näin: »Som Leddet 22 ta'r min Fod 
idag» (Kun Ledde tänään otat jalkani). En ymmärtänyt 
kuinka Ledde minun jalkani ottaisi, mutta 
ei se hartautta häirinnyt. Sittemmin lisäsin siihen 
omatekoisen, jonkinlaisen yöhyväistervehdyksen, 
jonka pidin hyvin riittävänä ja joka oli tällainen: 
»Hyvää yötä, nukkukaa hyvin, uneksikaa suloisesti 
kaikki, kaikkea ja kaikkia tyyni, kiitos tästä päivästä», 
ja jonka lausuin ääneen. Myöhemmin sain 
selville, että vanhempi veljeni, joka jo oli koulussa, 

oli oppinut Isämeidän, ja minun kunnianhimonani 
oli nyt oppia se. Sain salavihkaa käsiini hänen katekismuksensa 
ja löysin siitä lihavilla kirjaimilla painetut 
rukoukset. Pahaksi onneksi puuttui se lehti, 
joka aina putoaa katekismuksestapa niinä sain siis 
aluksi tyytyä Isämeitään, jossa oli ainoastaan viisi 
rukousta, mutta suoriuduin sentään; ja tällainen oli 
iltalukuni muutaman lapsuusvuoden ajan, lausuttuna 
lapsen luottavalla uskolla siihen Herraan, 
josta olin koulussa lukenut koko joukon ja joka 
aina oli harvennettuna painettuna Andersenin Seikkailuissa 
ja joka kaikessa yleisyydessä edellytettiin 
asuvan ylhäällä pilvien yläpuolella. 

Ja sitä muutosta, joka murroksen kautta tapahtuu! 
Nuorukainen uskoi itse aivan mieskohtaisesti 
Jumalaan ja sai mitä suurimmaksi tyydytykseksensä 
ja levoksensa kokea, että häntä sai rukoilla 
omin sanoin ja kaikissa elämän oloissa ja että hän 
todella kuuli rukoukset ja antoi mitä rukoiltiin! 
Uskonnossa on monia kohtia, jotka ovat suljetuita 
ja vieraita sen ikäiselle nuorisolle; ja monilla nuorukaisilla oli 
sill'aikaa hillitön halu rytkyttää niitä 
ovia, joiden takana ne piilevät (ijankaikkinen helvetti, 
Jumalan ennaltatietäminen, Johanneksen ilmestys 
j. n. e.), — mutta yhden asian taitaa poika 
heti suoraa päätä, hän taitaa rukoilla. Ja se se 
on kuitenkin alkeellista kristillisyydessä ja se perustuu 
juuri siihen lapselliseen luottamukseen, että 
Jumala tarkoittaa minulle hyvää, kuten isä ainakin, 
ja tahtoo kuulla puhettani. Kentiesi koskee asia 
vaan koulututkintoa, — olkoon niinkin; Jeesuksen 
äiti pyysi häneltä viiniä hääjuhlaa varten. Pian 
tulee kyllä vakavampiakin asioita, ja jos ei silloin 

olisi luottamusta Jumalaan niinkuin omaan isään, 
kuinka;sitten uskaltaisi tulemistaan tulla samoja 
asioita uudestaan pyytämään. 

Autuas huolettomuus, joka annetaan niille, jotka 
oikein ovat oppineet ymmärtämään, että Jumala 
on heidän isänsä; — niin, juuri huolettomuudeksi 
minäkin sen havaitsin, ja kuinka olisimmekaan 
ilman sitä läväisseet kaiken tuon mielettömän 
kiinalaisen tutkintomenon. Mutta ensimäinen 
evankeliumi, jonka opin ja jota pohjaltaan en sitten 
milloinkaan kokonaan unhoittanut, oli tämä: 
älkää murehtiko! Enkä suinkaan väsy milloinkaan 
opettamasta sitä muillekin. 



Multa oli vielä kolmaskin kohta: »Minun tulee 
olla niissä, jotka Isäni ovat»: tästälähin ei 
käy elää niinkuin tähän asti. Kaikki on nyt menevä 
toiseen laihin. Nyt on tehtävä täyttä totta, 
— ennen kaikkia itseen nähden; nyt oli halu olla 
hyvä, hyvä ja puhdas. Pitää olla tunnettavissa, 
että nyt palvelen kaikessa Jumalaa: minun tulee 
olla Isäni huoneessa. 

Koulussa pitää olla nähtävissä: kristitty poika 
taitaa läksynsä (yleensä!). Pitää olla huomattavissa 
jokapäiväisessä työssä: »Olen tänään tehnyt työni 
ilolla, jommoista minulle ennen harvoin on tapahtunut.» 
Siten kirjoitti minulle nuori puusepän oppilas 
samalla viikolla, jolloin hän oli herännyt. Pitää 
olla huomattavissa kotona: koetan tästälähin 
olla hyvä poika. 

On, näet, totta, Jumalan luokse tullaan aivan 



sellaisina kuin ollaan, — mutta sitä varten ettei 
enää jäätäisi sellaisiksi. 

Sellainen on peruskohdiltansa uskonnollinen 
murros jokaisessa nuoressa ihmisessä, joka sen 
alaiseksi joutuu. 

IV. 

Yleensä kulkee hengellisen murroksen jäljessä 
muutamia piirteitä, jotka osittain ovat 
havaittavissa nuoressa Jeesuksessa. 

»Minkätähden minua etsitte?» Se puhe 
on hyvän omantunnon kieltä. He olivat olleet 
kovin huolissaan hänen tähtensä, ja kun he vihdoin 
löytävät poikasen, on äidin aikomus oikeastaan 
pitää hänelle pieni nuhdesaarna: »Poikani, 
miksi teit meille näin? Katso, isäsi ja minä olemme 
huolestuneina etsineet sinua». — Mutta kuinka täydelleen 
vaikeneekin kaikki moite tämän täysin hyvän 
omantunnon edessä! Tässä ei ensinkään huomaa 
verukkeita ja tekosyitä, jommoisia meillä muuten 
on liiankin helposti saatavilla, kun meidät tavataan 
jollakin odottamattomalla paikalla: »Minä 
luulin, että te odotitte; minä aivan unhoitin ajan; 
kyllä luulin saavuttavani - .» Ei, vaan hän sanoo 
suoraan, miten asia on; ja niin on olevakin. 

Ja vielä yksi seikka. Hänen vanhempansa 
hämmästyivät, sanoo evankelista, kun näkivät 
hänet siellä, ja he vaikenivat, kun hän on puhunut. 
Minkätähden? Eivätkö he ole huomanneet 
jonkinlaista muutosta? Eikö hänessä ole sellaisen 
korkeuden leima, jommoista eivät ennen olleet 
havainneet? Jotakin on heidän pojassansa tapahtunut, 

se on selvää. — Hän on kasvamassa erilleen 
heistä. 

Nämä kaksi piirrettä pyrkivät vielä nytkin seuraamaan 
nuorisossa tapahtuvaa murrosta, vaikka 
tosin paljoa heikommin kuin hänessä. Jokainen, 
joka sellaista on kokenut, muistaa kuinka hyvä 
heidän oli olla alkuaikoina, kuinka helppoa oli 
olla hyvä. Uusi elämä oli alussa niin voimakasta, 
että paha ehkäistyi ja taisteleminen tuskin oli tarpeen. 
Mitään epäiltävää kaksimielisyyttä ei esiinny, 
ei silloin hiivitä umpimielisenä ja vaieten, ummehtuneena 
ja murjotellen. »On niin helppo olla kohtelias», 
kirjoittaa eräs nuorimmista heti kesäleiriltä 
kotiin tultuaan. »Isä ja äiti sanovat, että olemme 
nyt parempia poikia kuin ennen.» Käymme myöhemmin 
ja laajemmin tätä ilmiötä katselemaan. 

Ja muutos on huomattavissa, jos kohta ei 
heti alussa, niin kuitenkin jälestäpäin, jos kokemus 
on ollut todellista laatua. »Äiti, nyt olen antanut 
Jeesukselle sydämeni», sanoi eräs poika, joka oli 
kotoisin eräästä kauppalastamme, ja ojensi molemmat 
kätensä äidilleen, kun tämä tuli hänen pieneen 
huoneeseensa. Tämä kertomus ei ole niitä, 
joista eniten pidän, vaikka tiedänkin sen todeksi; 
mutta poika ei ollut itse noita sanoja löytänyt. 
Verrattain harvat tulevat tuota asiata kertomaan; 
mutta tarkalta äidiltä ei se jää jälestäpäin huomaamatta. 
Kirja, jota hän usein lukee, halu mennä 
kirkkoon tahi nuorison kokoukseen ilmaisee hänet, 
ellei itse hänen olentonsa muuttuminen ole riittävä 
sitä osoittamaan. »Mutta miksi et ole siitä meille 
puhunut; tiedäthän, että se meitä vain ilahuttaisi», 
sanoi eräs äiti, kun sai tietää, että poika jo pitemmän 


57 


aikaa oli elänyt omaa itsenäistä elämää Jumalan 
yhteydessä. Ja vastaus, todellakin oikea 
pojan vastaus kuului: »Halusin ensin nähdä, oliko 
se pysyväistä.» 

Mutta tässä sopii lisätä kolmas piirre, jota ei 
ollut Jeesuksessa havaittavissa siitä syystä juuri, että 
hän oli Jeesus. Sanat voi löytää puheenalaisesta kertomuksesta, 
mutta Jeesus ei niitä sanonut. »Olemme 
huolestuneina»*), sanoi hänen äitinsä. Kaikki 
tämän tapauksen tuottama tuska eli huolestuminen 
oli vanhempain puolella, he kun eivät olleet parempaa 
vaaria hänestä pitäneet eivätkä heti voineet 
arvata, että hänet täällä löytäisivät. Hän puolestaan 
ei mitään sellaista tuskaa tuntenut. Mutta niin ei 
ole meidän laitamme. Meidän nuorisossamme tapahtuu 
murros harvoin tuskattomasti. Synnintunto 
herää voimakkaana ja murrosaikana vuodatetaan 
usein paljon kyyneliä. 

Tässä tarvitaan viisautta. Minä puhun tässä 
aivan nuorista, — ja jos he itse saavat tämän kirjan 
käsiinsä, puhun heille, kuten niin usein olen 
puhunut. 



— — Kerro minulle, miten on laitasi. 

No niin. Sinusta näyttää, että olet kovin kylmä, 
ettei rukouksestasi lähde mitään, että olit paljoa 
iloisempi, kun kävit rippikoulua tahi kun juuri olit 
tullut N. M. K. Y:een, ettet muka ole enää ensinkään 
innostunut, että lankeat paljoa helpommin 

*) Tanskal. raamatun käännöksen mukaan: Med Smaerte 
(tuskallisesti). 

kiusauksiin ja ettei Jumala tahdo olla sinun moisesi 
kanssa tekemisissä. 

Kuulepas nyt. Sinun ijälläsi ei kristillisyys ole 
muuta kuin Jumalan hyvä lahja, jolla hän tarkoittaa 
hyvää, — pidä ennen kaikkea siitä kiinni. 
Et saa mennä menojasi ja tulla vielä raskasmielisemmäksi 
sen vuoksi, että olet joutunut Jumalan 
kanssa tekemisiin. Kaikki apeus lähtee sinusta itsestäsi, 
äläkä Jumalaa siitä ensinkään syytä; hänen 
apunsa tulee sinun ottaa vastaan tullaksesi vain 
iloisemmaksi ja väkevämmäksi. 

Minä sanon, näet, sinulle, että hän tuntee sinut 
läpikotaisin ja hän pitää sinut hyvänä. Älä luule, 
että Kristus istuu ylhäällä taivaassa ja ajattelee: 
»Olenpa pettynyt pahoin Aatuun nähden — uskoin 
saaneeni erinomaisen oppilaan, ja nyt hän tuottaa 
minulle vain häpeää ja murhetta, sitä en todellakaan 
olisi odottanut. Hän tiesi, että niin oli 
käyvä. Luuletko, että vallankumous menee saattamatta 
aikaan kaikenlaista sekasortoa ja tuhoa? 
Mutta ihmisessä ei milloinkaan tapahdu niin suurta 
maanjäristystä kuin nyt sinun ijälläsi tapahtuu. 
Kaikkihan sinussa itää ja muuttuu päivästä päivään. 
Koko sinun luontosi on mullistuksissa. Oletko nähnyt 
peltotietä sangen varhain keväällä? Vai et. Se 
ei niin kaksista olekaan, se on likaaja lokaa. Lumi 
sulaa, pienistä lähteensilmistä pulppuaa vettä, kaikki 
on vetelänä rapakkona, jossa jalka tuskin pohjaa. 
Mutta silloin on kuitenkin ihana, lupauksista rikas 
aika, sillä kaikki, mitä maassa on, elää ja pyrkii 
nyt ilmoille. Niin sinussakin tapahtuu, Aatu. Tämä 
on kevätaikaa, ja senvuoksi on nyt paljon likaista ja 

kylmää ja autiota, mutta elämä on kuitenkin voimallisin 
kaikista, ja se se nyt esiin pyrkii. 

Älä ole kärsimätön äläkä lupaa Jumalalle enempää 
kuin voit pitää. »Jos eivät asiat nyt ala olla 
paremmalla kannalla, jos vielä ainoankin kerran 
käy taaskin hullusti, ei siitä ikänä hyvää synny.» 
Mistä sen tiedät? Minä puhun tässä sinun hitaan, 
inhimillisen luontosi puolesta, Aatu, minä pidän 
siitäkin, ja Kristus tahtoo myös vähitellen puhdistaa 
ja auttaa sitä ja vihdoin kokonaan sen pelastaa, 
— mutta sinun pitää sille antaa jonkunverran 
aikaa. Kyllä sinä ymmärrät, mitä tarkoitan: 
emme lippua alas laske, emme ihannetta tuumaakaan 
typistä; tähdet ovat alimpia esineitä, jotka 
tahdomme saavuttaa. Mutta sinun tulee ottaa laskuun 
aika ja luonto. Sinun ijässäsi (ja minun 
myös), sanon sinulle, hallitsee se laki, että uskonnollisen 
elämän alalla rientää tunteminen ja mielikuvitus 
kappaleen matkaa tahdon edellä. 

Saattaisin myös puhua sinulle Jeesuksen rististä, 
mutta paras on, luullakseni, jättää se myöhempään 
aikaan. Sinun ei ole mentävä nyt syvemmälle, 
se ei ole sinulle tarpeen se. Sinun tulee 
uskoa Jumalaa. Hän on auttanut monia sinun 
edelläsi; tunnen monta heistä. 

Tiedätkö, mitä tämä niin elävästi muistuttaa 
mieleeni? Monta vuotta sitte tulin erääseen huoneeseen 
ja näin pojan, joka oli minua vähän vanhempi 
ja josta pidin paljon, seisovan ja itkevän 
pää kirjalaudakkoon nojautuneena. Pelästyin suuresti, 
luulin ensin, ettei hän voinut laskea matemaattisia 
tehtäviänsä; — mutta ei vika siinä ollut. 
Sitten ajattelin, että hän ehkä oli kipeä, — mutta 

ei asia niinkään ollut. Vihdoin sai hän sanotuksi, 
että hän oli murheissaan oman itsensä tähden. 
Mitään erityistä, jota olisi mainita sopinut, ei hän 
ollut tehnyt; hän sanoi vain — se kaikuu vieläkin 
korvissani — : »Voi, minä olen niin paha». 

En voinut sitä käsittää, sillä minusta tuntui 
hän aina olleen hyvä. Mutta nyt ymmärrämme 
sen kumpikin. Ei tuskatta päästä täysikasvaneeksi, 
mutta on olemassa eräs, johon saamme luottaa ja 
jota saamme pitää parhaana ystävänämme ja liittolaisenamme, 
ja se on Jumala. 



V. 

Myös on opettavaista nähdä, mitä tapahtui ennen 
murrosta Jeesus-poikasessa. 

Kaikkein ensin on huomattava, että hän oli 
yksin. Sillä ei hän matkaseurasta jäänyt väärinkäsityksen 
takia tahi sen vuoksi, että hän olisi unhoittanut 
ajan kulun. Ilmeisesti on hän ehdollaan 
jättäytynyt matkueesta, sillä hän on tuntenut tarvetta 
olla yksin ja aavisti, että erityinen elämänkokemus 
oli hänelle tulossa. 

Ja sitten on hän kuunnellut. Varmaan on 
hän jo varhaisimmista ikävuosistaan alkaen tarkemmin 
kuin kukaan kuunnellut, kun Joosef tahi 
joku muu maaseudun perheenisä oli vuorostaan 
lukenut ääneensä lakia ja profeettoja synagoogassa. 
Mutta täällä pyhässä temppelissä on koko hänen 
sielunsa kuunnellut. Yleensä ajatellaan, että hän 
tällöin kävi ensi kertaa Jerusalemissa. Sitä ei kukaan 
tiedä. Mutta jos niin oli laita, niin kylläpä 

silloin virtasi vaikutuksia pojan mieleen, kun hän 
ensi kerran näki kaikki nuo muistorikkaat paikat 
ja seisoi vanhalla temppelinpaikalla. Mutta jos hän 
on siellä ollut varemmin ja jo ennen nähnyt kaikki, 
on hän varmaan kokenut samaa, mitä mekin tunnemme: 
että se mitä ennen usein on nähnyt ja 
kuullut, uudistuu ja tulee eläväksi sen vuoksi, että 
mieli on aivan toisella tavoin ennen vireessä ja 
avoinna sellaista vastaanottamaan. 

Ja vielä yksi asia: hän on kysellyt, — sanoo 
evankelista nimenomaan. Niihin moninaisiin asioihin, 
joita hän on ihmetellen miettinyt, toivoo hän 
saavansa selvitystä Israelin vanhoilta, viisailta opettajilta. 
Kunpa tietäisi, mitä kysymyksiä hän teki! 
Ne, jotka sen kuulivat, olivat ihmeissään hänen 
ymmärryksestänsä. 

Samat oireet ovat vieläkin havaittavissa silloin, 
kun tulossa on murroskohta nuorten elämässä. 

Siihen aikaan oleskelee nuori yksinään, jopa 
pysyy loitolla omasta äidistään ja isästään. Se on 
sumeamielistä ja se on omituista oloa, niin kyllä 
- mutta todellista se on. Niin on nyt kerran asian 
laita, ja parempi on meidän katsoa totuutta suoraan 
silmiin kuin uinailla kauniissa luulotteluissa. Olisi 
varmaan onnellisempaa ja luonnollisempaa, jos lapset 
isoinakin yhä edelleen uskoisivat asiansa äidille 
ja isälle, niinkuin pieninäkin tekivät; ja kyllä se 
on rakkaudenpuutetta, että syrjäytetään toisensa, 
ettei milloinkaan tahdota mitään toisilleen kertoa, 
ettei edes viitsitä muistella eikä puhua sellaisia 
pikkuasioita kuin — niin, sellaisia kuin mitä saatiin 

päivälliseksi eilen kuin vieraissa oltiin, kun äiti kysyy 
sitä ja on halukas saamaan siitä tietoa. Ja ne, 
jotka eivät voi puhua toisilleen vähäpätöisistä jokapäiväisistä 
asioista, joista elämä kuitenkin pääasiallisesti 
on kokoonpantu, salaavat myöskin tavallisesti 
painavat asiat toisiltaan. Mutta syytä tähän 
on vanhemmissakin. On monia vanhempia, jotka 
eivät milloinkaan ole itselleen selvittäneet, minkälaisten 
periaatteiden mukaan he aikovat lapsensa 
kasvattaa eivätkä milloinkaan näitä periaatteita keskenään 
pohtineet. He arvelevat, että lastenkasvatus 
menee vain ihan kuin itsestään. Ja kaikki käykin 
ehkä ihmeellisen hyvin niin kauvan, kun lapset 
ovat pieniä. Mutta kun ne ovat kasvaneet isoiksi, 
eivät he niitä enää käsitä, vaan ovat aivan avuttomia, 
kun eivät aavistakaan, mitä lasten sisäisessä 
elämässä tapahtuu. Vähän silloin on apua tunkeilemisesta. 
»Kerro kaikki äidillesi!» Äiti saattaa 
myös olla liian äidillinen, liian »rovastinnamainen», 
se on, hiukan vallanhimoinen. Silloin sulkeutuu 
nuori vielä kiinteämmin; ei ole enää sovelias 
aika äidin suoranaisesti^ vaikuttaa. Ja käypä 
niin, että lapsi valitsee neuvonantajan kodin ulkopuolelta 
— sen papin, joka hänet ripille laski, tahi jonkun 
opettajan, johon oppilaalla on luottamusta, tahi 
nuorisonjohtajan, joka on saavuttanut nuorison luottamuksen. 
Tälle vieraalle hän ehkä avaa sydämensä, 
häneen hän luottaa. Mutta jos hän ei löydä ketään, 
jonka luo hän uskoo saattavansa mennä, jää hän 
yksinäiseksi. Joskus näkee sellaisen nuoren ihmisen 
aivan yksin tulevan ehtoollispöytään. Hyvä on, kun 
hän sinne osaa mennä; usein päättävät tuollaiset 
yksinäiset retkensä tuiki toisenlaisissa paikoissa. 

Juuri tähän aikaan nuoret kuuntelevat. 
Kuinka saattavatkin ne istua ja särvätä jokaisen 
sanan, mikä puhutaan! Kuinka tarkkaan saattavatkin 
he kuunnella ja kuinka tyystin he muistavat, 
mitä ovat kuulleet! Sille, joka nuorisolle puhuu, 
ei mikään pane suurempia vaatimuksia kuin 
se tietoisuus, että hänen edessään istuu kuulija, 
joka koko sielullaan kuuntelee. Olisi varottava, 
ettei tällainen kuulija tuntisi pettyneensä. On suuri 
synti, ellei puhuja ottaisi nähdäksensä vaivaa, — 
ja kyllä tässä kohden kannattaakin vaivaa nähdä. 
Sattuipa kerran minulle eräänä iltana, kun T:ri 
Norregaard'in 23 oli määrä pitää esitelmä N. M. K. 
Y:n juhlasalissa ja minun piti samaan aikaan puhua 
nuoremmille, että eräs poika tuli minulta kysymään: 
»Onko se tärkeätä, mitä tänä iltana puhutte, 
vai menemmekö kuulemaan Norregaard^ia?» 
Ja toinen tulija sanoi: »Saammeko kuulla sen, mitä 
tänä iltana aiotte sanoa, toisen kerran toisella tavalla, 
sillä me haluaisimme mielellämme kuulla 
Norregaard'ia». Tietysti laskin heidät menemään 
Norregaardia kuulemaan. Mutia siinä sen näkee! 
Sanotaan, että ihmisellä on viisi aistia, — vai viisi! 
Pojalla on useampia. Hänellä on eräs aisti, joka 
tekee, että hän aina suoriutuu hyvin mitä uhkarohkeimmista 
seikkailuista, joihin hän huimapäisyydessään 
on ryhtynyt; pojalla, joka asuu syrjäisessä 
esikaupungissa, on aisti, jolla hän vainuaa 
poliisimiestä aikoja ennen kun tämä on kadunkulmauksesta 
näkyviin ehtinyt. Ja hänellä on myös 
tarkka aisti eroittaa todellisuutta siitä, mikä on tekemällä 
tehtyä, hänellä on vaarallinen aisti, joka 
viepi hänet kuuntelemaan sekä sellaista, josta on 

hänelle apua että sellaista, joka tulee hänelle tuhoksi: 
hän on aivan avoin ovi, hän on kuin olisi 
hän janoovia huokosia täynnä; käytäpä tätä asiaintilaa 
hyväksesi. Mutta älä yritäkään heille löperrellä! 
Vaikka kaksikymmentä kertaa toistaisit: »Rakkaat 
nuoret ystävät», se vaan pahentaa asian. Sitä vastaan 
ei ole ensinkään tarvis peljätä puhua heille 
Kristuksesta. Hänen kanssaan he kyllä tulevat toimeen. 
He ymmärtävät kyllä paremmin esikuvaa 
kuin sovittajaa, he ymmärtävät paraiten opettajaa, 
ystävää. Ja semmoisen Kristuksen luokse voivat 
he mennä, sellaiselle tuntevat he saavansa puhua 
kaikki asiansa. He voivat käyttää hyväksensä koko 
joukon Uudesta Testamentista, erittäin tietystikin 
neljästä evankeliumista. Olen vihdoin jo saanut 
pitkäaikaisen toiveeni täytetyksi: Uusi Testamentti 
on nyt saatavissa miellyttävillä, latinalaisilla kirjasimilla 
painettuna ilman tuota ikävää värsyjakoa, 
vieläpä punaisiin kansiin, ei noihin surullisiin ja 
pelottaviin ruumisarkun koristeihin, puettuna. 

Ja kun he sitten uskaltavat käydä kyselemään, 
on hetki läsnä! Sillä siinä ijässä merkitsee 
kysymys paljoa enempää kuin vastaus. Vastauksen 
olemme näet osaksi me saaneet syntymään kysymyksellämme; 
ainakin olemme "frie aineen valinneet; 
mutta kysymys se lähtee heistä itsistään 
ja se ilmaisee, minkä asioiden ympäri heidän ajatuksensa 
pyörivät. On hyvä merkki, kun nuorilla 
on paljon kysyttävää. Tosin kyllä saattaa yksi 
hullu kysyä enemmän kuin kymmenen viisasta 
osaa vastata, mutta niin suuri hullu ei kysyjä olekaan, 
että hän menee viisasten luo, jotka yleensä 
ovat kovin epäkäytännöllisiä; hän menee sinne, 

missä hän havaitsee olevan myötätuntoisuutta ja 
miehekkyyttä. 

Hän kysyy sinulta, mistä se tulee, että hänessä 
on ikäänkuin kaksi luontoa; itse hän ei sitä ymmärrä. 
Hän käsittää, että hänen nyt on itse tartuttava 
peräsimeen ja tuntee olevansa itse erinomaisen 
monimutkainen kone, jonka rakennusta 
hän ei tunne. Hän kyselee asioita, joiden tietämisestä 
hän ei välitä — , kun hänellä ei vielä ole rohkeutta 
kysellä sitä, mitä hän oikeastaan haluaa tietää; 
mutta jos vastauksesi yhä ovat vakavia ja silloin 
tällöin sisältävät pienen kehoituksen, on hän 
vihdoin kysyvä sinulta juuri sitä asiaa, jonka vuoksi 
hän luoksesi tuli. Hän on sinulta kysyvä, mistä 
se tulee, että hän samaan aikaan on niin onneton 
ja kaikkeen ikävystynyt, ja onko ketään, jonka asiat 
ovat samalla lailla kuin hänenkin. Hän kysyy, miten 
hän pääsisi voitolle kiusauksista ja miten hän 
voisi oppia oikein lämpimästi rukoilemaan — ja 
muuta senkaltaista. 



VI. 

Kertomus ei pääty Jerusalemissa. Meidän on 
seurattava Jeesusta ja hänen vanhempiansa kappale 
matkaa edelleen, ja siten saamme tietää, mitä sitten 
Jeesuksessa murroksen jälkeen tapahtui. Se 
on muutamin sanoin sanottu. Poika matkusti kotiin 
vanhempiensa kera ja oli heille alamainen ja 
kasvoi yhä viisaudessa ja armossa Jumalan 
ja ihmisten edessä. 

— Ja jos kohta nuorukainen kerran olikin 

ikäänkuin vieraantunut kotiväestään, tuli hän poikana 
entisestään monta vertaa kallisarvoisemmaksi 
nyt, kun hän todella oli saanut elämänkokemuksia 
ollessaan Jumalan kanssa tekemisissä. Ei ole 
tässä kohdin yleensä epäraitista menoa pahoin peljättävä. 
Muuan äiti haastoi minua kerran tilille 
siitä, että hänen poikansa olisi muka minun takiani 
tullut mielisairaaksi; poika näet oli tullut herätykseen 
— ikävä kyllä, ilman minun vaikutustani. 
»Mieheni ei kirjoita», hän lisäsi, »koska tapaus on 
tuskallisesti häneen koskenut». (Mies, johon tapaus 
oli tuskallisesti koskenut, oli pappi.) Ei! Ei kristillisyys 
lapsia kodilta varasta; sen tekevät tavallisesti 
ihan toiset seikat. Ihan toiset seikat ne ne 
riistivät erään kahdeksantoistavuotiaan nuorukaisen 
kodilta ja äidiltä, niin että hänet oli lähetettävä 
Atlantin toiselle puolen. Ja sinä päivänä, jona äiti 
oli ollut saattamassa häntä laivalle ja »nähnyt, 
miten viheriä ulappa hänen ja poikansa välillä oli 
levenemistään levennyt», kirjoitti hän: »Hän oli 
minun ainut poikani; — kun hänen herttaiset 
kasvonsa katosivat, sammui viimeinen 
valoni.» 

— »Hän oli heille alamainen»; — se on: 
ei hän ensinkään lörpötellyt eikä mukissut. »Hän 
edistyi viisaudessa», se tietää: hän on oppinut 
yhä oikeammalta kannalta kaikkia asioita katselemaan, 
eli, kuten Skovgaard-Petersen kerran 
aivan oikein selitti: hän on oppinut katselemaan 
kaikkea Jumalan valossa. »Ja armossa 
Jumalan ja ihmisten edessä»: hän 
on tullut entistä rakastettavammaksi, sillä 
hän elää Jumalan kasvoin edessä ja mielisuosiossa. 

Eiköhän tämä kaikki kuonnu vetoamiseksi 
koteihin? 

Juuri kodin henki se se tässä kohden on 
äärettömän tärkeä. Onhan kirjoitettu Nasaretin 
lapsesta jo ennen kuin tämä suuri käännekohta 
Jerusalemissa tapahtui, että se »kasvoi ja vahvistui 
ja täyttyi viisaudella ja Jumalan armo oli hänen 
kanssaan»: puhdas luonne ja hurskas mieli 
olivat jo kauniisti kasvamassa. Tunnemme jo vähäisen 
niitä kahta ihmistä, jotka Jumala oli valinnut 
luomaan lapsuudenkodin maailman vapahtajalle. 
Joosef oli puhdas, hienotunteinen, ylevästi ajatteleva 
mies, joka ei tahtonut häpeää tuottaa kihlaamallensa 
naiselle (Matt. 1: 19). Ja Maria oli nöyrä, 
hurskas nainen, joka alistui asiaan, joka kyllä näytti 
pelottavalta, hiljaisesti lausuen: »Katso, olen Herran 
palvelijatar; tapahtukoon minulle sanasi mukaan!» 
(Luuk. 1: 38.) 

Ja missä kodissa vallitsee puhdas henki, 
siellä käytetään somaa puhetapaa, on kauniita esineitä 
seinillä, kunnollisia sanomalehtiä pöydällä, 
hyviä ihmisiä vieraina, ystävällistä ymmärtämystä 
palvelusväkeä kohtaan, lämmintä myötätuntoisuutta 
vähäväkisiä kohtaan, rakkautta isänmaahan, iloa 
kukista ja eläimistä, ylevää ajatussuuntaa ja ritarillista 
menoa niiden keskuudessa, jotka kodille 
leiman antavat — siellä on myös olemassa hyviä 
edellytyksiä lapsen puhtaan luonteen kehitykselle. 


Ja missä vanhemmat ovat todella hurskaita, 
— missä sunnuntai on toisenlainen ja juhlallisempi 
kuin muut päivät; missä Jumalan sanaa 
joka päivä viljellään; missä ehtoollisellakäyntiä ei 

ole unhoitettu ja missä kiitollisuus hyvistä päivistä 
ja kärsivällisyys vaikeina aikoina on pettämättömänä 
merkkinä todistamassa Jumalalle antautuneesta 
mielialasta, — siellä myös hurskas mieliala 
aivan luonnollisesti alkaa orastaa pienokaisissa. 
Ei niitä kenenkään tarvitse kirkkoon väkisin retuuttaa; 
itse ne tahtovat tulla ja kysyvät, pääsevätkö 
sinne ja istuvat niin hiljaa, ettei hiiren hivahdusta 
kuulu. Ja taivas yksin tietää, mitä he saarnasta 
saavat. 

Sellaisia koteja tulisi meidän Tanskalle*) toivottaa, 
toivottaa »Nasaretia maanpäällä». Missä 
puhdas luonne ja hurskas mieliala on rakastamalla 
saatu lapsuudenvuosina oraalle nousemaan, siellä 
on myös nuorissa tapahtuva murros oleva samantapainen 
kuin se oli Jeesuksessa hänen poikana 
ollessaan, — ja ehkäpä käypä myöskin tuskattomimmin. 




*) Ja tietysti Suomelle! 



Suoment. muist. 



Jeesus Jordanin rannalla. 



Ihanne ja salaisuus. 

(Ideaali ja mysteerio.) 

(Ylioppilaille omistettu.) 

»Tuossa on Henry Camp, täydellinen 
mies, joka ei milloinkaan 
ole tehnyt mitään, mikä vahingoittaisi 
hänen ruumistaan tahi 
sieluaan.» 

(Erään toverin lausunto H. O.stä.) 
I. 

Kuten tunnettua, on Jeesuksen nuoruudenvuosista 
ainoastaan sangen harvoja ja niukkoja tietoja 
säilynyt. Meistä on se valitettavaa, varsinkin meistä, 
jotka itse olemme nuoria tahi saaneet tehtävän 
nuorison keskuudessa. Tahtoisimme niin kovin 
mielellämme kuulla vähän enemmänkin juuri niistä 
vuosista, joina Jeesus nuorena Nasaretissa oleskeli. 
On muutoin yleisenä piirteenä melkein kaikkien 
tunnettujen miesten elämäkerrassa, erittäin kun he 
itse elämänvaiheitaan kuvaavat, — että kertomus 
aina on huvittavinta ja miellyttävintä niin kauvan 
kun kertomus liikkuu heidän lapsuutensa ja nuoruutensa 
ajoissa. Ei tiedä, onko näin laita sen 

vuoksi, että lapsuuden ja nuoruuden tapaukset ovat 
pysyneet paremmin muistossa, vai eikö pikemmin 
sen vuoksi, että niinä aikoina tapahtuu enimmän; 
mutta niin se vaan on, että kun ehdimme 
myöhempiin ikävuosiin, virkoihin, politiikkaan ja 
kunnianosoituksiin, ei elämä likimainkaan enää ole 
niin raikasta ja mieltäkiinnittävää kuin ennen. Tässä 
kohden käy samoin kuin Goldschmidfin 24 kirjoissa 
kuvatuille sankareille; sankari on aina miellyttävä 
ja kertomus hänestä jännittävä niin kauvan, kun 
hän on poika ja nuorukainen; mutta kun hän 
ehtii täysikasvuiseksi, käy kirjakin ikäväksi. Niinpä 
vain! Mutta Vapahtajamme ei milloinkaan tullut 
vanhaksi, ja hänen historiansa sukeutui niin aivan 
lyhyeksi, mutta sisällykseltään kuitenkin niin ikirikkaaksi, 
ettei jää aikaa ikävystymiselle, ja että 
siinä on yllin kyllin meille syventymisen tilaisuutta. 
Mutta jospa sittenkin olisimme johdannoksi saaneet 
sarjan kertomuksia ja pikku piirteitä hänen 
nuoruudestaan! Eipä kuitenkaan ole sattuma, 
unhoitus tahi tietämättömyys syynä siihen, 
että nuo neljä pyhää kirjoittajaa ovat mitään hiiskumatta 
mestarinsa nuoruudenvuosista. Ne vuodet 
ovat kokonaan hänen omiaan, eikä mikään utelias 
silmä saa häiritä pyhää huomaamattomissaoloa. 
Siitä vähästä, mitä tiedämme, saammekin 
riittävästi aineksia voidaksemme esittää näiden vuosien 
pääsuunnan. Kolmekymmentä vuotta, joista ei 
mitään kerrota, siinäpä on käsittämättömän pitkä 
jakso hiljaisia ja toistensa kaltaisia päiviä, pitkä 
odotusaika nuorelle, joka tuntee olevan asioita sydämellään, 
eikä kuitenkaan liian pitkä sille, joka 
viisaasti käyttää ajan valmistukseensa. 

Mutta kun sitten odotusaika oli mennyt ja valmistustoimi 
päättynyt, lausui hän sanan, joka kertoo 
paljoa enemmän noista menneistä nuoruudenvuosista 
kuin monet kertomukset. Piiloon peittyneen 
valmistusajan ja julkisen vaikutuksen rajalla 
hän sen sanan lausuu; ja Jordanin vierivä virta 
asettaa rajasampaan odotusvuosien ja messiaan työn 
välille. Vaiettuaan kahdeksantoista vuotta siitä ruveten, 
kun hän poikana temppelissä istui, lopettaa 
hän äänettömyyden ja puhuu taaskin, puhuu niin, 
että kaikki sukukunnat kuulevat. 

Hän tuli Johannes Kastajan luo hänen kastettavakseen; 
mutta tämä ei katsonut voivansa sitä 
tehdä, sillä tämä kastettava oli tuiki toisellainen 
kuin kaikki muut. Muut tunnustivat syntinsä 
ennen kuin he kastettiin; ja olemme tottuneet ajattelemaan, 
että kun Johannes oli kuullut Jeesuksen 
synnintunnustuksen, oli hänen täytynyt suuresti ihmetellä; 
kun hän kuuli Jeesuksen tunnustuksen, 
tuli hän itse tuntemaan itsensä syntiseksi, sillä 
eipä Jeesus ollut tunnustanut omiaan, vaan kansansa 
synnit, aivan kuin nämä olisivat häntä itseään 
painaneet. En, en, kasta sinä ennemmin 
minut, tuumasi Johannes. Mutta kun hän siinä 
viivytteli ja vastusteli, sanoi Jeesus vapauttavan sanan, 
joka ratkaisi asian ja lopetti kaikki arvelut. 
»Salli nyt», sanoi hän, »sillä näin meidän sopii 
täyttää kaikkea vanhurskautta». 

Niin sanoo hän tässä, emmekä suinkaan erehdy, 
kun ajattelemme, ettei tämä sana koske ainoastaan 
tätä yksityistä tilaisuuttakaan että se ilmaisee nuoren 
Jeesuksen mielialaa yleensä. Tästä ainoasta sanasta 
lähtee valaisua niihin piiloon peittyneisiin vuosiin, 

jotka hän siihen asti oli elänyt; hänessä tapahtuneen 
luonteenkehityksen tulos, se sääntö, jonka mukaan 
hän on tottunut elämään on tämä: »näin meidän 
tulee täyttää kaikkea vanhurskautta». 

»Minun tulee täyttää kaikkea vanhurskautta
»; — sitä sääntöä oli hän leikissä noudattanut. 
Mielikuvitusta oli kyllä hänen leikissään ollut; 
mutta leikki ei ollut hurjaa eikä hän milloinkaan 
heikompaansa lasteella pitänyt; todennäköistä 
on että yhteinen leikki oli ajaksi menettänyt herttaisuutensa, 
kun Nasaretin leikkivän nuorison ihanne, 
rakentaja Joosefin poika, kuten häntä nimitettiin, 
ei enää ollut leikkimässä. Pojat voivatkin turmella 
toisiltaan leikin. Sen oli hän hyvin huomannut. 
(Matt. 11, 16, j. s.) 

»Minun tulee täyttää kaikkea vanhurskautta
»; — sitä sääntöä on hän noudattanut työssään. 
Hän on toimittanut työnsä tehdyksi sovittuun 
aikaan; hän ei ole luvannut tehdä työtään huomiseksi, 
kun se saattoi ehkä valmistua vasta ylihuomiseksi; 
ja lujaa, huolellista työtä on hän käsistään laskenut. 
Ahkera on hän myös ollut, erittäinkin, jos 
hän verrattain varhain on menettänyt kasvatusisänsä, 
kuten monesta seikasta päättäen saanee 
olettaa, ja jos hänen silloin esikoisena oli pidettävä 
huolta äidistä ja monista pienokaisista. 

»Minun tulee täyttää kaikkea vanhurskautta
»; — sisko parvessakin on tämä ollut hänen 
tunnussananaan. Tavallisesti ajatellaan, ettei 
hänen ja hänen veljiensä välit olleet hyvät. Sellaista 
päätöstä ei saa tehdä. Totta kyllä on, että 
he eivät ymmärtäneet häntä, mutta hänen rakkaan 
äitinsäkin oli usein myös vaikea häntä seurata* 

Mutta he ovat ihailleet häntä ja rakastaneet. He 
tahtoivat harhaan käyvässä huolenpidossaan säästää 
hänen terveyttään ja toimittaa hänet pois kansan 
joukosta ja taas toisen kerran veljellisessä ylpeydessään 
saada hänet huomattavammin esiintymään 
(Mark. 3, 21; Joh. 7, 3). Kun hän oli kuolleista 
noussut, oli Jaakob ensimäisiä, joille hän itsensä 
ilmoitti (1 Kor. 15, 7), ja kaikki veljet ovat 
koolla siinä pienessä seurakunnassa, joka odottaa 
Pyhää Henkeä (Ap. t. 1, 14); ja monien Jeesuksen 
sanojen ja ajatusten kaikua on huomattavissa veljen 
kirjeessä (Jaakobin kirjeessä), mutta häntä itseä 
nimittää hän nyt pyhästi kunnioittaen »kirkkauden 
Herraksi, Jeesukseksi Kristukseksi» (Jak. 2, l)ja pyytää, 
että veljet eivät muotoa katsoen pitäisi uskoa 
häneen; sillä sellaista muodon katsomusta ei ollut 
rahtustakaan tällä veljellä, joka kerran vaelsi niin 
suorana ja teeskentelemättömänä, kaikkien kanssa 
tasa-arvoisena ja veljellisenä heidän keskuudessansa. 


»Minun tulee täyttää kaikkea vanhurskautta
»; — tällä elämänsäännöllä on hän nuoruudesta 
pitäen torjunut kaikki kiusaukset. Kertomus 
hänen vapahtajatoimestaan alkaa kolmesta 
suuresta kiusauksesta, jotka häntä erämaassa kohtasivat. 
Sinne vie hänet henki heti, kun hän on 
saanut Jordanin virrassa kutsumuksensa vahvistetuksi. 
Ja kun Luukas on saanut kerrotuksi sen 
suuren kohtauksen, joka hänellä oli kiusaajan 
kanssa ja joka päättyi siten, että vihollinen hävisi 
kautta koko rintaman, lisää hän sisällysrikkaan 
sanan: perkele poistui hänestä »ajaksi» (Luuk. 
4, 13). Se tietää, että tämä kiusaus oli vain suuri 

johdanto, joka seurasi heti kasteessa saatuja rikkaita 
kokemuksia, — vieläkin käy niin, että usein 
vaarallisimmat ja pahimmat kiusaukset seuraavat 
kaikkein parhaimpien ja pyhimpien hetkien 
jälkeen, — mutta että kiusaaja palasi sittemmin 
monta kertaa uudelleen muissa muodoissa. Hän 
oli ennenkin ollut hänen kimpussaan. 
Niin totta kuin Jeesus oli todellinen ihminen, niin 
on hän jo poikuudenvuosista alkaen kautta koko nuoruutensa 
ollut kiusausten alainen. Se, mitä me sanomme 
»kiusaukseksi korvessa», oli vain erittäin 
rajuja eriskummallinen kiusauksen muoto, joka liittyi 
hänen vastikään saamaansa kutsumukseen; mutta 
monien ja pitkien hiljaisten odotusvuosien kuluessa 
ovat kiusaukset muodostuneet niiden erityisten olosuhteiden 
mukaan, joissa nuori Israelilainen siihen 
aikaan eli. Ja tässä oli vastustettava jokaista kiusausta 
elämänohjeella: »Minun tulee täyttää 
kaikkea vanhurskautta», ja sillä kiusaus voitettava. 
Ei milloinkaan kerrota, että Jeesus joutui 
kiusaukseen sillä alalla, jota useimmat nuoret ehdottomasti 
ajattelevat, kun sana kiusaus mainitaan. 
Ei, sillä siihen aikaan, jolloin hän esiintyi kaikkien 
nähtäville ja kertomus alkaa, on tuollainen taistelu 
jo aikoja sitten loppuun taisteltu. Mutta varmaa 
on myös, että sellainenkin kiusaus on häntä kohdannut; 
muutoin ei hän olisikaan täydellä todella 
ollut nuori ihminen; mutta kiusaus ei saanut rahtuistakaan 
tilaa hänessä, vaan jo ensi silmänräpäyksestä 
alkaen työnsi hän sen luotaan kummastuksella 
ja inholla; — minun tulee täyttää kaikkea vanhurskautta. 
Niinpä kävikin, että hänen vihollisensa 
sittemmin saattoivat syytää kaikenlaisia muita vääriä 

syytöksiä häntä vastaan, mutta eivät milloinkaan 
uskaltaneet viskata pienintä vihjaustakaan tähän 
kohtaan, vaikka tiedettiin, että tullimiehiä ja 
porttoja oli hänen alituisina seuralaisinaan; siten olisivat 
he osoittautuneet tahallisiksi valehtelijoiksi. 
Ainoasti ilkeämielinen ja likainen sielutiede on 
sittemmin ollut löytävinään harrasta yhteyttä uskonnollisen 
ja sukupuolisen sielunelämän kesken. 
Kaiken todellisen uskonnon alkuperä on ollut 
paljoa korkeammalla kaikkea sellaista. Mutta 
hän oli ihminen, joka seisoi molemmin jaloin tämän 
matalan maamme päällä, ja on voittanut voittonsa 
taistelulla. Ja Heprealaiskirjeen tuntematon, 
henkevä tekijä oli sittemmin johtava tästä tosiasiasta 
sen ihanan ja apua uhkuvan opin, että hän 
on kaikessa koeteltu, mutta ilman syntiä, ja että 
hän senvuoksi ymmärtää meitä, joita kiusataan, ei 
halveksi eikä inhoa meitä, ja voi meitä auttaa. Ja 
salaiset voittonsa voitti hän tällä ajatuksella: Minun 
tulee täyttää kaikkea vanhurskautta. 




II. 

Mutta huomatkaamme, että tämä elämänohje, 
joka valaisi hänen tietään kautta koko hänen nuoruutensa, 
johti hänet suoraa päätä salaisuuteen 
eli mysteerioon. Kun hän kulki velvollisuuden tietä, 
kohtasi hän kerran ihmeellisyyden. Seuratessaan 
ääntä: sinun tulee täyttää kaikkea vanhurskautta 
kaikissa jokapäiväisissä oloissa, tuli hän yht'äkkiä 
tehneeksi sisimmässä olennossaan ihmeellisen havainnon. 

Hänen kaita polkunsa johti alas Jordanille 
ja siellä kohtasi häntä eräs ilmestys. 

Ei kukaan tiedä tarkalleen, mitä muutoin Jeesuksen 
kasteessa siellä tapahtui, sillä hän on sellainen 
henkilö, joka on ainoa laatuaan; ja mielipiteet 
jakautuvat sen mukaan, miltä kannalta yleensä 
kukin Kristuksen kuvaa katselee. Olemme siitä puhuneet 
edellisessä kappaleessa (siv. 36). Sen jälkeen, 
kun hänelle kahdentoistavuotiaana Jerusalemin 
temppelissä oli tapahtunut tuo suuri asia, on seurannut 
tasaisen, hiljaisen kasvamisen aika. Kun 
kertomuksessa sanotaan, että lapsi kasvoi ijässä 
ja armossa Jumalan ja ihmisten edessä, ei sana 
»kasvoi» ole satunnaisesti valittu. Tämä sana tarkoittaa 
juuri tasaista, salaista, sisäisen luonnonlain 
mukaan tapahtuvaa edistystä. Ei hän milloinkaan 
unhoittanut kutsumusta, jonka hän sinä päivänä sai 
temppelissä. Ja hän on noudattanut ja seurannut 
sitä valoa, jossa hänelle Isän rakkaus kirkastui; 
persoonallisiin väleihin, joihin hän siellä silloin tuli, 
on hän syventynyt. 

Soisin kerran näkeväni Nasaretin. Muuten 
useimmat Pyhän maan paikat, joilla on nuo 
yleensä tutut nimet, tuskin vastannevat toivioretkeläisen 
odotuksia. Viisas ja voimallinen käsi on 
umpeen lakaissut pyhät jäljet, eikä Kristuksen ole 
siihen syytä, että pyhiä paikkoja palvellaan hänen 
asemestaan, joka niitä kerran vaelteli. Mutta Nasaretiä 
sietäisi nähdä; sillä tottahan vuoret kuitenkin 
ovat samat; ja laaja näköala, aina RermeFille, 
lumipukuiselle Hermon'ille, Itä-Jordaninmaan kaukaisille 
erämaanvuorille asti, satumaisen kauniille 
Libanon ille, Tabor ille ja kauvas länteen siniulappaiselle 

Välimerelle, niin, sehän on kuitenkin sama 
näköpiiri, jossa hänen nuorten silmäinsä katse 
liikkui, kun hän iltasella seisoi mäenharjanteella ja 
varjosi kädellään silmiään ja hänen katseensa kaipaavana 
kiiri suureen avaraan maailmaan ja päättyi 
lopuksi seuraamaan kultaisia iltahattaroita. Mutta 
hänen tuli kaikkea vanhurskautta täyttää, ja niin 
kauvan, kun käskevä ääni ei ollut selvänä hänelle 
kuulunut, tuli hänen odottaa vielä hetkinen ja valmistautua 
suureen kutsumukseensa, siten, että oli 
vähässä uskollinen. 

Sitten sai hän kuulla suuresta liikutuksesta, 
johon kansa oli joutunut. Eräs Johanneksen ääni 
kaikui kutsuvana, ja kaikki Israelin paras nuorisokin 
meni kuulemaan. Hänkin läksi sinne. Hänen 
tuli täyttää kaikkea vanhurskautta; ja tottahan 
oli oikeata nähdä ja kuulla sitä miestä, jolla oli sanottavaa 
koko kansalleen ja joka toi sanaa Jumalalta. 
Hän näki hänet, kuuli hänen puhuvan ja 
antautui hänen kastettavakseen. Hänen tuli täyttää 
kaikkea vanhurskautta. Ja tämä mies, joka 
ilmeisesti puhui Jumalalta saamallansa valtuulla, 
vaati kaikkia antamaan itsensä vedellä kastaa; ja 
kyllähän tämä siis oli Jumalan tie kaikille siihen 
aikaan, myös hänellekin. Hän oli kyllä elämässään 
saavuttanut ihanteen, mutta tätä käskyä, jota 
hän kenties ei kokonaan ymmärtänyt, ei hän silti 
katsonut olevansa vapautettu noudattamasta. Ja 
juuri se, että hän oli ihanteen saavuttanut, teki hänelle 
käskyn noudattamisen helpoksi ja luonnolliseksi. 
Sen tähden kävi hänkin Johannekselta kastetta 
pyytämään. 

Ja siellä se nyt tapahtui. Siellä kuului tuo ääni 

uudestaan — ja vielä selvempänä kuin silloin, kun 
hän ennen poikana pääsiäisenä temppelissä oli. Se 
puhui hänelle helyllä, jonka hän tunsi, ja herätti 
henkiin kaikki uinuvat muistot ja salaiset ikävät. 
Korkealle kohosi mieli, taivas ei ollut kaukana, 
vaan nuo kaksi maailmaa sulivat yhteen: 
tämä maa ynnä Jordanin virran vienosti väreilevät 
laineet ja taivaallinen pyhäkkö valoineen, johon ei 
ihminen päästä voi. Kuului niin kotoisalta kuin 
olisi se tullut suuresta sykkivästä sydämestä: »Sinä 
olet minun rakas poikani, johon olen mielistynyt», 
ja valkea siipipari toi kyyhkystervehdyksen kodista 
— hengen lahjan mitattoman, määrättömän. Olipa 
kannattanut seurata ihannetta: salaisuus 
aukeni hänelle. Se oli vihkimys kauvan odotettuun 
kutsumukseen, — hänen oikea papiksivihkimyksensä. 
Siinä hän varustettiin suurta, pyhää 
tehtävää varten. Hän sai uudistetun varmuuden 
siitä, että Jumala oli hänen isänsä, että isä rakasti 
häntä, että hän oli kotoisin tuolta ylhäältä, missä 
hattarat hasertivat ja peittivät kirkkauden säteilevän 
linnan hänen silmistään; eikä otettukaan häneltä 
pois saamaansa lahjaa, hengen voitelusta ja 
tulta, vaan tämä lahja valtasi kaikki hänen ihanat 
inhimilliset kykynsä, pyhitti ne ja valmisti ne 
Jumalan palvelukseen. 

Tämä nyt on kertomus ihanteesta ja salaisuudesta, 
kertomus hänestä, joka nuoruudestaan alkaen 
elämässään saavutti ihanteen ja sen vuoksi, 
kun Jumalan aika tuli, sai ihmeellisellä tavalla vihkimyksen, 
joka vei hänet salaisuuteen. 

III. 

Ja juuri sitä haluaisin todeta, että sama ihanteen 
ja salaisuuden välinen silta on vielä tänäkin 
päivänä olemassa. Ja, kun niin monet eivät 
pääse sillan toiselle puolelle, uskonnollisesta vakaumuksesta 
johtuvaan rauhaan, tulee tämä siitä, 
että niin harvat täydellä todella pyytävät ihannetta 
noudattaa. 

Se, mitä nyt kirjoitan, koskee sellaisenaan kaikkea 
nuorisoa, mutta aivan erityisesti tarkoitan sitä 
sanoa opiskelevalle nuorisolle. Sen poluille 
pannaan monia kiviä; ja sen on kenties helpoin 
ymmärtää ajatuksiani. 

Opin teitä kulkevalla on vuosia kestävä valmistusaika, 
ja kauvan täytyy hänen odottaa ennen 
kuin voi mitään hyötyä tuottaa ja elatuksensa ansaita. 
Toisten täytyy varemmin maailmalle lähteä, 
ja se saattaa olla kylläkin kovaa, mutta se tuottaa 
itsenäisyyttä ja vie myös pikemmin päämäärään. 
Muistan, miten eräänä päivänä välitunnilla katselin 
ulos yliopiston eräästä akkunasta ja huomasin sinipuseroisen 
oppipojan seisovan ja asettavan muutamia 
laatikoita käsirattaille ja miten minut valtasi 
kummallinen häpeän tunne: kumpikahan meistä 
kahdesta oikeastaan tuottaa enemmän hyötyä, sinäkö 
täällä, vai hänkö tuolla alhaalla? Saattaa tuntua 
tuskalliselta, varsinkin köyhästä ylioppilaasta, 
jonka täytyy olla oppimattomain vanhempainsa rasituksena 
ja ehkäpä ottaa vastaan apua aivan vierailta 
ihmisiltä. Se kuluttaa myös ihanteellisuutta; 
on kerrassaan helpompaa katsella asioita suurisuuntaisesti 
ja hienontua harrastuksiin, olentoon ja 

ajatuksenjuoksuun nähden, kun ei ole täytymys pitää 
taloudellista hoitoa leipälaatikosta ja voiastiasta, 
vaan saa arvelematta ostaa mitä mielii. Tiedetään 
monia ylioppilaita, joiden täytyy tyytyä puutteelliseen 
ravintoon ja jotka saavat opiskeluvuosiensa aikana 
terveytensä koko ijäkseen murretuksi;*) ja paljon 
siitä, mitä poroporvarisuuden nimellä tuomitaan, on 
seurauksena ylioppilasvuosien ahdinkotilasta ja niukoista 
elämänehdoista. Ihmiset, joilla oli varoja ja 
jotka pystyvät vetämään puoleensa nuorisoa, voisivat 
saada paljon hyvää aikaan avaamalla kotinsa 
nuorille ylioppilaille, ja tekemällä sen niin, etteivät 
ainoastaan anna heille päivällispöydässään armoleipää, 
vaan koettavat haukkia heille kodikkuudentuuuetta. 
Niinpä saattaisi talon isäntä myös silloin 
tällöin antaa oivallisen neuvon ja emäntä hiukan 
ojentaa käytöstapaakin, mutta itse kodin hengen 
tulisi ennen kaikkea vaikuttaa jalostavasti. Mutta 
niillekin ylioppilaille, joille olevat olot eivät sanottavaa 
taistelua tuota, saattaa odotusaika monien 
valmistusvuosien kuluessa tuntua kylläkin pitkältä 
— varsinkin niille, jotka eivät lue ainoastaan sitä 
varten, että kerran saisivat yhteiskunnassa aseman, 
vaan ovat asettaneet päämääräkseen kutsumuksen, 
jota haluavat päästä täyttämään. 

Mutta voidaanko keksiä parempaa esilauselmaa 
pitkälle nuoruudenvuosien sarjalle kuin oli se esilauselma, 
joka loi valoaan Vapahtajan valmistusaikaan: 

*) Bisinarck on osoittanut, että melkoinen prosenttimäärä 
Saksanmaan opiskelevaa nuorisoa kuolee liiallisen ponnistuksen 
vuoksi verrattain varhain. Lafcadio Hearn tuo esiin samansuuntaisia, 
sydäntä vihlo via piirteitä Jaappanin opiskelevan nuorison 
oloista. 

Minun tulee täyttää kaikkea vanhurskautta? 
Koeta asettaa se ylioppilaan elämän eri 
aloilla käytäntöön; minun tulee täyttää kaikkea 
vanhurskautta; se merkitsee tietysti ensinnä: sinun 
tulee olla ahkera. En puhu siitä asiasta paljoa; 
sillä meidän päivinämme ovat ylioppilaamme enemmän 
liiallisen ahkeruuden vaarassa kuin päinvastaisessa; 
olemassaolon taistelu vaikuttaa jo tässäkin 
kohden. 

Eräs toinen vaara on lähempänä, itsekkyyden 
vaara. Ja se vaara se meidän kaikkien ympärillämme 
pyörii: mutta ylioppilaisiin on erittäin 
juurtunut itsekkyyttä, josta eivät itse ole tietoisia. 
Tämä seikka johtuu siitä, että he elävät vielä valmistusajassa 
eivätkä vielä ole mitään aikaansaaneet; 
silloin on lähellä se ajatus: kun hoidan opinnoltani, 
kuuntelen luennoitani ja otan varteen opiskeluohjaajani 
neuvot, olen tehnyt velvollisuuteni; — 
yhä vaan liite: -ni, -ni, -ni, -ni, siis opinnoitani, 
luennoitani, opiskeluohjaaja n i. Mutta minun tulee 
täyttää kaikkea vanhurskautta, ja 
onhan muillakin kuin vain minulla ja minun 
opinnoillani vaatimuksia, jotka on otettava huomioon. 


Jopa on minussa itsessänikin toisia kykyjä, 
jotka myös vaativat oikeutta ja huomiota, — ja minun 
tulee täyttää kaikkea vanhurskautta. Ei ollut 
tarkoitus, että se, joka sai tuon suuren etuoikeuden 
kuulua ylioppilasten onnellisiin parviin ja luvan 
ammentaa viisauden lähteistä, olisi ainoastaan raataja 
ja työjuhta. Velvollisuutesi on pyrkiä sivistyneeksi 
ihmiseksi, koskapa varmaan kerran olet vaikuttava 
laajoissa piireissä. Sen unohtaa moni ylioppilas. 

Ennen oli asia toisin; ylioppilaat kerkisivät 
silloin sentään lukemaan Goetheä ja Schiller'iä 
ja omia klassikkojamme. Mutta haluaisinpa tietää, 
kuinka paljon ylioppilas ylimalkaan nykyään lukee 
muita kirjoja kuin sanomalehtiä ja paria uudenaikaista 
erityisesti maineessa olevaa kirjaa lukutuvassa. 
*) Kenpä saisi elää ylioppilasaikansa uudestaan! 
Jonkun verran kyllä ennätti lukea ja nähdä. 
Mutta esimerkiksi geologiaa, oman maapallomme 
historiaa ei ollut aikaa opiskella; ja me huomaamme 
ilmenevän yhä useampia asioita, joita silloin olisi 
pitänyt ehtiä oppia. 

Minun tulee täyttää kaikkea vanhurskautta; 
— niin, se sääntö on tietysti noudatettava 
kotiinkin nähden. Mutta tässä kohden jää se 
helposti laiminlyödyksi jossakin määrin; uusi, vapaa 
maailma ja monenmoinen yhteys samanikäisten 
kanssa vaatii piankin liikoja, ja lopulta käy 
pianaikaa niin, että isäsi saa nähdä sinut ainoasti 
silloin kun kirjalasku on maksettava ja että äitisi 
tulee tekemisiin enemmän vaatteitesi kuin sinun 
itsesi kanssa ja että nuoremmat siskosi huomaavat, 
meidän kesken sanottuna, että sinä olet aikalailla 
olevinasi. 

Minun tulee täyttää kaikkea vanhurskautta; 
— niin, ylioppilaan kiusauksissa pitäisi 
tämän säännön erittäin olla tunnussanana. Ja kiusaukset 
ovat monet, ja monet niihin sortuvat erittäin 



*) Täällä kotimaassamme kohtasi meitä surkea näkö. Yliopisto 
suunnitteli sarjan yleissivistäviä luennoita nuoremmille ylioppilaille, 
mutta oli pakoitettu ne pian lakkauttamaan valtiopäiväin 
kitsauden tähden. (Koskee Tanskan oloja. Suom. huomautus.) 

meidän maassa, jossa pääkaupunki on yliopistokaupunkina 
eikä ainoastaan aseta ylioppilaille 
kaikkia suurkaupungin hienon hienoja kiusauksia, 
vaan myös helpottaa mitä suurimmassa määrässä 
yksityisen ylioppilaan katoamista toisten joukkoon. 
Toista olisi, jos Roskilde tahi Sora olisi yliopistokaupunkina; 
silloin olisi meillä ollut todellinen 
Tanskalainen ylioppilassääty, ja toverillinen yhteishenki 
jo suojelisi monesta vaarasta, ja sellaisessa 
pienehkössä kaupungissa, jossa ylioppilas voidaan 
helpommin tuntea ja jossa myös kiusauksia olisi 
vähemmän, onnistuisi monen paremmin pysyä seisaallaan. 
Mutta yliopistokaupunkeja ovat nykyään 
Köpenhamina ja Berlin ja Kristiania ja Tokio, ja 
sen vuoksi onkin tarpeen hyvin selvä esilauselma, 
jos mieli pystyssä pysyä, ja hyvin luja luonne, jos 
mieli sellaisen esilauselman toteuttaa. 

Meitäkin kiusataan aivan samoin kuin Jeesustakin 
kiusattiin Nasaretissa tahi erämaassa. »Jos 
olet Jumalan poika, niin käske, että nämä 
kivet muuttuvat leiviksi» — se on: noudata 
luonnollista viettiäsi, mutta tee se nyt paikalla 
omassa nimessäsi, uskomatta Jumalaan. On luonnossamme 
perusviettejä, joilla on jumalallinen oikeus, 
ja väkevimmät niistä ovat kaiketi »nälkä ja 
rakkaus». Elämän voimassapitämisvietti ja elämän 
uudestaanluomisvietti, katso siinä kaksi mitä 
väkevintä viettiä, joista ei kukaan saa puhua häveten 
ja inhoten. Nälän sammuttamiseen on jokaisella 
oikeus, ja Kristuksen tehtäväksi tuli myöhemmin 
ruokkimisihme — ja kuitenkin oli kivien 
leiviksi muuttaminen Jumalan pojalle kiusaus, 
kun hänen erämaassa oli nälkä. Sillä nyt ei ollut 

aikaa ihmettä tehdä eikä haluaan noudattaa; hän 
ei ollut saanut siihen lupaa Jumalalta, ja jos hän 
itse anasti oikeuden siihen, teki hän silloin epäjumalaksensa 
halun, joka muutoin oli viaton. Lordi 
Palmeston kuuluu määritelleen likaisuuden tähän 
tapaan: likaisuutta on kaikki, mikä ei ole oikealla 
paikallaan. Ja hän oli oikeassa. Sitä onkin kaikki 
synti sukupuolisuuden alalla. Se, mikä oikealla 
ajalla, kun onni otetaan Jumalan kädestä, on kaunista 
ja juhlallista ja oikeata, anastetaan omankädenoikeudella 
ennen aikaa silmänräpäyksellisen 
halun tyydyttämiseksi, menetellen siten siveettömästi. 
Nuoriso, ole varuillasi ja karta ennakoimista: 
varo, ettet käy itse ottamaan, ettet murra 
sinettiä, ennenkuin Jumala antaa siihen oikeuden, 
ettet valitse silmänräpäystä oman halusi mukaan, 
ettet varasta onneasi ajattomalla ajalla. Kaikki synti 
on olennoltaan tottelemattomuutta, niinpä sukupuolisenkin 
elämän alalla. Jos tällä alalla ottaa 
palkkansa ennakolta, tekee siten vietin epäjumalakseen 
ja itsensä sen orjaksi. Ja seikka, joka luonnon 
järjestyksen mukaan olisi tuottava iloa, se sen 
sijaan alentaa miehen, kun sitä ei ohjaa pyhä tahto 
eikä se ole asetettu korkeamman tarkoituksen palvelukseen. 
Seuraus ei jää tulematta: — epäilevä 
mieli. Huomaa sanojani: elämänkatsomus 
ei, kuten luulisi, muodosta elämän kulkua. 
Päinvastoin määräävät ja suuntaavat useimmissa 
tapauksissa elämäntavat elämänkatsomuksen. 
Toistan vielä: nuorison usko ei yleensä määrää 
sen elämää, vaan asia on päinvastoin, — sen 
epäsiveellinen elämä vieroittaa sen Jumalasta. »Autuaita 
ovat puhdassydämiset, sillä he saavat nähdä 

Jumalan» — niinpä kyllä ja autuuttomia ovat saastasydämiset, 
sillä niiden on aina vaikeampaa ja vaikeampaa 
nähdä Jumala. He ikävystyvät pian uskonnollisiin 
kysymyksiin. Jokainen voitto vahvistaa 
uskoa, jokainen lankeemus heikontaa sitä. 

Toinenkaan, Vapahtajaamme kohdannut suuri 
kiusaus ei ole meille aivan tuntematon. Kiusaaja 
asetti hänet pyhäkön harjalle ja neuvoi hänen heittäytymään 
sieltä alas, nähdäkseen, tulisivatko enkelit 
kantamaan häntä käsillään. Hän kieltäytyi 
jyrkästi, sillä se olisi ollut Jumalan kiusaamista. 
Tunnet hyvin tämän kiusauksen: koetapas 
vain kerta, miten pitkälle voit mennä. Kuka 
sanoi konsanaan: tahdon langeta! Ei kukaan. Eipä 
suinkaan, vaan koetella, koetella vain haluan: 
tahdon vain vilkaista siihen ja siihen kirjaan, nähdäkseni, 
onko se niin huono kuin tädit sanovat; 
kävelymatka ei välttämättömästi ole mikään edeltäpäin 
sovittu kohtaus, vaan äiti käsittääkin kaikki 
aina väärin; vaikka seuraankin tovereita, ei minun 
silti ole välttämätöntä seurata heitä kaikessa, 
mutta onhan mies kuitenkin aina mies; puhun vain 
hetkisen aikaa jokapäiväisistä asioista tämän ihmisen 
kanssa, joka minuun vaikuttaa niin ihmeellisesti 
ja vaarallisesti; olen sittekin näyttävä, että 
siedän sitä minäkin sentään jotakin, — ja niin täytetään 
vielä lasi — niinpä kyllä, tahdot vain asettua 
pyhäkön harjan äärimmäiselle syrjälle ja vielä 
vähän ulommaksikin ; mutta tarvitaan erittäin 
selvää päätä ja varmaa käyntiä nyt, kun on pysyttävä 
tasapainossa pyhäkön harjalla; ja usko minua, 
100 pudonneesta putosi 99 pää pyörryksissä; ja tavallisesti 

kävi niin, ettei enkeliä kuulunutkaan käsissään 
kantamaan sitä, joka Jumalaa kiusasi. 

Silloin viskasi kiusaaja vihdoinkin naamarin 
silmiltään, rupesi törkeäksi ja koetti oikein yllättämällä 
saada Kristuksen antautumaan ja sanoi: 
lankea maahan ja kumarra minua, niin minä annan 
sinulle kaiken maailman loiston, sillä se on 
minun. Ja sittemminkin on nähty, että ne, jotka 
jaksoivat vastustaa kiusausta, kun se tuli hienommassa 
muodossa, saattoivat tulla yllätetyiksi, kun 
törkeä kiusaus heitä kohtasi, varsinkin jos kiusauksen 
tausta oli loistava ja suuremmoinen. Ainoastaan 
voimakkaalla tahdon tempauksella saadaan 
kiusaaja lyödyksi: minun tulee täyttää kaikkea vanhurskautta; 
— oi, hyvä Jumala, että saatoinkaan 
olla sen ihan unohtamaisillani! *) 

Myös koskee tämä sana omaisuuteenkin 
nähden ylioppilasta, joka ihanteellista ylioppilaselämää 
tahtoo elää. Tavallisesti on ylioppilaalla 
ani vähän omaisuutta hoidossaan; mutta vähäisissä 
oloissa uskollisuus pannaankin koetukselle, ja onhan 
niitäkin, jotka ovat sinua köyhempiä. Muistan 
niin hyvin sen : oli eräs ilta siinä aivan joulun 
edellä, keli oli sellainen tavallinen joulukuun keli 
ja vaaleat sumukehät ympäröivät katulyhtyjä; olin 



*) Minua liikuttaa aina, kun muistelen, miten eräs pieni 
laivapoika Brasilian rannikolla kirjoitti: »Kaksi tai kolme kertaa 
olen yrittänyt lukea raamattuani, mutta joka kerta tuli mieleeni: 
vai niin, nyt hän taas äityy pyhänä olemaan! Kerran koettivat 
he minua houkutella syntiin, mutta minä vastustin ja säilytin 
viattomuuteni, jonka kyllä tahdon pitää». Erittäin viimeinen 
kohta on herttainen : se on samalla kertaa yrmeätä ja urheata 
— todellisen poikamaista puhetta. 

tullut Norrebron 25 etäisimpiin osiin ja mieleeni juolahti, 
että minun olisi pitänyt ostaa muutamia joulukynttilöitä. 
Lähistössä oli maustekauppa maakerroksessa 
kadun kulmassa. Menin sinne. Kauppias 
toi laatikon kynttilöitä, mutta ne olivat minusta 
kuitenkin liian huonoja. Hän kiipesi tikapuille 
ja löysi muutamia hienompia joulukynttilöitä, 
jotka kyllä saattoivat käydä laatuun, vaikka ne olivatkin 
minusta hyvin halpoja. Mutta sivullani seisoi 
eräs nainen, ei sanottavan ijäkäs, mutta kovin 
vaivaantuneen näköinen, tukka ohut ja pörröinen, 
ja hartioilla kulunut harmaa huivi, jolla oli puolisulanutta, 
nuoskaa lunta. Luulen, että hän halusi 
riisisuurimoita. Ne havaittiin maksavan äyriä enemmän 
kuin hän oli laskenut. Varmaan en milloinkaan 
unhoita, vaan vieläkin näen ajatuksissani, 
millä viivyttelevällä hitaudella hän otti puuttuvan 
äyrin kukkarostaan ja kuinka hän ikäänkuin puolittain 
epäillen laski sen myyntipöydälle. Tietystikään 
en silloin mitään syntiä tehnyt, ainakaan 
en siitä tietoinen ollut: mutta minusta tuntui, 
kuin olisi rikos ollut omallatunnollani. Ostamani 
joulukynttilät polttivat minua taskussani, naisen 
kuva — hän itse ja hänen muutamat roponsa — 
seurasivat minua seuraamistaan; koko illan oli 
mielialani taustana alakuloisuus, sielullinen kaameus, 
joka saattaa minut vieläkin vallata, kuten 
huomaan. Nuoret ylioppilaskumppanit, meidän 
tulee oppia ottamaan huomioon muita. Tarkastakaamme 
aina joskus varojamme ja luovuttakaamme 
niistä, mitä emme välttämättömästi tarvitse. 
Etkö myös tunne sitä salaista iloa, joka syntyy 
siitä, että lähettää jonkun säästetyn rahamäärän 

jollekulle, josta on lukenut tahi johon erityisesti 
mielenkiinto on kohdistunut? 

Meidän tulee täyttää kaikkea vanhurskautta; 
ja tuntoa, joka ottaa varteen toistenkin 
oikeuden, vaaditaan ennen kaikkea niiltä, jotka 
ovat päässeet valta-asemaan henkien valtakunnassa. 
Saako, kysyn, antaa mennä viisi ylioppilasvuotta 
tahi useammankin siten, ettei yhteiskunnallinen 
kysymys vielä ole ovellesi kolkuttanut; jopa 
on sanottava enemmänkin — sillä se on useammankin 
kerran kolkuttanut, — mutta ei ole päässyt 
harrastustesi piiriin? Ei voida vaatia, että tn e 
pystyisimme tätä kysymystä lopullisesti ratkaisemaan 
tai olisimme siitä täysin selvillä. Mutta sinun 
tulee ainakin jossakin määrin tuntea tätä kysymystä, 
edes muiden kanssa tutkia, pohtia ja ymmärtää 
sitä, — ja iloita siitä, että ehkä kerran saat 
edes vähäisen olla mukana sitä perille viemässä.*) 
Minua on aina huvittanut ajatus, mitenkä jo kauvaa 
ennen kuin ylioppilasyhdistys 26 tuumaili toimittaa 
asianajoapua varattomille, Job oli ryhtynyt 
tuumasta toimeen: »Tuntemattoman riita-asiaa minä 
tarkasti tutkin», hän sanoo (Job. 29: 16). Ja piispa 
Martensen'in pysyvää suuruutta on osaltaan sekin, 
että hän ensimäisinä otti työväenkysymyksen, kristillisessä 
etiikassansa, taidokkaan ja myötätuntoisen 



•) Kirjallisuuta : Herkner: Die Arbeiterfrage (Työmieskysymys
). Benjamin Kidd: Den sociale Udvigling (Yhteiskunnallinen 
kehitys). Henry Georgie: Fattigdom og Fremskridt (Köyhyys ja 
edistys). Lähemmin viitataan: Det sociale bibliothek'iin (Yhteiskunnallinen 
kirjasto). — Sekä: Skjoldborg: Gyldholm, Jeppe 
Aakjär: Vredens Born (Vihan lapsia), kahta viimemainittua ei 
ole kuitenkaan ehdottomasti — eikä lapsille — suositeltava. 

käsittelyn alaiseksi. Tämä on kentiesi kylläkin 
muistuttamisen arvoista, kun kirkkoa aina moititaan 
siitä, että se on piittaamaton tähän kysymykseen 
nähden tahi ollut sen synnynnäinen vastustaja. 


Minun tulee täyttää kaikkea vanhurskautta; 
— mutta suurimman vääryyden tekevät 
monet aikamme opiskelevan nuorison piiristä hengen 
valtakunnalle. Hienomman tuntonsa ja 
rikkaimmat arvot, jotka heidän ovensa edessä viruvat, 
he joko laiminlyövät tahi ottavat ivataksensa. 
Olen kuullut erään professorin pilkkaavan Paavalia 
suurelle kuulijakunnalle ihan nuoria ylioppilaita ja 
erään toisen professorin opettavan, että perkele 
joutuu sadan vuoden päästä poistetuksi, kun taas 
eräs kolmas syytti kristillisyyttä rikosten edistämisestä. 
Tiedän myös, että kaksi professoria, jotka 
vaikuttavat eräässä oppilaitoksessamme, eivät milloinkaan 
jätä käyttämättä tilaisuutta esittää raamatullisia 
käsitteitä naurettavassa ja narrimaisessa 
valossa ylioppilaille, ja toinen heistä on hyvinkin 
halukas kehoittamaan nuorisoa aisoista irtautumaan. 
Tiedän viisaustieteen tohtorin, joka historiantunneilla 
seminaarissa törkeästi ivasi Herran ehtoollista. 
Semmoinen koulu on monen ylioppilaamme 
käytävä. Saattaako siis meitä kummastuttaa, että 
sadat nuoria akateemisia kansalaisiamme tottuvat 
tuomionsa lausumaan uskonnollisista totuuksista 
olutlasin ääressä ja sytytetty sikaari hampaissa sen 
sijaan, että antautuisivat näiden totuuksien tuomittavaksi? 
Sellaista, mikä kristillisyyttä vastustaa — 
Troels Lundin 27 haaveiluja, Georg Brandes'in halveksivia 
lausuntoja ja H0ffding'in sumeamielistä 

vararikontunnustusta — semmoista ne lukevat, 
ja sittekin aivan hätiköiden. Mutta toista asianosaista 
he eivät kuule, raamattu ei heiltä saa 
ajatustakaan osaksensa. Onko tämä oikein? Se 
on mitä ilmeisintä vääryyttä, sekä vääryyttä ilmestyksen 
totuutta kohtaan että kaikkea sitä kohtaan, 
mikä heissä itsessään on jalointa ja parasta. 



IV, 

Nyt sanon: hänet, joka oli jaloin meistä 
kaikista, tuon ainoan, joka koko valmistusaikansa, 
monien odotusvuosiensa ajan, täydellisesti ja kaikissa 
kohdin, milloinkaan poikkeamatta, vaelsi tämän 
ohjeen mukaan: minun tulee täyttää kaikkea 
vanhurskautta; hänet, ihmiskunnan nuorison joukosta 
ainoan, joka pysyi ihanteelle uskollisena, 
— hänet vei ihanne salaisuuteen, hänet vei 
tuollainen elämänsääntö aivan luonnollisesti yliluonnollisuuden 
alalle. 

Siten on käyvä meidänkin. 

Kahden tien saattaa se tapahtua. Toinen tie 
on se, että opitaan näkemään hänen muotoaan. 
Se, joka urheasti vaeltaa tämän tunnussanan 
mukaan: minun tulee täyttää kaikkea 
vanhurskautta, saa hienon ja teroittuneen aistin 
ihannetta huomaamaan. Hän kääntää katseensa 
kohden kaikkea, mikä on ylevää, puhdasta ja 
pyhää. Hän ei silloin pääse kohtaamasta Jeesusta 
Kristusta. Hän on huomaava hänet henkiheimolaiseksensa 
— ja myös sellaiseksi, joka on äärettömän 
korkeammalla häntä itseään. Mutta sen jälkeen 

ei hän voikaan enää tyytyä alempaan esikuvaan. 
»Kun kerran on saanut katsahtaa siihen 
maahan, ei sitä voi enää milloinkaan unhoittaa», 
kuten eräs nuori indialainen ylioppilas sanoi. Ja hän 
haluaa oppia tuntemaan tätä Kristusta kaikella innolla 
ja totuuden rakkaudella ja menee itse lähteille. 
Ja silloin on hän havaitseva, että se, jota hän ihaili, 
ei ainoastaan oleile tuolla äärettömässä kaukaisuudessa, 
vaan viittaa ja vetää kaikkia luoksensa, jopa 
sinuakin. Sinä tulet häntä lähemmä ja kuulet, 
mitä hän itsestään sanoo. Hän ei voi valhetella 
eikä itseensä nähden väärässä olla. Mutta kummallisia 
asioita hän itsestään puhuu. Hän ei sano 
olevansa täältä alhaalta kotoisin; hän on salaperäisissä 
ainoanlaatuisissa väleissä Jumalan kanssa. 
Hänen lähteensä pulppuaa ijäisyyden vesisuonista, 
hänen valtansa ulottuu yli kaiken vastaisuuden; 
hän on Jumalan poika. Näin olet keskellä mysteeriota, 
ihan salaperäisyyden helmoissa, ja monta 
kokemusta on sinulla vielä odotettavissa. — 

On olemassa toinenkin tie, ja se on paljoa tavallisempi 
kuin edellinen. Tavoittelit ihannetta — 
mutta et sitä saavuttanut. Halusit seurata puheenalaista 
elämänohjetta, mutta saitkin kokea, 
kuinka vaikeata on täyttää kaikkea vanhurskautta. 
Hätäinenkin katse todisti pian sinulle, että kaikkialla 
olit joutunut tappiolle. Näin oli käynyt opiskeluihin 
ja harrastuksiin nähden. Kuinka 
pintapuolista olikaan kaikki ollut, aikeita ja halua 
ja harrastelua, mutta ei juuri paljon mitään päähän 
saatettua ja todella täysivalmista. Ja kotiväkeesi 
nähden sitten! Toverit saivat kaikki 
harrastuksesi, ja mitään hyötyä aikaansaamatta, synkensit 


92 


mielialan kodissasi sillä, että isoäänisesti 
puolustelit nuoria mielipiteitäsi, jotka, kuten hyvin 
tiesit, olivat isällesi vastenmielisiä ja jotka eivät 
voineet hänen mieltään muuttaa. Ja aniharvoin 
tulit äitisi luo ja sanoit; »Emmekö mene tänään 
kävelylle yhdessä — et edes sitä tehnyt! Ja sitten 
sinun ja toverien väli? Enimmältään oli siinä 
varmaan itserakkautta; nautit olemassaolon suloa 
valituiden ystäväisi seurassa ja etäännyit niin paljon 
kuin mahdollista »ikävistä» tovereista; mutta 
eräänä päivänä kuulet, että muuan luokkatoveri 
on jo joutunut hunningolle; ja nyt kun sen 
kuulet, juolahtaa mieleesi, että olit jotakin siitä 
tietänyt ennen, mutta et milloinkaan ojentanut kättäsi 
häntä auttaaksesi, — sillä tavoinko kaikkea 
vanhurskautta täytetään? En kärtä sinulta tuttavallisuutta, 
olen kovin arkeillani pakoittaa ketään 
ripille; mutta alistan ajateltavaksesi, mitenkä olet 
pitänyt kiinni ihanteesta kiusauksissasi. Ja 
tiedänpä, että kun nämä seikat otetaan tilitettäviksi, 
esiytyy moni maahan lyötynä miehenä. Ken tässä 
kohden kuitenkin tekee täyttä totta, ei tähän pysähdy, 
vaan katsoo, mistä olisi apua saatavissa, jotta 
pälkähästä voisi päästä. Tällä taustalla esiintyy 
Jeesuksen kuva kirkkaan ja lempeän valon hohteessa. 
Katso, kuinka merkillistä! Hän on maailmassa 
ainoa, joka sanoo syntiselle: tule syntinesi, 
minä voin sen ottaa sinulta. Niin hän sanoo ja 
panee elämänsä sanojensa vakuudeksi. Etkä sinä 
sitä ymmärrä, mutta sinä uskot sen, sinä uskot 
häntä — ja ihanne, murtuneet ihanteet ovat 
vieneet sinut keskelle mysteeriota, salaisuutta. 

V. 

Jumalasta lähtevä liikutus, sellainen, joka 
tuulen tavoin kulkisi yli aikain ja kansain, auttaisi 
monia ymmärtämään tätä ihannetta ja tajuamaan 
tätä salaisuutta. Sellainen henkiaalto, joka Jeesuksen 
nuoruuden aikana kävi kautta Israelin ja valmisti 
aikalaisia Messiaalle ja Messiasta hänen kutsumukseensa 
— se se voisi tämän tehdä. 

Nykyinen polvikunta ei milloinkaan ole nähnyt 
tässä kohden satoisia päiviä, eikä kenestäkään 
opastajasta ole ollut nuorison sankariksi. Mutta 
Jordanin virran pienet syrjäjoet vierittelevät sittenkin 
vesiänsä siellä täällä, ja suurien henkituulien 
karut virvoittavat meitä kaikkina aikoina. Niitä 
on useampiakin kuin se, minkä nyt mainitsen; 
mutta paraiten tunnen kristillisen nuorisoliikkeen 
ja kiitän onneani, että sain olla nuori 
siihen aikaan, kuu sekin oli nuori. Ja vaikka ylioppilasliike 
ei vielä ole saanutkaan ratkaisevaa 
voittoa täällä kotimaassa, on kuitenkin ilahuttavaa 
muistella pohjoismaisia ja kansallisia kristillisiä 
ylioppilaskokouksiamme, aina Hillerod'in 28 kokouksesta 
alkaen ja Rondessä 29 , Ry'yssä ja Aarup'issa pidettyjä 
latinakouhilaisten kokouksia. Ne ovat kuitenkin 
maininkeja sen suuren henkiaallon jälkeen, 
joka käy lännen ylioppilasnuorison yli. En milloinkaan 
unohda Lake Genevan luona (lähellä Chicagoa
) vietettyä viikkoa, kun loistavat hyönteiset survoivat 
pensasten välissä, kuten pienet hiljalleen 
häilyvät lamput, ja rantaa vasten läikkyvät aallot 
kaiken aikaa toivat ehdottomasti mieleemme Genesaretin 

järven, ja meistä tuntui, kuin saattaisi Kristus 
millä silmänräpäyksellä tahansa, kävellen kasteisessa 
ruohossa, tulla nuorien ylioppilasten luo; 
en unhoita auringon laskua Moodyn kunnaalla 
Northfield'issä, kun olimme sijoittuneet vehreän 
kaitaan kupeille lehtevien puiden alle ja kuulimme 
John Motfin puhuvan vastaisesta kutsumuksestamme, 
ja katse seurasi virran kapeata hopeanauhaa 
aina etäisille punasinerville vuorille asti ja 
vielä kauvemmaksikin. Mielelläni muistelen, kuinka 
kaikkien maailman kristillisten ylioppilasyhdistysten 
lähettiläät tapasivat toisensa SoiVssä meidän kotoisten 
pyökkipuittemme alla ja muutamia vuosia 
sen jälkeen Tokiossa, auringonnousun loistoisassa 
saarivaltakunnassa. Emmekä ole ainoastaan nähneet 
eteviä johtajia, vaan myös jaloluonteisia nuoria 
miehiä, joita tämä ylioppilasliike oli kasvattanut; 
me näimme heidät usein paraiten sitte vasta, 
kun he äkkipikaa katosivat meiltä, jättäen valoisat 
jäljet, kuten Hugh Beaver'in 30 Itä-Amerikassa ja Horace 
Rose' n Lännessä, Eustace Maxweirin Englannissa 
ja Verling Helman Japanissa, ja meidän maassa 
kelpo Mads Samuel Jorgensen'in ja hurskaan, nuoren 
Holger Tolstrup'in. 

Ei meidän pidä kiittää itseämme, mutta ei 
myöskään miehuuttamme menettää. On aivan liika 
varhaista laskea voittotoitotuksia Brandesilaisuuden 
häviön johdosta: vasta nyt saamme käydä hedelmää 
etsimään; ne, jotka 70-luvulla olivat nuoria, 
ovat nyt johtavia miehiä yliopistossa ja sanomalehdistössä. 
Mutta uusi sotajoukko astuu jo esiin. 
Ilahuttavaa on ajatella, että talvi talvelta olemme 
joka keskiviikkoilta saaneet kootuksi ympärillemme 

parisataa nuorukaista, joista suurin osa oli vastaisia 
ylioppilaita; ja kaikki he tiesivät, etteivät saaneet 
mitään muuta kuin raamatuntutkisteluhetken. 
Ja on kun onkin tosiasia, että useampia ylioppilaita 
kaikista tiedekunnista nykyään on uskoansa 
tunnustavia kristityitä tahi uskonnollisia kysymyksiä 
harrastavia kuin ennen on moneen polveen 
ollut. Tiedämme olevan Kristusta vihaavia opettajia; 
mutta tiedämme myös olevan yhä useampia, jotka 
tarkoittavat oppilastensa kaikenpuolista, sopusointuista 
kehitystä: sekä ruumista että sielua ja henkeä. 
Ja tosin saattaa ääni vielä lääketieteen ylioppilasten 
keskuudessa Tanskan sairashuoneissa olla luvattoman 
raaka, — se, joka tulee Skotlantiin ja Amerikaan, 
huomaa heti tässä kohden hyvältä tuntuvan 
eroituksen, mutta lääketieteen ylioppilasten joukossa 
ei kuitenkaan ole aivan harvassa niitä, jotka aikovat 
palvella häntä, joka »lähetti heidät julistamaan 
Jumalan valtakuntaa ja tekemään sairaita terveeksi» 
(Luuk, 9: 2); ja niistä, jotka eivät pääse ulos suureen, 
ihanaan maailmaan, tulee sellaisia iloisia, 
miehekkäitä kristityitä, jommoisia uskovaiset lääkärit 
usein ovat ja jommoisia Luukas ehkä on ollut 
ensimäinen. Ja Tanska on ehkä ensimäinen 
maa, jossa oikeustieteen kandidaatti on useita vuosia 
ollut Nuorten Miesten Kristillisen Yhdistyksen 
sihteerinä; ja »Senas lainoppinut» (Tiit. 3: 13) on 
piakkoin saava useoita nuoria uskonveljiä täälläkin. 
Ja tosin oli äänensävy usein rivo ja kunniallisille 
miehille arvoton sekä eläinlääkärikoulun harjoituksissa 
että polyteknisessä oppilaitoksessa, — tiedän 
ylioppilaita, joita ei kukaan voi syyttää siirappimaisuudesta 
tahi pietismistä, mutta joille toverien keskustelun 

kuuleminen tuotti jokapäiväistä kärsimystä; 
mutta tiedän myös luetella koko useita nuoria 
insinöörejä kristittyjen ystäväin joukosta; ja heitä 
voidaan käyttää Kiinassa, kun olot täällä käyvät 
heille liian ahtaiksi. Olemme usein kyllä kuulleet 
jonkun koulun varajohtajan puhuvan ivallisesti 
uskonnonopetuksesta ja nähneet jonkun välikoulun 
johtajan käyttäytyvän huonosti Sosialidemokraattilehdessä; 
mutta missään ei myös ole paremmin 
kuuntelevaa nuorisoa kuin seminaareissamme. Enpä 
uskokaan, että seurakunnan tarvitsee menettää rohkeutensa, 
vaikkapa sillä onkin syytä olla huolissaan 
opiskelevan nuorisonsa vuoksi. 

Mutta nuorille ylioppilaille sanon: ottakaa vaari 
ajasta! Kuva se vain oli, näet sen, aivan ohimenevä 
vaikutelma: meitä asteli pitkin maantietä parvi, 
meitä nuorukaisia ja isoja poikia; ja me olimme 
silkkaa iloa; ilo siitä kulki ohi ja pani laulun neljästäkymmenestä 
suusta helkkymään; aidan takana 
tuolla seisoi hän, nuori tyttö yksinkertaisessa puvussa, 
hän herkesi työstään ja katseli niin pitkään 
nuorta parvea, joka siitä meni ohi ja pian katosi 
tien polvekkeeseen. Hän oli ulkopuolella, 
hän ei ollut milloinkaan mukana siellä, missä toiset 
lauloivat ja riensivät valoisia päämääriä kohden, 
ja puutarha kävi kymmenen kertaa autiommaksi, 
kun hän nyt oli nähnyt ilon kulkevan ohitse aidan 
toiselta puolen: Und wer's nie gekannt der 
stehle weinend sich aus diesem Bund*) 
Kenties oli se vain minun mielikuvituksiani, — 

*) Ja ken sitä ei milloinkaan tuntenut, hän varkain, itkein 
poistukoon tästä joukosta (Schiller: Ode ilolle). 

mutta sinä ymmärrät kuvan: kun elämänliikunta 
kulkee ovesi ohi, ällös jää sisäpuolelle 
istumaan! Sillä se ehkei enää milloinkaan 
palaa luoksesi, ainakaan niin juhlallisenmuotoisena. 


Nouse, ota vastaan kasteesi! Älä tyydy vain 
siihen, että pyrit asemaan, jossa voit mennä naimisiin, 
mutta pyri sellaiseen kutsumukseen, jonka 
voit täyttää! Poroporvari meni nukkumaan ja laski 
akuttimet alas sinä iltana, jona Kristiansborgin 3 1 linna 
paloi, muutoin ei hän olisi saanut unta, ja komensi 
vaimonsa ja lapsensa yöpuulle, — me muut katsoa 
tuijotimme koko yön tuohon ihmeen ihanaan hirveään 
rovioon ja näemme vielä siitä unta; ja sinä 
päivänä, jona linna ja torni uudestaan rakennettuina 
ovat taas paikoillaan, me riemuitsemme. 

Sinua kutsutaan; lähde liikkeelle onnesi hetkeä 
kohtaamaan. 



VI. 

— — Sanoinko, että sen hintana on oleva 
kärsimystä? Kyllä asia niin on. Sanotaan kyllä 
tavallisesti, että Kristuksen kärsiminen alkoi silloin, 
kun hän avasi Getsemanen puiston veräjän tahi 
meni Kidronin ojan poikki pientä porrasta myöten; 
mutta todellisuudessa alkoi se sinä päivänä, jona 
hän kasteella kutsumukseensa vihittiin Jordaninvirrassa; 
ja vasta saamme nähdä, että jokainen uudistettu 
vihkimys salaisuuden rikkauteen maksoi hänelle 
sen, että hän vaipui yhä syvemmä kärsimyksiin. 

Mutta sentähden halasikin hän kärsimistä, vaikka sielu 
sitä ajatellessaan vapisikin. Hän puhkesi kerran sanomaan: 
tulta olen tullut heittämään maan päälle; 
ja kuinka hartaasti soisinkaan, että se jo olisi syttynyt! 
Mutta minä olen kasteella kastettava, ja 
kuinka olen ahdistuksissa, kunnes se on täytetty! 
(Luuk. 12: 49—50.) Ja onkohan ylimalkaan mitäänkään 
oikein arvokasta maan päällä, jota ei 
olisi taistelulla saavutettava? Onkohan tapahtunut 
mitään edistystä ajatuksen tahi sivistyksen maailmassa 
ilman marttyyriyttä, ilman kärsimisentodistusta. 
Niinpä karkotettiin Robert Fulton vihellyksillä, 
kun hänen höyrylaivansa silmänräpäykseksi jäi paikalleen 
— naurettavia tuumia, että laiva saattaisi 
kulkea höyryllä! — Ja kun Fulton silmäili rantaan, 
huomasi hän vanhan isänsä kiihkeimpäin viheltäjäin 
joukossa. Kristofer Kolumbuksen murhenäytelmän 
täytyi päättyä niinkuin se päättyi. Sehän 
esitettiin täällä maan päällä, ja kanssaihmiset olivat 
hänen kanssansa sitä esittämässä. Kaikki valloitus 
vaatii uhria. En kutsu mukavasti elämään, 
kun kehoitan nuoria ylioppilaskumppaniani suuntaamaan 
elämänsä tämän esilauselman mukaan: 
minun tulee täyttää kaikkea vanhurskautta! Suuri 
hinta on aina maksettava, kun on tarkoitus saavuttaa 
suuri päämäärä. Ei ole suurempaa päämäärää 
kuin on päästä Jumalan vihityksi, sellaiseksi, 
joka on Jumalan tuttavuudessa; mutta mysteerion 
onnea ei anneta umpimähkään, sen saavuttavat 
ainoastaan ne, jotka eivät milloinkaan 
kadota ihannetta näkyvistään ja joka päivä panevat 
elämänsä alttiiksi sitä saavuttaakseen. Ja rinnan 
jokaisen edistysaskeleen kanssa hengellisessä 

kokemuksessa, linnan jokaisen kokein uksen kanssa, 
joka saadaan Jumalan läsnäolosta ja mysteerion rikkaudesta, 
kulkee yhä syvempi vihkimys, joka vie 
siihen tilaan, jota Paavali nimitti Kristuksen kärsimisten 
osallisuudeksi. 

Niinkö paljon se vaikuttaa? Ktliän sinä etsinyt 
asemaa etkä leipää, vaan kutsumusta ja ihannetta. 
Eikä kukaan saata sanoa sen maksaneen 
liian paljoa, kunhan hän vain saa nähdä vilauksenkin 
siitä, mikä ijankaikkista on. Sen verraksi 
ei mitään voi vetää, sillä kaikki muu sen rinnalla 
kelmenee. Oli kyllä suloinen tunne — muistan 
sen vielä ja aivan luonnonomaisesti vaikutti se 
omituisena, suloisen kutittavana tunteena pitkin 
selkäpiitä, kun professori Schat Petersen 32 luki miehen 
harjoituskirjoitelman ääneen kokoontuneen 
kuulijakunnan kuullen. Mutta voi sitä iltaa, jolloin 
eräs kuolemallaan oleva köyhä poika lähetti sanan, 
että tulisin heti hänen luokseen! Lentämällä menin 
portaita alas, sydämeni tykytti valtavasti ja 
iloni oli suuri, Ajattelepas, silloin pyysi ensi kerran 
joku apua mieheltä, joka itse oli vasta yhdeksäntoista 
vuotias. Mutta ei kukaan rakastaja voinut 
odottavammalla riemulla mennä rakastettuansa 
tapaamaan kuin silloinen ylioppilas, joka sai mennä 
Jumalan asialle köyhän pojan luo. 

Ihanne — nuoret ylioppilaskumppanini — 
niin, tämä vanhanaikainen sana älköön teitä pelottako; 
pitäkää siitä kiinni, sitä tavoitelkaa! Tämän 
sanan sisällys saadaan myös lausutuksi sanoilla, 
jotka mahtuvat yhteen riviin ja jotka kaiken nuorison 
ihanne asetti oman nuoruutensa esilauselinaksi: 
minun tulee täyttää kaikkea vanhurskautta! 



KK) 

Ja palkkana on oleva salaisuus, mysteerio; älä 
pelkää tätä Kreikankielen kaikuista sanaa; se tietää 
sitä, että elävä Jumala sanoo sinulle: sinä olet 
minun poikiani ja tyttäriäni, joista minulla on iloa, 
— ja antaa sinulle Pyhän Henkensä. 



Johannes ja Jumalan Karitsa. 
Kolme lehteä erään sielun historiasta. 

Vasta sitten, kuu tulin 
kristityksi, koitti valo sieluuni 
ja toi voimallisesti ja ihanasti 
ilmi, kuinka syvä ja rikas on 
Karitsa-sanan merkitys. 
(Eräs kiinal. kristitty kapteeni.) 

I. 

Ei milloinkaan ole profeetallinen henki kohonnut 
korkeammalle kuin siinä verrattomassa luvussa,
*) jossa kuvataan kärsivää Messiasta ja 
joka on niin täynnä kauneutta ja murhetta ja vaikuttaa 
meihin yhtä paljon ylevyydellään kuin tuskallaan. 


Ei hänellä ollut muotoa eikä kauneutta, ja 
me näimme hänen, mutta ei hänessä ollut sitä 
muotoa, että me olisimme häneen mielistyneet 
Hän on haavoitettu meidän pahaintekoimme tähden, 
hosuttu meidän synteimme tähden; rangaistus, 
joka meille rauhan tuotti, oli hänen päällänsä, ja 
hänen haavainsa kautta olemme me paratut. Me 
vaelsimme kaikki eksyksissä kuin lampaat, ja kukin 
meistä poikkesi omalle tiellensä; mutta Herra heitti 
meidän kaikkein synnit hänen päällensä. Hän 



*) Esaiaan ennustus raamattu 53: 2 — 7. 

lyötiin ja vaivattiin eikä hän suutansa avannut; 
niinkuin karitsa, joka teuraaksi viedään, ja kuin 
lammas, joka keritsijänsä edessä vaikenee, niin ei 
hän suutansa avannut 

Nämä sanat puhuvat samalla kertaa sekä ajatuksellemme 
että s y d ä m e 1 1 e m m e. Ja kuminankin 
täytyy tulla liikkeelle, saati Jumalan totuus 
on pääsevä tahtoomme käsiksi. Ei riitä, että 
selvät ajatukset pääsevät ymmärrystämme valaisemaan; 
myös tunne, tämä erityinen sielunelämän 
ala, jota usein vähäarvoisena pidetään, on mukaan 
päästettävä. Sen juuri pitäisi saada antaa mielelle 
se lämpöaste ja herkkyys, joka on välttämätön, 
jotta jumalan ajatus voi painaa pysyväisen leimansa 
ihmistahtoon. 

Tämä vanha profeetallinen teksti vetoo ymmärrykseen. 
Se antaa ymmärryksen vastattavaksi 
tämän kysymyksen: mitenkä on voinut 
käydä niin, että pitkäperjantai on näin piirre 
piirteeltä kuvattu puolta vuosituhatta ennen pitkäperjantaita? 
Melkein valokuvauksen tapaisella tarkkuudella, 
silminnäkijän välittömyydellä kuvataan 
tässä koko kohtaus ja itse murheiden mies koko 
rajattomassa tuskassaan monia vuosisatoja ennen 
kirin hän tuli ja sen kärsi. Miten on ajatus selittävä 
tämän ihmeen muutoin kuin siten, että sen 
teki sama Jumalan henki, joka profeetalle 
tämän näyn antoi ja joka kaikessa täydellisyydessään 
asui pojassa, kun hän tuli? 

Mutta samalla kertaa liikuttaa tämä kuvaus 
suuresti s y d ä n t ä k i n. Taikka onko sellaista ihmistä, 
joka saattaa lukea nämä murhesisällyksiset, 
kaikessa yksinkertaisuudessaan niin kuvaavat rivit 

saamatta tunnettaan väkevästi liikutetuksi ja mielikuvitustaan 
toimimaan sen johdosta, mitä näkee? 
Eikö tunnu siltä, kuin näkisimme rakastettua 
nuorempaa veljeä julmasti ruoskittavan, kuin 
näkisimme kallista ystävää ihmisten mitä häpeällisemmällä 
tavalla väärin tuomitsevan ja vihdoin 
raa'asti rääkkäävän, näkisimme hänen verissään 
jalkoihimme vaipuvan? Tunteet sellaiset, tahi ainakin 
tunteet sen sukuiset, täyttävät mielemme, kun 
oikein syvennymme tähän lukuun, niin että se astuu 
ilmielävänä sielun silmäin eteen. 

Sen syvyyttä, enempää kuin itse pitkäperjantaisalaisuudenkaan 
syvyyttä ei kukaan ole voinut mitata. 
Muotokuvan tapaista yhtäläisyyttä saamme 
tässä samoin kuin evankeliumeissakin turhaan etsiä. 
Mutta puheenalaisessa ennustuksessa tapaamme kuvan, 
vertauskuvan, joka siinä yht'äkkiä esiytyy, 
joka ensi kerran on tavattavissa tässä niiden Vapahtajan 
vertauskuvien joukossa, jotka sittemmin 
tulivat niin rakkaiksi: se on karitsan kuva. Siihen 
piiloutuu ajatuksen arvoitus samalla kertaa kun 
se koskettelee sydämen kieliä sillä mielikuvalla, 
jonka se ehdottomasti luopi meissä viattomuudesta 
ja liikuttavasta suloudesta. 

Jeesuksen, Jumalan karitsan kuvan 
ympäri on siis tämä kirjoitelma liikkuva, — ei kuitenkaan 
yleiseen tämän kuvan ympäri eikä tämän 
kuvan ympäri semmoisenaan, jommoiseksi tämän 
kirjan tekijä erittäin on sen käsittänyt. Koetan 
katsoa tätä kuvaa toisen silmillä. Johannes 
apostoli, se opetuslapsi, jota Herra rakasti — 
sillä hän oli se opetuslapsi, joka parhaiten häntä 
ymmärsi, — on kolme kertaa maininnut Jeesusta 

Jumalan karitsaksi. Ja aina joka kerta, kun 
hän sen teki, näyttää, kuin olisi silloin juuri tapahtunut 
ratkaiseva murros apostolin oman sielun sisimmässä. 
Näyttää siltä, kuin olisi Jeesus juuri 
tämän kuvan muotoisena saanut aikaan suurimmat 
vaikutukset hänen sielussansa, tahi ehkäpä oikeammin 
sanoen : kuin olisi Johannes Jumalan karitsan 
kuvaa käyttämällä parhaiten voinut ilmi 
lausua ne sanomattomat asiat, joita hän tunsi sielussaan, 
kun Jeesus siinä sai syntymään jotakin 
uutta. 

Näistä kolmesta apostoli Johanneksen sisäisestä 
kokemuksesta, jotka Jeesus Jumalan karitsana 
hänessä aikaansai, puhutaan seuraavassa. 



11. 

Raamatunlukijoille ei saata olla tuntematonta, 
että kolmen ensimäisen evankeliumin Kristuskuva 
eroaa silmiinpistävästi siitä käsityksestä, joka on 
Jeesuksesta Kristuksesta neljännessä evankeliumissa 
nähtävissä. Erotusta ei ole kiellettävä eikä poistettava; 
se on tunnustettavana lähinnä tehtävänämme 
on saada se selitetyksi ja käyttää sitä hyödyksemme. 
Tämän kuvauksen tehtäviä ei ole näyttää, kuinka 
se voi tapahtua, kuinka on olemassa silta Johanneksen 
evankeliumin ja noiden kolmen muun välillä, 
mistä eroavaisuudet aiheutuvat ja mitä niissä on 
yhteistä. Tässä muistutettakoon vain, mikä on tuon 
suuren erilaisuuden pääsyy, Johanneksen evankeliumi 
on evankeliumeista persoonallisin, mieskohtaisin; 
ja se seikka juuri tekee tämän evankeliumiin 

erityisessä mielessä arvokkaaksi. Saatetaan 
pitää oivallista valokuvaa parempana kuin maalattua 
muotokuvaa, hyvinkin kuvatun näköistä; mutta 
saatetaan myös jälkimäiselle suurempi kiitos antaa. 
Kolme ensimäistä evankeliumia esittää pikemmin 
Jeesusta Kristusta valokuvan tapaisesti; neljäs on 
maalattu kuva, ihmeellisen sielukas sekä käsitykseen 
että tekoon nähden. Edelliset kertovat, minkälainen 
Jeesus oli; Johannes sanoo, mitä Jeesus oli 
hänelle. Hänen kirjansa esittää sillä tavoin 
jonkinlaisen kaksoiskuvan Jeesuksesta, esittää 
historiallisen Jeesuksen, esittää hänet sellaisena, 
kuin hän kuvastui opetuslapsessaan, joka eniten 
häntä ymmärsi. Vielä tänä päivänä saatetaan puhua 
historiallisesta Jeesuksesta erotukseksi elävästä 
Jeesuksesta, se tietää: raamatun Kristuskuvasta 
ja siitä heijastuksesta, jonka elävä vapahtaja 
luopi jokaiseen elävään kristittyyn, jossa hän 
on todellisuudeksi päässyt. Johanneksen evankeliumi 
esittää myös meille Jeesuksen sellaisena kuin 
hän oli, mutta erittäin sellaisena kuin hän oli Johannekselle. 
Johanneksen evankeliumi on todistus. 
Se osoittaa valaisevaa keskipistettä, joni moisena 
on Jumalan poika, mutta katselee sitä yleensä 
uskon valaistuksessa. Paikoin tulee myös näkyviin, 
miten hänen oman uskonsa on käynyt, 
ja näissä vilahduksissa esiintyy silminnäkijä 
niin ilmeisesti, ettei näytä olevan epäiltävissä, ken 
kirjoittaja on. Siten saa tämä evankeliumi kahdenkertaisen 
arvon. Siinä tarjotaan uusi historiallinen 
kuvaus ihmisestä, Jeesuksesta Kristuksesta niiden 
kolmen lisäksi, jotka jo olivat olemassa, mutta se 
on samassa sielutieteellinen selvitys siitä, miten 

Jeesuksen kuva Johanneksen sielussa on syntynyt 
ja kasvanut. 

Tämä silminnäkijä kohtaa meitä jo ensimäisessä 
luvussa, jossa niin mukaansa tempaavasti on 
kerrottu, kuinka Jeesus kokosi ympärilleen kokonaisen 
parven nuorisoa ja kuinka usko heräsi kaikissa 
näissä miehissä, jotka sitten saivat kristillisessä 
kirkossa kuolemattomat nimet. Yksi heistä kertoi 
itse siitä, miten Kristus ja hänen nuori opetuslapsensa 
ensi kerran kohtasivat toisensa, kertoi siten 
kuin kohtaus vielä hänen vanhoilla päivillään säilyi 
hänen muistossaan. Meillä on tässä todellakin 
ensiarvoinen historiallinen asiakirja, silminnäkijän 
kertomus ensi päivästä, jonka Jeesus ja hänen ystävänsä 
olivat yhdessä. Sillä hän, tuo erinomaisen 
vaatimaton kirjoittaja, salaa tosin nimensä, mutta 
hän ilmaisee sen sittekin sillä viehättävällä sulolla 
ja todellisella taituruudella, joka hänen kertomuksessaan 
ilmenee, milloin aivan vähäisin, ohimenevin 
sanoin, milloin taas kuvaavin yksityiskohdin. Hän 
kertoo, että Andreas löysi »ensin» veljensä ja saa 
siten lukijan aavistamaan, että hänellä itselläänkin 
oli veli, jonka hän »sitten» löysi. Ja kerrottuaan 
ensimäisestä kohtauksesta ja keskustelusta Mestarin 
kanssa, kuinka he menivät hänen perässään ja 
saivat kutsumuksen tulla hänen luokseen hänen 
kotiinsa ja kuinka he siellä viipyivät koko päivän, 
jopa koko elämänsä ajankin hänen luonaan, lisää 
hän: »Silloin oli noin kymmenes hetki»; he muistivat 
sittemmin aina hetken, «sillä siinä aivan erityisessä 
valaistuksessa oli koko kuva polttautunut hänen 
muistiinsa, — joko hetki, jona tapaus sitten sattui, 
oli roomalaisen ajan laskun mukaan kello kymmenen 

aikaan edellä puolenpäivän, siis aikaan, jona meidän 
puolipäiväjumalanpalvelukseni me alkaa, aikaan, 
jolloin sininen kesätaivas kupuilee ja leivon laulu 
kukkivan nurmen yllä helkkyy, — tahi juutalaisen 
ajanlaskun mukaan neljän aikaan ikäpuolella, jolloin 
aurinko oli kallistumassa länttä kohden ja 
taivaan sini oli vaaleahkoa ja pitkät varjot peittivät 
vuorenkupeita ja mieltä täytti se omituinen rauhallisuus, 
jonka iltapuoli mukanaan tuopi. 

Tässä evankeliumissa on meille sitten kuvattu 
Kristuksen ensimäiset opetuslapset, kuvattu aivan 
harvoin viivoin ja pehmein piirtein, kuten hyvin 
varhaisissa nuoruudenkuvissa; mutta keskellä kaikkea 
tätä nuoruutta seisoo Jeesuksen kuva korkeana 
ja puhtaana, lempeänä ja ystävällisenä, ja jokainen 
näistä uusista, innostuneista opetuslapsista liittyy 
kunnianseppeleeksi hänen päänsä ympäri ja antaa 
hänelle nimen, 

»Rabbi» — se merkitsee; opettaja! Siten nimittivät 
nuo kaksi, Johannes ja Andreas, häntä, ja 
he seppelöivät ja valitsivat hänet tästä hetkestä alkaen 
mestariksensa, opettajaksensa, jonka koulua 
he tästä lähin tahtoivat käydä ja jota he uskollisina 
opetuslapsina lopun elämäänsä tahtoivat seurata. 
Mutta Simon ja Filippus laskivat toisen seppeleen 
hänen päähänsä. Toinen sanoi: me olemme löytäneet 
»Messiaan», ja toinen nimitti häntä siksi, 
»josta Mooses on kirjoittanut laissa ja josta profeetat 
ovat kirjoittaneet», odotetuksi profeetaksi He tunsivat 
raamattunsa ja tunsivat Jeesuksen raamatun 
Messiaaksi. Ja hidasteleva Nathanael, tuo vankka 
epäilyä, hänpä laski vielä kauniimman seppeleen 
jopa kultakruunun hänen päähänsä, sillä kun hän 

havaitsi, kuinka nuo silmät olivat lukeneet hänen salaisimmat 
ajatuksensa, ja sen vuoksi tuli tuntemaan 
hänen olentonsa, puhkesi hän sanomaan: »Rabbi, 
sinä olet Jumalan poika, sinä olet Israelin kuningas!» 

Kauniimpi kuitenkin kaikkia näitä seppeleitä, 
joilla nuoriso häntä kunnioitti ja tervehti, oli se 
seppele, jonka Johannes Kastaja oli laskenut 
hänen ohimoilleen silloin, kun hän sanoi: »Katso, 
Jumalan Karitsa, joka ottaa pois maailman 
synnin!» Silloin kietoi hän ensimäisen 
ruususeppeleen ristin ympärille ja lausui ääneen 
syvimmän salaisuuden, salaisuuden sellaisen, ettei 
kukaan nuorista oppilaista sitä vielä ymmärtänyt: 
että hän oli kantava kaiken ajateltavan synnin sydämellään 
ja antava viattoman elämänsä maailman 
pelastukseksi, ottaakseen pois maailman synnin. 

Ja juuri tämä sana se se ensin oli avannut 
opetuslapsi Johanneksen silmät Mestarin kuvaa näkemään 
ja saanut hänet häntä seuraamaan, — sana 
karitsasta, Jumalan karitsasta, joka kantoi maailman 
synnin. 

— Pääsiäinen oli tulossa. Lammaslaumoja 
ajettiin silloin pitkin kaikkia teitä, aina Galilean 
niityiltäkin, Jerusalemia kohden. Siinä niitä juoksi 
lampaita, hypellen yli ojien pelloille, paimen edellä 
palvelijoineen ja koira jäljissä; uskollisesti seurasi 
määkivä lauma johtajaansa, — teurastettavaksi juhlalla 
Jerusalemissa. Mutta sitä eivät lampaat viattomuudessaan 
aavistaneet, kun he siinä huolettomina 
haukkasivat mennessään viheriää nurmea. Tämä 
kuva oli joka päivä nähtävissä. 

Katso, Jumalan karitsa, joka ottaa pois maailman 
synnin! Ja he näkivät, ja katso, vii viheriän, 

kukkatähdillä kirjaillun uurnien tuli hän kävellen. 
Hänen haamunsa kuvastui selvästi ja hienosti syvän 
sinisen kevättaivaan taustalle. Hänellä oli todennäköisesti 
valkea turbaani päässään, ja hän näytti 
siinä tullessaan niin sanomattoman lempeältä ja rakastettavalta 
ja samalla aikaa niin merkillisen vakavalta 
ja miettivältä. Hänellä olikin ollut pelottava 
kohtaus Asasel'in kanssa erämaassa, johon 
henki oli hänet vienyt Jordanin juhlahetkeltä, ja 
sieltä hän nyt tuli löytääkseen tehtävänsä siinä 
maailmassa, joka nyt kaikessa ihanuudessaan ja 
tuskassaan häntä kohtasi. 

Katso, Jumalan karitsa, joka ottaa pois maailman 
synnin! 

Ja he näkivät hänet, eivätkä he ensinkään ymmärtäneet, 
mitä siinä kuvassa oli, mutta itse kuvan 
— niin, sen he ymmärsivät. Ehdottomasti veti 
tuo harvinainen kuva heitä puoleensa, ja he seurasivat 
häntä. Silloin kääntyi hän ympäri, eivätkä 
he milloinkaan unhoittaneet sitä silmänräpäystä, kun 
hän kysyi: mitä etsitte? Oi, juuri häntä olivat he 
ikävöineet ja etsineet aina varhaisimmasta nuoruudestaan. 
Se verraton viattomuus, joka loisti tämän 
uuden, ylevän opettajan kasvoista ja johti mieleen 
juuri niitä pieniä karitsoita, joita he joka päivä näkivät 
ympärillään juoksevan, se se heidän sydämensä 
valloitti voimalla ennen kuulumattomalla, 
eivätkä he voineet muuta kuin seurata häntä. Sillä 
aina on asian laita niin ollut, että kun nuoret kohtaavat 
puhtautta ja viattomuutta, silloin tulee 
heissä hereille parasta, mitä heissä on. Niinpä eivät 
he voineet keksiä muuta vastausta kuin: Rabbi, 
haluamme nähdä, missä oleskelet. Tulkaa, niin 



110 



saatte nähdä, sanoi hän. Ja he menivät hänen kotiinsa 
ja istuivat hänen huoneeseensa mihin sopi, 
leporahille ja vuoteelle ja lattialle, ja niin puheli 
hän heidän kanssansa, ja ennenkun he huomasivatkaan, 
oli iltapuoli mennyt, ja niin joutuivat he 
kiinnitetyiksi häneen eivätkä enää milloinkaan voineet 
ajatellakaan häntä jättää. 

Katso, Jumalan karitsa, joka ottaa pois maailman 
synnin! 

Mitä ymmärsi Johannes ja mitä ymmärsivät 
hänen kumppaninsa siitä sanasta, jota hän heille 
puhui tahi kristillisyydestä sinä päivänä? Niin sanomattoman 
vähän. Mahdotonta ainakin oli heidän 
sitä selittää. Hän veti heitä, siinä kaikki. 
Heitä veti hänen viattomuutensa ja luottavaisuutensa.  
Hän kohteli heti heitä avomielisesti 
ja otti heidät luokseen ja katsoi heidän sydämiensä 
pohjaan ja valitsi heidät opetuslapsikseen sellaisina 
kuin olivat. Hän tunsi heti Johanneksen ja 
hänen ystävänsä etsiviksi sieluiksi ja antoi heille 
luvan seurata itseään ja avata sydämensä hänelle. 
Heti hän tutkivin, rakkain silmin katsoi Siimon 
kalastajaa kasvoihin ja luki hänen luonteensa 
hänen kiinteästä suustaan ja avoimesta silmäyksestään;
— nämä vakavat silmät näkivätkin paljoa syvemmälle 
kuin suuhun ja silmäykseen, ja heti antoi 
hän hänelle nimen: Pietari, Kallio, ja uskoi 
hänestä hyvää ja tuki hänen heikkoa puoltaan antamalla 
hänelle tämän lujan kunnianimen. Ja 
Nathanaelista, joka heti oli asettunut varovaan ja ylhäiseen 
asemaan häneen nähden, — niin hänestäkin 
uskoi hän parasta ja lausui: katso, todella israelilainen, 
jossa ei ole vilppiä! Ja kun Nathanael kysyy: 

mistä minut tunnet (jos minut tuntisit, et minusta 
niin hyvää puhuisi), vastaa hän: minä näin 
sinut viikunapuun alla (tunnen sinun parhailta hetkiltäsi!
) Tavallisesti ajatellaan, että Nathanael oli 
viikunapuun varjossa rukoillut Israelille pelastusta 
ja Messiaan tuloa. Olen kuullut uudemmankin selityksen: 
toiset ovat, näet, tietävinään, että viikunoiden 
korjausaika oli iloinen juhla-aika, jotenkin samanlainen 
kun meidän syksy- tahi kevätjuhlamme; levitettiin 
kirjavia peitteitä ruohostoon lehtipuiden 
varjoon; ja siinä nuoriso, naiset ja miehet, lauloi, 
iloitsi ja leikki ja piti juhlaa illan tyvenessä. Kaikki 
ei suinkaan käynyt aina kauniisti ja siivosti. Nathanael 
oli silloin loikonut yksinään eikä ollut voinut 
olla mukana kaikissa toisten hassutuksissa ja 
riehunnassa. Ja silloin eräs vaeltaja oli mennyt 
ohitse pitkin tietä ja nähnyt tämän vakavan, ajattelevan 
nuorukaisen. Katso, Jumalan karitsa, joka 
ottaa pois maailman synnin! 

Tämän asian syvintä kohtaa, ristiä, he tuskin 
ensinkään ajattelivat. Tosin heidän entinen opettajansa 
oli hämärästi lausunut, että hän kantoi 
maailman synnin, ja se oli kaiketi myös koskenut 
heihin omituisella tavalla, aivan niinkuin 
sellainen asia, joka on liian korkeata lapsen 
käsittää, usein koskee lasta enimmin, — mutta 
mitä merkitsi »maailman synti», sitä eivät ollenkaan 
käsittäneet. He eivät aavistaneet omankaan 
syntinsä syvyyttä. Heidän kävi siten, kuin 
niin kauniisti sanotaan Birkedalin virressä: »Ristipä 
kätkynyt kaukan' on lehviin.» Nythän oli lehden 
puhkeamisen aika ja kevät, nyt oli heidän sielunsa 
häämatkalla. Ja jospa jonkun harvan kerran 


112 


ikäänkuin pilven varjo kulkikin heidän nuoren 
mielensä yli, kuten silloin, kun Jeesus sanoi, että 
»oli tuleva päiviä, joina ylkä otetaan heiltä pois ja 
joina he saisivat surra» — se jätti vain hetkellisen 
selittämättömän apeamielisyyden tunnelman; mutta 
kun he vain näkivät hänen edessään, oli eläminen 
heille taaskin juhlaa, ja niin saivat he kokea uudestaan 
niiden aavistuksista rikkaiden sanojen totuutta, 
joilla hän oli vihkinyt heidät opetuslapsiksi : »Tästälähin 
saatte nähdä taivaan olevan avoinna ja Jumalan 
enkelien nousevan ylös ja laskeuvan alas 
ihmisen pojan päälle,» Juhlallisempaa ylöskäytävää 
ei kukaan ollut ystävilleen rakentanut: mihin 
vain he kulkivat hänen kanssaan, oli niillä tienoin 
oleva valkeita ystävällisiä olennoita, jotka kuljettivat 
Sanomia avatun taivaan ja heidän Mestarinsa 
välillä. 



Katso, Jumalan karitsa, joka ottaa pois maailman 
synnin! 

Te nuoret, myöntäkää se, ette ole oikein kotiutuneet 
syntiin ja saastaisuuteen, eikä teidän ole synnissä 
ja saastaisuudessa eläessänne hyvä olla. Teissä 
oli aina sellaista tunnetta, joka syvimmällä inholla 
tahtoi kääntyä siitä pois, ja synninteon jälkeen tuntui 
teistä olo niin katkeralta ja raskaalta. Mutta 
kun me jo täällä matkallamme tapasimme jonkun 
noita harvinaisia sieluja, kun meidän oli onni ikäistemme 
joukossa tavata joku sellainen, jonka kasvoilla 
oli puhtauden, viattomuuden ja valoisan, avomielisen 
rohkeuden ihmeellinen leima, turisimme 

jonkin voiman ehdottomasti vetävän itseämme heidän 
luokseen. Erhetynkö, jos sanon, että Niels Finsen
'issä 33 oli sellaista vetovoimaa? Ainakin oli sitä 
Roberd Vilder'issä 34 . Mutta jos kerran nuoriso luonnostaan 
rakastaa viattomuutta, kukapa silloin voisi 
sitä vetää puoleensa niin kuin Jeesus Kristus? 
Ja jospa risti vielä onkin lehväin peitossa kaukana, 
ja jospa ei teillä vielä olekaan sanottavasti mieltä 
ja ymmärrystä ristin evankeliumia käsittämään: 
jospa ei vielä näytäkään synnistä ja armosta puhuvaiset 
voimakkaat säveleet oikein sointuisesti yhtyvän 
nuoruutenne iloisiin lauleluihin; — no niin, 
nostakaa Jumalan nimessä silmänne ja katsokaa 
Jumalan karitsaa: missä kohtasitte olennon, Jeesusta 
Kristusta viisaamman, täysivaltaisemman, rakastettavamman, 
hienomman ja niin säteilevän puhtaan, 
niin sanomattoman viattoman? Tehkää siis hän 
nuoruutenne sankariksi ja seuratkaa häntä niin likeltä 
kun voitte? 

Jos on todellista aihetta puhua erityisestä 
nuorisolle tapahtuvasta sananjulistuksesta meidän 
päivinämme, olisi kai tällainen erityinen julistus 
oleva sitä, että nuorisolle evankeliumia julistettaissa 
asetetaan Jeesus ihanteena etualalle, Kristus-sovittajan 
edelle. Itsestään selvää on, että tässä on 
vain puheena vivahdus, asian toisen puolen suurempi 
tärkeäksi-osoittaminen; sillä evankeliumi muodostaa 
kokonaisuuden ja on kaikille ikävuosille 
sama. Mutta muutoin voimme hyväksyä sen, mitä 
edellä on sanottu. 

Haluan lisätä siihen vähän sellaista, joka olisi 
omansa asiaa syventämään. Emme ainoasti sano 
nuorille: sellainen hän oli, — seuratkaa häntä, vaan 

lisäämme: sellainen on hän vielä, — uskokaa itsenne 
hänelle! Hän ei ole ainoastaan nuorten 
sankari; hän tahtoo olla heidän tuttavallinen ystävänsä. 
Juuri sellainen oli hän Johanneksen ja niiden 
toisten nuorten nähdä. Ei ainoasti hänen viattomuutensa 
vetänyt heitä hänen puoleensa; yhtäpaljon 
teki sen hänen luottavaisuutensa, hänen rakastavainen 
ymmärtämyksensä. Antakaa sen vetää 
teitäkin, sillä te tarvitsette sitä. Te tiedätte, että te 
kaikkein kipeimmin sitä tarvitsette, tarvitsette juuri 
sitä, josta sitten tulette olemaan äärettömän kiitollisia, 
kun sitä saatte: rakastavaista ymmärtämystä. Tiedän 
asian niin olevan. Nuori ihminen saa luottamusta 
ja käy kiitolliseksi koko elämänsä ajaksi, kun 
hän kohtaa toisessa vilpitöntä ymmärtämystä, varsinkin 
elämänsä ratkaisevina aikoina. Harvoin hän 
kyllä sellaista saa osakseen. Vanhempien kehoitukset 
saattavat olla niin sydämellisen hyvää tarkoittavia, 
— ne auttavat vain niin tavattoman vähän 
ja tekevät joskus asian entistäkin sotkuisemmaksi 
ja toivottomammaksi. Eipä todellakaan johtunut 
tottelemattomuudesta, vaan siitä, että sydän 
oli ahdettu liian täyteen ja pantu ymmälle, erään 
kymmenvuotisen poikasen omituinen vastaus. Kun 
hänen äitinsä ainakin kahdennenkymmenennen kerran 
kielsi hänen tekemästä sitä ja sitä, sanoi hän: 
»Äiti, — älä nyt enää useampia asioita minulta 
tänään kiellä, — sillä minä en voi muistaa 
niitä kaikkia!» Ihmiset väsyvät ja menettävät 
rohkeutensa alituisista kehoituksista ja nalkutuksista. 
Ja siitä, mitä heiltä oikeastaan puuttuu, — 
niin, siitä ei kukaan heille puhu. Heille käy niin, 
kuin sanotaan Kr. Winther'in runossa: »Ei syvintä 

haavaa hän nähnytkään.» Nuori tyttäreni kertoo 
minulle kaikki. Minä luen hänen sydämestään kuni 
kirjasta — ja niinkö te luulette, hyvä rouva? Te 
ette tiedä, että hän ennen kuin tulee huoneeseen, 
pesee vielä kerran kasvonsa ja katsoo kuvastimeen, 
nähdäkseen, voitaisiinko huomata hänen itkeneen, 
ja hymyilee sitten kuvastimeen, silittää tukkaansa 
— ja tulee niin huoneeseen säteilevin kasvoin: 
>tuolla tulee meidän auringonsäde!» Katselkaapas 
kerran Jarlin 35 kaunista kuvapatsasta. Sen nimenä on 
kyllä »soukennetut siivet», mutta silloin kun se 
ensin pantiin näytteille Pariisissa, oli sillä parempi 
nimi, sen nimenä oli silloin: Le secret fatal — 
kohtalokas salaisuus. Tuossa hän seisoo, nuorukainen, 
kasvot vakavina ja miettivinä, puristaa nyrkkiänsä, 
tehden sellaisen liikkeen kuin punnitsisi hän 
jotakin ja kuin olisi hänellä oma kohtalonsa ratkaistavana: 
siitä mitä nyt valitsen, saattaa tulla elämäni 
tuho taikka onni. Onpa se kohtalokas salaisuus, 
ja kuinka moni nuori tunteekin sen? 

Niin tulkaa siis, kaikki te nuoret, mukananne 
tuskallinen salaisuutenne, neuvoton mielenne, katkera 
avuttomuudentunteenne; täällä on hän, joka 
ymmärtää teitä, teihin luottavainen, joka uskoo teitä 
paremmin kuin te itse, vaikka hän tietääkin kaikki, 
mitä teihin koskee. Sanokaa asianne hänelle; hän 
ei sitä muille kerro eikä sinua halveksi, mitä sinulla 
lieneekin hänelle kerrottavana. Sillä hän tiesi 
kaiken sen ennalta ja odotti vain, että sinä tulisit 
ja uskoisit hänelle sen, jotta hän voisi sinua 
auttaa. 

Katso, Jumalan karitsa, joka ottaa pois maailman 
synnin! 



116 



Nuo nuoret miehet, opetuslapset näkivät hänet 
ja seurasivat häntä, vaikka hän vei heidät mitä 
omituisimmille teille. He ottivat hänet sankarikseen 
ja oppaakseen, ja niin tuli hänestä heidän vapahtajansa. 
Heitä veti hänen viattomuutensa ja 
luottavaisuutensa, veti aina hänen ristinsä luo. Mutta 
hän alkoi vetämistyönsä Jumalan karitsana. 



III. 

Aikanaan oli kyllä tuleva ristikin, risti tuskineen. 
Johanneskin oli kypsyvä ristiä varten. Sillä 
ei hänkään voinut pysähtyä ensimäisiin nuoruudenaikaisiin 
vaikutelmiin, jotka Kristus häneen teki. 
Menojaan meni kultainen kevät ja pitkä, ihana 
kesä, ja sitten alkoi raivokas syksymyrsky. Lehti 
lehdeltä riistettiin nuoruuden ja onnen lehvikkö, 
kunnes se jäi kurjaan alastomuuteensa, kunnes jäljelle 
jäi surkea risti. Paha päivä oli tullut, jona 
ylkä otettiin pois. Jalo sydän, joka viimeisenä iltana 
ja yönä oli säteillyt tyhjentymättömän rikasta 
rakkauttaan lämpimämmin ja voimallisemmin kuin 
milloinkaan ennen, oli nyt pakahtunut. Mitään puhumatta 
ja tuskansa painon alla oli Johannes seisonut 
ristin luona ja katsellut ystävänsä ahdistusta; emmekä 
mekään juuri voi tehdä sanottavasti enempää 
kärsivien ystäviemme hyväksi. Niin oli Johanneskin 
mennyt kotiin, kuten toisetkin, murheitaan 
mielessään hautomaan. 

Mutta sinne ei hän voinut jäädä. Kun kaikki 
olivat menneet matkoihinsa ja Jeesus oli taistelunsa 
taistellut, palasi Johannes vielä kerran takaisin ja 

seisoi kuolleen opettajansa ristin juurella! Mitä oli 
hänen sinne asiaa? Tahtoiko hän saada uudestaan 
varmuutta siitä kauheasta tosiasiasta, jota ei hän 
näyttänyt voivan uskoa, — tahtoiko hän varmuutta 
siitä, että Mestari oli kuollut? Tahtoiko 
hän vielä kerran vain seisoa ristin juurella ja katsella 
hänen rakkaita kasvojaan? Tahi tahtoiko 
hän olla kunniavartiona Mestarin ruumiin ääressä 
ja torjua ahnaita petolintuja sen luota? En sitä 
tiedä; mutta kun hän siinä seisoi, katselemiseen 
vaipuneena, saa hän nähdä hirmuisia asioita. Tulee 
roomalaisia sotilaita nuijineen ja ne alkavat murskata 
kahden pahantekijän sääriluita. Se oli jonkinlaista 
laupeutta, joka tarkoitti tehdä pikemmin lopun 
poloisten kärsimyksistä. Ja Johannes joutuu 
kauhun valtaan; eivät suinkaan he tule tännekin, 
eivät he suinkaan tule tekemään väkivaltaa hänen 
Mestarinsa kalliille ruumiille? Mutta katso, he pysähtyvät. 
He huomaavat hänen jo kuolleeksi ja 
puhuvat keskenään siitä, kuinka pian kuolema 
on tullut, ollen aivan välinpitämättömiä muuten 
koko asiasta; ja yksi heistä työntää vain keihään 
hänen kylkeensä, ja siitä juoksee verta ja vettä 
kuoleman pettämättömänä merkkinä. 

Silloin hän, joka on kertonut asian kauvan sen 
jälkeen kuin se tapahtui, katkaisee yht'äkkiä kertomuksen 
kulun ja lausuu juhlallisesti: »Ja joka 
sen näki, on sen todistanut, ja hänen todistuksensa 
on tosi, ja hän tietää totta 
sanovansa, jotta tekin uskoisitte.» (Joh. 
19, 35.) 

Sillä tavoin hän sanoo, sanoo juhlallisesti ja 
vakuuttavasti. Ja ilmeistä on, että jotakin erityistä 

on täytynyt tapahtua hänen sielussaan silloin ja 
että hän nyt tahtoo painaa sen meidän mieliimme. 


Seuraavassa on nähtävissä, mitä se oli. Sillä 
nyt lisää hän: »Sillä tämä tapahtui, jotta 
kirjoitus kävisi toteen: älköön häneltä 
luuta särjettäkö. Ja vielä sanoo toinen 
kirjoitus: he luovat katseensa häneen, 
jonka ovat lävistäneet». (Joh. 19, 36 — 37.) 

Kun hän seisoo hämärässä siinä ristin ääressä 
ja näkee kaiken tämän tapahtuvan — toisten luut 
rikottiin, mutta ei vapahtajan, — nousee hänen 
muistoonsa eräs kuva: kotoinen pääsiäisjuhla, kun 
hän oli lapsi ja valot olivat sytytetyt ja asunnossa 
oli juhla ja pöydällä happamatonta leipää ja 
katkeria yrttiä ja kaikkein merkillisimpänä vähäinen 
pääsiäislammas, joka oli kokonaisena paistettu 
ja jonka luita ei oltu rikottu. Hän näkee kaiken 
tämän edessään: vanha Sebedeus-isä kertoo 
kuunteleville lapsille ja kalastapojille surman enkelistä, 
joka meni verellä sivuttujen pihtipielien ohi, 
säästäen ne huoneet, joissa pääsiäislammas oli teurastettu. 
Ja silloin kävi sielun läpi ihmeellinen 
aavistus: pääsiäislammas, jospa olikin ollut Jumalan 
ajatus, että hän, joka ristillä riippui, juuri 
oli teurastettu pääsiäislammas, hän, joka siinä riippui 
Jumalan tahdon mukaan pelastaakseen meitä 
maailman synnistä. Ja kun nyt keihäs työnnettiin 
hänen kylkeensä, häämöitti hänen sielulleen eräs 
toinen Vanhan Testamentin ennustus: »He nostaisivat 
katseensa häneen, jonka olivat lävistäneet»; 
niin sanotaan Sakariaan kirjassa Messiaasta, hyljätystä 
paimenesta: oi, jospa tämä ristiinnaulittu Mestari, 

kansansa hylkäämä, olisi kuitenkin huolimatta 
kaikesta Messias, Jumalan pyhä! 

Ja tämä usko, joka siten alkoi sarastaa ristin 
juurella, se koitti aamuruskon koko helevyydellä 
pääsiäisaamuna tyhjästä haudasta. Silloinhan nuo 
kaksi opetuslasta, Pietari ja Johannes, juoksivat kilpaa. 
Ja kun Pietari oli ehkä raskasruumiisempi 
heistä taikka oli ehkä vanhempi, ennätti Johannes 
haudalle ensimäisenä, mutta seisahtui ensin silmänräpäykseksi 
haudan ulkopuolelle; ehkäpä hän tahtoi 
odottaa ystävää, joka tuli pitkin tietä perässä, 
taikka kukatiesi hän tahtoi silmänräpäyksen vielä 
miettiä, ennenkuin meni hautaan, sillä nyt oli kysymyksessä 
kuolema tai elämä! Silmänräpäyksen 
perästä tiedän varmasti, onko voitto saavutettu, vai 
onko kaikki menetetty! Ja jos hän nyt Pietaria 
odotti, huonon kiitoksen hän siitä sai, sillä Pietari 
hyökkäsi — aivan Pietarin tapaisesti — Johanneksen 
ohi ja meni suoraa päätä hautaan; ja niin meni 
toinenkin sinne ja näki, kuten Pietarikin, että lepokammio 
oli tyhjä ja vaatteet olivat järjestyksessä 
kukin vaatekappale paikallaan, aivan kuin ne voi 
jättää ainoastaan se, joka levollisesti ja päättäväisesti 
on noussut unestaan ja jättänyt maiset vaatteensa; 
ja — kertoo Johannes — hän näkijä uskoi. 
Sillä, lisää hän, he eivät vielä ymmärtäneet raamattua, 
että hänen oli kuolleista nouseminen (Joh. 
20, 8 — 9). Mutta silloin koitti pääsiäisaurinko hänen 
sydämessään ja nousi voitollisesti. Ja juuri 
tällä uskolla juoksivat he kiistassa avaraan maailmaan, 
voittaakseen monia sieluja ristiinnaulitulle ja 
kuolleista nousseelle vapahtajallensa. Ja he juoksivat 
hyvin, ja Johannes juoksi kauemmin ja kun 

hän jo ijällisenä piispana Efesossa kirjoitti kirjeensä, 
saattoi hän kirjoittaa: meidän uskomme on 
se voitto, joka maailman voitti. 

Mutta senpä uskon oli juuri Jumalan karitsa 
hänessä synnyttänyt. Sillä tämä usko oli 
kuollut samalla kertaa kun Jeesus kuoli; ja vasta 
sitten, kun Johannes huomasi, ettei hänessä luuta 
rikottu, ja siten tuli tämän pienen niin satunnaiselta 
näyttävän piirteen johdosta teurastettua pääsiäislammasta 
muistelleeksi, alkoi kuollut usko kohoiltua 
uutta elämää kohden. Aivan ristin juurelle 
tuli hänen joutua ennen kuin hänestä saattoi tulla 
kypsynyt, kristitty mies. Ristin juurella oli hän 
oppiva, että kristillisyyden ytimenä ja sisällyksenä 
on Jumalan karitsa, joka ottaa pois maailman 
synnin. 



— En tiedä, mistä on kotoisin seuraava kuva 
eli kertomus. Kaksi lasta, pieni poika ja hänen 
sisarensa, joka oli veljeä hiukkasta isompi, käveli 
suuressa metsässä, pitäen toisiaan kädestä. Oli syksyaika, 
sentähden valui alituisesti hiljaisen sateen tavalla 
kellastuneita lehtiä äänettömästi maahan. Silloin 
pillahti poika itkemään. »Mitä varten itket», sisar 
kysyi. »Itken senvuoksi, että kaikki lehdet 
varisevat», poika vastasi. »Älä sitä itke, veljeni», 
lohdutteli tyttö, »sillä sittenhän näemme paljoa 
paremmin taivaan.» 

Muutamat meistä sen ymmärtävät. Kun raivoisat 
syysmyrskyt elämässämme puhalsivat ja riipivät 

metsän lehdiköt ja leikittelivät meidän murretulla 
onnellamme ja hyytivät meidät sydämen 
uumeniin asti, oli nyt, kun lehvistö kauttaaltaan 
oli kuihtunut ja riistetty, pimeä, alaston risti aivan 
lähellä. Silloin opimme, että ainoa paikka, johon 
sai paeta sekä hekumasta että tuskasta, oli risti. 
Silloin saatoimme paremmin nähdä taivaan. 

En ajattele minkäänlaista lumouksentapaista 
vaikutusta. Saa kyllä joskus kuulla sellaista julistusta 
rististä, jossa veri ja risti esiintyvät melkein 
kuin loihtusanana, jonka pitäisi voida varman 
varmasti vaikuttaa. Ja kyllä se onkin totta, että 
missä ristin evankeliumia uskollisesti ja yksinkertaisesti 
saarnataan, siellä asioita tapahtuu, siellä 
ihmisiä todella pelastuu; ja kyllä jokaisessa saarnassa 
tuleekin olla sellainen ydinkohta, jossa ristiinnaulittu 
Jeesus kuulijoiden nähtäväksi elävästi kuvataan; 
ja kristitty tekee myös hyvin, kun hän joka 
päivä elää jonkun hetken Golgatalla, tietoisesti 
ja vakavasti ajatellen, että Kristuksen kuolema 
pätee tähänkin päivään ja sen synteihin katsoen. 
Mutta Kristuksen ristiä älköön eroitettako hänen 
muusta elämästänsä, joka aina ja alituisesti suuntautui 
ristiä kohti; älköön sitä myös eroitettako elävästä 
vapahtajasta itsestään, joka sai voiton ristillään 
ja jolla nyt kuolleista nousseena ja taivaaseen 
menneenä on voima pelastaa; ja kaikkein vähimmän 
saa sitä eroittaa meidän jokapäiväisestä elämästämme, 
jota juuri yhä ja alituisesti on elettävä 
Jeesuksen ristin siimeksessä. 

Kristillisyys ilman ristiä on lapsellisuuden kanta, 
joka ei voi kautta elämän sellaisenaan pysyä. Ei voi 
kukaan määrätä, kuinka paljon ristin uskonnosta 



on tietoisesti omaksi otettava, eikä myöskään, 
kuinka monia ja kuinka selviä ajatuksia on ristiin 
kiinnitettävä. Mutta se aika on tuleva, jolloin »vapis' 
syntinen edessä tuomarin pyhän», ja »kun kuoleman 
aatos se elon halun sorti», ja silloin juuri 
Jeesuksen ristin varjo siimestää meidän elämäämme. 
Kun meidän on kannettava raskasta ristiämme, 
kannettava sitä häpeää ja tuskaa, jonka itse olemme 
synnillämme itsellemme tuottaneet, kannettava niitä 
katkeria kärsimyksiä, joiden kautta meidän juuri 
kristittyinä on kulkeminen, silloin ei riitä meille 
vain sellainen Kristus, joka oli nuoruutemme ihanne 
ja tuttavallinen ystävä, vaan silloin tarvitsemme kokonaista 
vapahtajaa, juuri häntä, joka oli kärsinyt 
Pontius Pilatuksen aikana, ristiinnaulittu, 
kuollut ja haudattu, astunut alas tuonelaan ja kolmantena 
päivänä noussut kuolleista. Silloin esiytyy 
Jumalan karitsa uudessa ja entistä vakavammassa 
valossa, Jumalan karitsa, joka ottaa pois 
maailman synnin ja minunkin syntini. 

Tässä valossa on Jumalan karitsaa päästy näkemään 
raskasten kokemusten kautta; mutta tässä 
valossa näemme taivaan entistä paremmin. 



IV. 

Oli sitten eräs sunnuntai monta vuotta jälkeenpäin. 
Johannes oli jo vanha mies ja oleskeli maanpakolaisena 
Patmoksen saarella. Mihin hän katsoikin 
— aina vain meri, ahnas meri, joka nieli 
niin paljon miehiä ja poikia, petollinen meri, joka 
aamuisin leikki niin välkkyvän sinisenä ja ennen 

iltaa vaahtoisena vihassaan hyrskyi, ääretön meri, 
joka erotti hänet kaikista hänen rakkaista seurakunnistaan. 
Taivaassa ei merta enää olisi. Silloin 
tapahtui, että hän joutui henkeen ja näki ne valtavat 
vaihtelevat näyt Jumalan valtakunnan tulevaisuudesta 
ja taivaan kirkkaudesta, jotka ovat ilmestyskirjassa 
kuvattuina. 

Eräs näitä näkyjä oli seuraava. Ovi avattiin 
taivaassa, ja taivaassa oli valtaistuin. Se, joka istuimella 
istui, säteili jalokivien loistoa ja hohdetta, ja 
smaragdinvihreä taivaankaari kaareili hänen päällänsä. 
Häntä kumartaen rukoilivat vanhimmat, kultakruunut 
päässään, ja ihmeellisennäköiset elävät olennot 
ja enkelien maailmat. Seitsemän tulisoihtua paloi 
hänen edessään, ja kristallinkirkas meri kimmelsi 
taivaallisessa pyhäkössä. Mutta oikeassa kädessään 
piti istuimella istuva kirjakääröä. Se oli molemmin 
puolin kirjoitusta täynnä, mutta oli kokoonkääritty 
ja seitsemällä sinetillä huolellisesti lukittu. Ja kun 
eräs enkeli suurella äänellä huusi: kuka on mahdollinen 
tämän kirjan avaamaan ja sen sinetit murtamaan, 
syntyi hiiskaukseton hiljaisuus, sillä ei kukaan 
taivaassa eikä maan päällä eikä maan alla 
kyennyt kirjaa avaamaan eikä siihen katsomaan. 

Mutta apostolista oli sanomattoman tärkeätä, 
että kirja saatiin avatuksi ja selitetyksi. Hänelle 
sanottiin, että se oli Jumalan kansan ja koko maailman 
kohtaloiden kirja ja että vastaisuus ja ijankaikkisuus 
oli sen kirjan sisällyksenä. Ja niinkuin 
lapsi saattaa uikuttaen itkeä unissaan, niin hyrskähti 
vanha Johanneskin tuon näyn nähdessään 
katkerasti itkemään sitä, ettei ketään havaittu mahdolliseksi 
kirjaa avaamaan ja sen arvoituksia selittämään. 

Silloin puhutteli yksi noista kruunupäisistä 
vanhimmista häntä ystävällisesti, sanoen: Älä 
itke! Katso, jalopeura Juudan sukukunnasta, Daavidin 
juurivesa on voittanut, niin että hän voi avata 
kirjan ja murtaa sen seitsemän sinettiä. Ja lohdutettuna 
tähysti vanhus kyyneleisin silmin taivaan 
avaruuteen. Jalopeura Juudan sukukunnasta oli 
voittanut. Hän ei ollut epätietoinen siitä, ken se 
oli. Nyt hän varmaan tulisi sinettiä murtamaan ja 
kirjaa selittämään. Hän odotti varmaankin näkevänsä 
väkevän jalopeuran tuimin katsein ja komein 
harjoin astuvan pitkin taivaankaarta. Ja katso, 
tuossa seisoi istuimen ja vanhimpien välillä — 
pieni karitsa, joka oli haavoitettu aivankuin olisi 
se ollut teurastettu: se se oli Juudan voittava jalopeura 
ja se asettui istuimen eteen ja otti tuon kohtalokkaan 
kirjan Jumalan kädestä. Ja silloin heittäytyivät 
kaikki vanhimmat karitsan eteen, ja heillä 
oli kitara kullakin ja kultaiset maljat täynnä suitsutuksia, 
jotka olivat pyhien rukoukset. Ja he virittivät 
uuden virren, sanoen: sinä olet arvollinen 
ottamaan kirjan ja avaamaan sen sinetit, sillä sinä 
annoit teurastaa itsesi ja olet verelläsi ostanut Jumalalle 
ihmiset kaikista sukukunnista, kielistä ja 
kansoista! Ja enkelien epälukuiset laumat korottivat 
kautta kaikkien maailmojen valtavan äänensä, 
sanoen: karitsa, joka on teurastettu, on arvollinen 
saamaan voiman ja rikkauden ja viisauden ja väkevyyden 
ja kunnian ja ylistyksen ja kiitoksen! Ja 
koko luomakunta yhtyi kiittämään häntä, joka istuimella 
istui ja karitsaa kaikessa iankaikkisuudessa 
(Ilm. 5). Ja se oli siis se Jumalan karitsa, 
jonka Johannes oli nähnyt tuona ensimäisenä 

päivänä, kun hän oli nuori ja kun hän heti oli ruvennut 
hänen opetuslapsekseen ainaisiksi ajoiksi; 
se oli se Jumalan karitsa, jonka hän syvimmässä 
murheessaan ja hädässään oli ristillä tuntenut teurastetuksi 
pääsiäislampaaksi; — se oli sama Jumalan 
karitsa, sama, jonka hän nyt vanhuksena uudestaan 
tunsi, tuo pieni, valkea karitsa kipeine, punaisine 
haavoineen, teurastettu Jumalan karitsa, hän, 
tuo voitollinen jalopeura Juudan sukukunnasta, hän, 
jolla nyt oli kädessänsä maailman kohtalo ja joka 
yksin pystyi maailmanarvoituksen ratkaisemaan ja 
oli asetettu murtamaan sinettejä ja avaamaan kirjaa 
ja hallitsemaan kaikkia aikakausia ja sukukuntia. 
Hänen, Jumalan karitsan käsissä olimme 
me siis kaikki. 

Semmoisena kuin hän näki hänet tuona ensimäisenä 
kevätpäivänä, näki hän hänet myös vihdoin 
syksymyöhäisellä. Viaton, vaeltava opettaja, 
ristiinnaulittu, väärin käsitetty vapahtaja oli nyt kohonnut 
maailman herraksi. Ja nämä kolme olivat 
kuitenkin tuo sama, teurastettu Jumalan karitsa, 
joka pois otti maailman synnin. Viimeisen 
raskaan murheen: kuinka käykään meidän 
kaikkein, kuinka käy Jumalan kansan ja koko 
maailmaraukan, oli Jumalan karitsa myös häneltä 
ottanut. Kolmannen kerran kohtasi Jumalan karitsa 
hänet hänen tiellään ja tuli hänen elämänsä iloksi. 



Istuitko joskus ja itkit, kirja pöydällä edessäsi? 
Et voinut suoriutua kertotaulusta tahi mittausopillisista 
tehtävistä. Lyhyen hetken ainoasti kestivät 

nuo lapsenhuolet, mutta ne olivat kuitenkin kyynelisiä 
ja tuskallisia, ja minä soisin omaisteni säästyvän 
niin monilta sellaisilta huolilta kuin suinkin. 

Myöhemmin elämän kuluessa istuimme taaskin 
ja itkimme katkerasti vaikea kirja edessämme. 
Silloin oli se omien kohtaloittemme kirja, 
jonka sinettiä emme voineet saada auki ja jonka 
sisällystä me suurella pelolla ajattelimme. Sangen 
varhain saattaa ihminen tiellänsä kohdata sellaisia 
seikkoja, että hän alkaa miettiä: nyt en milloinkaan 
enää voi iloiseksi tulla; tämä oli pahinta 
mitä saattoi tapahtua. Saattaa joskus tavata ihmisiä, 
jotka näyttävät miltei vetävän onnettomuuksia 
ja murheita puoleensa: niitä oikein kasaantuu tuolle 
ihmisraukalle. Voi, mitä ihmisen täytyykään silloin 
menettää! 

Eihän kristitty ajan pitkään saatakaan olla piittaamaton 
siitä, mitä hänen ympärillään tapahtuu. 
Mutta siihen kirjaan on vaarallista ryhtyä; kuka 
pystyy sen sinettiä murtamaan! Ken oikein alkaa 
tutkia ihmisten kohtaloiden kirjaa, häntä 
odottavat monet raskaat hetket. Sillä me olemme 
tehneet olon tässä maailmassa toisillemme niin kauhean 
vaikeaksi. 

Ajatelkaamme, miten pakanuuteen mahtuu 
kärsimyksiä. Lähettiläämme tietävät joskus vähäsen 
niistä kertoa. He saavat usein nähdä, miten 
pieni kiinalainen tyttö, joka on ruvennut kristityksi, 
annetaan sen pakanan haltuun, jolle hän jo 
lapsena on vaimoksi myyty. Tiedätte, mikä häntä 
odottaa, ja hän tietää sen itsekin. Jos satutte hänet 
vuoden perästä tapaamaan, on hänessä nähtävissä 
lyöntien merkkiä ja hänen jalkaraukkansa ovat rutistetut 

ja sidotut. Ja hän on vain yksi miljoonista. 
Tahi ajatelkaamme, mitä kaikkea piiloutuu sanaan 
sota. Eihän sota ole näytelmää, jossa vain esiintyy 
kauniita asepukuja, tyhjiä ampumapanoksia, 
helinää ja rähinää. Taistelutantereelta sitävastoin 
kohoaa ilmoille raivokasta tuskaa ja pelkoa ja hulluutta 
ja löyhkää. En milloinkaan voi unohtaa 
kuvaa, jonka 1899 näin eräässä kuvalehdessä — se 
oli valokuva eräästä suuresta kuljetuslaivasta, joka 
vei Englannista vereksiä joukkoja sotaväkeä. Siinä 
niitä oli pää pään vieressä tuhansittain pitkin laivan 
laidetta, ja iloisin kasvoin nyökkivät he maalla seisoville 
rakkailleen; ihan kuudentoista vuotiailta pojilta 
ne näyttivät, ihan niin nuorilta; ja sitten he 
olivat, niin, mitä he sitten olivatkaan, teuraskarjaa 
ja kanuunanruokaa ihan kaikki tyyni, määrätyt toinen 
toisensa perästä Buurien luodeilla kaadettavaksi. 
Seisoin eräänä lämpimänä kevätpäivänä Port Arthurin 
ulkopuolella, pienet lavendelin näköiset siniset 
kukkaset levittivät ilmaan tuoksua, ikäänkuin olisi 
tässä ollut rauhallisin paikka maan päällä; mutta 
tuossa vähän matkan päässä paistoi valkoista; se oli 
kappale joko miehen tahi hevosen kylkiluuta, ja 
koko maisema oli täynnä kranaattien tekemiä kuoppia 
ja syvennyksiä. Pieni Jaappanilainen seisoi siinä 
ja kertoi kiihkeästi: tässä lepää kolmesataa Jaappanilaista, 
sillä katsookas, me olimme laskemassa miinaa 
salakaivantoon, joka oli kaivettu maan alatse Venäläisten 
linnaan, mutta he huomasivat meidät ja kaivoivat 
tien taas meidän alipuolellemme, räjähyttääkseen 
meidät ilmaan; he sytyttivät miinansa 
liian varhain, niin että maahan syntyi suuri 
aukko, josta me hyökkäsimme heidän kaivantoonsa, 

mutta sementtimöhkäleitä putosi alas ja niiden alle 
murskautui meistä 300 — , niin, murskautui 300 
nuorta, elävää ihmistä, jotka juuri äsken olivat niin 
lämpimästi hengittäneet ja vähän aikaa sitten kotimaassaan 
seisoneet pienen temppelin edustalla ja 
lyöneet käsiään ja vetäneet kellonnauhasta rukoillessaan 
Jumalalta suojelusta. Katso, tämmöistä on 
sota: muutamat inhoittavat vanhat valtiomiehet eivät 
:>ta tyytyäkseen ajelemaan vaunuissaan ja jättämään 
käyntikorttia toisilleen, eivät saa kylläänsä siitä, että 
kolotus jaloissaan kävellä köpöttelevät toistensa 
brysselimatoilla ja pelaavat »bridgeä»; sitten levittävät 
he kartan ja alkavat leikkiä sotaa, mutta, 
huomattakoon se, eivät ole itse leikissä mukana — 
sen he kyllä jättävät tekemättä — vaan lähettävät 
terveen, lupaavan nuorison sotaan, teurastettavaksi 
elävänä kaukaisissa, tuntemattomissa maissa, saamaan 
surmansa ihmisiltä, joiden kanssa eivät ole 
riidassa olleet, ja tietämättä, mitä hyötyä siitä lähtee. 

Taikka ajattele, niitä kärsimyksiä, joita hätä 
ja vääryys tuottavat ihmisille rauhankin aikana 
aivan lähellä sinun olinpaikkaasi. Ken on lukenut 
Krapotkinin muistelmat ja Stepniak'in kirjan, ei 
milloinkaan saa unhoitetuksi niitä nuoria venäläisiä 
ylioppilaita, jotka makaavat verissänsä, kasakkain 
sapeleilla miltei mäsäksi lyötyinä, katulyhtyjen valossa 
Pietarin kaduilla, tahi niitä jaloja ruhtinaita 
ja sivistymättömiä talonpoikia, joita kidutetaan vankeudessa, 
kunnes tulevat mielipuoliksi. Eteläpuolella 
rajaamme on kansalaisiamme, joiden lapset 
ovat saksalaisilta opettajiltaan saaneet selkäänsä 
siitä syystä, että ovat tulleet sanoneeksi sanasen 
äidinkielellään. Mitä onkaan näiden vanhemmat 

saaneet kärsiä! Ja täällä kotimaassakin nääntyy 
täysikasvuisia voimallisia ihmisiä hitaasti nälkään, 
kun ovat työttöminä kuukausi kuukauden perästä. 
He eivät saa työtä; tässä ei ole syynä laiskuus 
eikä juoppous, vaan onnettomat yhteiskunnalliset 
olot. Puhuttelin monia heistä viime talvena 
ja huomasin heidän olevan mitä kunnollisimpia 
ihmisiä. Ja ajatelkaamme sen lisäksi, mitä monien 
eläinten täytyy kärsiä, ja eläimethän eivät voi puhella 
eikä valittaa. Olen vielä näkevinäni aasiraukan, 
joka oli valjastettu kivikuorman eteen ja veti 
sitä jyrkkää mäkeä ylöspäin. Sen oli juuri kinnerpolven 
alla suuri avonainen haava, ja kaksi italialaista 
ruoski sitä kiivaasti, saadakseen sen menemään. 
Aasi seisoi hiljaisena ja kärsi ruoskan iskut. 

Voi, voi, kuinka olemmekaan käyttäytyneet toisiamme 
kohtaan, kuka saakaan selville kohtaloiden 
kirjan hirveän sisällyksen ja murtaa sen sinetit? 

Sen tekee karitsa! Sen tekee teurastettu Jumalan 
karitsa, joka tietää, mitä kärsiminen on ja 
itse on meidän kärsimisiämme kärsinyt, — ja joka 
nyt on valtaistuimelle korotettuna ja voi sinetit 
murtaa ja kirjan avata. 

Sitä toivoa on meidän tarvis saada keskuudessamme 
elähytetyksi. Vähän me siitä kuulemme 
sekä saarnatuolista (sen jälkeen kun P. Grag 36 ei 
enää ole Jaakopin kirkon saarnaajana) että keskenämme 
puhellessamme. 

Täällä alhaalla emme milloinkaan opi ymmärtämään 
kärsimisiä. Mutta sanon: on kuitenkin tuhat 
kertaa parempi kärsiä niitä tahi nähdä niitä 
kärsittävän, kun Jumala on kanssamme, kuin 

jos aivan yksin olisimme. Sillä hän säälii meitä; 
ja on pannut kärsimykselle tarkoituksen ja voi vihdoin 
kaikki meidän hyväksemme toimittaa. Kantakaamme 
siis Jeesuksen nimessä kannettavamme, 
ja pyytäkäämme olla toisiamme kohtaan niin hyviä 
kuin voimme ja ennemmin huojentaa toisten 
tuskia kuin arvotuksen tapaisista asioista jututa. 
Tuleehan kerran aika, jolloin Jumala meillekin on 
sanova: lakatkoon nyt kyyneleesi vuotamasta, nyt 
on kaikki menojaan mennyttä, käy nyt minun paratiisiini 
ja ole iloinen. Siellä ei kuole lintunenkaan, 
ei oksakaan puusta putoa. 

Mutta aina, kun taivaassa käymme Jeesusta lähelle, 
tunnemme hänet hänen kirkastetussakin muodossaan 
hänen haavainsa arvista, jotka eivät milloinkaan 
katoa. Hän on Jumalan karitsa, — 
niinkuin teurastettu. Ja silloin on meidän 
sielumme vielä kerran sanova hänelle: kiitos, sinä 
siunattu, sinua ja noita merkkiä yksin on minun 
kiittäminen siitä, että vihdoin kuitenkin pääsin 
tänne. 



Siimon Pietari ja taivaallinen näky. 



Yleispiirteitä ihmisten kääntymisessä. 

Sentähden, kuningas Agrippa, en voinut 
olla tottelematta taivaallista näkyä. 

Paavali. 

I. 

Ani harva kuolevainen on nähnyt taivaan ; mutta 
Ksaias profeetta oli näyssä siellä silmänräpäyksen 
aikaa. Hän muisti sittemmin tarkalleen vuoden, 
jona se hänelle tapahtui; se oli Ussia kuninkaan 
kuolinvuosi ja meidän ajanlaskumme mukaan kutakuinkin 
vuonna 740 ennen Kristuksen syntymää. 

Kun hän sittemmin muisti asian ja kertoi siitä, 
ilmeni näössä neljä jaksoa vastaavine sieluntiloineen. 


Hän näki ensin Jumalan ja ihmetteli kotvan 
aikaa tätä taivaallista näköä. Israelin pyhä istui 
valtavalla, korkealla istuimella ja hänen vaatteensa 
liepeet täyttivät pyhäkön. Lempeät Serafit ympäröivät 
häntä. Kahdella siipiparilla kunnioittivat ne 
Jumalaa ja kolmannella parilla ne lensivät. Ne ylistivät 
Jumalaa, huutaen: pyhä, pyhä, pyhä, niin että 
pihtipielet vapisivat, ja lauloivat Jumalan kunniaa, 
joka koko maailmankaikkeuden täyttää. 

Tavaton hämmästys valtasi profeetan ja samassa 
sai hän luoda silmäyksen itseensä aivan 
kuin salaman leimausten valossa. Kaikessa tässä 
häikäisevässä puhtaudessa tunsi hän, että hänessä 
oli kaikki saastaista. Hän oli kantapäästä kiireeseen 
asti syntinen. Hänen vapisevat huulensa olivat 
saastaiset, kansa, josta hän oli sukuisin, oli saastainen 
kansa. 

Mutta silloin kohtasi hänen katseensa taivaallista 
alttaria. Sillä paloi kirkas, hiljainen tuli. 
Ja yksi Serafeista leijaili alas ja otti pihdillä hehkuvan 
hiilen alttarilla palavasta tulesta ja kosketti 
sillä profeetan huulia. Se ei tehnyt kipeätä eikä 
polttanut, se virvoitti ja puhdisti häntä, ja enkelin 
ääni kuului: »katso, tämä satutti huuliasi, ja sinun 
pahatekosi pakeni ja sinun syntisi on sovitettu». 

Silloin kuunteli hän levollisesti ja tyyntyneenä 
Herran ääntä. Se kysyi: »Kenen minä lähetän ja 
kuka lähtee meidän puolestamme?» Iloinen, rohkea 
altismielisyys tuli profeetan sydämeen. Hän 
oivalsi elämänsä kutsumuksen ja suostui siihen. 
Hän vastasi: »Tässä minä olen, lähetä minut», 
ja otti siten Jumalan kädestä tehtävänsä. Raskas 
tie oli hänen käytävä; hänen tuli ennustaa rangaistusta 
ja tuhoa luopuneelle kansalleen. Mutta olipa 
siinä myös heikko ja pienen pieni toivokin pilkottamassa: 
palaneen metsän hiiltyneestä kannosta oli 
pieni vihanta virpi putkahtava; jäännös oli pelastettava. 


Tämän kutsumuksen saatuaan lähti profeetta 
työhönsä ja pysyi taivaalliselle näylleen uskollisena 
viimeiseen asti. 

II. 

Mutta eräänä aamuna, runsaasti 700 vuotta 
edelläkerrotun näyn jälkeen tapahtui, että eräs nuori 
kalastaja myös sai nähdä Jumalan, Se on, häntä 
ei temmattu taivaaseen eikä hän nähnyt näkymättömän 
muotoa; — Jumala tuli hänen luokseen ja 
astui hänen venheeseensä. Silloin tapahtui 
hänelle sellaista, jota Jumala silminnähtävästi 
oli sormellaan johtamassa. 

Hän oli ollut järvellä koko pitkän, pimeän yön, 
mitään saamatta. Nyt antoi hän uuden, Nasaretilaisen 
opettajan, josta niin paljon puhuttiin, käyttää 
venettään. Hän laski vähän matkaa rannasta, kuten 
opettaja oli tahtonut, ja saattoi niin istua purjeen 
varjossa kuuntelemassa, kun tämä puhui rannalla 
oleville joukoille. Sitten ehdotti Mestari 
verkkoa apajalle heitettäväksi. Hän arveli kyllä 
itse olevansa kokeneempi kalastaja kuin vieras ja 
väitteli hiukan vastaan, mutta heitti kuitenkin verkon 
hänen käskystään. Ja silloin se tapahtui, se 
ihmeellinen asia. Saatiin niin tavaton saalis, niin 
uskomattoman suuri kalojen paljous, että hänen 
täytyi kutsua toista venekuntaa avuksi, ja sittekin 
oli heidän verkkonsa repeämäisillään. Silloin iskeytyi 
kalastajan mieleen: se on Jumala, Sellaista 
ei hänelle milloinkaan ennen ollut tapahtunut. 
Tietysti oli hän kyllä Jumalan tuntenut ennenkin; 
hän tiesi kyllä, että Jumala oli sytyttänyt 
nuo tuhannet tähdet yötaivaalle, johon hän niin 
usein tuijotti; hän tiesi kyllä että nuo punertavat 
vuoret, jotka peilikirkasta järveä reunustivat, oli 
Jumala luonut; hän oli myös monena sabatinpäivänä 

kuullut hänen sanaansa kirjakääröstä synagogassa 
luettavan. Mutta häntä itseään lähelle, 
häneen omaan veneeseensä ei Jumala ollut milloinkaan 
tullut, — kuten hän nyt tuli tällä hetkellä, 
jona ihme tapahtui. 

Ja silloin juuri näki Siimon ensi kerran itsensä. 
Näki itsensä sellaisena kuin hän oli, — Jumalan 
valossa. Niinpä vain, kylläpä hän oli tuntenut itsensä 
ennenkin — jotenkuten. Monena aamuna, kun 
hän kumartui veneen laidan yli ja pesi kasvonsa, 
oli hän nähnyt itsensä veden kirkkaassa kuvastimessa; 
— nähnyt kauniin, päivettyneen miehen. 
Hän tiesi hyvin, mihin hän pystyi, — häntä pidettiin 
paikkakunnan rohkeimpana miehenä. Hänessä 
oli kalliopohjaa, sanottiin. Vikansa oli hänelläkin; 
hän saattoi helposti tulistua ja saattoi silloin tällöin 
rohkeutensakin menettää ja menettipä sen kokonaankin. 
Hänen vaimonsa sen tiesi, hän kun siellä 
kotona äitinsä kanssa odotti häntä; ja kuitenkin 
piti Siimon näistä kahdesta henkilöstä enemmän 
kuin kenestäkään. Kaikkea tätä oli hän kyllä mietiskellyt, 
kun hän istui verkkojansa paikkaamassa 
tahi rantaäyräällä lajitteli kaloja; — mutta nyt vasta 
ymmärsi hän, kuinka kauhean kurjasti asian laita 
tässä kohden oli. Pimeä yö, joka juuri oli loppuun 
kulunut, oli tänä hetkenä hänen elämänsä 
kuvana: työskennellyt koko yön mitään saamatta! 
Mitään saamatta! Kaikki tyhjää, saastaista, sysimustaa, 
— Herra, mene pois! Mene pois luotani, 
sillä minä olen syntinen ihminen! Kaikki minussa 
on syntiä! Nyt sen näen, Jumala on tullut 
väylälle, saadakseen minut käsiinsä ja rangaistakseen 
minua, ja minä olen hukassa! 

Mutta hänen päähänsä kosketti joku, kosketti 
aivan lempeästi. Hän oli polvillaan Mestarin jalkain 
juuressa, peitti kasvonsa käsiinsä ja nyyhkytti 
kuin pieni lapsi — tuo suuri, vankka ja väkevä 
mies. Nyt uskalsi hän katsoa ylös; aikaillen, vavisten 
ja kyyneleet silmissä katsoi hän noihin kasvoihin. 
Noihin kasvoihin, joita hän oli rakastava 
niin suuresti eikä milloinkaan unohtava — nyt 
hän ne vasta oikein näkikin. Ne silmät rohkaisivat 
häntä. Ne loistivat niin voimallisella ja lempeällä 
hohteella, kuin olisi niiden tuli sytytetty 
taivaan hehkuvalta alttarilta. Niin ystävälliseltä ja 
niin lempeältä ja niin majesteetilliseltä hän näytti. 
»Älä pelkää», hän sanoi; eikä kukaan voinut sanoa 
sitä sillä tavalla kuin hän sanoi. Ne sanat puhuivat 
samassa pois kaiken pelon hänen sydämestään. 
Yö oli mennyt; aamun kuningas seisoi hänen veneessään. 
Hän oli nähnyt Jeesuksen. Nasaretin 
rabbi, Mestari, jonka hän oli kuullut puhuvan, 
ja jota hän oli ajatellut seurata, — se oli hänen 
vapahtajansa. »Älä pelkää», hän sanoi, »tästä 
lähin olet pyytävä ihmisiä». 

Olet pyytävä ihmisiä! Ja nuori kalastaja varjosi 
silmiään päivettyneellä kädellään ja katseli 
kauvas yli järven — ja vieläkin kauvemma. Järvi, 
pieni kirkas järvi kasvoi suureksi, avoimeksi mereksi, 
jossa sankkoja kalaparvia uiskenteli. Sinne 
tahtoi hän veneensä ohjata, tehden sen hänen kuninkaallisesta 
käskystään, vetääkseen verkoillaan 
ihmissieluja. Pitkä, valoisa työpäivä odotti häntä, 
elämä palveluksessa. Jeesus luotti häneen. Häntä 
ei lähetettäisi ensin kouluun opetettavaksi, häntä 
ei otettaisi ensin puoleksi vuotta koetukselle, jotta 

nähtäisiin, saisiko hän itseään parannetuksi; eipä 
vainen, vaan sellaisena kuin hän tuona samaisena 
aamuna oli, otettiin hän opetuslapseksi. Hän oli 
huomannut kutsumuksensa ja suostui iloisesti 
ja altismielisesti sitä noudattamaan. Hän jätti kaikki 
ja seurasi Jeesusta. 



III. 

Koulua sitä sittekin tuli käytäväksi. Kovaa 
koulua, jossa oli paljon vaikeasti opittavaa ja jossa 
aika ajoin pantiin nurkkaan häpeämään. Mutta 
kuitenkin oli tämä koulu ihana ja vapaa koulu, 
avoimen taivaan alla. Kouluttajana maailman paras 
opettaja, ystävä, joka ei milloinkaan opetettavaansa 
väsynyt. 

Se, mitä hän sinä aamuna tuossa tuokiossa 
koki, se oli monta kertaa uusiutuva pitkän vaelluksen 
aikana. Tämä näky oli annettu hänelle 
hänen elämänsä juhlahetkenä; ja elämä oli sitä, 
että hän — ei ollut tottelematta tätä näkyä. Se oli 
ollut huomenlahja, annettu kuninkaallisesta, vapaasta 
armosta; mutta nyt oli hänen taistelemalla saavutettava, 
valloitettava koko elämän palvelustyöllä 
se, mitä hän tuona hetkenä oli nähnyt, ja tehdä se 
omaksensa. Hänelle oli näytetty tehtävänsä kerta 
kaikkiaan, unhoittumattomasti, ettei hän milloinkaan 
menettäisi miehuuttansa, kun sitten oli tuleva pitkiä 
öitä, joina työ ei tuottanut hedelmää. Näkymättömät 
kädet olivat pitäneet säteilevää kruunua 
hänen silmäinsä edessä; ja hän tahtoi juosta, kunnes 
hän sen voittaisi. 

Hän oli nähnyt sinä aamuna Jumalan. Mutta 
hänen elämässään oli tuleva hetkiä, joina Jumala 
oli aivan kuin kadoksiin mennyt — niinkuin ei 
häntä olisikaan. Missä oli Jumala sinä yönä, jona 
myrsky ja vaahtopäiset aallot esteettömästi viskelivät 
hänen venettään ja vellova, kylmä syvyys ammotti 
hänen allaan, nielläksensä hänet? Missä oli 
Jumala, kun hän, jota hän rakasti, vaikka horjui, 
vuoti verta ristillä ja hän itse istui kyynelettömään 
tuskaan vaipuneena? Missä oli Jumala 
silloin, kun hän oli kahlehdittuna Jerusalemin vankilassa 
ja pelkäsi Herodeksen vihaa? Niin, hän ei 
ollut nähtävissä. Mutta sinä aamuna oli Jumala 
ollut hänen veneessään, sen Siimon tiesi, — ja niinpä 
oli selvää, että hän voi palatakin. Hän palasi myös 
aina, vieläpä kirkkaampana ja selvempänä kuin 
silloin rantaäyrään luona. Ikänsä iltapuhteella puhui 
apostoli eräästä yöstä, jona hän oli vuorella ollut 
(2 Piet. 1), sanomattoman riemullisesta, valveilla 
uneksimastaan unesta, jossa hän onnen huumaamana 
oli puhunut kuin unen päihin ja ahkerilla 
käsillään tarjoutunut tekemään työtä, sanoen: Herra, 
hyvä on meidän täällä olla; jos tahdot, niin teen 
tänne kolme majaa, sinulle yhden ja Moosekselle 
yhden ja Eliaalle yhden! Oli yö merellä, sama 
yö, johon myös liittyi pimeitä muistoja, — silloin 
oli hän näillä jaloillaan astunut raivokkaiden aaltojen 
yli, käynyt niin kauvas ja niin kauvan kuin 
hän jaksoi uskoa. Ja sitten tuona yönä, jolloin 
näytti siltä, kuin olisi ollut se hänen viimeinen 
yönsä, oli enkeli tullut ja nyhkäissyt lempeästi häntä 
kylkeen ja herättänyt hänet ja vienyt hänet ulos 
portista ja kuljettanut hiljaisia öisiä katuja, kunnes 

hän taaskin oli päässyt ystäväin huomaan. Totta 
tosiaan; tuon ensimäisen aamun jälkeen oli hän 
monta kertaa menettänyt Jumalan näkyvistänsä — 
ja taas saanut hänet nähdä. 

Ja itsensä oli hän sinä aamuna nähnyt toisenlaisena 
kuin milloinkaan ennen, hän oli nähnyt 
syntinsä ja kauhistunut. Turmeluksen syvyyttä 
oli armollinen Jumala hänet kuitenkin päästänyt 
näkemästä, sillä jos hän sen olisi nähnyt, olisi hän 
paikalla kuollut tahi tullut pelosta ja murheesta 
mielettömäksi. Se oli hänelle vasta vähitellen paljastuva 
sen mukaan kuin hänen silmänsä sieti siihen 
katsoa. Kokonaisen pitkän elämän ajan saisi 
hän opetella jättämään tykkänään luottamuksen 
itseensä. Me ihmiset olemme järki järjestään kaikki 
niin ihmeellistä sekasotkua, niin arvaamattomia 
vastakohtia täynnä. Ja niin oli hänkin. Hän oli 
luonteeltaan suurensuuntainen; kukapa sitä 
kieltäisi. Kaikki hän jätti tuona muistettavana 
aamuna, seuratakseen häntä. Ja kuitenkin saattoi 
hän olla aika ajoin niin kummastuttavan pikkumaisia 
laskelmia tekevä: »katso, me olemme luopuneet 
kaikesta ja seuranneet sinua; mitä me 
siis saamme». Ja: »kuinka monta kertaa minun 
on annettava anteeksi veljelleni. — enintäänkö 
seitsemän kertaa?» Sellaisesta laskelmoimisesta 
tuli hänen oppia luopumaan. Ja hän oppikin 
vihdoin, kun hänelle katolla näytettiin neljästä 
kulmastaan laskettu liinavaate ja teroitettiin, ettei 
saa eroitella ihmisiä, ne kun ovat kaikki yhtäläisiä 
sen Jumalan silmissä, joka katselee asioita suurensuuntaisesti 
eikä ole vähäpätöinen, ahdasmielinen 

Juutalaisten Jumala.*) Ja hän oli urhea, mutta 
joskus uhkamielinen ja välistä aivan miehuuton, 
pelkuri ja raukkamainen. Kaikki muut menivät 
menojaan silloin, kun Kristus oli puhunut arveluttavat 
sanansa siitä elämänleivästä, joka oli hänen 
lihansa. Mutta vaikkapa koko maailma olisi 
mennyt, hän jäi: »Herra, kenen tykö menisimme? 
Sinulla on ijankaikkisen elämän sanat.» Se oli urheasti 
tehty. Tuona viimeisenä onnettomana yönä 
veti hän miekan ja hakkasi ylipapin palvelijalta korvan, 
ja hän meni ihan sisälle palatsin pihaan, jossa 
vartiosto lämmitteli tulella. Se oli urheata. Hän 
esiintyi helluntaiaamuna, kun kaduilla vilisi väkeä, 
joka oli ollut mukana hänen Mestariaan murhaamassa, 
ja kun pilkkakirveet väittivät hänen liikoja 
juoneen, ja hän todisti rohkeasti Jeesuksen kuolemasta, 
kuolleista-nousemisesta ja taivaaseen-menosta. 
Ja rohkeamielisesti alkoi hän puhua, kun 
tuomarit tahtoivat hänen suunsa tukkia ja uhkasivat 
häntä ruoskituttaa; »enemmän tulee kuulla Jumalaa 
kuin ihmisiä», hän sanoi. Se oli urheata. 
Mutta hän saattoi myös uskoa itsestään liian paljoa, 
ja siten tuli hän antaneeksi Mestarilleen hyviä neuvoja, 
että tämä muka säästäisi itseään, ja siten tuli 
hän kalliisti luvanneeksi, että vaikka kaikki muut 
hänet jättäisivät, hän ei horjuisi, vaan olisi valmis 
kuolemaan hänen kanssaan. Juuri sinä iltana Jeesus 
hänelle sanoi: »kun sinä kerran palajat», — s. o. 
kun kerran pääset tästä. Ja me tiedämme, että 
hän sai vuodattaa katkeria kyyneleitä ennen kuin 



*) Minulle on Jumala osoittanut, etten saa sanoa ketään ihmistä 
epäpyhäksi enkä saastaiseksi (Ap. t. 10: 28), 

hän oli oppinut tuntemaan itsensä ja ylpeys oli 
murtunut. Sen yön jälkeen ei hän, luullakseni, milloinkaan 
ajatellut suuria itsestään eikä käyttänyt 
suuria sanoja; mutta sen sijaan saattoi hän vielä 
tuota hätää tulla tuskiinsa ja ottaa liian paljon ihmisten 
arvosteluja huomioonsa. Juuri sen vuoksi 
Paavali myöhemmin aimo tavalla ojensi häntä 
Antiokiassa (Gal. 2) — ei minua miellytä, että tätä 
tapausta sanotaan hänen »toiseksi lankeemuksekseen», 
ja tuntuu melkein ettei Paavalin olisi pitänyt 
kertoa sitä Galatalaisille ja meille kaikille; mutta 
heikkoutta se oli, ja vielä niinkin myöhään täytyi 
hänen siitä moitetta kuulla ja sitä vastaan taistella. 
Sillä oman sydämen uumeniin asti pääsemiseksi 
on tarpeen ihmisen koko elämänaika. 

Jeesuksen hän näki sinä aamuna ja päätti olla 
hänelle uskollinen. Mutta oli paljon sellaista, jota 
hän ei vielä ymmärtänyt ja jota hän jäljestäpäin 
oli oppiva tuntemaan hänen seurassaan. Hän voi 
minua auttaa, hän rakastaa minua — sen hän ymmärsi. 
Mutta kuka hän oikeastaan oli ja mitä hän 
tahtoi? Niin, sen oli elämä vasta hänelle opettava. 
Pari vuotta jälkeenpäin tunnusti hän rohkeasti: 
»Sinä olet Kristus, elävän Jumalan poika», — sitä 
ei hän ollut voinut sanoa tuona ensimäisenä 
aamuna, jona hän hänet kohtasi. Nyt tiesi hän, 
kuka hän oli; taivaallinen isä oli sen hänelle 
vuosien kuluessa ilmoittanut, kun hän oli elänyt 
hänen seurassaan; mutta hän ei vielä ymmärtänyt, 
niitä Jeesus tahtoi. Hän ei tahtonut sitä 
ymmärtää. Kuoleman ja ristin asia oli hänelle 
mitä vastenmielisin. Sen oli elämä — ja vasta 
kuolema hänelle opettava. Kun luen Pietarin kirjeitä, 

ei mikään liikuta minua niin paljoa kuin se, 
että näen, miten niiden perusääni on tämä: meidän 
tulee kärsiä, tullaksemme kirkastetuiksi. 
Pietarin l:sen kirjeen esilauselmaksi sopisi: 
kärsimisen kautta kirkkauteen. Kolmasti esittää 
hän Jeesuksen Kristuksen lukijoilleen, ja kulloinkin 
tahtoo hän heille näyttää kärsivän vapahtajan. 
Hän on karitsa, joka osti meidät verellään, 
— sen tähden tulee meidän pelossa vaeltaa! 
(1 1.) Hän ei sadatellut sadattelijoitaan eikä uhannut, 
vaan kantoi meidän syntimme ruumiissaan 
ristinpuulla, — häntä tulee meidän seurata! 
(2 1.) Ja hän kärsi hiljaisena syntisten vastustusta, 
ristiinnaulittiin ja astui kuoleman maahan, mutta 
Jumala herätti hänet ja korotti kaikkia enkelivaltoja 
korkeammalle, — ja siten kulkee meidänkin 
tiemme! (3 1.) Huomaan, että hän vuosi 
vuodelta maan päällä sai yhä selvemmin näkyviinsä 
kärsivän vapahtajansa aina siihen hetkeen asti, 
jona hän kunnioitti häntä kuolemallaan. 

Ja sitten koko hänen elämänsä kiinnitti häntä 
alituisesti siihen kutsumukseen, jonka hän 
nuoruudessaan tuona merkillisenä aamuna oli saanut. 
Siihen hän palasi yhä, siihen hänen herransa 
alituisesti hänen ajatuksensa johti. Kun hänellä oli 
ollut suuremmoinen hetki elämässään ja hän oli 
niin iloisesti tunnustuksensa lausunut, että Jeesus 
ei tahtonut salata iloaan siitä, tahtoi Jeesus hänelle 
sanoa: niin, sinussa on kallionluontoa ja sinun 
perustuksellesi tahdon minä kirkkoni 
rakentaa. Kun hän oli ollut liian korkealla ja 
Jeesuksen täytyi muistuttaa hänelle sitä kohtalokasta 
taistelua, jota käytiin hänen sieluraukastaan 

saatanan raivokkaan halun ja vapahtajan uskollisen 
esirukouksen kesken, lisäsi hän: ja kun kerran 
palaat (s. o.: olet päässyt tästä), — niin vahvista 
veljiäsi! Ja tuona viimeisenä aamuna Galileanmeren 
rannalla, kun jälleennäkemisen ilo ja pahojen 
muistojen varjo aaltoili hänen mielessään, ja 
Jeesus kolme kertaa — oi, kolme kertaa! — kysyi 
häneltä: Siimon, Joonaan poika, rakastatko minua, 
lisäsi hän joka kerta : kaitse minun karitsoitani. 
Ja sitten näemme hänen helluntaina laskevan 
kirkon perustuksen ja avaavan Kristuksen kirkon 
ovet ensimäiselle pakanalle, Korneliukselle ja 
sen jälkeen puhuvan pakanain vapauden puolesta 
apostolien kokouksessa Jerusalemissa (Ap. t. 15) — 
ja niin katoavan suureen kansain mereen ja suorittavan 
monivuotisen työn, josta ei mitään kerrota, 
kunnes näemme tämän vanhan ihmisten kalastajan 
elämäntyönsä lopulla kirjoittavan Roomasta tahi 
Babylonista viimeisen voimallisen kirjeensä, jonka 
kautta hän vielä vaikuttaa meidänkin keskuudessamme. 


IV. 

Kääntymyksen alku johtuu aina tavallisesti 
näystä. 

Kaikki siirtyminen maailman tavoista ja itsekkyyden 
yksinvaltiudesta ja kaikki pyhää elämää kohden 
Jumalan kasvoin eteen suuntautuva liikunta — 
sehän onkin kääntymystä — lähtee siitä, että sielu 
on kuullut Jumalan kutsumuksen ja hänen todellisuudestaan 
saanut vaikutelmia; muutoinhan ei 
kenenkään mieleen tulisi täyttä totta kääntymystä 

alkaa. Jumalan pitää saada kohdata ihmistä hänen 
tiellään, kuten kävi sinä aamuna, jona hän astui 
Siimon Pietarin veneeseen. Täytyy tapahtua sellaista, 
josta selvästi huomaamme, että siinä on näkymättömän 
Jumalan käsi vaikuttamassa. 

Useimmat ihmiset tietävät sellaisia silmänräpäyksiä 
eli aikoja olleen elämässään, kun he oikein 
koettavat muistella. 

Sellaista saattaa tapahtua äkkiä ja ilman 
näkyväistä välityskohtaa. Sillätavoin kävi sekä 
Saulus Tarsilaiselle että Spjellerupin Jakop Peter 
Mynster'ille. 9 Kummassakin tapauksessa kävi Jumala 
suoranaisesti käsiksi yhtä ihmeteltävällä kuin 
kieltämättömälläkin tavalla, ainoasti sillä eroituksella, 
että Paavalin kääntymys tapahtui Damaskon 
tiellä, Mynster'in eräässä Tanskan pappilassa sohvan 
kulmalla. Kummassakin tapauksessa ilmoitti 
Jumala poikansa, toiselle taivaallisessa näyssä, toiselle 
hänen lukeissaan erästä kirjaa — huomattakoon, 
erästä kirjaa, joka ei näyttänyt olevan missään 
yhteydessä sen sisäisen tapahtuman kanssa, 
joka valon hänen sieluunsa sytytti. 

Sellaista tapahtuu silloin tällöin kaikkina aikoina 
Jumalan valitsemille aseille tahi sitä varten, 
että ihmiset erittäin pysähtyisivät ja alkaisivat asiaa 
ajatella. 

Mutta useimmiten havautuu mieli Jumalaa näkemään 
ja hänen läsnäoloaan tuntemaan J u m alan 
sanasta, se kun ihmistä kohtaa elävässä julistuksessa 
tahi mieskohtaisessa todistuksessa. Ihminen 
huomaa, ettei se ole tavallista ihmissanaa, 
että se tekee aivan toisenlaisen vaikutuksen häneen, 
kuin mikään se, mitä hän ennen on kuullut, ja 

että se, joka hänelle puhuu, on mieskohtaisessa 
yhteydessä elävän Jumalan kanssa. Hän huomaa, 
että seurakunta, jonka yhteyteen hän on tullut, ei 
ole ainoastaan satunnainen ryhmä samanmielisiä, 
vaan että se on joukko ihmisiä, joilla on yhteisiä 
näkymättömiä tavaroita. Heidän laulustaan ja yhteiselämästään 
käy selvästi ilmi, että he kokoontuvat 
elävän Jumalan eteen. Ja he tuntevat, niinkuin 
Jaakob patriarkka, että »totisesti on Herra tässä paikassa, 
enkä minä sitä tietänyt». 

Ja silloin on ihmiselle tapahtuva samankaltaista, 
kuin tapahtui sekä Esaiaalle taivaallisessa näyssä 
että Siimonille hänen kalastusveneessään: Jumalan 
kirkkaassa valossa saivat he nähdä oman itsensä 
semmoisena, jommoisena eivät milloinkaan ennen 
olleet itseään nähneet. Oman itsensä, se tietää: 
syntinsä. 

Voisikohan sitä uskoa, — mutta kyllä asia sentään 
niin on — että vaikeimpia tehtäviä maan päällä 
on saada ihmisiä näkemään syntinsä. Farisealaisuus 
on vieläkin suuri mahti; minä olen sen paremmin 
huomannut sinä lyhyenä aikana, jona olen ollut 
pappina, kuin niinä monina vuosina, joina työskentelin 
nuorison keskuudessa. Nuorilla on myös 
kyllä varmaan suuret virheensä, ne ovat usein 
kevytmielisiä eikä yleensä uskollisia, mutta ylimalkaan 
eivät ne ole farisealaismielisiä ja heillä on 
moniaina ikävuosina voimallinen ja herkkä synnintunto. 
Ja vaikkapa he usein vain näkevätkin jonkun 
yksityisen synnin eivätkä aavista, että 
kaikki heidän parhaina hetkinäänkin luontevan 
viattomasti pyörii heidän oman itsensä ympärillä; 
vaikkapa heidän taistelunsa vaikutin olisikin pikemmin 

oman perikadon tuska kuin katumus Jumalan 
edessä, — niin onpa jo se, että he taistelevat 
vakavasti tässä yhdessäkin kohdassa, merkitykseltään 
tärkeätä ja saattaa viedä paljoa edemmä. Mutta 
kauhistavaa on, että ihmiset vuosien vieriessä voivat 
tulla kykenemättömiksi näkemään syntiänsä. 
Kaikesta päästään vaan tällä: »Meillä on aina niin 
somaa ja säntillistä», »olemme niin paljon kokeneet», 
»mieheni on niin uuras ja lapsemme ovat 
niin somia ja kaikissa oloissaan säännöllisiä», tahi 
toisissa yhteiskuntaluokissa päästään asiasta tällä: 
»emme ole muita pahempia», »emmehän tietystikään 
ole niin kauhean suuria syntisiä». Sattuvasti 
sanoi Heuch 19 , että, kun farisealainen ennen muinoin 
kerskasi kaikesta siitä hyvästä, mitä hän oli 
tehnyt, kerskaavat meidän päiviemme farisealaiset 
siitä, etteivät ole mitään tehneet. Olen väliin koettanut 
paatuneille farisealaisille kertoa, mikä suuri 
syntinen itse olin — ja saavutin ainoastaan sen tuloksen, 
että he tunsivat jonkinlaista sääliä minua 
kohtaan. 

Ei, sittekin voi ihmisille näyttää heidän syntinsä 
ainoasti Jumalan sana. Sen tähden sanotaankin, 
että Pyhä Henki nuhtelee maailmaa synnin 
tähden. 

Ja näinkin tullaan synnintuntoon usein vain 
hitaasti ja asteettain, sillä ihmissielun pohjalle 
on pitkä matka. Ihminen saattaa olla perinpohjin 
tyytymätön itseensä, mutta niin kauvan 
kun hänen mielensä tila pysyy vain hedelmättömänä 
raskasmielisyytenä, ei hän ole sanottavan 
paremmassa tilassa kuin hymyilevä syntinenkään, 
joka leikinpäiten tekee syntiä taivasta vastaan. 

Syntinen saattaa inhota itseään. Eräs nuori ylioppilas 
sanoi kerran minulle: jos tietäisitte, mihin 
olen tätä kättäni käyttänyt, ette varmaankaan enää 
milloinkaan minulle kättä antaisi. Oi, minä annoin 
hänelle mielelläni kättä, mutta hän ei varmaankaan 
ojenna minulle enää kättänsä, sillä hän luopui 
taistelusta ja epäiltävää on, ikävä kyllä, onko nyt 
monien vuosien perästä hänen asiansa sanottavan 
parempi. Niin, sitä saattaa raivostua itselleen 
ja soimata itseään mitä hirmuisimmista asioista. 
Mutta tuleeko asia siitä paremmaksi? Varus ei 
palaa legioonain kanssa, vaikka keisari kuinka kolhisi 
päätänsä seinään. Loukattu itserakkaus vain, 
se se on pahoillaan voimattomuutensa vuoksi; fariseus 
se se itseään halveksii ja on närkästyksissään 
synnille. 

Muistelen erästä nuorukaista, joka istui huoneessani 
ja itki tavattoman katkerasti. Ei käyttänyt 
edes nenäliinaa, vaan antoi kyynelten pisaroimistaan 
pisaroida lattiamatolle. »Kuinka sinun nyt 
on asiasi», kysyin. Hän ei vastannut, vaan tuijotti 
eteensä. »Oletko jostakin erityisestä asiasta murheissasi, 
vai noin vain yleensäkö?» »Yleensä», hän 
sanoi. Yleensä siis. Ja hyvä oli, että hän oli murheissaan 
yleensä, vaikka ei hän sitä silloin käsittänyt. 
Olihan hän melkoisesti itsensä tuntemisessa 
edistynyt. »Viholliset ovat hävittäneet kaikki pyhäkössä.» 


Ja pahin vihollinen on itsekkyys. Skat 
Rordam 37 oli kun olikin oikeassa, kun hän aina 
Holmin kirkossa palasi siihen totuuteen, että synti 
on itsekkyyttä. Kun se tulee selville; tuntee ihminen 
Paavalin tavoin olevansa kaikkia muita pahempi. 

Todellisuudessa ei luulisi tuntuvan niin kovin vaikealta 
päästä tähän tulokseen. Tiedänhän niin 
vähän muista ihmisistä, ja nehän myös osaavat 
kylläkin piilottaa pahimmat puolensa; eivätpä totta 
tosiaan ihmiset liiku naamari kasvoillaan ainoastaan 
karnevaalin aikoina. Mutta omalletunnollenihan 
olen ilmeinen, jopa kauhistavaan määrään tunnettu 
kaikkia hallitsevassa itsekkäisyydessäni. 

Mainitsin vastikään Paavalin. Tuskin on missään 
vaikuttavampaa kuvausta ihmisen synninhädästä 
kuin Roomalaiskirjeen 7:nnen luvun jälkimäisessä 
puoliskossa. Raamatunselittäjät ovat vanhimmista 
ajoista asti riidelleet — melkein yhtä raivoisasti 
kuin liha ja henki riitelevät keskenään — siitä, 
puhuuko Paavali tässä uudestisyntyneestä vai uudestisyntymättömästä 
ihmisestä. Minusta näyttää vain, että 
minun tarvitsee katsoa itseeni ymmärtääkseni tätä 
lukua. Paavali puhuu hyvin yksinkertaisesti itsestään 
sellaisenaan kuin hän luonnostaan 
on, — sellaisena, jommoinen hän oli ennen kuin 
tuli kristityksi, ja jommoinen hän vielä on aina, 
kun hän yrittää omin päin kulkea ja unhoittaa ottaa 
lukuun ne Jumalan armon voimat, jotka hänessä 
ovat. Hän tuntee painoa, aivan kuin peljättävän 
painajaisen painoa, josta hän vihdoin herää, huudahtaen: 
»Minä viheliäinen ihminen, kuka pelastaa 
minua tämän kuoleman ruumiista?» — Ja hän näkee, 
että tämä, Jumalan kiitos, oli vain pahaa unta: 
»Kiitos olkoon Jumalalle Jeesuksen Kristuksen, 
meidän Herramme kautta!» 

Tämä sana tulee syvyydestä, niinkuin eräässä 
psalmissa luemmekin: »Syvyydestä minä huudan 
sinua, Herra!» 

Sillä tähän tulee vielä hedelmää tuottava 
katumus, murhe, joka on Jumalan mielen mukainen 
ja joka vaikuttaa kääntymyksen ja josta ei 
milloinkaan olla pahoillaan. On kummallisesti moniaitten 
sanojen laita; ne voivat poistua käytännöstä, 
myös uskonnollisen kielen käytännöstä. Niin 
on tuon oivallisen, vanhastaan tunnetun katumussanankin 
laita. Kuinka harvoin kuulee sitä saarnoissa 
ja puheissa. Ja kuitenkin on se sisällysrikas 
sana ja merkitsee sellaista asiaa, mikä tuottaa 
ihmissydämeen siunausta, kasvullisuutta ja väkevää 
liikutusta. Se päivä, jona ihminen sanoo: 
oi, kuinka minä kuitenkin olen Jumalan murehuttanut, 
se päivä on, huolimatta kaikesta mukanansa 
tuomasta murheesta ja alakuloisuudesta, 
sittenkin hyvä päivä. Sillä silloin on syntinen saapunut 
samalle kohdalle, jolle tuhlaajapoika oli saapunut 
sinä päivänä, jona hän mielensä malttoi 
ja sanoi: »Minä nousen ja menen isäni tykö 
ja sanon hänelle: Isä, minä olen tehnyt syntiä taivasta 
vastaan ja sinun edessäsi.» 

Kun sille kohdalle ihminen on tullut, ei pelastus 
ole kaukana. Pelastus — eli pelastaja. 

Kolmas kohta taivaallisessa näyssä oli seuraava : 
enkeli tuli ja puhdisti profeetan huulet taivaalliselta 
alttarilta ottamallaan hehkuvalla hiilellä; vapauttaja 
seisoi katsellen ystävällisesti ja lempeästi murheellista 
ystäväänsä ja sanoi: älä pelkää! 

Ja kun Jumala jollakin tavalla on ilmoittanut 
itsensä ihmiselle ja puhunut hänen omalletunnolleen, 
niin että ihminen on nähnyt syntinsä ja huomannut 
olevansa auttamattomasti hukassa, niin 
neuvoo evankeliumi sellaisen ihmisen menemään 

Jeesuksen Kristuksen, ristiinnaulitun vapahtajan 
luo. Siellähän on taivaallinen pääalttari; on tuulenhuminainen 
kunnas, kaupungin muurin ulkopuolella, 
jolla Jumalan poika riippuu halpaan puuristiinsä 
naulattuna ja kuolee varhaisena kevätpäivänä. 
Hänen pakahtuvassa sydämessään palaa 
se rakkauden hehkuva hiili, joka voi puhdistaa sinun 
saastaiset huulesi ja sinun saastaisen sukusi 
perinnön. 

Ei kukaan osaa sanoa, kuinka syvälle ihmisen 
on mentävä synnin tuntoon, saadakseen pelastuksen 
varmuuden. Luonnon taipumukset ja entisyys 
ovat tässä kohden vaikuttamassa. Ei meitä katumuksemme 
pelasta enempää kuin hyvät työtkään. 
Useimmiten avautuu silmä myöhemmin, kun ihminen 
seurustelee pyhän Jumalan kanssa. Mutta tämän 
suuren käännekohdan yleisenä piirteenä niin 
sanoakseni on kuitenkin aina se, että Jeesusta 
katsellaan toisin kuin ennen; ja tavallisesti 
ajaa ihmisiä heidän syntinsä hänen luokseen. On 
muitakin teitä, jotka vievät hänen luokseen, mutta 
valtatie, jota useimmat ovat käyneet, on synnin ja 
armon tie. Tullimiehethän ja syntiset häntä noudattivat, 
kun hän täällä vaelsi, ja hänen luokseen 
tulee syntinen vielä tänäänkin. Sano minulle, missä 
koko maailmassa muutoin olisi sellainen paikka, 
johon syntinen saa mennä syntineen ja haudata 
sen, vakuutettuna, ettei se enää nouse häntä vahingoittamaan. 
Oi, saatathan kyllä mennä sen luokse, 
jota loukkasit ja jolle olit vihoissasi, kavuta hänen 
kaulaansa ja sanoa: älä ole minulle enää vihoissasi, 
en sitä niin pahoin tarkoittanut, anna minulle anteeksi 
ja unhoita, mitä tein; — mutta ei se tehty 

niin vain tekemättömäksi tule eikä hevin unhoitu. 
Mutta kun joku on Kristuksessa, on hän uusi luomus; 
vanhat ovat kadonneet, katso kaikki 
ovat uudeksi muuttuneet. Ajattelepas, vanhat 
ovat menneet menojaan, armollisesti lasketut ohitsesi 
menemään, ne eivät sinuun ensinkään enää 
koske. Kristus sen sanoo ja sinä tiedät sen siitä 
rauhasta, jonka hän painaa sydämeesi, — siitä syvästä 
ja yliaistillisesta onnentunteesta, jota eivät muut tunne 
kuin kristityt, jota eivät muut voi antaa kuin Kristus 
ja jota me sanomme rauhaksi. Tässä käy aivan 
samaten kuin ennen muinoin, kun Kristus laski 
kätensä ihmisen pään päälle ja sanoi: poikani 
tahi tyttäreni, ole hyvässä turvassa äläkä pelkää, 
syntisi ovat anteeksi annetut, mene rauhaan. Minun 
puoleltani oli täyttä totta kun sinut kastoin ja 
minun ristini siunaus tulee sinunkin osaksesi. Niinhän 
Paavalikin sanoi, kun vanginvartija oli tuskassa: 
usko Herraan Jeesukseen, niin tulet autuaaksi. 

Niin; niin on ihminen vapahdettu. Sillä eipä 
suinkaan ole väärin sanoa, että se, jolla on vapahtaja, 
on myös vapahdettu. 

— Ja sitten: työhön. 

Ja tämähän oli neljäs jakso: profeetta lähetettiin 
julistamaan Israelille, että jäännös oli pelastettava; 
kalastajan oli tästä lähin pyydystettävä ihmisiä. 


Niin, kristillisyyttä on: taivaallinen näky, — ja 
sitten, ettei olla tottelemattomia tälle näylle. On 
aina ollut totta, eikä milloinkaan ollut niin totta 
kuin se nyt on: jos mieli säilyttää uskon tuoreuden 
sekä kaikissa sivistysharrastuksissa että vielä enemmän 
niissä älyllisissä taisteluissa, joihin uudemmat 

tutkimukset meitä pakoittavat, on se käyvä laatuun 
siten, että me enemmän kuin milloinkaan ennen 
otamme osaa palveluksentyöhön. Kaikille 
yleensä kuuluu kutsumus: tästälähin olet pyytävä 
ihmisiä. Kaloja vedetään ylös vedestä; tästä lähin 
olet sinä aina nostava, kehoittava, kehoittava nimenomaan 
lähimmäisiäsi, aina suunnaten ylöspäin. 
Olkoon asemasi muutoin kuinka halpa tahansa, 
kykysi kuinka vähäinen tahansa, rahavarasi 
kuinka pienet tahansa, — sinulle tullut kutsumus on 
yhtä suuriarvoinen kuin apostolinkin kutsumus: 
sinun on autettava niitä, joiden parissa olet, aina 
vähäisen ylöspäin. Kirkko on menettänyt vuosien 
kuluessa paljon voimia sen tähden, ettei niitä 
ole pantu työhön, kun ne olivat lämpimiä ja vereksiä. 

Vai että olet niin typerä puhumaan ihmisille? 
Ei haittaa mitään. Ihmiset ovat ylimalkaan kuulleetkin 
enemmän kuin riittäviin. Elä heidän hyväkseen, 
sillä se on paljoa parempi, ja rukoile 
heidän puolestaan, se on vielä parempi; ja sitähän 
sinä osaat tehdä. On ihanaa, arvelen, olla Jumalan 
lähettiläänä, vaikken olisi saanutkaan toimekseni 
muuta, kuin että koetan saattaa hiukkasen 
valoisampaa oloa niille ihmisille, joiden kanssa elän, 
koetan auttaa heitä Jumalan avulla näkemään Jumalansa. 
Me voimme sen tehdä. Jeesus on sanonut 
samaisen sanansa vielä selvemminkin: »Seuratkaa 
minua, niin olen tekevä teidät 
ihmisten kalamiehiksi.» Meistä tulee ihmisten 
kalamiehiä, sielujen pelastajia, yksinkertaisesti 
siten, että seuraamme häntä. 

Ja siihenhän todellinen kääntymys olikin johtava: 
Jeesusta seuraamaan. 

V. 

Tunsin kerran nuorukaisen, joka oli vastenmielisimpiä 
nuoria ihmisiä, joita olen tavannut. 
Hän ei tervehtinyt eikä kiittänyt, hän sätti palvelusväkeä, 
hän paiskeli ovia, ei hän vastannut kun 
häneltä kysyttiin, hän oli lyhyesti sanoen tavattoman 
ikävä herra. Jumalaa ei hän uskonut, ja 
kristityitä sanoi 4iän teeskentelijöiksi. Tämä mies 
kääntyi. Ja sellaista muutosta olen harvoin nähnyt 
ihmisessä tapahtuneen. Se oli todellinen muuksi 
muuttuminen. Hän muuttui erinomaisen rakastettavaksi, 
hienotunteiseksi, avomieliseksi ja palvelevaiseksi; 
kasvoille ilmaantui mitä hienoin, ystävällisin 
hymy ja koko hänen käytöksensä kävi kaikin 
tavoin puoleensa vetäväksi. Jokainen, joka 
sen näki, ei muuta voinut kuin ihmetellä. 

Totuuden vuoksi on minun lisättävä, että se 
ei kestänyt aivan kauvaa, ainoastaan noin puolen 
vuoden ajan. Sitten kävi hän samanlaiseksi kuin 
me muutkin, oli kiltti, kristitty ihminen, joka silloin 
tällöin saattoi olla hiukan oikullinen. Ensimäistä 
valonloistetta ei enää ollut hänessä. 

Pastori Johannes Fibiger 5 kuvaa erinomaisen 
kauniisti ja opettavasti kääntymyksen jälkeistä ensi 
onneaan. Hänen kääntymisensä oli hänessä erittäin 
vaikuttanut rajattoman rakkauden kaikkiin 
ihmisiin.*) Huonekumppani, joka haukotellen vetelehtii 
vuoteella, mies, joka tuo huoneeseen teekannua, 
miehet, jotka aamunuttu yllä, saappaat 



•) Johs. Fibiger: Mit Liv og Levned s. 106—112 (Elämäni ja 
elämäkertani). 

jalassa ja pitkät piiput suussa käyskentelevät Regenserfillä 88 , 
niin, hehän ovat niin rakkaita veljiä 
ja kaikkia heitä on rakastettava ijäti. Ja korkeimmilleen 
kohoaa rakkaus, kun hän eräänä päivänä, 
kuten tavallista, on Borchin luennolla, ja lukee 
vanhemman veljensä kanssa Hegel'in logiikkaa ja 
hänet valtaa yhtäkkiä ajatus, että erinomainen veli 
hänellä sentään onkin, nousee, menee veljensä luo, 
halaa häntä ja suutelee otsalle. Toinen laskee tupakkapiipun 
suustansa, katsoo häneen ja sanoo: 
»Pidätkö sinä nyt minusta yht'äkkiä niin paljon?» 

En ole tuntenut Fibigeriä mieskohtaisesti; mutta 
epäilen, pysyykö tämä koko maailman sieluihin 
kohdistunut yleinen rakkaus yhtä virkeänä kautta 
koko elämän. Ainakaan ei hänen oma elämäkertansa 
siihen suuntaan viittaa. 

Mikä onni ja ilo valtasikaan Spjellerup'in papin 9 , 
kun hänelle annettiin tuo taivaallinen näky 
ja valo virtasi hänen sieluunsa. Nuo kiitetyt sivut 
hänen kirjassaan päättyvät näin: »Eikä mikään ole 
verrattava siihen ihastukseen, siihen sisäiseen riemastukseen, 
jolla minä usein sanon itselleni: minulla on 
Jumala ja vapahtaja.*) Se oli todellinen kääntymys, 
eikä hän sittemmin milloinkaan epäillyt, että Jumala 
oli hänet kohdannut juuri silloin ja siinä paikassa 
kuin kääntymys tapahtui. Mutta se syvä alakuloisuus, 
joka häntä oli painanut koko nuoruutensa 
ajan, saattoi myös jälkeenpäin ilmaantua. 

Ensi rakkauden aika on ihmeen rikas ja riemullinen 
aika. Eräs kristitty maallikko, joka mitä kirjaimellisimmalla 
tavalla seuraa Jeesuksen Kristuksen 



*) Meddelelser om mit Levned s. 151—152 (Tietoja elämästäni). 

askeleita, kertoi kerran minulle, että, kun hän oli 
kääntynyt, olivat värit luonnossa hänestä toisenlaisia 
kuin ennen, olivat helevämpiä ja kauniimpia, 
ia että sitä kesti noin viikon ajan. Nyt ne näyttävät 
taas samanlaisilta kuin ennenkin, lisäsi hän 
apeamielisesti. 

Näyttää siltä, että ensimäinen hohde ja ilo 
eivät voi pysyä. Ja niin todella onkin. Ensimäistä 
rakkautta ei voida säilyttää yhtä virkeänä 
ja lämpimänä kuin se alussa oli. Silloinhan oli 
kaikki kiusaukset aivan kuin puhallettu tieltäsi, 
sanaa et saanut kuulla liian usein, et saattanut 
väsyä rukoukseen, jaksoit olla iloinen ja laulaa 
koko päivän ja olla kaikille hyvä. Se on ilahuttavaa 
nähdä. Näen vielä edessäni nuoren jumaluusopin 
oppilaan, jossa vastikään oli hengellinen 
murros tapahtunut. Matkustimme niihin aikoihin 
yhdessä rautatietä Jyllannin, Fyen'in ja Seelannin 
kautta. Hän oli väsymätön palvelemaan ja auttamaan 
matkakumppaniansa, teki niille tilaa, auttoi 
niitä vaunuun ja vaunusta pois, otti heidän matkakapineensa 
hyllyverkoilta, oli kaikkein palvelijana. 
Oi, se sellainen haihtuu usein aamukasteen tavoin! 

Kyllä asian pitää niin olla. Taivaallinen näky 
annettiin meille silmänräpäyksessä tahi lyhyen ajan 
kuluessa, ja se otettiin meiltä osittain pois; mutta 
tuollaisen onnenajan muisto on meillä pysyvä, ja 
se, mitä on jälelle jäänyt kristitynelämästä, on käytettävä 
niin, että se saadaan takaisin ja tulee meidän 
mieskohtaiseksi, ijäiseksi tavaraksemme. Se, 
minkä viimeksi saamme haltuumme, on oleva parempaa 
kuin se, mikä meillä ensin oli — varmempaa, 
runsaampaa, pysyvämpää. 



155 



Niin on siis nähtävästi Jumalanvaltakunnassa 
vallitsemassa laki. joka on kokonaan kehitysopin 
vastainen, se laki, että siellä alamme korkeimmasta. 
Muutoinhan kehittyy kaikki alhaisimmasta alkaen 
ylöspäin; mutta Jumalanvaltakunnassa on heti ensimäisenä 
loistava alku, korkein kohta. 

Aabraham, uskovaisten isä, taivaltaa penikulmien 
laajuisessa yksinäisyydessä, alkuvoimaisessa 
yksinkertaisuudessa ja katselee, miten mykät tähdet 
kuten kultamehiläiset parveilevat taivaalla — eikä 
ajattele näin: oi, mikä olen minä tähän epälukuiseen 
taivaan sotajoukkoon verraten, onneton luomus, 
näkymätön pilkku, kuinka uskallan luulotella 
Jumalan pitävän väliä minun kaipauksestani! Hän 
ei ajatellut niin, ei, vaan hän sanoi: katso, mikä 
säteilevä tähteinlauma, en osaa teitä lukea, mutta 
mitäpä siitä, minä tiedän, että niitä, jotka minun 
nimessäni siunataan, on oleva paljoa enemmän 
kuin teitä, sillä Jumala on sen luvannut. 
Ja matkue vaelsi eteenpäin syvässä, raskaassa hiekassa. 
Ja tuo vanha beduiniseikki, paimentolaispäällikkö, 
saattoi ottaa käteensä kourallisen erämaan 
hienoa, punertavaa hiekkaa ja antaa sen 
juosta maahan sormiensa lomitse eikä ajatellut: 
ah, minä itse olen kuin hiekanjyvänen tässä äärettömässä 
maailmassa, ja pian minun luuni mätänevät 
erämaassa, kuinka uskallan minä uskoa, että 
Jumalan silmä seuraisi minua yksinäistä miestä ja 
antaisi tulevaisuuden minun jälkeeni kukoistaa? 
Ei! Niin hän ei ajatellut. Hän katseli ihmetellen 
kohden itää, kohden pohjoista ja etelää, nyökäytti 
päätänsä ja sanoi: kymmentuhansia ja paljoa enemmänkin 
on teitä pieniä hiekanjyviä, en milloinkaan 

saisi teitä luetuksi, mutta mitäpä siitä, tiedänpä, 
että vielä enemmän on oleva niitä, jotka kerran 
minun nimessäni siunataan, sillä Jumala on 
sen luvannut. Hän ei ottanut lukuun vaikeuksia, 
vaan piti kiinni Jumalan lupauksista. Niin 
alkaa usko täällä maan päällä, ja milloinka se on 
konsanaan korkeammalle kohonnut? 

Ja Paavali, tuo työmies Jumalan armosta, 
rientää eteenpäin radallaan. Hän on laskenut Aasian 
herransa jalkain juureen, ja unennäkö vetää 
häntä Euroopan puolelle. Hän valloittaa Kreikanmaan 
Jeesukselle ja hänen kätensä kiirehtivät vetämään 
mittanuoraa Roomaan asti. Hän saapuu 
Roomaan ja hänen silmänsä tähystelee kaipaavasti 
Espaniaan päin. Hän tuli Espaniaan ja hänen 
ajatukselleen kangastaa Britannia, ja jos hän olisi 
saanut elää kauvemman aikaa, olisi hän varmaan 
tullut Tanskaankin. Katso, sellaisen mielen tulisi 
asua lähetyssaarnaajassa; ja sellainen mieli 
asuikin ensimäisessä lähetyssaarnaajassa. Onkohan 
kukaan yhtä pitkälle ehtinyt? 

Ja katso sitten uskon alkajaan ja päättäjään, 
Jeesukseen Kristukseen. Kristushan pani 
kristillisyyden alulle. Hänhän asetti jo alussa ihanteen 
meille kaikille: tule, seuraa minua. Minä valloitan 
maailman yhdellätoista köyhällä miehellä, minä 
otan koko maailman synnin sydämelleni ja menen 
ristille, vieden sen mukanani, ja minä parannan ja 
teen anteeksi-annista osallisiksi ja ravitsen kaikki, 
jotka kohtaan, minä muutan kaikki, mitä näen, Jumalanvaltakunnan 
salaisuuksien kuviksi, — tule, seuraa 
minua. Ja me nousemme ja alamme vaeltaa hänen 
jäljissään ja olemme vaeltaneet jo pian kaksi vuosituhatta; 

mutta kuinka kaukana onkaan oppilas 
vielä jäljellä Mestaristaan. 

— Me näimme Jumalan, hän kohtasi meitä ensi 
kerran ilmeisesti, kun se ja se asia tapahtui, tahi 
kun minä opin tuntemaan sen ja sen ihmisen ja 
kuulin sen ja sen julistuksen. Mutta voi, sitten 
menetin Jumalan näkyvistäni. Tapahtui niin paljon 
sekä ulkopuolellani että omassa elämässäni 
sellaista, mikä ei ensinkään viitannut rakastavaista 
ja kaikkivoipaa Jumalaa kohden. 

Niin. Mutta pidin kiinni hänestä pimeydessäkin: 
näinhän hänet silloin. Ja taas katsoi Jumala 
lempeästi minuun. Kristittyhän saa vuosien kuluessa 
monia kokemuksia Jumalan parissa eläessään. 


Näin »synninhätään» tullessani itseni aivan 
toisenlaiseksi kuin ennen ja sanouduin irti synnistä: 
joko sen tahi minun oli kuoleminen. Kuinka olikaan 
autuas tuo ensimäinen herätyksen aika, oli 
melkein ylimaailmallinen. Mutta synti väijyi ovella, 
ja sen halu suuntautui minuun. Minun piti sitä 
hallita, — voi, miten minä sitä hallitsin! Näyttää 
vain asia pahentumistaan pahentuvan vuosien vieriessä. 
Varsinkin kylmä sydän, hirmuinen rakkauden 
puute, rakkaudettomuus Jumalaa ja ihmisiä 
kohtaan saattaa meidät tehdä aivan alakuloisiksi. 

Enkö puhu totta? Kyllä, mutta se on myös 
jo edistystä, että ihminen huomaa niin vähän edistyvänsä. 


Ja me näimme Jeesuksen, näimme hänet 
silloin, kun kaikki oli uutta. Saimme melkein koskea 
häneen. Aina, kun rukoilen, sanoi minulle 
kerran eräs nuori kauppias, joka eli ensimäisen 

onnensa alkuaikoja, — aina kun rukoilen, näen 
Jeesuksen aivan selvästi seisovan edessäni ja nyökkäävän 
päätään minun ameneeni. Voi, kuinka 
monta kertaa sittemmin rukoilimmekaan — mikäli 
näytti, puhuen tyhjään maailmanavaruuteen. Oli 
kuin risti olisi menettänyt voimansa, ja meiltä häipyi 
Jeesuksen kuva ja kävi epätodelliseksi. 

Niin kyllä; ajottain. Mutta sinä tunnet kuitenkin 
vapahtajasi paremmin nyt kuin herätykseen 
tullessasi — eikö totta? Sinä et häntä »ihaile», eikä 
hän siitä välitäkään; sinä olet alkanut pitää hänen 
käskyjänsä; ja Jeesuksen sanan mukaan rakastaakin 
häntä todella juuri se, joka pitää hänen käskynsä 
(Joh. 14: 21). Hän on sitten monta kertaa auttanut 
sinua kiusauksissasi, lohduttanut sinua murheissasi 
ja ilahuttanut sinua läsnäolollansa. Ajattele niitä 
monia kertoja, jolloin olet ollut hänen pyhällä ehtoollisellansa. 
Äläkä sitten sano, ettet nyt tunne 
Jeesusta paremmin kuin silloin, kun käännyit. 

Tulemme vihdoin kutsumukseen. Niin, 
silloin esiintyi se meille sädekehän hohteessa, 
meillä olisi oleva juhla joka päivä, jona saisimme 
palvella Jeesusta. Mutta sitten tuli todellisuus. Ihmiset 
eivät olleet erittäin halukkaita meitä kuuntelemaan. 
He tunsivat meidät liian hyvin entisiltä 
ajoilta. He pitivät ehkä sinua pilkkanaan. Sinä 
itse aloit ajatella: onko minun lupa heille puhua, 
olenko itse niin paljoa parempi? Ja sinä aloit tottua 
näkemään uskottomia ihmisiä, eikä synnin ja 
sen viheliäisten seurausten näkeminen lopulta tehnyt 
sinuun mitään vaikutusta. 

Niin, sillä tavoin saattaa käydä; mutta asian 
ei tarvitse sellaiseksi jäädä. Sanon sinulle, ettei 

tarvitse. Ota oppia kaikista hairahduksistasi, nöyrry 
tappioistasi, viisastu erhetyksistäsi. Ja tee se tekemistäsi, 
tee aina paremmin kuin ennen. Olen huomannut, 
että Jumalaa useimmin Uudessa Testamentissa 
sanotaan siksi »joka kutsuu». Käytetään nykyaikaa, 
ei mennyttä. (Ei sanota: »joka kutsui».) 
Jumala kutsuu edelleen. Hän myös edelleen vahvistaa 
kutsumusta: »seuraa minua ja sinä olet pyytävä 
ihmisiä». Hän tahtoo asettaa sinut siunaukseksi 
silloinkin, kun sinusta näyttää, että suoriudut 
kovin huonosti asiasta. Niin, todella olet sinä nyt 
paljoa soveliaampi Jumalaa palvelemaan kuin olit 
silloin. Sinä tiedät enemmän ja olet nöyrempi. 

Ja niin pitää käydä kautta koko elämän. Monet 
eivät hyväksy sanamuotoa »jokapäiväinen 
kääntymys» ja kenties se onkin epäkäytännöllinen 
ja käsitteitä hämmentävä. Eikä se ole raamatullinenkaan. 
Mutta yleensä on hyvin epävarmaa 
mennä sanomaan, mitä kääntyminen on, se 
on, määrätä tämä raamatullinen käsite ja myös 
määritellä se sielutieteellinen tila, jota tällä käsitteellä 
tarkoitetaan. Raamattu käyttää tätä sanaa 
useimmiten pakanoista, ja silloin on asia yksinkertaisempi,
*) mutta Jeesus käyttää myös tätä sanaa 
Siimon Pietarista, sanoen: kun kerran palajat (käännyt
), niin vahvista veljiäsi. Ja ihmiset (minä niiden 
mukana) ovat todellakin luulleet tästä saavansa ai- 



*) Ylimalkaan on Uuden Testamentin dogmatiikka suureksi 
osaksi lähetysdogmatiikkaa. Sentähden sopiikin se paljoa kirjaimelliseni 
min meidän päivinämme lähetysalan yksinkertaisiin oloihin, 
siellä kun kristillisyys on vielä uutta ja esiintyy pakanuuden 
pimeyden vastakohtana, kuin vanhan kristikunnan monipuoliseen 
kulttuuriin. 

hetta tehdä tämän tuhman kysymyksen: »Eikö Pietari 
silloin ollutkaan kääntynyt?» Useimmat meidän 
aikanamme tunnustanevat, että »kääntymys» saattaa 
tapahtua äkkiä ja määrätyllä kellonlyönnillä, 
mutta, että se useimmin käsittää lyhyemmän tai 
pitemmän ajan. 

»Pastori Fibiger sanoi, että kaikkein ihmisten 
tulee kääntyä», lausui minulle kerran nuori papinpoika 
erään latinakoululaisten kokouksen jälkeen, 
»pitääkö niiden?» »Pitää», vastasin. »Mutta kun 
ihminen vielä on lapsuuden uskossaan ja hänen 
pitää kääntyä, niin onhan hänen käännyttävä epäuskoon», 
hän sanoi aivan tosissaan. Koetin sitten 
selittää hänelle, että kun ihminen on lapsuutensa 
uskossa, pitää hänen kääntyä synnistään ja itserakkaudestaan 
itsetietoiseen ja pyhään elämään 
Jumalassa. Tähän hän nyökkäsi, osoittaakseen, 
että hän ymmärsi asian. 

Niin. Se, mitä Siimon Pietarin kääntymyksessä 
oli keskittyneenä: elävä tunto siitä, että Jumala oli 
vaikuttamassa; synnin ja syynalaisuuden heräävä 
tuntemus; uskova pakeneminen Jeesuksen Kristuksen 
ja hänen armonsa turviin; taivaallinen kutsumus 
Jumalaa palvelemaan ja olemaan muille 
siunaukseksi; — se, mikä äskenheränneelle esiintyi 
ikäänkuin näkynä, kaikki se on sellaista, että meidän 
tulee sitä kautta elämämme oppia ja totella. 
Sitäpaitsi ei olekaan niin aivan tärkeätä, millä nimellä 
puheenaolevaa asiaa nimitämme, — kun se 
vain meihin nähden luonnistuu. 



Filippus ja kolme uskonkappaletta. 



Keskinkertaisen ihmisen kehitys. 

»Hänen jumalanpelkonsa ja taistelunsa 
totuuden puolesta oli kuitenkin 
vilpitöntä.» 

Gunnii Busck. 

I. 

Siinä kaksitoistikossa, jonka Jeesus kokosi ympärilleen, 
Filippus tuskin vaan oli lahjakkaimpia. 
Juuri sen vuoksi on niin opettavaista häneen tutustua. 
Hyvinpä kyllä on tehty, kun sanotaan 
meille: »Opi Pietari apostolista» ja »katso Paavalia» 
ja »oletko Johanneksen kaltainen?» — Mutta 
meissä kuuluu samalla kertaa ääni: niin, mutta he 
olivatkin niin suuria, kuinka minä saatan verrata 
itseäni heihin? Mutta Filippus — hän on likempänä 
meidän »tasoa». 

Neljä kertaa esiytyy hän evankeliumeissa mitä 
kirkkaimmassa valaistuksessa. Valo tulee Jeesuksen 
kuvasta. On niin opettavaista: hän, tuo suurensuuntainen 
luonne, Ihmisen Poika, joka on korkeampi 
kaikkia ihmisten lapsia, hän ei hävitä heidän luonteitansa 
eikä tukahuta heidän omituisuuksiansa. Päinvastoin, 
yhdenmuotoisuudesta piittaamatta, osaa hän 

mitä ihmeellisimmällä tavalla saada kunkin erityisominaisuuden 
esiin, tarttua siihen, mikä on kullekin 
ihmiselle ominaista ja ottaa kouluunsa persoonallisuuden 
ja auttaa sitä kehittymään. Kuinka 
erilaisia olivatkaan ne nuoret miehet, jotka ensin 
liittyivät häneen. Ja kaikissa heissä osaa Jeesus 
löytää sellaista, johon hän voi liittää työnsä. Samalla 
kun heidän kykynsä vapaasti kehittyvät, saa 
hän rakastamalla jokaisessa heissä tulemaan esiin 
sen, mitä heissä on parasta ja mieskohtaisinta. Sen, 
mitä ensi päivänä näemme hajanaisina, pehmeinä 
piirteinä, näemme muutaman vuoden perästä kiinteinä, 
terävinä viivoina. Johannes, joka tuona merkillisenä 
aamuna tuntee vastustamatonta vetoa hänen 
luokseen, on vielä etsivä sielu, rakastaa häntä 
nyt ukkosenpojan kiivaudella. Hiljainen Jaakob, 
jonka Jeesus sittemmin löysi ja jonka ensi kohtauksesta 
ei meillä ole ainoatakaan innostuksen sanaa 
merkittynä, meni sanaa sanomatta, ensimäisenä 
kaikista, innostuneena Jeesuksen tähden kuolemaan. 
Miehekäs ja avulias Andreas, jonka urostyö oli se, 
että hän voitti veljensä Siimonin, ja joka sitten siirtyy 
toisen rivin miesten joukkoon (jossa kyllä myös 
aina miehiä tarvitsemme), hän auttaa kahdesti heikompaa 
opetuslapsikumppaniansa ja saa neljäntenä 
kuunnella, kun Jeesus auringon läskeissä Öljymäellä 
ilmoittaa Jumalan valtakunnan tulevaisuutta (Mark. 
13, 3). Onnettomien, merellä ja palatsikartanolla 
valvottujen öiden uhallakin toteaa Siimon, että nimi 
Kallio, jonka hän oli saanut Jeesukselta, oli paikallaan, 
ja laskee ensimäisenä helluntaina kirkon perustuksen. 
Natanael saa nähdä vielä suurempia 
asioita ja on eräänä varhaisena aamuna Jeesuksen 

luo soutavassa venekunnassa. Tullimies Levi ei 
enää kirjoita virkailmoituksia eikä tililaskuja, vaan 
ollen itse Jumalan lahja, antaa hän meille Matteuksen 
evankeliumin. 

Kaikkeen siihen Jeesus heidät nostaa, sillä hän 
on nähnyt heissä piilevät heikot alkeet. Näemme, 
miten piirteet muodostuvat, ja haamu toisensa perästä 
vähitellen siirtyy hämärästä täyteen päivänvaloon. 


Käymme nyt katsomaan, kuinka tämä toteutuu 
Filippukseen nähden, saadaksemme siitä opetusta 
mekin. 

II. 

Filippus oli, käsittääksemme, neljäs siinä nuorten 
miesten ryhmässä, joka liittyi Jeesukseen. Sanotaan, 
että hän »löysi» Filippuksen ja sanoi hänelle: 
seuraa minua! Ei ole mainittu, mitä Filippus 
vastasi. Ehkäpä hän ei vastannut mitään — 
mutta hän seurasi häntä. Ei tässä ollut arvelemista. 


Kun sanotaan, että Jeesus »löysi» Filippuksen, 
voi tästä päätellä, että Jeesus oli etsinyt häntä. Hän 
lienee tietänyt, että Filippuksessa oli apostolintoimen 
edellytyksiä. Ja helposti nähtävissä on, mistä 
hän sen tiesi, sillä evankelista huomauttaa nimenomaan 
että »Filippus oli kotoisin Betsaidasta, Andreaksen 
ja Pietarin kaupungista». Veljespari 
oli nähtävästi suositellut häntä. He olivat, näet, 
kasvaneet yhdessä tuossa pienessä kalastajakylässä, 
ja he tiesivät, että hän oli vakava nuori mies, joka 
tunsi lain ja profeetat. Siitähän se johtuikin, että 

Filippus oli erittäin valmistunut tuntemaan Jeesuksen 
persoonan puoleensavetävää voimaa. Sen 
näemme siitä, että niin pian kuin hän oli tullut iloiseksi 
Jeesuksen seurasta ja nopeasti »löytänyt» ystävänsä 
Natanaelin, tehdäkseen hänetkin samasta 
onnesta osalliseksi, hän sanoi hänelle: »Me olemme 
löytäneet sen, josta Mooses on kirjoittanut laissa ja 
josta profeetat ovat kirjoittaneet, Jeesuksen, Joosefin 
pojan, Nasaretista.» 

Silloin kohtaa häntä ensimäinen pettymys hänen 
uudella tiellään. Natanael ottaa epäilläkseen 
hänen keksintöään. Hän kysyy: »Saattaako mitään 
hyvää tulla Nasaretista?» Sellaista ei Filippus ollut 
odottanut. Hän tulee niin iloisena ilmoittamaan 
iloaan ystävällensä eikä ole ensinkään ajatellut 
ruveta hänen kanssaan väittelemään. Ja sepä 
se hyvä olikin asiaksensa, ettei hän yrittänytkään 
väitellä. Joku muu olisi tässä ehkä tuntenut houkutusta 
todistelemaan asiaa monin sanoin. »Saattaako 
Nasaretista tulla mitään hyvää?» Niin, miksikäs 
ei? Oletko sinä niin tyhmä ja typerä, ettet 
luule suuren hengen saattavan tulla pienestä kaupungista? 
Pyydänpä kysyä: kuinka suuri on sitten 
kaupunki oleva, että se voisi suuria henkiä tuottaa? 
Niinkö suuri kuin Aarhus? Taikka ehkäpä 
arvelet, ettei yhtään profeettaa tule Galileasta? 
Totta kyllä, niin fariseuksetkin sanovat, mutta he 
sanovat niin senvuoksi etteivät osaa raamatunhistoriaansa, 
sillä Joonas oli Gath-Hefer'istä, ja sehän 
onkin juuri Galileassa — j. n. e. 

Siten olisimme ehkä sinä ja minä innossamme 
ja viisaudessamme menetelleet, ja jokaista meidän 
todistustamme vastaan, olisi toisella kyllä esitettävänä 

todistus päinvastaiseen suuntaan: ja jos yksi 
vähennetään yhdestä, on jäännöksenä nolla. Filippus 
ei ollut likimainkaan niin viisas. Ja se oli onneksi 
hänelle itselleen ja hänen ystävälleen. Kyllä kai 
hän hätkähti ystävän epäluulon vuoksi ja tunsi rahtusen 
pettymystä, mutta sanoi vilpittömällä tavallaan : 
»Tule ja katso!» Sellaista kehoitusta oli ihka mahdoton 
vastustaa. Se tuli mitä uskollisimmasta, vilpittömimmästä 
mielestä, niin yksinkertaisesti ja niin 
vakuuttavasti, niin tavattoman koristelemattomasti : 
»Tule ja katso!» Ei se kyllä ollut vastaus toisen 
väitteeseen, ei ensinkään, vaan se oli tämä sanomattoman 
luonnollinen, ja sen tähden hyökkäyksiltä 
turvattu vastaus: »Tule ja katso!» Eikä toisen 
auta muuta kuin tulla katsomaan; hänen aseensa 
on riisuttu. 

Siten tulee Filippus johdatetuksi kristillisyyteen 
ja yrittää ensi kerran toimittaa apostolinvirkaa. 


Kuitenkin merkitsee sittekin jonkun verran se, 
mistä kaupungista on kotoisin. Filippus oli 
Betsaidasta, Andreaksen ja Pietarin kaupungista. 
Olen kerran kuullut puhuttavan vallasnaisesta, joka 
innostuneena lausui: »Oi, minä rakastan Svaertegadea!» 
39 Tosin näyttää meistä, että siinä rakastan
-sanalla oli merkillinen kohde. Mutta siltä se 
näyttää meistä senvuoksi, ettemme asu Svaertegade
'n varrella emmekä siis todellisuudessa sitä 
tunne. Mutta tuo vallasnainen oli syntynyt mainitun 
kadun varrella ja sieltä olivat peräisin hänen 
kalliimmat muistonsa. Se kaupunki, josta 
olet, se katu, jonka varrella asut, se maa, jonka 
kansalainen olet, — ole varma siitä — on merkitykseltään 

tärkeä. Se seikka on isänmaanrakkauden 
alkeellinen kohta. Mitä on isänmaanrakkaus 
sitten muuta kuin laajentunutta kodinrakkautta? 
Saattaa olla tavattoman hauskaa Petersen'ien luona, 
ja erinomaisen hupaista Jensen'ien luona, — mutta 
kun siellä ollaan, ei sentään olla kotona. Vaikka 
Amerikassa ovatkin olosuhteet suuremmoisemmat 
ja Saksanmaalla parempi järjestys, emme siellä ollessamme 
sittenkään ole kotona. Ja onhan tässä 
kohden kyseessä enemmän kuin se maan kamara, 
jolla kävelen, on kyseessä henki, jota hengitän. 
Norjassa on enemmän lähetysrakkautta ja Englannissa 
useampia ehjiä kristittyjä luonteita, mutta 
kaikki seikat viittaavat kuitenkin siihen suuntaan, 
että Tanskan kirkko on se paikka, jossa minulla 
on suurimmat toiveet päästä Jumalan asettaman 
määräni perille. 

Ja jonkun verran merkitsee myös se, keitä 
on ollut seuranamme nuoruudessamme. Betsaidassa 
olivat nuorista parhaat löytäneet toisensa. 
Nuo kaksi oivallista nuorta veljestä tunsivat hyvin 
Filippuksen, ja hän taas tunsi Natanaelin. Kun tähän 
piiriin vain tuli keskipiste, oli kaikista näistä 
tuleva maailmanhistoriallisia miehiä. Sitä luonnetta 
kehittävää ja päämääriä asettavaa merkitystä, 
joka kristillisellä nuorisoliikkeellä jo on ollut monille 
meidän aikamme nuorille, saattaa tuskin tarpeeksi 
suureksi arvata. Mieskohtaiset keskustelut, 
kristillisen ystävyyden voima on aina ollut se tie, 
jolla paraiten on sieluja Kristukselle voitettu. 

Ja vihdoin merkitsee sanomattoman paljon, 
missä ajatuspiirissä on kasvanut. Filippus 
oli tutustunut lakiin ja profeettoihin nuoruudestaan 

pitäen. Kun vaan tulisi ilmielävänä maan päälle 
hän, jonka kuvaa laki ja proofetat yrittivät maalata, 
ei Filippus arvelisi eikä epäilisi seurata häntä. 
Henkevä uskonnonopetus kouluissamme on merkitykseltään 
arvaamattoman kallis; mutta en mitenkään 
tahtoisi kieltää itseltäni iloa kertoa lapsilleni 
ensimäisenä ihania kertomuksia Aabrahamista ja 
Jeesuksesta ja nähdä heidän kuuntelua osoittavat 
kasvonsa ilmeet. 

Mitäpä tiesi Filippus muutoin Jeesuksesta? Mitä 
tiesi hän kristillisyyden olennosta? Mitä tiesi hän 
siitä tiestä, jota hänen nyt oli määrä kulkea? 

Oi, vähän, tuiki vähän. Mutta yhden asian 
hän tiesi. Hän tiesi, että uutta oli alkanut hänen 
elämässään. Hän tiesi ettei hän enää ollut Betsaidan 
asujia. Tästälähin meni hän sinne, minne 
Jeesus meni. Tässä ei enää voinut olla puhetta 
palaamisesta. 

Hän oli oppinut kieltäytymyksen 40. 



III. 

Oli pääsiäisen aika. Äskettäin olivat Juutalaiset 
koettaneet saada Jeesusta päiviltä pois, joten siis 
ei sinne ollut menemistä. Mutta tuskin voimme 
kuvitellakaan, mitä se merkitsi Israelilaiselle, ettei 
saanut pitää pääsiäisjuhlaa Jerusalemissa. Ajattele 
poikaa, joka on koulussa sisäoppilaana ja joka koko 
loppuvuoden on iloinnut siitä, että saa mennä kotiin 
jouluksi, ja sitten saa tietää, ettei kotiinpääsystä tulekaan 
mitään, äiti kun on sairastunut. Silloin teki hän 
päätöksensä. Niinpä tahtoi Jeesus nyt pitää pääsiäistä 

erämaan hiljaisuudessa ja ruokkia jokaista, ken 
vaan tahtoi tulla mukaan. 

Ja kaikki vieraat olivat tulleet kutsumatta. Valkeain 
lintujen tavalla kiitivät nuo monet purjehtijat 
yli sinisen järven, ja eläviltä, kirjavilta kukilta näyttävät 
kansajoukot vaelsivat pitkin rantaäyrästä, kun 
kuului sanoma, että Galilean profeetta oli seudulla. 
Kun Jeesus ja hänen opetuslapsensa aamulla laskeutuvat 
alas ylängöltä, näkevät he koko tämän 
ihmisjoukon alhaalla laaksossa vilisevän. 

Silloin juuri kysyy Jeesus Filippukselta: 
mistä ostamme leipää kaikkein näiden syödä? 

Tämä on niitä silmänräpäyksiä, jolloin saatamme 
ajatella hymyn väreilleen Jeesuksen huulilla. 


Sillä tässä kohden luemme sulkujen välistä — 
ja, kuten sanottu, sulkujen väliset lauseet ovat huomioon 
otettavat, sillä usein saa niistä kaikkein parasta 
apua jonkun henkilön tahi tapauksen ymmärtämiseen 
— luemme sulkujen välistä, että Jeesus 
teki tämän kysymyksen »koetellakseen Filippusta, 
sillä itse hän tiesi, mitä aikoi tehdä». 

Mutta minkätähden tahtoi hän koetella juuri 
Filip pusta. Ei suinkaan senvuoksi, että hän 
juuri silloin käveli hänen rinnallaan ja laski kätensä 
hänen olkapäälleen. Eipä suinkaan, vaan 
hän on kyllä tahallaan asettunut käymään hänen 
rinnalleen, antaakseen hänelle pienen opetuksen. 

Niin, sanoo Filippus, 200 denaarin leipämäärä 
ei riittäisi kaikille näille ihmisille. 

Niin paljon lienee silloin ollut pienen yhdyskunnan 
rahastossa, Filippus ei voi siis mitään neuvoa 
antaa, 

Andreas on kävellyt siinä lähetty ellä ja kuullut 
keskustelun. Hän olikin Filippuksen hyvä ystävä 
ja samasta kaupungista kotoisin kuin hänkin. 
Täällä on poikanen, jolla on viisi ohraleipää ja 
kaksi kalaa, hän sanoo, mutta mitä niistä on näin 
monelle? Hänelläkään ei siis ole neuvoa antaa; 
mutta onhan se kuitenkin Filippukselle apua sekin, 
että on vielä yksi neuvoton lisäksi. Ja kuitenkin 
oli Andreaksella antaa pieni lisä kysymyksen 
ratkaisuun. Hän osoitti poikasta, ja Jeesukselle 
olikin mieluista antaa suurensuuntaisen ihmeensä 
käydä lapsen käden kautta. 

Mitä oli nyt Jeesuksen mielessä Filippukseen 
nähden? 

Hän tahtoi herättää häntä. Herättää häntä 
tarkkaamaan sitä, mitä nyt oli tapahtuva. Filippus 
ei saanut torkkua silloin, kun tämä ihmeellinen 
pöydän valmistaminen tapahtui. Opetuslapset olivat 
tottuneet siihen, että kaikki kävi itsestään, kun Mestari 
oli heidän keskellään ja saattoivat vihdoin unhoittaa 
ajatella, mistä kaikki tuli, ja Filippuksen 
luontoinen mies hitaine käsityksineen ja yksinkertaisine 
mielineen oli tässä kohden erityisesti vaarassa. 
Herääpäs toki, Filippus, ajattele nyt, että 
sinunhan oli määrä ruokkia 4 — 5,000 miestä paitsi 
naisia ja lapsia — varmaan melkoinen joukko 
»paitsi» miehiä — miten oikeastaan aiotkaan menetellä? 
Täällä ei ole lähistössä ravintoloita eikä rahaakaan 
likimainkaan ostamiseen tarvittavaa määrää 
eikä likitienoilla anteliaita ystäviä, jotka lähettäisivät 
lampaita ja kyyhkysiä ja viikunoita 
niinkuin Abigail Daavidin aikana, — mutta mitä 
sitten? 



170 



Filippus oli kuin karpeettomalla kalliolla. Mutta 
juuri sille kohdalle Jeesus hänet tahtoikin viedä. 
Sellaiselta taustalta juuri hänen työnsä tulevatkin 
esiin, eikä hän ennen voikaan ruveta toimimaan. 
Niinkuin veteen uppoavaa ei voi pelastaa ennenkuin 
hän on menettänyt voimansa ja lakannut räpäköimästä, 
— sitten vasta voi näet uimari auttaa 
häntä, — samaten täytyy ihmisenkin tavallisesti 
tulla ehdottoman nollapisteen kohdalle, huomata 
oma mitättömyytensä ennen kuin Jumala voi hänet 
pelastaa. Jumala, niin sanoaksemme, ei voi 
ennen käydä häneen käsiksi. Ja me olemme sellaisia 
kaikki, että tähystelemme ympärillemme, etsien 
kaikkia mahdollisia keinoja, mietimme kaikkia 
ajateltavia tapoja, teemme laskelmia, toivomme, 
huolehdimme, uskallamme — ennenkuin myönnämme 
olevamme vararikossa ja jätämme asian 
Kaikkivaltiaan käsiin. Niin kauvan kuin me itse 
vielä jotakin voimme, ei Kaikkivaltias voi mitään! 
Ja kuitenkin antaa moni jälestäpäin kunnian sattumalle 
tahi omalle hyvälle päällensä, kun Jumala 
auttoi häntä kovan kohdan ohi. He »suorittivat» 
oikein hyvän tutkinnon, he eivät siitä »suoriutuneet». 


Mutta monen yksinkertaisen kristityn mielessä 
elää mitä ihanimpia muistoja tapauksista, joissa taivaallinen 
isä auttoi heitä ihmeellisesti mitä suurimmasta 
hädästä. 

Tunnen erään vanhanpuoleisen naisen, joka ei 
asu aivan kaukana Köpenhaminasta. Hän oli ollut 
kovin sairas, ja lääkäri määräsi, että hänen joku 
aika oli nautittava joka päivä muna, kunnes pääsisi 
voimiinsa. Sehän saattoi tehdä kovin hyvää, 

mutta munat ovat kalliita ja hän oli köyhä, eikä 
hänellä ollut rahaa munia ostaakseen, sitä vähemmin 
kanaa, joka munisi. Mutta vapahtaja ei ole 
opettanut meitä ainoastaan jokapäiväistä leipää rukoilemaan, 
vaan me olemme saaneet luvan joskus 
rukoilla munaakin (Luuk. 11, 12). Ja niin teki nainen 
kirjaimellisesti. Ja mitä tapahtui? Niin, lukija 
suokoon anteeksi, että kertomus kokolailla lähentelee 
koomillisuutta; mutta siinä tapauksessa on 
elämä itsekin joskus koomillista, sillä kertomus on 
tosi. Tuo vanha vaimo elää vielä ja tietää kertoa 
sinulle, että kun hän oli noussut vuoteeltaan ja 
juuri puki vaatteita ylleen, kuulee hän omituista 
ääntä, aivan kuin kanan kaakotusta. Kun hän katsoo, 
mitä se on, näkee hän kanan lentävän akkunasta 
ulos puutarhaan, — ja tuossa hänen vuoteessaan 
on kun onkin vastamunittu muna. Hän otti 
sen siitä, yksinkertaisuudessa kiittäen Jumalaa, ja 
söi sen. Tapaus uudistui muutamia päiviä, kunnes 
omatunto alkaa häntä soimata: onko sinun lupa 
ottaa munaa, jonka vieras kana munii vuoteeseesi? 
Hän menee kanan omistajan luo — se oli hänen 
naapurinsa — ja tunnustaa asian hänelle. Tätä 
huvitti tapaus tietysti ja hän sanoi: »Niin kauvan 
kun kanani munii teidän vuoteeseenne, ovat munat 
ilmeisesti aiotut teille!» Ja kun kana ei enää 
käynyt naisen vuoteeseen munimassa, lähetti omistaja 
kuitenkin aina hänelle munan joka päivä. 

Tiedän toisen iäkkään naisen, jonka salainen 
hätä oli paisunut niin suureksi, että hän oli päättänyt 
ilmoittautua vaivaishoidolle. Mutta hyvin raskaalta 
tuntui hänen lähteä matkaan, hän rukoili sentähden 
hartaasti Jumalaa lähettämään apua. Ja kun 

hän avaa ovensa, on siinä kynnyksen edessä kokonainen 
rivi kymmenen kruunun kultarahoja. Ei hän 
vieläkään osaa arvata, kuka oli aavistanut hänen 
hätänsä ja rahat sinne pannut. Jumala oli antanut 
jonkun mieleen sellaisen ajatuksen tulla. 

Katso, nämä ihmiset olivat joutuneet sille kohdalle, 
etteivät voineet mitään tehdä ja että sen itsekin 
tiesivät; ja siksipä voivatkin tehdä kuten Jeesus, 
joka kiitti siitä siunauksesta, minkä taivaan Isä 
tahtoi laskea lapsen kädessä olevaan leipään. Tulin 
kerran eräässä saarnassa sanoneeksi:, ja jos 
joskus rahakukkaro on tyhjä, ja leipävasu on tyhjä, 
ja ruokakammio on tyhjä, — ja jos sinä voit kiittää 
Jumalaa ja siunata ruokasi, vaikka leipävasu 
on tyhjä: lupaan sinulle, että ennen iltaa on siinä 
jotakin oleva. Kirkosta mennessämme sanoi Helsingör
'in rovasti Bertelsen-vainaja 41 : »Olen aivan 
tyytyväinen saarnaanne, mutta puhettanne leipävasusta 
ette suinkaan voi todistaa paikkaansa pitäväksi, 
sillä kristityitä on kuollut nälkään, — mutta 
Jumala ei heitä hyljännyt!» Se on totta, ja 
se on ihanaa; mutta kuitenkin on yleensä näin: 
Jumala kuulee meitä, kun me rukoilemme, mutta 
hätä vasta opettaa monenkin toden perästä apua etsimään. 
Tätä totuutta olisi meidän aikamme tarvis 
kuulla. Usko kaitselmukseen on liian paljon keskuudessamme 
taantunut. Ei sovi juuri toivoa, että maailman 
ihmiset uskoisivat Jumalan auttavan ajallisissa 
asioissa; ja niinpä tunsikin Herra itsellään olevan 
huolenpitovelvollisuuksia ainoasti niitä joukkoja 
kohtaan, jotka olivat lähteneet erämaahan häntä 
kuulemaan. Mutta sitä sopisi odottaa, että kristityt 
tietäisivät enemmän tästä uskonkappaleesta, kuin he 

nähtävästi tietävät — ja tekisivät enemmän kuin tekevät 
auttaaksensa muitakin samaan uskoon. 

Ja se oppi, joka Filippuksen tässä piti saada, 
oli tämä: vähästä saattaa kasvaa paljon, kun vaan 
voimme kiittää taivaan Isää. 

Lyhyesti sanoen, hän oppi sinä päivänä täydellä 
todella ensimäisen uskonkappaleen. 



IV. 

Taaskin oli pääsiäinen tulossa; mutta äskenkerrotuista 
tapauksista oli kulunut aikoja. 

Tällä kertaa oli Herra Jerusalemissa; mutta 
tällä kertaa tahtoi hän myös kuolla. Hänen opetuslapsensa 
olivat mukana ja niiden joukossa myös 
Filippus. 

Niin tapahtui eräänä päivänä, että muutamia 
miehiä tuli odottamatta Filippuksen luo. Heillä oli 
kauniit, säännölliset piirteet ja vaaleat kasvot. He 
esittivät Filippukselle pyynnön - ja se pyyntö olikin 
paras pyyntö, mikä ihmisillä saattaa olla. Se 
pyyntö se tuo ilmi enemmän kuin mikään muu, 
mitä se ihminen on, joka siihen ryhtyy. Sillä jos 
ihminen siihen pyyntöön ryhtyy, on hän hyvällä 
tiellä. Nuo miehet tulivat ja sanoivat Filippukselle: 
»Herra, me haluamme nähdä Jeesusta.» 


Minkähän tähden he puhuivat asiansa juuri 
Filippukselle? Näyttikö hän ehkä erittäin hyvältä 
ja ystävälliseltä, niin että rohkenivat halunsa 
hänelle ilmoittaa? En kummastelisi, jos niin olisikin 
ollut. Mutta kun kertomuksessa juuri samalla 

kohtaa mainitaan, että Filippus oli kotoisin Galilean 
Betsaidasta, ja kun Filippuksen nimi on Kreikankieltä, 
on kai luultavampaa, että miehet olivat 
tunnettuja Betsaidassa, jossa asui paljon Kreikkalaisia 
ja että olivat siellä ehkä Filippuksenkin nähneet. 


Mutta mitä vastaa Filippus? Nähtävästi ei hän 
ollenkaan tiedä, miten tästä odottamattomasta pulasta 
selviytyä. Kreikkalaisethan olivat pakanoita, 
eikä suinkaan pakanoiden sopinut päästä Israelin 
Messiaan puheille. Mutta olihan se toiselta puolen 
se pyyntö aivan hyvä — — 

Mitä tekee silloin Filippus? »Filippus menee 
ja sanoo sen Andreakselle; Andreas ja Filippus sanovat 
sen Jeesukselle» (Joh. 12, 22). Taaskin turvautuu 
Filippus, kuten ennen erämaassa, ystäväänsä 
ja maanmieheensä Andreakseen. Häneen näyttää 
hän aina erityisesti luottaneen. Ja tämäkin on hänen 
luonteensa kauniita piirteitä. Niin monet peittävät 
neuvottomuutensa ja kätkevät tietämättömyytensä 
tärkeännäköisyyden ja salaperäisyyden verhoon: 
»niin, nyt minä ajattelen asiaa, kenties kyllä 
saan vaikutusvallallani asian toimeen, mitään aivan 
varmaa en nyt voi luvata, mutta saattehan tulla 
uudestaan toisena päivänä j. n. e.» Niin hän ei 
tee. Hän menee Andreaksen luo: »Siellä on muutamia 
Kreikkalaisia, sellaisia ja sellaisia — mitä nyt 
tehdään? Ja niin menevät he yhdessä Jeesuksen 
luo. Ja siitä onkin usein apua, että kaksi menee 
yhdessä Jeesuksen luo, kun ollaan neuvottomia. 


Mutta mitä vastasi Jeesus? 

Niin, se nyt onkin kaikkein merkillisintä. 

Hän vastasi eikä vastannut. 

He näkivät hänen tulevan merkillisen liikutetuksi. 
Olen huomannut useissa kohdin evankeliumeissa, 
että kun Jeesus kuuli puhuttavan suuresta 
maailmasta tahi itse sitä mainitsi, — mainitsi hän 
melkein aina samassa hengenvedossa oman kuolemansa. 


Ja juuri tässä tilaisuudessa alkaa hän puhua 
ihmeellisen salaperäisellä tavalla, mutta niin kauniisti 
ja vaikuttavasti, nisunjyvästä, joka jää yksikseen, 
jos ei se kuole, — eikä Jeesus kuolemaa pelännyt, 
mutta joskus näyttää, kuin tuntisi hän tuskaa 
ajatellessaan jäävänsä yksin — mutta tuottaa 
paljon hedelmää, jos se putoaa mustaan multaan 
ja siihen katoaa. Kuoleman kautta elämään, 
se on se eriskummallinen Jumalan valtakunnan 
peruslaki, jonka hän asettaa — itsellensä ja kaikille 
opetuslapsillensa. Heidänkin tulee vihata omaa 
elämäänsä tässä maailmassa ja heidän tulee seurata 
häntä hänen kummallisen hämärää tietänsä. Silloin 
käy vieno väristys hänen sielunsa läpi, aivan 
niinkuin tuulen henkäys silmänräpäykseksi röyheltää 
metsälammin kirkaan kuvastimen ja luopi siihen 
väreitä ja karuja; mutta pian on hän jälleen 
päässyt syvään lepoon ja tietää, että kaikki tulee 
Isän nimen kirkastukseksi. Ja sitten kertoo hän, 
että nyt jyrisee tuomion ukkonen tämän maailman 
pahalle ruhtinaalle; mutta että hän, Jeesus, kun hän 
korotetaan, on vetävä kaikki luokseen. 

Niin sanoi Jeesus. 

Ja Filippus ja Andreas ja toiset opetuslapset 
kuuntelivat, ja he ihmettelivät, ja Filippus ihmetteli 
kaikkein enemmän. Sillä hän ajatteli: onko se 

nyt vastaus minun pyyntööni, että Kreikkalaiset saisivat 
nähdä Mestarin? Ja me ihmettelemme myös 
ja kysymme: saivatkohan ne hänet nähdä? 

Mutta jälkeenpäin he sen ymmärsivät. Olivathan 
nuo miehet aivan kuin pakanamaailman lähetystönä, 
joka seisoi ulkona ja kolkutti ovelle. Avatkaa 
meille, me haluamme tulla sisälle, haluamme 
nähdä Jeesusta. Perkele piti heitä vielä pimeässä 
vankilassaan. Nyt tulen pian teidän luoksenne, on 
Jeesuksen vastaus, olen vetävä teidät kaikki, kaikki 
tyyni, luokseni, teidätkin, te Kreikkalaiset, kun ensin 
olen korotettu. Filippuksen ja Andreaksen ja 
muut opetuslapset lähetän minä puolestani tuomaan 
tervehdyksen taivaasta. Mutta tie menee 
Golgatan ristin kautta, ja Getsemane on välimatkalla. 
Sinne minun täytyy mennä, vaikka sieluni 
vapiseekin sitä ajatellessaan, ja sinne täytyy 
teidänkin mennä, jos sitten tahdotte lähteä ristiretkelle 
Kreikanmaahan. 

Golgata, Golgata! Kauhea paikka, mutta paikka, 
jota miljoonat siunaavat. Siellä, missä veriruusut 
kukkaan puhkeavat, opimme vasta ymmärtämään, 
mitä kristillisyys on. Vaikkapa olemmekin lapsina 
oppineet uskomaan taivaan Isään, tulee meidän 
kuitenkin miehinä oppia uskomaan syntisten vapahtajaan; 
ennen emme vielä tiedä, mikä kristillisyyden 
keskusta ja ydinkohta on. Ihmeellistä! 
Saattaapa olla, että olet kauvan aikaa ollut tuollaisena 
lapsi kristittynä ; ja sitten tulee ulkoapäin joku 
ja panee meille jonkun ihmeellisen kysymyksen; 
saamme kenties nähdä muiden sielujen halajavan 
nähdä Jeesusta, ja kun kävimme heitä auttamaan 
kävi oma tarpeemme meille selville; ja kun veimme 

sanaa heiltä lapsellisella tavallamme, kasvoimme 
itse sanaa viedessämme kristityiksi, opimme näkemään 
oman syntimme syvyyden ja löysimme tien 
ristille, jolla Jumalan poika meitä rakasti ja antoi 
itsensä kuolemaan meidän tähtemme. Senlaisia 
asioita häämöitti Filippukselle. Toisin sanoin, 
hän oppi tavailemaan toista uskonkappaletta. 



V. 

Nyt on hetki läsnä. Ehtoollinen on pidetty, 
opetuslapset istuvat piirissä Mestarinsa ympärillä 
ja hän puhuu heille mitä autuaallisimpia asioita. 
Aina väliin tekee joku kysymyksen, sydämet uskaltavat 
aueta, itse Juudas — josta annetaan hyvin vähän 
valaiseva tieto: ei Iskariot — saa rohkeutta 
tehdä kysymyksiä ja esittää kysymyksen, joka ilmaisee 
syvää miettimistä ja paljon myötätuntoisuutta 
ihmisiä kohtaan: »Herra, minkätähden ilmoitat itsesi 
ainoastaan meille etkä maailmalle?» Ja ystävällisesti 
ottaa Herra vastatakseen kaikkiin kysymyksiin 
ja selittää rakkaasti ja juurta jaksain ne asiat, joita 
he tahtovat tietää. Omituinen tunnelma on näissä 
Johanneksen evankeliumin luvuissa, tunnelma sangen 
lempeä ja taivaallinen ja samalla kertaa ani 
apeamielinen ja tuiki tuskallinen. He aavistavat, 
että hän ottaa heiltä jäähyväisiä, mutta he eivät 
oikein ymmärrä, minkätähden hän tahtoo jättää 
heidät, eivätkä voi tähän ajatukseen perehtyä. Ja 
hän puhuu siitä tiestä, jota heidän on käyminen; 
hän itse on tie. »Ei kukaan pääse Isän tykö, muutoin 
kuin minun kauttani.» 

Silloin sanoo Fi lippu s hänelle: Herra, näytä 
meille Isä, niin tyydymme! 

Hyvä Filippus! Siinä on taas sellaista, jota hän 
ei voi saada selville. Hänestä näyttää asia voitavan 
tehdä yksinkertaisemmaksi. Hän on nyt arvellut 
ja ajatellut: kun he saisivat nähdä Jumalan, 
olisi kaikki hyvin. Toisetkin ajattelivat ehkä samoin. 
Mutta hän, tuo avomielinen, vilpitön sielu, 
— hän sanoo suoraan, mitä hän ajattelee. 

Hän ei tietänyt kuinka syvästi hän siten murehutti 
Mestariaan. Mutta mitään ei Filippus vähemmin 
halannut tehdä kuin sitä. Niinpä hän 
varmaan tuli sekä häpeilleen että murheisiinsa, kun 
Jeesus kääntyi hänen puoleensa ja sanoi omituisella 
äänenhelyllä: 

»Niin pitkän ajan olen ollut teidän kanssanne, 
etkä tunne minua, Filippus! Joka on nähnyt minut, 
on nähnyt Isän; kuinka sinä sitten sanot: Näytä 
meille Isä? Etkö usko, että minä olen Isässä ja 
että Isä on minussa?» (Joh. 14, 9—10.) 

Tämä puhe oli moitetta. Hänen olisi pitänyt 
tämä tietää. Mutta katso, hän puhuttelee häntä 
nimeltään, kuten mekin teemme, kun joku, jota 
rakastamme, on hitaanpuoleinen ymmärtämään jotakin 
asiaa, ja me mielellämme tahdomme sen hänelle 
selittää. Ja hän selittää asian täydelleen. Hän 
selittää tarkoin ja lapsellisesti, minkälainen hänen 
ja Isän välinen suhde on ja minkälaiset tulevaisuudessa 
heidän, hänen ^opetuslastensa, ja hänen 
ja hänen Isänsä välit tulevat olemaan. 

Mutta on olemassa ainoastaan yksi, joka voi 
selittää nämät välit, sillä hän itse pitää voimassa 
ja elähyttää näitä välejä; ja se on Jumala, Pyhä 

Henki. Hän oli mittaamattomin määrin Jeesuksessa, 
ja hän vaikutti opetuslapsiin, kun Jeesus puhui 
heille sanansa, sillä nämä sanat olivat henkeä 
ja elämää. Mutta hän oli vaikuttava myös sitten 
heissä, kun hän oli heistä eroava. Ja tästälähin puhui 
Jeesus selviä ja lohduttavia sanoja Totuuden 
hengestä, joka on tuleva ja selittävä heille kaikki 
ja muistuttava heille kaikkea ja todistava heidän 
kanssaan ja kirkastava Jeesusta ja tekevä paljon 
muutakin. 

Se se onkin kristillisyyden syvin kohta. Kieltäytyminen 
on ehtona, usko Isään Jumalaan on ensi 
kohtana. Sen voi lapsikin käsittää, usko Jumalan 
Poikaan on keskikohtana, on avain, on evankeliumin 
evankeliumi; mutta usko Pyhään Henkeen on 
syvin ja sisäisin kohta. Sentähden on se myös 
usein viimeinen kohta. Tunnemme pappien helluntaisaarnasta 
tämän: koko maailma viettää joulua; 
kristityt pitävät pääsiäistä; mutta kuka käsittää 
ja arvossa pitää helluntaita? Siten he moittivat 
meitä ja unhoittavat, että syynä on kai sekin, että 
papit itse kirkkovuoden kuluessa ovat unhoittaneet 
Pyhän Hengen, kunnes he taas helluntain aikaan 
tulevat ajatelleeksi, että juuri Pyhää Henkeä meidän 
onkin kaikesta kiittäminen. 

Niin, ken ymmärtää ja pitää oikeassa arvossa 
helluntain? Sen tekee se, joka oikein halajaa elää 
Kristukselle. Golgatalla avattiin armon ovi; mutta 
se oli vain alku. Nyt on elettävä, elettävä päivä 
päivältä. Oi, siinä sitä niin usein puututaan! Ajatus 
tekee vastarintaa; elämän todellisuus masentaa 
meitä; oma lihamme on pahin vihollisemme. Silloin 
sanoo järki: näytä meille Isä, niin tyydymme. 

Pois vanhat oppilauseet, älkääkä enää puhuko ihmissydämen 
syvästä turmeluksesta, vaan antakaa semmoisen 
ajatuksen mennä. Uudet tutkijat sanovat, 
ja moniaat vanhojen hurskastenkin joukossa yhtyvät 
siihen: niin, eiköhän meidän vanha uskomme 
Isään Jumalaan, oikeaan Herraamme, ole ollutkin 
oikeastaan kylliksi; mitä teemme uudenaikaisella 
puheella Jeesuksesta ja verestä? Mutta silloin Kristus 
sanoo: Niin ette siis tunne minua, vaikka niin 
pitkän ajan olen ollut kristikunnassa! Ei! Jumaluuden 
voimaa te juuri tarvitsette. Salaisuutta, 
mysteeriota te kaipaatte. Yliluonnollinen ilmestys se 
se yksin pelastaa. Pyhän Hengen täytyy päästä 
neuvomaan ja elämään teidän sydämiinne; ennen 
ette voita syntiä, ennen ette pääse varmuuteen toivossanne 
ettekä lepoon rukouksessanne. Juuri tätä 
sai Filippus ja toiset opetuslapset ensimäisellä 
oppitunnillaan tuona merkillisenä kiristorstai-iltana 
oppia. Hän oppi jonkun verran kolmatta uskonkappaletta. 


VI. 

Näettekö kehitystä? Näettekö, miten vilpittömän 
ihmisen persoonallisuus tulee selvänä näkyviin; 
huomaatteko, että nämä muutamat piirteet, niin 
hajanaisesti kuin ne ovatkin suunnitellut, riittävät 
asettamaan ihmissielun omituisuuden mitä kirkkaimpaan 
valoon? 

Sellainen on Jeesus aina. Maneitin tavoin vetää 
hän esiin sen, mikä persoonallisuuden sisimmässä 
piilee; ei masentaaksensa sitä, vaan selvittääksensä 
ja kypsentääksensä. Hän taluttaa meitä kädestä 

ja johtaa askel askeleelta eteenpäin, kuten 
hän teki Filippukselle. Me olemme kyllä 
toisenlaisia kuin hän, olemme jokainen aivan itseksemme, 
mitä olemme, mutta tie on sama, sillä hän 
on sama. 

Ja tie on tämä: meidän tulee murtautua irti 
maailmasta, — ja onnellinen se nuoriso, joka varhain 
oppii kieltäymystä; meidän tulee kokonaan 
ja lapsellisesti luottaa Jumalaan, Isäämme. Ja 
ihanaa on se huolettomuus, jota nuoriso sellaisessa 
luottamuksessa eläen saa nauttia. Mutta meidän on 
myös mentävä itseemme pohjiin saakka; ja silloin 
opimme rakastamaan Jeesusta Jumalan Poikaa 
syntisten vapahtajana; ja silloin vasta oikein 
alkaa elämä ja työ; mutta silloin tulee Pyhän Hengen 
päästä elämämme liikkeelle-panevaksi voimaksi. 
Onnellinen se nuoriso, joka sellaiseen elämään ja 
työhön vihitään. Sen pitkä, valoisa työpäivä kuluu 
silloin rehevässä toimeliaisuudessa. 



Kun Tuomas keskeytti Kristuksen. 



Uskon vaikeuksia nuorukaisijällä. 

Epäileminen on ratki raskasta. 
(Grundtvig: Cornelius.) 

I. 

Jos jollekin meistä tapahtuisi, että hän tulisi 
oikein kovin onnettomaksi ja me sitten olisimme 
allapäin, ajatellen, ettei asia enää milloinkaan voi 
parantua, olisi parasta ottaa Uusi Testamenttinsa, 
avata se Johanneksen 14 luvun kohdalta ja siitä 
lukea: »Älköön teidän sydämenne olko 
murheellinen. Uskokaa Jumalaan ja uskokaa 
minuun» (molempiin, pitäen kummallakin 
kädellänne kiinni). »Isäni kodissa on monta 
asuntoa» (näemme linnan tornineen kuvautuvan 
iltataivasta vasten ja linnan portaat, joita hän astuu, 
tullakseen vastaanottamaan väsynyttä kotiin palaajaa, 
näemme kaikki monet vierashuoneet). »Jos 
ei niin olisi, olisin sanonut sen teille» (tietysti; 
eikä sentähden ole vähintäkään epäilystä siitä, 
että niin on). »Minä menen valmistamaan 
teille sijaa; ja vaikka minä menen valmistamaan 
teille sijaa, tulen minä takaisin ja 

otan teidät tyköni; jotta tekin olisitte 
siellä, jossa minä olen» (linna olikin vain mielikuvituksen 
luoma; mutta se, mitä tässä sanotaan, 
on itse kristillisen toivon todellinen sisällys, on 
taivaan kaksi suurta iloa: »missä minä olen*: vihdoin 
saamme hänet nähdä kasvoista kasvoihin, 
hänen, jota rakastimme, vaikka emme häntä tunteneet, 
johon uskoimme, vaikkemme häntä ole 
nähneet; — * tekin olisitte siellä, missä minä olen»; 
te — siis kaikin saamme kohdata toisemme hänen 
ympärillään, me, jotka olimme hänen omiaan). »Ja 
te tiedätte tien sinne, mihin menen.» 

— Pitemmälle ei hän ehtinyt. Silloin keskeytti 
hänet Tuomas. 

Voi, Tuomas, että saatoit sen tehdä! Jos olisit 
ollut vaiti ja antanut hänen puhua, olisimme kenties 
saaneet vielä ihanampia sanoja kuulla, vielä 
syvemmin saaneet katsoa taivaaseen ja Jeesuksen 
sydämeen. Ja nyt sen sijaan tämä tupsahtava, katkonainen 
keskeytys: 

»Herra, emme tiedä, mihin menet; 
kuinka sitten tietäisimme tien?» 

Antaapa koko lailla ajattelemista tämä väittely 
ja sekasorto keskellä harvinaista tunnelmaa, jonka 
aikaansaivat raskasmielisyyden varjot, jäähyväisten 
sumeus, vapisevat sydämet ja taivaiset valonsäteet. 

Olikohan Tuomas nyt tällä hetkellä vain jollakin 
tavoin nyreissänsä? Oliko hän väsynyt eikä 
ollut oikein seurannut Jeesuksen puhetta? Vai eikö 
tämä äkkinäinen keskeytys paljoa enemmän viittaa 
jonkinlaiseen kehitykseen, eikö se osoita, että 
sielu on ehtinyt erityiseen kehityskauteen. 

II. 

— Kuluu aikaa kauvan ennenkuin kuulemme 
Tuomaan mitään sanovan. Hänestä kuulemme vasta 
Johanneksen evankeliumin 11 luvussa. Aina siihen 
asti on hän vaijennut. Hän on tietysti puhunut 
koko joukon; mutta on puhunut niin vähän kuin 
suinkin eikä mitään mainitsemisen arvoista. 

Tällä harvasanaisuudella saattaa olla kahdenlainen 
merkitys. Se saattaa merkitä sitä, että Tuomas 
kuuntelee ja miettii. Ja se saattaa merkitä 
sitä, että mies odottelee ja hautoo mielessään jotakin. 
Ja tässä merkitsi se sekä edellistä että jälkimäistä 
tilaa. Minkätähden olisivat evankelistat muutoin 
tahallaan huomauttaneet, että hänen nimensä 
merkitsi »kaksonen»? Tuskin vain he sitä huomauttivat 
tilapäisessä etymologisessa (sanainsyntyopillisessa
) tarkoituksessa, vaan tekivät sen varmaankin 
senvuoksi, että nimi oli sattuva: että Tuomaan 
luonteessa oli havaittavissa kaksinaisuutta. 


Ja kun hän vihdoin avaa suunsa, on se, mitä 
hän sanoo, erittäin kuvaavaa. 

— Oli tullut sana, että Lasarus ystävä oli kuoleman 
kielissä, ja Jeesus tahtoi lähteä häntä herättämään. 
Syntyy siinä sitten merkillinen keskustelu. 
Juutalaiset olivat yrittäneet kivittää hänet, kun hän 
viimein oli Jerusalemissa, ja kaksimielisellä kuvakielellä 
ja sitten selvin sanoin ilmaisee Jeesus vakavan 
päätöksensä lähteä matkaan. 

Silloin lausuu Tuomas vapauttavan sanan. 
»Menkäämme mekin kuollaksemme 
hänen kanssaan.» 



Useampain mielestä ilmaantuu näissä sanoissa 
alttiutta ja miehuutta. Ja niinhän se onkin. Mutta 
eikö niissä muuta ollut? Sanoihan nämä sanat 
Tuomas, s. o. kaksonen. Eiköhän näissä sanoissa 
piillyt toinenkin merkitys, nimittäin tämä: se on 
mieletöntä, kerrassaan mieletöntä, se Juudeaan 
meno. Se on menoa varmaan kuolemaan. 
Ja sitten on kaikki mennyttä. Mennyttä kaikki, 
jonka vuoksi olemme taistelleet, kaikki mitä olemme 
toivoneet, — mennyttä. Mutta kun hän tahtoo. Ja 
totta hän sen tietää. Se on hulluutta; — mutta 
me nyt kuitenkin olemme yhtä seuraa; ja jos hän 
tahtoo kuolla, niin kuolemme mekin hänen kanssaan. 
Tulkaa, toverit, juoskaamme jalopeuran kitaan. 


Tuomaan ajatus se tässä tölmäytyy ristiä 
vastaan. Mutta hänen jalo, vilpitön sielunsa pysyy 
Mestarille uskollisena. 



— Oli jäähyväisyö. Ei kukaan oikein ymmärtänyt, 
mitä oli tapahtuva. Mutta jonkinlainen selittämätön 
raskaus painoi heitä kaikkia ja omituinen 
kirkkaus ympäröi Mestaria. Jos hän nyt olisi 
puhunut haudasta ja kuolemasta ja tuomiosta, olisi 
kaiketi Tuomas vaiennut ja ehkäpä salavihkaa katkerasti 
hymyillyt. Mutta hän puhuikin pelkäämättömyydestä, 
puhui Isän kodista, jossa on monta 
asuntoa, jälleennäkemisestä, taivaasta ja tiestä. Ja 
silloin loppui Tuomaan kärsivällisyys. Hän tunsi 
ikäänkuin tarvetta saattaa häiriötä ja ristiriitaa 

kaikkeen siihen, mitä tässä rauhasta rauhattomille 
sydämille puhuttiin» 

Hänen tunteensa kapinoi, ja hänessä itsessään 
leimahteli kapinanliekki» Eipä, sen vakuutan, eipä 
tosiaan ole meillä aavistustakaan, mihin sinä menet, 
ja kuinka tosiaan saattaisimme tietää, mistä 
se tie kulkee? 



Kun opetuslapset seuraavalla kerralla olivat 
koossa, oli Tuomas poissa» Tuo harvapuheinen 
mies oli nyt myös yksinäinen mies. Mitä olisi hänellä 
tehtävää toisten joukossa, hän ajatteli» Eihän 
Mestarikaan ole siellä enää. Kun hän eli, oli asia 
aivan toinen» Mutta mitä hyödytti kokouksien pitäminen, 
kun hän ei ollut mukana. Me olemme 
kaikki yhtäläisiä raukkoja» Enpä vain menekään 
minä sinne. 

Vahinko se hänelle oli» Sillä kun ovet olivat 
suljetut, tuli Jeesus, asettui heidän keskellensä ja 
sanoi: »Rauha olkoon teille.» 

Ja nyt tuli opetuslapsille kiire etsiä Tuomasta 
— varmaankin erittäin Pietarille, sillä näiden molempien 
nimet mainitaan seuraavalla kerralla perätysten 
(Joh. 21, 2). Nämä kaksi ovatkin luultavasti 
olleet paljon yhdessä niinä päivinä» »Niin kyllä, 
Tuomas», on Pietari sanonut, »kun minä nyt sen 
sinulle sanon: minulle tuli erityinen tervehdys enkeliltä, 
ja minä näin hänet omin silmin ja seisoin 
hänen edessään, jopa näimme hänet kaikinkin samalla 
kertaa ja kuulimme hänen puhuvan, — etkö 
sinä sitä sitten usko?» 

Silloin vastaa Tuomas, ja hänen äänensä tuntuu 
terävältä; »Ellen näe hänen käsissään 
naulain jälkiä ja pistä sormeani naulain 
sijoihin ja pistä kättäni hänen kylkeensä, 
en usko.» 

Tämä on karkeata. Että hän ottaa noin puhuakseen 
Mestarinsa rääkätystä ruumisraukasta! 

Tahto tässä on uhmailemaan ruvennut. En 
tahdo uskoa. Siinä on paatumuksen ja suuren 
epätoivon rajamaa. 

Mutta hänellä oli armollinen Herra. Ja sen 
verran vaikuttivat toiset kehoituksillaan, että hän 
oli heidän kanssansa, kun he seuraavan kerran 
olivat koossa. Jeesus tuli ja seisahtui heidän keskellensä 
ja sanoi: »Rauha olkoon teille.» Sitten sanoo 
hän Tuomaalle: »Ojenna sormesi tänne ja 
katso käsiäni, ja ojenna kätesi ja pistä se kylkeeni, 
äläkä ole epäuskoinen, vaan uskovainen!» 


Hän ei tehnyt työtä käskettyä. Ei ollut hänen 
enää tarvis koskea Mestarin ruumiiseen. Mestari 
oli koskenut hänen sielunsa arkaan kohtaan. Hän 
oli menettänyt uskonsa Mestariin, ja sen oli hän 
saanut nyt tietää. Oi, miltä tuntuneekaan, kun siten 
johdetaan mieleen ne kovat sanat, jotka on 
tullut sanoneeksi! Älä ole epäuskoinen, — älä ole; 
näillä sanoilla vedotaan tahtoon; omassa vallassasi 
on se ollut, Tuomas, ja ollut kaiken aikaa. 

Mitäs tässä muuta voi tehdä kuin heittäytyä 
Herran jalkain juureen, peittää kasvonsa ja sanoa: 
»Herrani ja Jumalani!» 

III. 

— Vielä kaksi kertaa mainitaan hänen nimensä. 


Se mainitaan silloin, kun opetuslapset ovat merellä 
entisessä toimessaan ja näkevät Jeesuksen seisovan 
rannalla. Tätä kertomusta ympäröi omituinen 
kirkkaus, aivankuin varhaisen aamun valohohde. 
Tuomas on joukossa, Siimon Pietarin venekunnassa. 
Toisen kerran, kun hän on Jerusalemissa 
rukouskokouksessa ylisalissa. 120 henkeä, miehiä 
ja naisia, on siellä koossa alinomaa ja yksimielisesti 
rukoilemassa Hengen tulemista. Siinä joukossa 
oli Tuomaskin. Hän oli löytänyt paikkansa entisessä 
ammatissaan ja pyhäin ihmisten yhteydessä. 

IV. 

Viehättävässä kertomuksessaan nuoresta Hugh 
Beaver'ista 30 *) puhun Robert Speer eräässä kohdin 
lapsesta, jonka omituisuutena oli, ettei hän 
milloinkaan tahtonut lausua Jumalan nimeä. Vanhemmat 
olivat joskus melkein tuskastuneita siitä ja 
ajattelivat olevan mahdollista, että jokin merkillinen 
epäilys oli lapsen sielua kalvamassa. Poika 
kuoli pienenä; mutta hänen jälkeensä jättämien 
pikkutavaroiden joukossa oli myös pieni paperilippu, 
jolle hän suurilla, ympyriäisillä, lapsekkailla 
kirjaimilla oli kirjoittanut sanat: God is love; he 
loues little lambs (Jumala on rakkaus; hän rakastaa 



*) Elämä totuudessa (Tanskaksi käänt. Kr Reader). 

pieniä karitsoita). Lapsi oli uskonut paperille 
sen, mitä hän aran kunnioituksen takia ei 
ollut saanut sanotuksi. Se oli lapsen uskontunnustus. 


Varhaisessa nuoruudessa ei sanottavasti näistä 
asioista puhuta; ja se onkin luonnollista. Mutta kun 
nuorukainen tuossa 14 ja 20 vuoden vaiheilla ei 
vielä lausu mitään, ei tee kysymystä, ei ilmaise 
iloaan kuulemastaan sanasta, lukemastaan kirjasta 
tahi näkemästään ihmisestä, silloin on syytä peljätä, 
että hän on puhumatta sen vuoksi, ettei hänellä 
ole mitään puhuttavaa. Eikä asian laita kaikissa 
tapauksissa ole kuitenkaan tykkänään näin. Sisäpuolella 
on kuitenkin jotakin; mutta se on ristiriidassa 
kaiken kanssa, mikä on ulkopuolella, jopa 
itsensäkin kanssa aina siihen määrään, että suu 
pysyy suljettuna. Saatetaan ehkä pitää päiväkirjaakin. 
Kerran kirjoitti eräs 16 vuotias: »Sinä et 
halua ja sinä haluat olla Jeesuksen omana.» 

Näille nuorille esiintyy kristillisyys ristinä, 
joka synkistyttää mieltä. Se näyttää tahtovan ryöstää 
ihmiseltä ilon ja kieltää ihmiseltä paljon. Se 
tahtoo ehkäistä vapautta. Se pimittää ja ikävystyttää. 


Samaan aikaan tulee myös monia käsittämättömiä 
asioita nuoren omaan elämänpiiriin. Hän 
rakastuu ja sairastaa onnetonta rakkautta; hän tekee 
lämpimiä ystävyydenliittoja ja polttaa siipensä 
ja joutuu petetyksi. Hän asettaa itselleen päämäärän 
tässä maailmassa ja viskautuu työhön kaikin voimin, 
ja niin arvostelee hän itsensä liian voimakkaaksi 
ja kohtaa elämän kovan todellisuuden ja sortuu. 
Sitten tulee ehkä joku suuri murhe vielä lisäksi; 

ehkäpä kuolemantapaus hänen lähimmässä ympäristössään. 
Nyt juuri, kun asiat olisivat kutakuinkin 
hyvin; nyt juuri, kun olemme ruvenneet pitämään 
toisistamme aivan toisella tavalla kuin ennen, 
nyt on kaikki mennyt, mennyt järkenään. 

Eikä ainoastaan kaikki se, mikä on hänen 
ulkopuolellaan, osoita hänen voimattomuuttaan; 
vaan eipä edes itsensä hillitseminen ota onnistuakseen. 
Hän pääsee jonkun tavan tahi virheen 
jäljille ja päättää sen jättää; hän taistelee sitä vastaan; 
taisteleminen luonnistuukin jonkun ajan, mutta 
sitte hän taaskin joutuu tappiolle. Ja sehän se kurjinta 
onkin, ettei saa olla isäntänä edes omassa 
huoneessaan. Ei mikään synnytä raskasmielisyyttä 
siinä määrin kuin voimattomuus. Siitä johtuu 
monen nuoren kasvoilla ilmenevä alakuloisuuden 
piirre. »En milloinkaan olisi uskonut, että olisi 
niin vaikeata olla nuori», kirjoitti eräs nuori ylioppilas. 
Tosiaan, kyllä se vaikeata saattaa olla. 

Tuskassaan ryhtyy hän ehkä raamattua lukemaan, 
saadakseen sieltä lohdutusta ja valoa. Ja 
mitä tapaa hän sitten siellä? Ristiriitaa ristiriidan 
perästä! Luomiskertomushan on ristiriidassa uudenaikaisen 
luonnontieteen kanssa, mikäli hän on oppinut 
luonnontiedettä tuntemaan. Ja neljännellä sivulla 
kerrotaan, että Kain lyö veljensä kuoliaaksi ja pakenee 
sitten ja ottaa — vaimon! Mistä, hyvät ihmiset, 
hän vaimon on saanut? Aadam ja Eeva, Kain 
ja Aabel, siinähän oli koko perhe, ja Kain ottaa 
vaimon! Ja sitten sovintokuolema, jossa Jumala 
teurastaa oman viattoman poikansa ja »pelastaa 
sepän leipurin tähden», kuten Vesselin runoelmassa, 
— puhumattakaan ijankaikkisesta helvetistä, johon 

ei voi saada sopimaan ajatusta, että on olemassa 
rakastava Jumala; emmehän tahtoisi sillä tavoin 
kohdella pahinta vihollistamme — ja niin edespäin. 


»Jos olisin syntynyt Turkinmaalla», kysyi minulta 
kerran iso koulupoika, »eikö minusta silloin 
olisi tullut muhamettilainen?» »Tietysti», minä 
vastasin. »Mutta kuinka sitten voi tietää, että kristillisyys 
juuri on oikea uskonto, eikä esim. muhamettilaisuus?» 
»No», minä sanoin, »jos enemmän 
luotat Muhamettiin kuin Kristukseen, sopii sinun 
mielestäni ruveta muhamettilaiseksi». » Kiitoksia 
paljon, enpä vain», sanoi hän, — ja heti oli hänellä 
uusi vaikeus valmiina. 

Juuri nuorten ajatus se se tölmäytyy ristiä 
vastaan sekä elämässä että kristillisyydessä. Hän ei 
ehkä sentään pääse vapaaksi kaikesta; hän pelkää 
kukatiesi kuolemaa ja haluaa tulla autuaaksi; hän 
on joskus saattanut iloitenkin lukea iltarukouksensa; 
mutta kaikki on hänestä tyhjänpäiväistäpä hän 
kätkee visusti sen, mitä mielessään liikkuu, ja vaikenee. 




Mutta silloin ei hän ole kaukana toiselta 
kehitysasteelta, jolla tunnekin nousee kristillisyyttä 
vastaan paneutumaan. 

Nuorukainen saa nyt halun näyttää, että 
kaikki tyyni on hänestä niin hirmuisen samantekevää. 
Niinkuin meidät lapsina saattoi vallata 
hermostunut, melkeinpä vastustamaton halu saada 
paiskata lattiaan se vesikarahvi, joka meidän oli 



varovaisesti vietävä paikalleen ; niinkuin ihmiset, 
joilla on pyörtymiskohtauksia, tuntevat kiihkeätä 
halua viskautua tornin käsipuiden yli korkeudesta, 
— samoin on näillä nuorilla ihmisillä halu kääntää 
kaikki ylösalaisin ja ilvehtiä uskonnon kanssa. 
Vilisemällä vilisee aiheettomia kysymyksiä. Kasvojen 
ilmeet puhuvat selvää kieltä. Vastustusta ei 
enää herätä risti, ei ijankaikkinen helvetti, ei Jumalan 
kaikkitietäväisyys eikä kristillisyyden pimeys. 
Ei, sen tekee kaikki puhe »armosta» ja »rauhasta» 
ja ijankaikkisesta autuudesta ja Jeesuksesta. Juuri 
kristillisyyden lempeät säveleet ne kiihoittavat ja 
ärsyttävät; jos pakoitetaan kotihartaudessa saapuvilla 
olemaan, putoaa virsikirja kolahtaen permantoon 
ja ovi paiskataan paiskaamalla kiinni, kun 
huoneesta mennään. Ollaan aivan nurpeamielisiä 
kristillisyydelle. 

Ja kuitenkin kaikitenkin haluaisi niin moni 
nuori tietää, mihin hän menee ja mistä tie käy! 
Heidän vanhempansa ovat levottomia ja murheellisia, 
ja syystä kyllä; mutta heidän pitäisi tietää, 
kuinka nuori sielu oikeastaan ikävöi rauhaa ja 
selvyyttä. Eräs kirjoitti päiväkirjaansa: »Oi, Jeesus, 
huolimatta kaikesta, kaikesta kylmyydestä ja niinsanotusta 
epäilyksestä ja kaikesta itseni 
liiallisesta arvioimisesta, olen kuitenkin aina 
hartaasti ikävöinyt sinua, ja sisimpään sieluuni oli 
sinun kuvasi lähtemättömästi piirrettynä.» 

On syytä kyllin olla huolissaan; sillä helposti 
voidaan tulla kolmannelle kehitysasteelle, 
jolla ei ainoastaan ajatus pudista päätään ja tunne 
kapinoi, vaan tahtokin sanoo: ei, ja käy uhkamieliseksi. 


Nuorukainen vetäytyy kuoreensa kuin simpukka. 
Tahdon hoitaa itse itseäni. Olen saanut 
kyliäni kokouksista. Hyväntahtoiset ystävät, jotka 
ovat sen tahi tämän yhdistyksen jäseniä, koettavat 
vetää häntä ja todistavat hänelle ja tekevät pahan 
näköään pahemmaksi, 

Tuomas sanoi: ellen saa katsella ja koskea 
häntä, en tahdo uskoa. Olen kerran kuullut nuoren 
ylioppilaan puhuvan vielä suurisuisemmin. Hän 
sanoi: vaikkapa Jeesus itse ilmestyisi minulle, en 
kuitenkaan tahtoisi häneen uskoa. Sitä 
tosin ei olisi peljättävä, sillä minkähän vuoksi hän 
tosiaankaan ilmestyisi sellaiselle, joka ei siitä välitä! 
Ja muutoin olikin hän sentään osittain oikeassa: 
ei näkykään olisi häntä uskoon saattanut; 
sillä kyllä hän sen olisi osannut selityksillään mitättömäksi 
saada. Mutta hänestä näemme kuitenkin, 
kuinka pitkälle uhmaava tahto saattaa mennä. Ja 
jos kerran on tultu julkiseen kieltäymykseen, kyllä 
pian siveellisetkin siteet raukeavat, Minkätähden 
ei saisi seurata haluaan? Minkätähden ei nauttia 
elämätä? Kuka minua oikeastaan siitä estää? Uskontoko? 
Sitähän en minä enää usko. Siveyskö? 
Hui hai, mitä vielä! Siveelliset arvot ovat kovin 
muuttuvaa laatua. Ja pian mennään alaspäin nopeaa 
vauhtia. Mennään epätoivoa kohden ja vihdoin 
kadotukseen. 

V. 

On olemassa ainoastaan yksi tie, joka vie pois 
tästä onnettomuudesta. 

Usein näyttää olevan yhtä monta tietä kuin 
sieluakin. Moniaat löysivät oikean tien sen vuoksi, 
että etsivät ihannetta ja ikävöivät sitä, mikä ijäistä 
on. Harvimmat sen näin löysivät. Ruotsalainen 
filosofi Pontus Vikner oli niitä. Toiset pääsivät 
tielle, kun kaipasivat ylösnousemuksen toivoa sen 
vuoksi, että menettivät sen, jota rakastivat, tahi 
että kuolema lähestyi heitä itseään. Niin kävi tanskalaisen 
filosofin Heegaard'in 42 . Toiset taas kyllääntyivät 
syntiin, saivat nuhteita omaltatunnoltaan, 
alkoivat peljätä tiliä ja saavuttivat rauhan 
ristin juurella. Mutta pohjaltaan on ainoastaan 
olemassa yksi ainokainen tie, se tie, jonka Jeesus 
osoitti samana iltana, jona Tuomas häneltä sitä kysyi: 
»Minä olen tie, totuus ja elämä.» 

Hän itse on tie: hänen persoonansa. Kristillisyys 
on sama kuin Kristus, — Kristus, joka on 
kuollut kaikkein ihmisten tähden, mutta kuolleista 
noussut ja elävä. 

Ja kun nuorten ajatus kulkee eksyksissä ja 
kohtaa niin monia käsittämättömiä asioita sekä 
maailmassa että raamatussa ja omassa sielussa, 
onko silloin tähän ristiriitaan saatavissa muuta ratkaisua 
kuin Jeesus Kristus itse? Hän yksin 
voi kerrassaan tehdä kaikki hyväksi, sillä hänellä on 
kaikki valta taivaassa ja maan päällä; hän on raamatun 
aja o. Muun kaiken saat levollisesti jättää 
sikseen, sekä ihmeet että muut arvoitukset; hänen 
voimansa tulee täydelliseksi sielun heikkoudessa. 

Ja kun tunne on ikävystynyt kristillisyyteen 
ja mieluummin haluaisi jättää kaikki tyyni, päästäkseen 
todelliseksi ja oikeaksi, kuten se luulee, — 
silloin joutuu totuudenrakkaus koeteltavaksi kysymyksellä : 
mitä sanot itsestä Jeesuksesta Kristuksesta? 
Onko mikään halajamisen arvoista 
ennen häntä? Etkö tahdo tulla hänen kaltaiseksensa? 

Ja kun vihdoin tahto kovettuu, silloin nuori 
tietäköön tulleensa sille viho viimeiselle kohdalle, 
jolla suuri valinta on tehtävänä ja viimeinen taistelu 
voitettavana tahi menetettävänä. Sillä lopullisesti 
on kristillisyys tahdon asia eikä ajatuskokeilu, 
ei filosofinen totuus muiden totuuksien 
joukossa, ei löyhä, aaltoileva tunnelma, ei kaunis 
uni tahi mielikuvitus; vaan se on sellainen asia, 
joka on koko persoonallisuuden ratkaistava, ja se 
asia on tämä: tahdotko luottamuksella antautua 
Jeesukselle Kristukselle itselleen? Kun 
tämä asia ensin on ratkaistu, löytää mies oikean 
asemansa. Hän palaa entiseen toimeensa ja työhönsä, 
mutta nyt on se ikäänkuin käärittynä aamun 
helakkuuteen ja on saanut ijankaikkisuuden arvoa. 
Ja silloin tuntee hän tarvetta olla toisten kristittyjen 
joukossa ja rukoilee, kuten hekin, että Pyhä 
Henki tulisi hänelle ja tekisi hänet soveliaaksi palvelukseen, 
joka on korkein maan päällä. 



Juudas ja Pietari. 



Painolaki ihmiselämässä. 

Jumala kuitenkin armollisesti 
sulkekoon ijankaikkisiksi 
ajoiksi meiltä 
tämän syvyyden. 

V. Birkedal. 

I. 

Se mitä Pietarille ja Juudakselle kiristorstaiyönä 
tapahtui, antaa meille aihetta tutkia erästä 
asiaa, jota saattaisimme nimittää ihmiselämän 
painolaiksi. 

Olen saanut kuvan eli käsitteen: »painolaki» 
eräältä ihmiseltä, joka itse oli saanut sitä tuskaksensa 
kokea. Hän istui huoneessani ja puhui synkästä 
kohtalostaan. Nyt jäljestäpäin tajusi hän ihan 
selvästi, kuinka tämä kohtalo oli häntä kohdannut 
luonnonlain johdonmukaisella välttämättömyydellä. 
Oli käynyt aivan niin kuin käy, sanoi hän, kiven, 
joka viskataan menemään maan kanssa yhdensuuntaisesti 
ja joka maata lähestyen, kaartaa kaartamistaan 
kunnes vihdoin putoaa maahan. Siten kulki 
elämäni: huomasin, kuinka kohtaloni valtasi minut 
valtaamistaan: minä viihdyin siinä, mitä ennen inhosin; 
jonkinlaisella mielenkiinnolla aloin nähdä 
ja kuulla toisissa sitä, mikä varemmin oli tuottanut 
minulle murhetta; niin asetin minä raamatunlauseita 

huoneeni seinille pitääkseni niitä nähtävilläni ; 
mutta silloin oli jo toisia kuvia asetettu mielikuvitukseni 
seinille; puolittain olin jo tietoinen siitä, 
että kuljin samaa kohtaloa kohti kuin kivi maahan 
pudotessaan, kohti lankeemusta, enkä kuitenkaan 
enää voinut pysähtyä; — ja nyt minä olen 
langennut mies. 

Siihen tapaan hän sanoi. Hirveän vakava on 
ajatus sielunelämässä esiintyvästä painolaista. 
Sentähden onkin tuiki tärkeätä, että opimme tätä 
lakia tuntemaan. Siten voimme paremmin varoa 
sen hävittäviä vaikutuksia. 



II. 

Kun sitten käymme katselemaan Juudasta, ei 
meiltä suinkaan puutu raamatusta saatavissa olevia 
aineksia. Kerta toisensa perästä kohtaa mitä kirkkain 
valaistus tätä henkilöä. Tässä valaistuksessa 
voikin selvästi nähdä hänen sisäisen kehityksensä 
kulun, hänen, tuon opetuslapsen, joka myöhemmin 
oli saapa surullisen liikanimen: »se, joka 
hänet myös kavalsi.» Georg Brandes 43 on varmaan 
lukenut evankeliumit kovin hätäisesti ja ennakkoluuloisesti 
tahi on hänen tavallinen, sielutieteellinen 
aistinsa kerran hänet pettänyt, kun hän on voinut 
sanoa Juudasta epätodenmukaiseksi ja epäsielutieteelliseksi 
henkilöksi. 

Juudaksen kehitys alkoi siitä, että hän tunsi 
vastenmielisyyttä Jeesusta kohtaan. 

Varmaan oli hän ollut innostunut opetuslapsi, 
jolla oli suuria käytännöllisiä edellytyksiä apostolintoimeen, 

mutta hän tuli hengellisessä elämässään 
erään »kuolleen pisteen» kohdalle. Hän tunsi vähitellen 
pettyneensä. Hän oli ehkä odottanut loistavia 
sankaritöitä ja kukoistavia kultavuosia, ja niiden 
asemesta tulikin vain jalkamatkoja ja lähetyssaarnoja. 
Hän kyllääntyi ja tunsi vastenmielisyyttä 
evankeliumin julistukseen, rukouksiin ja hengellisiin 
keskusteluihin aina sitä mukaa kuin hän mieskohtaisesti 
asettui kaiken tämän ulkopuolelle. Ja 
niin painoi hän mielialansa kätköön ja vaikeni, päästämättä 
sitä ilmi ja puhumatta asioista Mestarin 
kanssa. Ratkaiseva taite tapahtui Galileassa silloin, 
kun monet opetuslapset vetäytyivät pois Herran 
seurasta sen vuoksi, että hän oli Kapernaumin synagogassa 
puhunut »elämänleivästä, joka on minun lihani» 
(Joh. 6). He menivät jäähyväisiä ottamatta, 
niinkuin niin monet nuoret ovat hiljaisuudessa menneet 
ja jättäneet kirkon ja kristityt ystävänsä, mainitsematta 
syytä, minkävuoksi he sen tekivät. Juudas 
jäi; mutta hänen sielunsa sisimpään oli tullut jotakin 
rikkimennyttä, jopa oli hän siitä päivästä alkaen 
Jeesukselle ihan vihoissaan. Sen Herra näki, kun 
hän sanoi: »Yksi teistä on perkele» (Joh. 6: 70). 

Ja siitä hän sitten siirtyi painolain toiseen 
jaksoon: hän alkoi hieroa sovintoa synnin 
kanssa. 

Hän lakkasi taistelemasta erästä taipumustaan 
vastaan ja alkoi itsetietoisesti luonaan suojustaa 
erästä syntiä. Tiedämme, että se oli varkauden 
synti. Juudas oli tämän pienen yhdyskunnan 
rahastonhoitaja; ja luultavaa on, etteivät tämän rahaston 
välityksellä kulkevat rahamäärät olleet aivan 
pienen pieniä, sillä useat ylhäiset naiset liittyivät 

seuraan ja kustansivat sen ylläpidon, ja Sakkeuksen 
tarjous — antaa puolet tavarastaan köyhille — oli 
tuskin ainoa tätä laatua, samoin kuin ihmiset apostolienkin 
aikana usein möivät kaikki, mitä heillä 
oli, ja antoivat vaivaisille. Kertomus väärästä taloudenhoitajasta 
osoittaa, että keinotteluakin siihen 
aikaan kyllä tunnettiin. Onkohan mahdotonta ajatella, 
että Juudas, joka tunsi, että hänen ja ystäväinsä 
välit ennen pitkää rikkuisivat, jo hyvissä 
ajoin pisti rahoja omaan taskuunsa tahi teki niillä 
kauppoja? Se vain on varmaa, että se varjeleva 
voima, joka Jeesuksen seuraamisesta lähti, oli lakannut 
vaikuttamasta, kun hän sisimmässään oli 
irtautunut hänen pyhän vaikutuksensa alaisuudesta, 
ja niin koitui hänen »vahva puolensa»; erityiskykynsä 
raha-asioissa, hänelle kuolemaa tuottavaksi 
vaaraksi. Sillä se tuottaa sielunelämälle kuoleman 
vaaran, että ihminen käy sopimuksia tekemään 
synnin kanssa. 

Jos ei tässä tehdä pysäystä, siirrytään ehdottomasti 
painolain kolmanteen kohtaan: valheellisuuteen. 
Niin kävi Juudaksen, Se on 
asian sisäinen meno. Se, joka tekee väärin, yrittää 
salata sitä muilta ja tulee siten pakoitetuksi valhettelemaan. 
Eikä siinä kyllin. Se, joka edelleen tietoisesti 
elää ristiriidassa: joka edelleen elää kristittynä, 
viljellen rukousta, jopa käytännöllisestikin 
vaikuttaen, sekä samassa lakkaa taistelemasta syntiä 
vastaan, — hän tulee lopullisesti itse valheelliseksi. 
Hitaasti mutta varmasti käy hänen hengellinen 
elämänsä ja luonteensa vaperaksi ja onteloksi. 

Ja silloin rupeavat sellaiset ihmiset kaupanpäällisiksi 
ulkonaisesti muita pyhemmiksi. Siten 

tahtovat he saattaa kuulumattomiin omantuntonsa 
äänen sekä samassa johtaa muut ihmiset harhajäljille 
ja siten estää tilansa näkyviin tulemasta. 
Tämäkin sielutieteellinen piirre on Juudaksessa havaittavissa. 
Kun eräs nainen omalla rahallaan oli 
ostanut kallista voidetta ilahuttaakseen sillä Mestaria, 
oli Juudas suuttuvinaan ja morkkasi 
häntä siitä, että hän oli käyttänyt ylöllisyyteen niin 
suuren rahamäärän sen sijaan, että olisi sen köyhille 
antanut! Ja kun Jeesus sitten mainitsi, että 
yksi niistä, jotka hänen kanssansa aterioitsivat, 
aikoi hänet kavaltaa, kysyi myös Juudas: 
minäkö? 

Ja sitten on hän hätähätää joutunut sille kohdalle, 
että hän päättää tehdä kepposen! Hän 
päättää ennättää ennen Mestaria, sulkea sen suun, 
joka voisi häntä syyttää, ne silmät, jotka katsoivat 
niin tavattoman syvälle häneen, yhdellä lyönnillä 
murskata kaiken sen, mikä tuskallisesti muistutti 
hänelle menneisyyttä : kavaltaa Mestarin. Siinä 
ei ansiota suurestikaan ollut lukuun otettava, — 30 
hopearahaa oli muutoin sangen vähän. Ja kuitenkin 
valitsee hän ystävyydensuudelman kavaltamismerkiksi. 


»Ja yö oli», kertoo Johannes, juuri kun Juudas 
nousi ja läksi ehtoollispöydästä. Yö kutsui 
luokseen lastansa, ja varjon tavoin hiipi hän mustaan yöhön, 
yöhön, joka oli oleva ijäinen. Skovgaard 
oli tämän tapauksen vaikuttavasti esittänyt 
maalauksessa, joka on Viborg'in tuomiokirkossa. 
Siinä oli toiset / istumassa ehtoollispöydän] ääressä 
ja Juudas nienossa,|levätti ympärille käärittynä — 
ja, Juudaksen edellä kulkemassa jättiläismäinen, 

musta varjo, joka taittuu seinää vasten. Maalauksen 
realismi ja kamaluus oli niin vaikuttavaa, että 
täytyi pyytää taiteilijaa muuttamaan sitä ja varjo 
sittemmin peitettiin viiniköynnöksillä. 

Synti Pyhää Henkeä vastaan on täyttymässä : 
asteettainen tapahtumus, joka päättyi 
siten, että hän luopui taistelusta syntiä vastaan ja 
uskoi valheen. Perkele astui valtaistuimelle hänen 
sydämessään. 

Oliko miehelle enää pelastusta? Oli, kyllä 
oli pelastusta vielä. Taikka kukapa meistä saattaisi 
epäillä, että, jos hän olisi palannut vielä viime hetkellä 
yrttitarhaan ja heittäytynyt vangitun Mestarinsa 
jalkain juureen ja syleillyt hänen polviaan 
ja huutanut: Jeesus, Mestari, mitä olenkaan tehnyt, 
kuinka saatoinkaan sen tehdä, tehdä sinulle, jota 
kuitenkin rakastan, rakastan, rakastan, sano, että 
annat minulle anteeksi, ja minä käyn iloisesti kanssasi 
kuolemaan, — niin, kenpä saattaisi epäillä, 
etteikö Jeesus mitä rakkaimmin olisi sanonut: Juudas, 
rakkaani, ajattelin kyllä, että olit palaava, niin, 
annan sinulle anteeksi, en milloinkaan ole sinua 
rakastanut niin suuresti kuin nyt, mene vain 
rauhaan! Juudaksen kohtalo on kyllä arvoitus, 
jota emme nyt emmekä vast'edes osaa selittää, sillä 
pahaa ei milloinkaan voi ymmärtää. Ja kun Jeesus 
viimeisessä iltarukouksessaan lausui: »Minä 
suojelin heitä, eikä kukaan heistä joutunut kadotetuksi 
muu kuin tuo kadotuksen lapsi, jotta 
kirjoitus kävisi toteen», ei hän sillä arvoitusta 
selitä, vaan näyttää, ettei arvoituksellisuus ole 
hänen uskoaan hävittänyt, vaan että hän päinvastoin 
on kiinnittänyt katseensa siihen, mikä tässä 

arvoituksellisuudessa saattoi vahvistaa raamatun 
sanaa ja todistaa Jumalan viisautta. Sillä tosin oli 
ennustettu, että hän oli kavallettava, mutta ei ollut 
ennustettu, että Juudas oli oleva kavaltaja; hänen 
oli itse tahdollansa myönnyttävä tulemaan siksi, 
joka oli ennustuksen täyttävä; eikä sitäkään ollut 
sanottu, että kavaltaja oli joutuva kadotukseen. 
Päinvastoin on meidän kai ymmärrettävä asia niin, 
että Jeesus otti juuri hänet apostoliksi, ei sitä varten, 
että hän hänestä saisi kavaltajan, eikä ainoasti 
sitäkään varten, että hänestä olisi saatu kelpo laskujen 
tekijä, sillä sellaiseksi olisi Matteus hyvin 
kelvannut, eikä ainoasti sitäkään varten, että hänen 
omat kärsimyksensä lisääntyisivät — ja todellakin 
oli se mitä kauheinta kärsimystä, että hän tiesi 
kavaltajan alituisesti tuttavallisimmissa ja pyhimmissä 
keskusteluissa olevan väijymässä — ei, ei 
hän sitä varten Juudasta apostoliksi valinnut, vaan 
oli tehnyt sen sitä varten, että Juudas oli alussa 
todellakin ollut vilpitön mies ja että Juudas — Jeesus 
sen näki — tarvitsi hänen apuaan. Ja kaikki 
varoitukset, siitä ruveten, kun hän Galileassa oli 
häntä varoittanut ja aina siihen silmänräpäykseen 
asti, kun hän ehtoollispöydässä, kastetun palan hänelle 
antaessaan, häntä varoitti, jopa siihen asti, 
kun hän lempeästi moittien ja hänen nimensä mainiten 
sanoi: »Juudas, suunantamisellako sinä Ihmisen 
Pojan petät, — nämä varoitukset eivät ole ainoastaan 
käsitettävät avuksi, jota hän antoi toisille 
opetuslapsilleen, että he ymmärtäisivät, ettei häntä 
kohtaavat tapaukset tulleet hänen tietämättään, vaan 
ennen kaikkea olivat ne järjestään helliä yrityksiä 

saada Juudas, jos mahdollista, vielä viimeisessäkin 
silmänräpäyksessä, pysähtymään, — 

Kyllä varmaan! Pelastusta oli vielä; mutta 
hän ei siihen tarttunut. 

Oli toinenkin mies, joka samana yönä oli huimaavaa 
vauhtia mennyt melkein yhtä pitkälle; 
mutta hän tarttui viimeiseen pelastuskeinoon. Se 
mies oli Pietari, 



III, 

Pietarin kohtalo on näyttävä meille pari seikkaa, 
jotka määräävät putousnopeuden, millä 
painolaki vaikuttaa. 

Toinen näistä seikoista on : muuttuneet ajat 
ja olot, jotka myös vaikuttavat muutoksia meidän 
mielialoihimme ja mielemme valaistukseen. 

Toista on, kun saa istua ystävällisessä, valoisassa 
ylisalissa tunnettujen ystävien keskuudessa ja 
kuulla Mestarin puhuvan Isän kodin monista asunnoista, 
— ja toista on, kun on yht'äkkiä joutunut 
seisomaan yksin ja palelemaan kylmänä kevätyönä, 
jolloin ilkeämieliset ihmiset ja raa'at sotilassukkeluudet 
ympäröivät kaikkialla, sen jälkeen kun juuri 
on nähnyt heidän vievän Mestaria sidottuna. Silloin 
tuli suoraan sydämestä: »Vaikka kaikki muut 
sinut kieltäisivät, olen minä valmis menemään kuolemaan 
puolestasi», — ja nyt oli hän tullut, ennenkuin 
sitä kelpoon huomasikaan, kaksi kertaa vannoneeksi, 
ettei hän tuntenut »tuota ihmistä» ! Oi, 
en sano tätä ollakseni vielä kerran mukana osoittamassa 
sormellani tuota langennutta suuruutta. 

Saatan itse ihan ikävystyä alituisesti kuulemaan 
niitä, jotka nyt pian kaksi vuosituhatta jälkeenpäin 
saarnaavat tästä pelkurista ja itseensäluottavasta 
Pietarista Joka saattoi tehdä niin hirmuisen synnin. 
Oikeastaan on hän liian hyvä sillä tavoin maailman 
loppuun asti jalkapuuhun häpeämään asetettavaksi, 
ja meidän, pikkuihmisten, pitäisi todellakin vaikeneman. 
Niin, hän olisi voinut olla sinne menemättä, 
— se on : hän ei voinut olla menemättä, hänen täytyi 
seurata Mestariaan niin kauas kuin hän voi, ja 
tuli seuranneeksi häntä vähän kauvemmaksi kuin 
voi. Mutta ei ole vaikeata olla tuhmuuksia tekemättä, 
kun on ylimalkaan mitään tekemättä. Soisin 
sinun ymmärtävän, miten se saattoi käydä päinsä. 
Emmekö nähneet samoin käyvän hänen, joka oli 
suurin vaimosta syntyneistä? Kun hän seisoi Jumalan 
avoimen taivaan alla, avoin näköpiiri kaikilla 
puolillaan, tuhansien kuuntelijoiden keskellä, 
oli hänelle päivänselvää: hän on ylkä, hän kastaa 
hengen tulella. Mutta Makaeros-vankilan hämärässä, 
kosteassa komerossa, yksinäisyydessä, unhoituksessa, 
kun päivät kuluivat niin hitaasti, — silloin lepatti 
epäilys levottomia lepakonsiipiään, eikä sallinut 
hänen mielensä rauhoittua ennenkuin hän sai sanansaattajien 
kautta kaipauksensa hänelle itselleen 
ilmoittaa. 

Ja kaikilla meillä on muistissamme juhlallisia 
iltoja valoisissa saleissa, joissa laulu nostaa mieliä 
ja sana tunkeutuu sydämeemme; ja kun näemme 
niin monia tyytyväisiä ihmisiä kokoontuvan Jumalanvaltakunnan 
asioista kuulemaan, tunnemme olevan 
niin helppoa uskoa ja teemme päätöksen: nyt 
on tästä tuleva täyttä totta, ja: koko elämäni ajan 

olen oleva Herran oma ja valmis uhraamaan mitä 
tahansa Jumalanvaltakunnan hyväksi! 

Mutta niinpä tietää myös moni meistä, kuinka 
muutamia päiviä jälkeenpäin asiat saattavat meistä 
näyttää aivan toisenlaisilta. Silloin saatamme kävellä 
ehkä vilkasliikkeisellä kadulla, joku pettymys 
tahi tuskallinen kokemus mielessämme, 
— ja tämä alituinen ihmisvirta, tämä vaunujen 
ja huutajien, soittavien pyöräilijöiden ja raitiovaunujen 
kellojen melu iskee mieleemme ajatuksen: 
missä sitten on Jumala kaikessa 
tässä? Elääköhän Jumalaan kohdistuva ajatuskaan 
näissä touhuavissa ihmismielissä? Onko hänellä 
todella johto tässä sekamelskaisessa vilinässä? 
Olemme keskellä kristikuntaa, kuinkahan moni 
näistä ihmisistä välittää mitään Golgatasta tahi ottaa 
sitä lukuun? Puhumattakaan pakanoiden miljoonista, 
jotka kaukana meistä asuvat! Jumala, 
niissä sinä sitten olet? Ja siltä tuntuu kuin olisi 
tämä maailmallinen meno pyyhkäissyt kaiken pyhän 
iltatunnelman, joka meillä oli edellisenä päivänä. 
Ja silloin totta tosiaan ei meillä ole pitempi matka 
lainmukaisen putousnopeuden toiseen 
kohtaan kuin Pietarillakaan oli. 

Sillä toinen kohta, joka meidän kaikkein on 
otettava lukuun, on: hämärä mahdollisuus 
tehdä sellaista, mikä näyttää olevan 
kaikkein pahinta ja mahdotonta ajatella. 


Se on ihmisessä asuva peto. Olen sitä mieltä, 
että jokaisessa ihmisessä on asteikko mitä rikkaimpia 
ja ihanimpia mahdollisuuksia, sekä musiikkiin 
että taiteeseen, rakkauteen ja iloon, taitoon ja neroon, 

luonnon käsitykseen ja runollisuuteen nähden, 
sekä kaiken tämän viljelemiseen, harjoittamiseen ja 
nauttimiseen nähden; — ja jos meillä olisi siihen tilaisuutta 
ja jos kasvattajamme olisivat tämän seikan 
älynneet, varmaan paljoa useammat näistä aiheista 
kehittyisivät ja kaunistaisivat elämää meille ja muille; 
unitta sielun pohjalla on myöskin syvällä, ikäänkuin 
mainittujen mahdollisuuksien rinnalla, mustia koskettimia, 
kaikenmoisen raaistumisen ja rikkomuksen 
juuria. Mistä sen tiedän? Jeesukselta olen 
sen saanut tietää; »sillä sydämestä», sanoi hän (ei 
muutamista sydämistä, vaan ihmissydämestä sellaisena 
kuin se nyt luonnostaan on) »tulevat pahat 
ajatukset: murha, huoruus, salavuoteus, varkaudet, 
väärät todistukset ja pilkat. Nämä tekevät ihmisen 
saastaiseksi.» Niin hän sanoi. Meissä kaikissa on 
murhaajan ja siveellisyysrikoksentekijän, suurvarkaan 
ja jumalankieltäjän itu. Olenpa jo aikaa sitten 
herennyt tuomitsemasta niitä, joita farisealainen 
maailma ja sen sanomalehdet kovin säälimättömästi 
vieläkin loalla ryvöttävät, niitä, jotka tulevat tekemisiin 
yhteiskunnallisten lakien kanssa siitä syystä, 
etteivät ymmärtäneet peittää häpeäänsä niinkuin 
muut, tahi ettei heitä ympäröineet lapsuudesta alkaen 
suojelevat voimat niinkuin sinua ja minua. Mutta 
kavahda! Sillä minä opetan sinulle erään asian, 
jonka saksalainen filosofi on sanonut,*) merkillisen 
selvän kuvauksellisen puheen; sinä et unhoita sitä, 
kun olet sen kuullut, sillä se panee mielikuvituksesi 
ihmeelliseen, kamalaan liikkeeseen. Hän sanoo: 
Die wilden Hunde bellen in deinem 



*) Nietzsche. 

Keller: villit koirat haukkuvat kellarissasi! Ymmärrätkö 
tätä kuvaa? Syvällä sielusi pohjakerroksessa, 
tietoisuuden alamaailmassa, siellä missä unien 
keijukaisleikki ja haltijain kehruut kohoavat kuin 
iltausvat niityllä, siellä, mistä odottamattomat 
mieleenjuolahdukset ja nopeat aavistukset ja aatevälkähdykset 
tulevat, siellä, missä muiston kuvatauluja 
on pitkissä riveissä seinällä ja muiston kirjasto 
on täynnä siteitä; siellä kalistelevat kahleitaan 
myös pedot ja ulvovat raivoissaan, pyrkien irti ja 
saadakseen purra pilalle sen, mitä sinussa on hyvää 
ja puhdasta. Varo villiä koiria, — niin, varo 
villiä koiria; sinä yönä, jona ne irti pääsevät, saattavat 
ne ajaa sinut hornan syvyyteen. 

Lähelle sellaista kuilua oli Pietari 
tullut. Kun tuo kylmä, kaameatunnelmainen, 
jumalanunheinen yöhetki ylimmäisen papin kartanolla 
oli kietonut nehkeät usvansa hänen sielunsa 
ympäri, ja hiilivalkean savu kirvelti hänen silmiään 
ja ympärillä olevain tuikeat katseet hämmensivät 
hänen mieltään, — silloin riistäytyivät villit koirat 
kahleistaan ja muuttuivat saatanan vainukoiriksi. 
Tuntuipa melkein siltä, kuin olisi jonkun rikoksentekijän 
henki puhunut mediumin eli välittäjähenkilön 
kautta silloin, kun Pietari kielsi Mestarinsa, 
sillä mitä kauheimpia kirouksia tulvasi tämän muutoin 
niin rakkaan ja kalliolujan Herran opetuslapsen 
huulilta. 

Silloin, sanon, oli hän yhtä lähellä kadotusta 
kuin Juudaskin. 

Mutia minkätähden pysähtyi hän viimeisessä 
silmänräpäyksessä kuilun partaalle, kun Juudas 
syöksyi sinne ja pakahtui kahtia? 

Tärkeätä on oppia tämä asia. 

Juudas joutui epätoivoon; mutta 
Pietari ei joutunut. Ja niin kummalliselta 
kuin saattaakin heti kuulua, totta se kuitenkin on, 
että putouslain viimeinen, ratkaiseva 
jakso on: epätoivo. 

Synti Henkeä vastaan on silloin täytetty, kuu 
sielu epäilee, tahtooko Jumala pelastaa, ja lakkaa 
kokonaan taistelemasta, jättäen asiansa sikseen. 
Pahin onnettomuus ei vielä ole lankeaminen; se 
vasta on onnettomuus, että pysyt langenneena. 
Mutta ken rohkeutensa menettää, hän on kaikki 
menettänyt. 

Pietari ei menettänyt rohkeuttansa. Jeesuksen 
silmäys oli kylliksi hänelle, vaikkapa itku panikin 
tämän voimallisen kalastajan hytkähtelemään, — 
Jeesuksen silmäys oli kylliksi antamaan hänelle 
rohkeutta elämään edelleen. Se se asian ratkaisi. 

Tosin taistelivat toisetkin ja paljoa väkevämmät 
voimat sinä yönä hänen sielustaan, ja sekin oli 
hänelle sanottu. Itse saatana pyysi häntä kiusataksensa. 
Sillä hän tahtoi tietysti mieluummin syöstä 
jonkun apostolin lankeemukseen. Sen vuoksi tulisikin 
seurakunnan aina eniten rukoilla johtajiensa 
puolesta, sillä nämä ovat eniten vaaralle alttiita, 
vaikka kylläpä paholainen ei ole vastahakoinen ottamaan 
vähäpätöistäkään ihmistä kaupanpäällisiksi. 
Mutta jos seurakunta unhoittaakin velvollisuutensa, 
on, Jumalan kiitos, kuitenkin yksi, joka ei sitä unhoita. 
Jeesus rukoili sinä yönä, ettei hänen opetuslapsensa 
usko olisi puuttuva, ja me saamme vieläkin 
turvata hänen voimalliseen esirukoukseensa. 
Ja kuitenkin määrää lopullisesti ihmissydän itse, 

kuka taistelevista valloista on voiton saava. Senpä 
tähden Siimon Pietaria varoitettiin. Hän ei ottanut 
varoitusta onkeensa, ja menetteli siis samoin kuin 
mekin usein: se synti on minusta aivan 
kaukana; muita syntejä voin ajatella mahdollisiksi, 
mutta sitä en laisinkaan. Ja juuri sen synnin 
hän teki, sillä hän ei ollut varuillaan. Senvuoksi 
tiilikin kukonlaulu muistuttamaan häntä. 
Ja se tuli meillekin, tuli esteeksi viime silmänräpäyksessä; 
tuli vakava ilmoitus, että jonkun 
oli käynyt hullusti: sinunkin olisi niin voinut 
käydä! Tuli sana, joka äkkiä johtui mieleemme, 
— kukko lauloi, kukko lauloi. Ja sitten vietiin 
Jeesusta juuri siinä silmänräpäyksessä kartanon 
poikki Hannaksen luota Kaifaksen linnaan, eikä 
siinä ollut enää aikaa asioita puhua, vaan he käyttivät 
silmiänsä: Jeesus katsoi opetuslapseensa, ja 
opetuslapsi purskahti itkemään. Mutta se silmäys 
antoi hänelle rohkeutta — sillä murheellisella 
rakkaudella, joka siinä ilmeni! Ja silloin alkoi 
nousu, ja nousua jatkui, kun Pietari sai erityisen 
pääsiäistervehdyksen kuolleistanousseelta, ja 
nousu oli täydellinen rantaäyräällä sinä aamuna, 
jona he seisoivat hiilivalkean ääressä — voi, mitä 
muistuttikaan hiilivalkea hänelle — ja kun kolmasti 
uudistettu kysymys: Siimon Joonaan poika, 
rakastatko minua, taaskin sai kyyneleet hiljaisen 
tunnustuksen mukana herumaan. 

Hän sai rohkeutta. Mutta kun ihminen on saanut 
käteensä tämänlaatuisen kirjan ja tällä hetkellä istuu 
ja lukee sitä, — mitäpä se muuta on kuin Jeesuksen 
silmä, joka katsoo sinuun? Se katsoo 
sinuun sanoakseen sinulle: rohkaise mieltäsi! 



Mitä Jeesus meistä tahtoi ja kuka hän oli — 
moniaiden hänen sanainsa ja elämänsä hetkien 
valaistuksessa. 

Ilm' elävänä vaeltain 
Hän vuoret, laaksot kulki; 
Ja kun hän sanan sanoi vai 
niin oli juhla julki; 
Kuul' lintu häntä oksallaan, 
Ja meri herkes raivostaan, 
Ja kuuntel' lapsukainen. 
Ja kun hän sitten vaikeni, 
Niin mykkä puhui, riemuitsi 
Maa, taivas, kaino nainen. 

(Grundtvig.) 

I. 

Hän sanoi kerran aikalaisilleen: »Tulee aika, 
jolloin halajatte nähdä edes yhtä Ihmisen Pojan 
päivää, ettekä saa nähdä.» Ja kuinka usein onkaan 
toivottu uudestaan tätä: kunpa olisi elänyt siihen 
aikaan! Tahi vielä enemmän: jospa hän olisi tullut 
meidän aikanamme, että olisimme saaneet tiedustella, 
missä kaupungissa, minkä kadun varrella ja missä 
talossa hän asui, ja mennä hänen luokseen, nähdä 
hänet ja puhua hänen kanssaan — ja ottaa mukaamme 
ne, jotka mielellämme tahtoisimme hänen 
luokseen viedä! 

On usean kerran mainittu, kuinka valtaavan 
vaikutuksen hänen persoonansa 
saattoi ihmisiin tehdä. Hänen ensimäiset opetuslapsensa 

olivat tuskin kuulleet ja nähneet hänet, 
kun jo tunsivat vastustamatonta vetoa hänen 
luokseen. Kerrotaan, että kun hän oli pitänyt 
ensimäisen julkisen saarnansa kotikaupunkinsa 
synagoogassa ja ensin hurmannut ja sitten pahentanut 
heidät puheellaan, ajoi joukko hänet 
kaupungin ulkopuolelle ja vei hänet ison matkaa 
vuorta myöten ylös kukkulan jyrkänteelle. 
Heidän tarkoituksensa oli ilmeinen. Mitä tapahtui? 
Viimeisessä silmänräpäyksessä tuli muutamia valkopukuisia, 
loistavia hopeasiipisiä enkeliä; ne ottivat 
hänet mukaansa ja lensivät pois. Ei, sitä ei kerrota. 
Hänen uskolliset opetuslapsensa asettuivat 
kai piiriin Mestarinsa ympärille ja sanoivat; Ottakaa 
ensin henkemme; jos häneen koskette, me iskemme! 
Ei, valitettavasti ei niin ollut; he eivät 
ehkä päässeet hänen luoksensakaan. Ainakaan ei 
mitään sellaista kerrota. Kuulkaapa! Kertomus 
sanoo: Hän lähti pois käyden heidän keskitsensä.  
Ei ensinkään muuta. Hän kääntyi 
menemään, ja hänelle tehtiin tilaa. Siinä ilmaantui 
persoonallisuuden voima joukkojen yli. Toinen 
evankeliumin kirjoittaja kertoo, että joukko sotaväkeä 
oli lähetetty vangitsemaan häntä yöllä siihen 
puutarhaan, jossa hänen tiedettiin mielellään oleskelevan. 
He olivat asestettuja tulisoihduilla, sauvoilla 
ja miekoilla ja näyttivät kyllä olevan riittävän 
voimallisia yhtä vastaan. Silloin astuu Jeesus 
odottamatta puutarhan varjoista esiin. Ei ole ensinkään 
sanottu, että hänen seurassaan olisi ollut 
enkeliä tahi että hänen muotonsa olisi loistanut. 
Hän astui vain esiin, astui ihan yksin ja kysyi: 
»Ketä etsitte?» Vaikutus oli niin valtaava, että 

miehet peräytyivät ja muutamat kaatuivat maahan. 
Lukijat tietänevät jotakin Ober Aniniergaiin 
paastonäytelmistä. Siellä hurskaat talonpojat esittävät 
asianmukaisesti puettuina pyhää historiaa. 
Eräs tanskalainen katselija, johon näytelmän vakavuus 
oli muuten suuresti vaikuttanut, kertoi minulle, 
että juuri tämä kohtaus ei ensinkään onnistunut: 
ei kukaan käsittänyt, miksi kiinniottajat miehissä 
kaatuivat. Jeesus Nasaretilaisen oivalliselta esittäjältä 
puuttui tykkänään sitä, joka olisi tehnyt kohtauksen 
ymmärrettäväksi : persoonallisuuden 
voimakasta vaikutusta. 

Kun me haluamme lähestyä hänen henkilökuvaansa 
ja katsella sitä, saattaa meille käydä siten, että 
emme pääse samanaikaisuuden asemaan Jeesuksen 
Kristuksen persoonaan nähden ja että meidän on 
koko vaikeata saada itsellemme hänestä oikea vaikutelma; 
sillä siitä7on niin kauvan aikaa, kun hän 
oli täällä. 

Totta kyllä. Ja kuitenkin on eräs asia merkillinen: 
ei kenenkään muinaisajan henkilön kanssa 
ole niin moni ihminen vielä tänä päivänä niin 
persoonallisissa väleissä kuin Jeesuksen 
Kristuksen kanssa. Ajottain ilmaantuu kyllä uutta 
Napoleonin-innostusta, ja aina on kai oleva joitakuita 
Goethen palvojia; mutta kuitenkaan eivät näiden 
palvojien välit itse Napoleonin tahi Goethen kanssa 
ole verrattavissa kristittyin ja Kristuksen keskinäisiin 
väleihin. Oikeastaan eivät he voi sietää persoonana 
Napoleonia, joka yhä pysyi luutnanttina, enempää 
kuin Goetheäkään, joka puuvillatäytteellä somisti 
ruumiinsa muotoja ja joka oli täydellinen 
itsensä palvoja. Mutta Jeesuksen kanssa ovat tuhannet 


213 


vielä tänä päivänä persoonallisissa 
väleissä, häntä palvoen ja häneen luottaen. 


Tämä on ainoan laatuista; sillä ei kukaan muista 
uskonnonperustajista tahi hengellisistä johtajista ole 
tahtonut olla palveltavana. Buddha laittoi oppilaat 
menemään pois luotansa, ja Sokrates neuvoi ihmistä 
menemään itseensä ja Muhammed tahtoi olla 
ainoastaan ainoan Jumalan profeetta. Mutta Kristus 
sitoi uskontonsa heltiämättömästi »omaan persoonaansa», 
ja vielä tänä päivänä on kristillisyys 
sama kuin Kristus. 

Kuinka on sitten mahdollista — se on tässä 
kappaleessa oleva tutkintomme aineena — päästä 
väleihin hänen kanssansa, saada sellainen vaikutus 
hänestä, että ihminen alkaa luottaa häneen ja häntä 
kumartaen rukoilla, kun hän kuitenkin historiallisesti 
on niin kaukana meistä? 



II. 

Aluksi sopii tässä muistuttaa, että hänenkin 
aikanaan oli niitä, jotka eivät häneen uskoneet, 
jopa paljon useampiakin kuin niitä, jotka uskoivat. 
Ja kuitenkin oli heidän nähtävillään paljoa enemmän 
kuin ainoastaan hänen persoonansa, mikäli 
on totta, mitä hänen tekemistään ihmeistä kerrotaan. 

Tosin on, nimenomaan järkeisopin, sekä vanhemman 
että nykyaikaisen, puolelta (kansantajuisesti 
ja kieltämättä jotenkin löyhästi Gustav Frenssen'in 
»Hilligenlei»-kirjassa) * koetettu karvia pois 
kultaus Kristuksen kuvasta, repiä pois kaikki ihmeet 

Jeesuksen persoonasta ja elämästä. Kyllähän niin 
sopii tehdä, mutta sellaisen menettelyn jälkeen ei 
kyllä jää yhtään mitään jäljelle. 

Ei ole nyt tarkoitus ryhtyä kysymykseen ihmeen 
olemuksesta ja mahdollisuudesta. Tämä kysymys, 
kuten kaikki muutkin, on lopullisesti persoonallinen 
ja esiintyy vasta toisessa sijassa. Kenelle 
Jeesus Kristus itse on ihme, hänelle ihmeet 
eivät ole erittäin ihmeellisiä — ei ihmeellisempiä 
kuin kipinät, joita roviosta sinkoilee. Kristukselle 
itselleen oli sydämellisen vastenmielistä, että ihmiset 
etsivät häntä yksinomaan ihmeitten tähden, ja närkästyen 
hän aina kieltäytyi antamasta »merkkiä 
taivaasta», kuten sanottiin, ja jolla käsitettiin sellaista 
huomiota puoleensa vetävää ja kummastuttavaa 
ihmettä, että kaikki yhdellä iskulla pakoitettaisiin 
uskomaan ihmeentekijään. Toiselta puolen ei hän 
voinutkaan olla tekemättä harvinaisia töitä — siltä 
asia näyttää — tyhjentymättömän sääliväisyytensä 
ja auttamishalunsa vuoksi ja, kuten erittäin neljäs 
evankeliumi osoittaa, sen alituisen ja salaperäisen 
yhteyden vuoksi, jossa hän oli taivaan Isän kanssa. 
Siksipä saattoikin hän väliin moittia aikalaisiansa 
ja eritoten lähimpiä ystäviänsä, etteivät he paremmin 
ymmärtäneet hänen persoonaansa ja olemustansa 
— ja saattoi silloin myös vedota töihinsä, 
kun ei muu heille riittänyt. Uskokaa minua kuitenkin 
edes töitteni vuoksi, hän sanoi. 

Tässä olemme me, nykyajan ihmiset, kutakuinkin 
vaikeassa asemassa. Me emme ole ihmeitä 
nähneet, ja ne, joista luemme — niin, ne ovat tapahtuneet 
kauvan aikaa sitten, niin kauvan aikaa 
sitten, että monen nykyajan ihmisen on vaikea 

niitä uskoa. Saattaa niin olla ja niin onkin, jos lie 
ensin käyvät arvostelemaan ihmeitä yrittämättä 
ensin tutustua itseensä Jeesukseen Kristukseen. 
Ihmeiden tarkoitus oli vain herättää 
aikalaisten huomiota, mutta juuri Kristuksen persoonan 
kanssa olivat ihmiset silloin asetettavat vastatusten, 
että muodostaisivat itselleen mielipiteen 
hänestä ja ratkaisisivat, mihin asemaan asettuisivat. 
On toisia töitä, joihin meidän aikamme ihmisten 
pikemmin tulisi huomionsa kiinnittää. Ajattelen 
kristillisyyden vaikutuksia aikojen kuluessa 
ja vielä tänä päivänä. Tähän nähden saattaa tulla 
kiusatuksi huudahtamaan : Ellette häntä usko, uskokaa 
edes vaikutusten vuoksi! Se, joka, kuten esimerkiksi 
tämän kirjan tekijä, on nähnyt sen sydäntäsärkevän 
sääliväisyydenpuutteen, joka on pakanakunnassa 
nähtävänä, sen alennustilan, jossa 
Kiinan, Indian ja Jaapanin nainen edelleen on, se 
jo alkaa korkeammaksi arvostella niitä vaikutuksia, 
joita kristillisyys kansassa aikaansaa. Mainitkaamme 
vielä lisäksi kristillisyyden huomattava itseään 
uudistava voima: kuinka se jokaisena uutena 
ajanjaksona vaikuttaa uusia edistyksiä. Ajatelkaamme 
vain, kuinka evankeliumin levittäminen 
pakanamaihin on meidän päivinämme saavuttanut 
sellaisen vauhdin ja syvyyden, jonimoista ei ole 
sitten apostolien ajan ollut nähtävissä, taikka ajatelkaamme 
kristillistä nuorisoliikettä 4 5 ja taas sen 
keskuudessa ilmaantunutta kristillistä ylioppilasliikettä, 
ja kristillisen ylioppilasliikkeen keskuudesta 
lähtenyttä vapaaehtoista lähetystointa, pannen merkille, 
että ensinmainittuun liikkeeseen on liittynyt 
enemmän kuin puolen miljoonaa nuoria miehiä 

kaikista maanosista (Tanskasta 12,164) tunnustamaan 
ja palvelemaan Jeesusta Kristusta, ja että 
tällainen liike on ainoa laatuaan kirkkohistoriassa; 
että kristillinen ylioppilasliike käsittää 130,000 ylioppilasta 
ja professoria eri kansakunnista, ja että 
ylioppilaslähetykseen on parinkymmenen vuoden 
kuluessa liittynyt noin 5000 yliopistosivistyksen 
saanutta miestä ja naista, jotka kaikki ovat elämänsä 
tehtäväksi ottaneet nostaa Kristuksen lipun seuduilla, 
missä se ei ennen ole liehunut. Kun ottaa 
huomioon täällä kotimaassa toiminnan kirkkoin 
rakentamiseksi 46 Köpenhaminaan, jonka kautta saman 
ajan kuluessa vastahakoinen ja aineellisuuteen 
vaipunut pääkaupunki on saanut enemmän kuin 
kaksikymmentä uutta herranhuonetta ja vapaaehtoisia 
uhria keräytynyt runsaasti puolen miljoonaa 
kruunua, — niin huomaa olevan syytä ihmetellä 
kristillisyyden vaikutuksia. 

Mutta, sen tunnustan, tämä viittaus »tekoihin» 
on aina ollut kaksiteräinen miekka. Sillä niitä on 
kuitenkin liian vähän; ja kamaliakin tekoja on 
tehty Kristuksen nimessä. Ihmeitten vaikutuksia 
ymmärsivät kyllä torjua nekin, jotka niiden aikana 
elivät. Joskus eivät ollenkaan saaneet ihmeitä nähdä, 
ja toisinaan panivat he ne perkeleen syyksi. Meistä 
ne ovat kuitenkin kauvempana. 



III. 

Mutta on olemassa parempikin tie, jolla voi 
muodostaa itselleen mielipiteen Jeesuksen Kristuksen 
persoonasta ja oppia tuntemaan hänen ajatuksiansa 

ja sisintä mieltään. Se lie on hänen sanansa 
kuulemisen tie. 

Sillä hänen sanansa ovat vielä tänä päivänä 
kuultavissa. Neljässä meille säilyneessä evankeliumissa 
löydämme varmaan alkuperäisiä Jeesuksen 
Kristuksen lausunnotta. On ihan mielivaltaista 
mennä meille säilyneitä Jeesuksen sanoja 
jakamaan epätodellisiin ja alkuperäisiin. Ne, jotka 
sitä ovat yrittäneet tehdä, eivät ole löytäneet itse 
asiassa muuta jakoperustetta kuin omat ennalta 
ottamansa mielipiteet. On muka asioita, joita ei 
Jeesus saa olla sanonut (yleensä sanotaan suoraan 
»ei ole voinut sanoa»), eikä hän siis olekaan 
niitä sanonut, jos kohta ne olisivatkin kertomukseen 
otetut. Todellisesti ei tämä tieteellinen 
menettelytapa ole rahtuistakaan parempi sitä tapaa, 
jota eräs spiritistinen vallasnainen käytti, kun hän 
tässä tuonaan minua käynnillään kunnioitti. Hän 
kertoi minulle, että spiritismi on siunausta tuottavin 
oppi, ja kun minä rohkenin huomauttaa, että 
sellaisena oppina olen niinä tähän asti pitänyt Jeesuksen 
Kristuksen oppia, vastasi hän: »Spiritismi on 
Jeesuksen Kristuksen oppi». Kysyin: »Mitä Jeesuksen 
sanoja erittäin tarkoitatte?» Vastaus oli: »En tarkoita 
mitään erityisiä sanoja, mutta meidän oppimme 
on se; että jokaisen ihmisen on itse itsensä 
pelastettava». Huomautin, ettei se ollutkaan Jeesuksen 
oppia, sillä se opettaa, että Jeesus Kristus meidät 
pelastaa. »Ette tiedä», sanoi hän, »mainita ainoatakaan 
Jeesuksen sanaa, joka todistaisi, että hän oli 
kuollut ihmisten pelastukseksi». »En tiedä mainita 
yhtä», vastasin, »vaan monia, esimerkiksi: Ihmisen 
Poika ei. ole tullut palveltavaksi, vaan palvelemaan 

ja antamaan henkensä lunastukseksi monesta,» »Se 
on myöhempiä lisäyksiä», hän huusi. »Kiitoksia», 
vastasin, päättäkäämme tähän tämä keskustelu». 
Kääntyen vielä ovessa minua kohden, huusi hän: 
»Mitä ihminen kylvää, sitä on hän niittävä, se on 
meidän oppimme.» En voinut olla vastaamatta: 
»Niin, sen olette näpistänyt Paavalilta.» 

Jeesuksen sanat saattavat olla suurempi- tai 
vähempiarvoisia eri ihmisille, se on eri asia. Kun 
siis Adolf Harnack kuuluu lausuneen, että muka 
sana: »autuaita ovat puhdassydämiset, sillä he saavat 
nähdä Jumalan», on suurempiarvoinen kuin 
kaikki sanat sovituksesta ja sakramenteista yhteensä, 
niin on totuus se, että yksityiselle ihmiselle 
saattaa sellaisesta sanasta tulla kulta-avain, 
jolla kristillisyyden koko ihanuus hänelle aukenee. 

Jeesuksen sanain todellisuuden tunnusmerkkiä 
on sekin, ettei niitä ensinkään voi sepittää. Sen 
kyllä näkee. Joskus suvaitsevat hurskaat, hyvää 
tarkoittavat englantilaiset ja nimenomaan englannittaret 
sepittää kertomuksia, joiden toiminta tapahtuu 
Kristuksen aikana ja joissa Kristus on kirjan 
henkilöitä. Mutta kuvaavaa on, että kun he 
panevat Kristuksen puhumaan, eivät uskalla hänen 
suuhunsa panna sepitettyjä lauselmia, heillä kun 
on ihan oikea tunne siitä, että sellaiset lauselmat tuntuisivat 
tyhjänpäiväisiltä ja pintapuolisilta. Hänen 
sanansa ovat toisella ja korkeammalla tasolla. He 
panevat hänen suuhunsa silloin tunnetuita raamatullisia 
sanoja ja lauselmia, joilla hän tekee jotenkin 
köyhän ja koneentapaisen vaikutuksen: ikäänkuin 
hän ei milloinkaan keksisi muuta sanottavaa 
kuin sen, mitä niin usein olemme kuulleet. Mutta 

siitä näkee, ellä ne Jeesuksen sanat, jotka meillä 
ovat, ovat alkuperäisiä: siten on hänen täytynyt 
puhua, sillä sellaisia sanoja ei olisi muutoin osattu 
kirjoittaa. 

Ymmärrämme, minkä mahtavan vaikutuksen 
hänen puheensa välttämättä teki hänen 
aikalaisiinsa, jotka sen kuulivat. Tämäkin asia on 
monin kerroin meille kerrottu. 

Jo silloin, kun hänen ensimäinen puheensa, 
vuorisaarna, päättyi, ihmetteli kansa, kerrotaan, 
»sillä hän opetti heitä niinkuin se, jolla on valta, 
eikä niinkuin heidän kirjanoppineensa». Olemme 
näkevinämme edessämme nuo kirjavat kansajoukot, 
kuinka ne kaikki vähitellen hänen puheensa 
kestäessä nostavat päänsä ylös. Hän koskettaa 
heissä sellaista, mikä nousee ja kiemurtelee ylöspäin 
hänen sanojaan kohden. Mutta kun hän sitten 
on päättänyt puheensa eikä ääntä enää kuulu, 
he varmaan kaikin antavat päänsä painua, ajatellen, 
kunpa vain voisivat pitää mielessään sen, mitä 
hän oli sanonut. Ja kun he sitten kotimatkalla 
veneissään tahi kotiin saavuttuaan puhuivat päivän 
kokemuksista, kuten varmaan puhuivatkin, saattoivat 
he sanoa: se lintu, joka meille tänään lauloi, 
sepä lauloi omalla äänellään ja sillä oli rinnassaan 
uusia säveliä, enkä minä kaikkea sitä ymmärtänyt, 
mutta se teki sydämelle niin hyvää. Eikä hänen 
puheestaan saanut vaikutuksia ainoastaan hymyilevän 
Galilean luonteat talonpojat; kerrotaanhan myös, 
että se saattoi vallata jylhän, kivikkoisen Juudean 
vastahakoista kansaa. Niinpä valtasi se oikeudenpalvelijatkin, 
jotka oli lähetetty häntä kiinniottamaan 
ja joihin hänen puheensa oli niin tehonnut, 

että palasivat ilman vankia; kun neuvoskunta heitä 
ahdistaa ja häpäisee, pääsee heidän suustansa: 
»Ei milloinkaan ole kukaan ihminen puhunut niinkuin 
tämä.» Mutta entä ne sitten, jotka opetuslapsina 
häntä seurasivat ja kuulivat joka päivä hänen 
puhettaan! Heidän sidotut ajatuksensa vapautti 
kerran eräs heistä, kun häneltä kysyttiin: 
tahdotteko tekin mennä pois, ja vastaus kirposi 
Siinion Pietarin suusta: »Herra, kenen tykö menisimme? 
Sinulla on ijankaikkisen elämän sanat.» 
Anna koko maailman mennä menojaan, me 
jäämme. Me huomaamme itse ijankaikkisen elämän 
tykyttävän sydämissämme, kuultuamme sinun 
puhuvan. 

Me olemme hänen sanojaan kuulleet niin 
usein ja ulkopuolella niiden oikeata yhteyttä, 
etteivät ne enää tee samaa vaikutusta meihin. Oi, 
onhan niitä niin vähän, että ne pian voi oppia. 
Meidän on täytynyt tyytyä lyhyeisiin kertoeluihin 
niistä. Otetaanpas vain vuorisaarna käsille! Tietysti 
on hän puhunut tunnin ajan tahi ehkä kauemminkin, 
— ja me ehdimme lukea kaiken sen kymmenessä 
minuutissa. Parasta saimme: saimme pääajatukset 
ja ihania yksityiskohtia, jotka olivat tunteellisesti 
käsitetyt ja selvästi muistossa säilytetyt. 
Mutta voi, kuinka vähän! Nehän saattaisivat pian 
kulua. Itse turvaudun silloin tällöin ranskalaiseen 
tahi englantilaiseen käännökseen saadakseni vivahdusten 
vaihtelua. 

Koetapas kerran ryhtyä niihin ulkona olevana 
ja tervein silmin, sellaisena, joka ei niitä milloinkaan 
ole kuullut tahi ei ole niitä miettinyt. Kun 
ne saavat alkuperäisyydessään vaikuttaa mieleemme, 



221 



— ja seuraavassa yritämme asettaa niitä sellaisiin 
valaistuksiin, että ne voivat siten vaikuttaa, — minkä 
vaikutuksen ne silloin tekevät? 



IV. 

Ensimäinen ehdoton vaikutus on oleva tämä: 
se mies oli nerokas. 

Jokainen tuntee sen kohtauksen, kun syntinen 
vaimo vietiin hänen eteensä ja hän lausui tämän 
tuomion: »Joka teistä on synnitön, se heittäköön 
ensimäisenä häntä kivellä.» Nerokasta. Tahi hänen 
vastauksensa, kun häneltä kysytään, onko keisarille 
veroa annettava, ja hänelle näytetään raha, 
jossa on keisarin kuva ja päällekirjoitus, tämä vastaus: 
»Antakaa Jumalalle, mitä Jumalan on, ja 
keisarille, mitä keisarin on» — eikö se ole nerokas 
vastaus? Tahi kun hän kääntää kaikki ulkopuoliset 
kysymykset sisäänpäin. Eräs näet kysyy : 
»Harvatko vai monet autuaiksi tulevat?» Ja hän 
vastaa: »Taistelkaa itse niinkuin kuoleman taistelussa, 
päästäksenne ahtaasta portista sisälle,» Se 
on nerokasta. 

Toinenkin piirre, kaikille suurille hengille yhteinen, 
on myös pian huomattavissa: hämmästyttävä 
piirre. 

Meistä muista, pienistä tusinaihmisistä saattaa 
jommoisellakin varmuudella tehdä edeltäpäin päätelmiä, 
kun vaan tuntee meitä vähäisen ja on kuullut 
meidän pari kertaa lausuvan ajatuksemme; voi 
arvata, mitä me jostakin asiasta arvelemme, Jeesus 
hämmästyttää aina. Tuossa tulee nainen, kädessään 



222 



hieno astia kallista voidetta. Ja heti on siinä muutamia 
nyreämielisiä, jotka näyttävät niin hoki kristillisiltä 
ja tietävät erinomaisen hyvin, ettei Kristus 
ensinkään pidä sellaisesta ylöllisyydestä, vaan että 
voiteen hinta olisi paljoa ennemmin ollut annettava 
köyhille. Silloin alkaa Jeesus puhua ja ilmaisee 
kaikkien kummastukseksi olevansa aivan toista 
mieltä. Tämä rakkaudenilmaus miellyttää häntä ja 
hän julistaa sen samalla (ja sen hän voi) maailmanhistorialliseksi: 
missä tahansa tämä evankeliumi 
julistetaan, siellä on myös naisen teko mainittava 
— ja nythän se on tässä taas mainittu. Tahi kun 
hän tulee matkasta väsyneenä sisarusten luo Betaniaan, 
ja kun toinen sisarista heti alkaa nähdä 
vaivaa aterian valmistamisessa, kun taas toinen 
vain asettuu hänen jalkainsa juureen kuunnellakseen 
häntä, ja kun Martta tulee ovelle ja nuhtelee 
toimetonta sisartaan ja on tietysti oikeassa — 
kaikissa muissa tilaisuuksissa, niin, kaikissa paitsi 
tässä, jolloin vieraana on hän, joka on sanonut: 
»Autuaampaa on antaa kuin ottaa.» 

Yhtä ihailtavaa on se etevyys, joka ilmaantuu 
hänen todistelussaan. Siinä oli tavattavissa sekä 
periaatteiden selvyyttä että päätelmien johdonmukaisuutta. 
Opetuslapset kävelevät eräänä sabatinpäivänä 
laihon lävitse ja poimivat muutamia tähkäpäitä, 
jotka he hierovat kämmeniensä välissä ja syövät. Sitä 
nimitetään elonkorjaustyöksi ja sellaisena on se rikos 
kolmatta käskyä vastaan. Ja jos niin olisikin? 
Tekihän jo Daavidkin aivan samoin. Sillä hän ja 
hänen miehensä söivät itse pyhäkössä olevista näkyleivistä, 
nälkä kun pakoitti. Niin, ja sitten on 

sabatti olemassa ihmisen tähden eikä päinvastoin. 
Ja muutoin onkin tässä eräs suurempi kuin Daavid 
tahi sabatti: Ihmisen Poika on sabatin herra. Taikka 
ajatelkaamme sadukealaisten typerää juttua vainiosta, 
joka oli ollut naimisissa seitsemän veljeksen 
kanssa toisensa perästä, ja kysymystä, kenen oma 
hän olisi kuolleistanousemisessa, ja hänen selvää 
ja täysin riittävää vastaustaan: kysymyksenne ilmaisee 
kahdenkertaista puutetta, — ette tunne raamatuita 
ettekä Jumalan voimaa. Jos tuntisitte raamatut, 
tietäisitte, että Jumalaa usein sanotaan Abrahamin, 
Iisakin ja Jaakobin Jumalaksi, ja koska hän 
ei ole kuolleitten Jumala, vaan elävitten Jumala, 
ovat siis nuo kolme suurmiestä välttämättömäsi 
elossa ja kuolleistanouseminen siis mahdollinen. 
Ja jos te tuntisitte Jumalan voiman, ette myöskään 
epäilisi kuolleistanousemusta, joka aikaansaa aivan 
toiset olot, niin ettei tulevassa maailmassa naida 
eikä huolla, vaan eletään niinkuin enkelien maailmassa. 
— Juuri kuolleistanousemusta ja enkelien 
olemassaoloa sadukealaiset epäilivät, ja he laiminlöivät 
raamatun tutkimisen. 

Kun lähemmin tarkastelemme hänen puheitansa, 
joudumme usein ihailemaan sitä kauneutta ja 
intoa, joka henkii hänen sanoistaan. Kuinka kuvaavia 
ja runollisia ovatkaan sanat tämänlaiset: 
»Illan tullen sanotte: tulee kirkas ilma, sillä taivas 
ruskottaa. Taivaan muodon osaatte arvostella, 
mutta aikain tunnusmerkkejä ette voi.» Ajatelkaamme 
vertausta tuhlaajapojasta: niin yleisinhimillisesi, 
niin syvästi ja yksinkertaisesti on tässä 
kuvattu nuo kaksi sydäntä, sekä isän että pojan, 



224 



että vertauksesta on tullut lempikertomus sekä sivistyskansain 
että villien keskuudessa. Ja siltä tuntuu, 
kuin helkkyisi suuren kultakanteleen kielet, 
kuin katselisi silmä ruusunpunaisten iltapilvien linnaan, 
kun kuulemme hänen vakavaa, hiljennettyä 
puhettansa: «Älköön teidän sydämenne olko murheellinen. 
Uskokaa Jumalaan ja uskokaa minuun. 
Isäni kodissa on monta asuntoa. Jos ei niin olisi, 
olisin sanonut sen teille.» Ja tämän kauneuden 
piirteen säilytti hän aina loppuun asti. Se hohtaa 
vielä meille hänen viimeisessä, viehättävässä, pienessä 
vertauksessaan, johon hän sai aihetta siitä, 
mitä edessään näki: tuoreista akaasiapuista, joita 
kasvoi pitkin tienviertä, ja lakastuneista oksista, 
joita sunnuntaiselta vielä oli tien tomussa: »Jerusalemin 
tyttäret, älkää itkekö minua, vaan itkekää 
itseänne ja lapsianne. Sillä jos tämä tehdään tuoreelle 
puulle, mitä sitten tapahtuukaan kuivalle.» 

Ja jokaista, joka tarkoin kiinnittää huomionsa 
Jeesuksen sanoihin, ihmetyttää vielä eräs asia: 
tämä on uutta. Sielläkin, missä hän puhun 
vanhoista, tunnetuista asioista, luo hän aina niihin 
uutta valoa - uskollisena noudattaen sitä, mitä 
hän puhui oikeasta taloudenhoitajasta, joka tuo 
esiin varastostansa sekä vanhaa että uutta. Jumaluusoppineet 
ovat tietävinään, että vertauksia tunnettiin 
jo ennenkin kuin Jeesus vertauksensa puhui. 
Olkoon niin, mutta kyllä ne ovat kaikki unhoittuneet; 
ja hän otti ne kokonaan omikseen, pani 
ne uuteen muotoon, ja kun hän näki samat linnut, 
kukkaset ja pellot, jotka kaikki muutkin näkivät, 
luki hän niistä luonnon salaperäistä kirjoitusta, 

jota ei mikään silmä ennen ollut voinut nähdä, ja 
selitti sen meille.*) Oli aivan kuin hän itsekin olisi 
ollut salaisessa liitossa luonnon elämän kanssa. 

V. 

Ja tämä kaikki koskee vielä ainoastaan hänen 
puheensa muotoa. 

Mutta puheet ilmaisevat hänen ajatuksiansa. 
Ja kun kuuntelemme niitä, opimme vasta oikein 
katsomaan siihen rikkaaseen sieluun, josta ne tulivat. 


Se tietää. — emme heti. Ne vievät meitä ensin 
itseemme. Ne avaavat meille maailman, jota 
emme ennen nähneet. 

Hän puhui Jumalanvaltakunnasta (eli 
taivastenvaltakunnasta). Sitä hän ensiksi julisti, ja 
tämä julistus tuntui heistä sittemmin auringonnousulta, 
joka oli kullannut maita Genesaretin rannoilla, 
kun hänen äänensä alkoi kuulua. Jumalan 
valtakunta se se oli varsinaisena todellisuutena kaiken 
takana, mitä nähtiin. Morsiussaatto kuninkaan 
talossa, jossa keittiössä paistettiin ja vierashuoneen 
juhlapöytiä katettiin, ja jossa neidot menivät kuninkaan 
poikaa vastaan palavat lamput käsissä; maanmies, 
joka kultaisen siemenensä kylvi mustaan multaan; 
päiväläiset, jotka menivät työhön viinitarhaan; 
lampaat, jotka näykkivät tien ohessa viheriäistä 



*) Voidaan ottaa opiskeltavaksi edelleen Carl Koch'in kirjan 
johdolla: »Jesu Lignelser» (Jeesuksen vertaukset) I — II. Erittäin 
II osa on mallikelpoinen. 

ruohoa; perheen äiti, joka leipomatuvassaan vastasi 
taikinaa, ja lapset, jotka leikkivät hautajaisia turulla; 
kaikki nämä antoivat aihetta kuviin, kaikki nämä 
loivat varjoja. Kun hän puhui, tuntui aivan toinen 
maailma tämän näkyväisen maailman takaa paistavan 
ja tulevan ainoaksi todelliseksi maailmaksi. 
Jopa oli se kerran kajastava läpi kaiken ja nostava 
näkyväiset kirkastuksen tilaan. Eivätkä hänen koko 
maailmaa käsittävät ajatuksensa pysähtyneet ennen, 
kuin hän näki valtakuntansa levinneen yli koko 
ihmiskunnan. Mutta kaiken sen tuli alkaa sisältäpäin, 
ihmissydämistä. Se oli ensin pulppuava esiin 
yliaistillisena onnentunteena, taivaallisen rauhan 
heijastuksena, joka hohti sielun pohjalle, voimana, 
jota eivät rajat ahdistaneet. Absoluutista, ehdotonta, 
korkeinta hyvää hän julisti ja sitä hän oli tullut 
tuomaan. Hän puhui niin, että sitä uskottiin. Jos 
joku olisi voittanutkin koko maailman, mutta menettäisi 
tämän korkeimman, ei se olisi häntä hyödyttänyt; 
mutta ken sen sai näkyviinsä, meni mielellään 
ja myi kaikki, mitä hänellä oli, saadakseen 
tämän helmen ja kaivaakseen itselleen tämän aarteen. 


Mutta samassa kun hän itse pitää ehdotonta 
olemista todellisuutena, esittää hän myös ehdottoman 
vaatimuksen. Hän nostaa lipun meille, 
asettaa ihanteen äärettömän korkealle yli ajan vanhurskauden. 
Isäni taivaissa on täydellinen, tulkaa 
tekin täydellisiksi. Ijäisiltä vuorilta lähtenyt tuulenhenkäys 
puhaltaa omiintuntoihin ja mieliin, — puhdistaen, 
mutta jäätäen. Yhteiskunnallisten pykälien 
piiristä siirretään laki salaisimpien ajatusten alalle. 
Aviorikoksen tekee se, joka katsookin naiseen himoitaksensa 

häntä. Varas on se, joka ei anna hätääkärsivälle 
veljelleen, mitä se häneltä pyytää. 
Murhaaja on se, joka pahoittaa toisen ihmisen nimittämällä 
häntä tyhmäksi tai höperöksi. Epäjumalanpalvelija 
on se, joka ajattomaan murheeseen 
antautuu. Se, joka yrittää säilyttää oman nahkansa, 
menettää ijäisen olemuksensa. Ken häntä tahtoo 
seurata, ottakoon ristinsä ja seuratkoon häntä teloituspaikalle. 
Ajatelkoon se, joka tahtoo olla hänen 
huoneväkeänsä, mitä on isän ja äidin ja oman itsensä 
vihaaminen. Portti on ahdas, ja tie on kaita, 
ja harvat sen löytävät. 

Siten hän puhui. Ja samassa kun hän teki 
vuorenkorkuiset vaatimuksensa, antoi hän niille, 
jotka halusivat niitä kuulla, mitä iloisimman 
rohkeuden. Sillä hän antoi itse sen, mitä hän 
vaati, ja löysi ihmisen sielussa sen liitoskohdan, 
josta käsin työ saattoi alkaa, päättyäkseen täydellisyyteen. 
Ja liitoskohtana oli ihmisissä piilevä lapsi, 
nöyrä mieli, vilpitön vastaanottavaisuus, katuvainen 
tulo hänen luokseen, rehellinen tahto, yksinkertainen 
luottamus. Sentähden alkoi hän puheensa kaikelle 
sille rahvaalle, joka oli kokoontunut hänen 
ympärilleen ja oli sijoittunut vuoren viheriöille 
kaltaille, näillä sanoilla: Autuaita olette te! Särjettyä 
ruokoa ei hän musertanut, suitsevaa kynttilänsydäntä 
ei hän sammuttanut, sairaat sielut hän paransi, 
hengessä köyhät julisti hän autuaiksi. Ainoastaan 
itsevanhurskaat ihmiset olivat siinä tilassa, 
ettei hän voinut mitään niiden hyväksi tehdä. 

Hän auttoi ihmisiä Jumalan nimessä. Hän 
piti kaikkia, jotka hänen luokseen tulivat, lahjoina, 
jotka Isä hänelle antoi (Joh. 6: 37). Hän antoi 

murheellisille ja alakuloisille, halveksituille ja toivottomille 
uutta elämää, antamalla Jumalan nimessä 
heidän syntinsä anteeksi. Ken hänet näki, näki 
Jumalan. Toistan sen. Kun hänet näki, näki Jumalan. 
Jumalanhan valtakunta oli ehdoton ja 
korkein hyvä; ja juuri Jumala pani ehdottoman 
vaatimuksen omalletunnolle; ja Jumala itse tuli ihmisten 
luo hänessä, hänen persoonassaan ja puheessaan, 
toivottaen heille Jumalan rauhaa. 

Siten tulivat he itse Jumalan yhteyteen. Rukouksen 
maailma elpyi uuteen todellisuuteen 
ja kuversi taivaansa heidän ylitsensä, kun hän oli 
opettanut heidät rukoilemaan. He näkivät hänen 
rukoilevan yöt yhdytysten, ja he kuulivat hänen 
väsymättä kehoittavan heitäkin rukoilemaan. Hän 
puhui siitä kuvauksin, jotka yleensä olivat otetut 
Isän ja Pojan keskinäisestä välistä ja jotka joskus 
olivat sutkapuheisia, kuten kuvaus miehestä, joka 
herättää rymyytettiin vuoteesta (Luuk. 11), ja eukosta, 
joka uhkaa lyödä tuomarin kasvot sinelmiin (niin 
Kreikankielellä sanotaan; Luuk. 18). Ja hän puhui 
siitä aivan luonnollisin ja suorin lauselmin: jos 
kaksi tahi kolme maan päällä suostuvat rukoilemaan 
jotakin minun nimeeni, on se heille annettava. 
Anokaa, niin teille annetaan; etsikää, niin 
te löydätte; kolkuttakaa, niin teille avataan. Mitä 
vain Jumalalta rukoilette, uskokaa se saavanne, ja 
te saatte sen. He noudattivat neuvoa ja yrittivät 
opetella rukouksen taitoa; ja he saivat ilmi olevaisuudessa 
piileviä voimia, joista ennen eivät olleet 
uneksineetkaan. 

Ja mitä hän siten puhui heille kaikille, se kääntyi 
kutakin yksityistä kohti. Silloin riensi 

ihmisiä virtana hänen luokseen; ollen milloin hurjan 
kiihkeöitä seuraamaan häntä maailman ääriin 
asti, milloin taas hiipien yöllä salaovelle, milloin 
asettaen kekseliäästi ajateltuja kysymyksiä suurimmasta 
lain käskystä, milloin taas arvelematta laskeutuen 
yleisellä tiellä polvilleen, levottomasti autuutta  
halaten. Ja silloin puhui hän kullekin yksityiselle 
aivan niin kuin ei muita siinä silmänräpäyksessä 
olisi ollutkaan, ja niin mieskohtaisesti, että 
jokainen, jolle hän puhui, tunsi hänen katsoneen 
sydämensä pohjaan asti. Ajattelijalle hän sanoi: 
sinun tulee uudestisyntyä, rikkaalle nuorukaiselle: 
yksi sinulta puuttuu, — myy mitä sinulla on ja anna 
vaivaisille ja lähde sitten seuraamaan minua; sille, 
joka aina tahtoi hänen luonaan olla: mene kotiisi 
omaistesi luo ja kerro, mitä Jumala sinulle tehnyt 
on; ja kuolemaisillaan olevalle ryövärille: tänäpänä 
olet sinä oleva kanssani paratiisissa. Monet saivat 
koko elämäksensä kyllin onnea niistä sanoista, jotka 
hän heille sanoi; toisten mielestä olivat hänen sanansa 
liioiteltuja ja käsittämättömiä, ja he jättivät 
hänet. Mutta eivät he milloinkaan hänestä kokonaan 
päässeet irti. He olivat lumeissa. 

Ja näitä sanoja puhuu hän vielä, puhuu meillekin. 
Hän lausui ne usein niin yleispätevästi, 
että ne pitävät paikkansa vielä tänäkin päivänä: 
»joka tulee minun tyköni, sitä en heitä ulos», — 
se on jokaiselle sanottu. »Ja kun minä maasta 
nostetaan ylös, vedän kaikki luokseni», — sepä 
tarkoittaa meitä kaikkia, minuakin. 

Mutta kun nämä sanat ensiksi vetävät huomiomme 
puoleensa muodollaan ja sitä lähin 
iskeytyvät omaantuntoomme ja vastaavat tarpeitamme 

sisällyksellään, on ajanpitkään mahdotonta 
tutkia niitä ulkokohtaisesta persoonattomasti; — 
siksi ne ovat liian eläviä. Ei voi 
jäädä piittaamattomaksi niistä. Saattaa olla niitä 
kuulematta, olla kuin ei niitä olisi olemassakaan; 
mutta jos alkaa käydä niiden kanssa tekemisiin ja 
tutkia niitä, joutuu vedetyksi asiaan mieskohtaisesti. 
Sillä ne tuovat ilmi hänet, joka ne puhui. Ne eivät 
ainoastaan puhu meistä niin, että me tunnemme 
itsemme paljastetuiksi, vaan ne puhuvat 
yhtä voimallisesti hänestä itsestänsä. Päätökseksi 
tuleekin mieskohtainen kysymys: kuka on 
hän, että hän noin voi puhua? Ne pakoittavat asettumaan 
joko hänen puolellensa tahi häntä vastaan. 

Saamme tässä kappaleessa vielä nähdä, mitenkä 
hänen sisäinen sielunelämänsä kuvastui 
hänen puheessansa. 

VI. 

— Kolmetoista vuotta sitten kävelin eräänä 
iltana muutamien nuorien jumaluusopin ylioppilasten 
kanssa Saale virran vartta Hallen kaupungin 
lähistössä. Oli kuutamoinen ilta. Omituinen, uneksiva 
hopeausva verhosi vanhoja salavia, jotka kallistuivat 
virran yli ja näyttivät niin ihmeellisen 
eläviltä. Puhuimme Kristuksen persoonasta ja seisoimme 
hiljaisina pienessä ryhmässä erään nuoren 
dosentin ympärillä, joka puhui. Hän oli vähän 
vanhempi meitä loisia, ja me kuulimme mielellämme 
hänen puhettaan, emme ainoastaan sen vuoksi, että 
hän oli meitä vanhempi, vaan myös sen vuoksi, 

että hän oli itsenäinen ajattelija ja jossakin määrin 
hiljainen mystikko. Ja aivan kuin olisi se ollut 
eilen, kaikuu vielä korvissani hänen sanansa: »Kun 
minä kerran kirjoitan dogmatiikkani, on se alkava 
Getsemanesta.» Mehän tietysti olimme jokainen 
kirjoittava kerran oman dogmatiikkamme; 
yksi meistä oli jo päässyt lisensiaatiksi kirjoittamalla 
väitöskirjan» deutoronomionin *) puitteista» — todellakin 
mieltäkiinnittävästä aineesta. 

En tiedä, onko hän jo saanut dogmatiikkansa 
kirjoitetuksi; mutta kaikitenkin on myönnettävä, 
että jos hän on lupaukselleen uskollisena pysynyt, 
ei hänen dogmatiikkansa lähtökohta ole 
sama kuin muiden. Sillä muut alkavat mielellään 
Jumalan sisimmästä olennosta taikka luomisesta 
taikka uskonnollisen tiedon tutkimisesta, mutta hänenhän 
oli määrä alkaa Getsemanesta. Luulen 
ymmärtäväni häntä. Getsemane ei näet 
ole ainoastaan pyhä paikka, vaan se on myöskin 
pääavaimia, jolla päästään ymmärtämään itse Ihmisen 
Pojan olemusta. Me olemme tässä selvästi 
historiallisella ja todellisuuden maaperällä. Ajattele 
ajatus: tuossa on eräs Jumalan Poika, joka väänteleikse 
matona kasteisessa ruohossa ja kerjää ja 
rukoilee isältänsä, että Isä ottaisi häneltä pois tämän 
katkeran juoman! Sellaista ei ole milloinkaan 
syntynyt ihmisen mielikuvituksessa; ei ainoakaan 
vanhoista profeetoista puhu ennustuksissansa Getsemanesta. 
Mutta siitä on kerrottu sen vuoksi, 
että siellä on tapahtunut se, mitä on kerrottu. 
Niin syvälle syöpyi kuva tästä surullisesta tapauksesta 



*) Deutoronomion : 5-.s Mooseksen kirja. 

unisten, murheellisten ystäväin mieleen, että 
kun he sitten kertoivat siitä, tulivat he käyttäneeksi 
erästä sanaa hänen äidinkielestään, sanaa: Abba, 
Isä. Tämä sana kaikui heidän sisäiseen korvaansa, 
aina kun he sitä muistelivat, niin valittaen ja niin 
pelokkaasti, rukoillen, väristen kuin hän oli sen sanonutkin: 
Abba, rakas Isä. Sellaisena eivät olleet 
häntä ennen milloinkaan nähneet 

Mikäpä sitten, saatamme kysyä, hänet niin kokonaan 
sai hämmentymään ja sellaisen tuskan ja 
kauhun syvyyteen vaivutti? Yksi niistä kreikkalaisista 
teonsanoista, joita tässä kohden on käytetty, 
merkitsee pöyristyttävää kauhistusta, ja lääkäri 
Luukas on kirjoittanut muistoon sen fysiologisen 
ilmiön, joka sittemminkin joskus on havaittu, että 
hän hikoili verta. 

Saiko sen aikaan ajatus siitä, että hänen nyt 
täytyi kuolla? Mutta kuolemastaan oli hän usein 
puhunut aivan tuttavallisesti, ja usein kyllä oli hän 
kuolemanvaaralle itsensä alttiiksi antanut. 

Painoivatko pahat muistot hänen omaatuntoaan? 
Mahdotonta se olisi ollut. Eihän hän syntiä tuntenut, 
ja olihan hän taisteluun vaativasti kysynyt 
vihollisiltansa, ken heistä voisi todistaa hänen väärin 
tehneen. 

Eipä suinkaan. Hänen omat sanansa osoittavat 
selvästi meille, millä tien tähän kysymykseen 
on selvitystä saatavissa, joten ei meidän ole tarvis 
arvailuihin turvata. Hän puhuu kalkista, jonka 
hänen Isänsä antaa hänen juodakseen ja jonka 
hän vain vastahakoisesti tahtoo tyhjentää. Tässä 
nyt se kutsumus, johon näimme hänen kastepäivänään 
Jordanilla suostuneen, paljastuu hänelle 

kaikkine kohtalokkaine seurauksineen. Sillä pohjoisesta 
ja etelästä, idästä ja lännestä, kaukaisilta jo 
menneiltä ajoilta ja kaukaisilta vasta tulevilta ajoilta 
tuli lauma muiden syntejä niin ilmi elävänä ja kauhistavana 
kuin olisivat nuo synnit olleet hänen omiansa, 
— hänestä tuntui siltä kuin jos mehiläislauma olisi 
hänen sielullensa laskeutunut. Hän oli asettunut 
syntisten ihmisten asemaan. Hän seisoi rannalla, 
sanoo Spurgeon 47 , mutta ulapalla pauhaavat hyrskyt 
loiskuttelivat vesiä jo hänen kasvoihinsa. Näin 
päättyi siis se kutsumus, jota hän kautta pitkän 
nuoruutensa ajan oli halunnut: hän kuoli kaikki 
ajateltavissa oleva synti sydämellään. 

Mutta siihen kutsumukseen hän suostui, hän 
taisteli läpi tuskan ja taipui Isän tahdon alaisuuteen: 
ei niinkuin minä tahdon, Isä, vaan niinkuin 
sinä tahdot. Ja silloin oli siinä taaskin: salaisuus, 
mysteerio, enkelin tervehdys, joka uudestaan todisti, 
että huolimatta kaikesta Isän rakkaus tässäkin 
toimi ; — viimeinen voitto oli saavutettu : ihanne, 
ideaali oli tullut heltiämättömänä vaatimuksena hänen 
tielleen, ja hän pysähtyi hiukkasen, käänsi 
siitä päätänsä ja rukoili ehdollisesti siitä vapautta, 
ja taipui lopuksi sen alaiseksi ja täytti kaiken vanhurskauden. 


Tästä alkaen kulkee hän rohkein mielin kautta 
kaikkien kauhujen. Tapaus Getsemanessa on niitä 
harvoja historiallisia kohtia, joihin jälkiapostolinen 
kirjallisuus on viitannut: heprealaiskirjeen tuntematon 
kirjoittaja näyttää osanneen ottaa Getsemanen 
dogmaattiseksi lähtökohdakseen. Hänen täytyi kärsiä, 
vaikka hän oli poika — se on heprealaiskirjeen 
kirjoittajan ajatus — mutta hän oppi kuuliaisuutta 

siitä, mitä hän kärsi, ja tuli sen kautta täydelliseksi 
ja autetuksi kaikista tuskista ja on nyt ylimäiseksi 
papiksi korotettu. 

VII. 

Mutta tämä ihanteen ja salaisuuden välinen 
jännitystila, tämä kutsumuksen vaatimuksen 
ja tahdon myöntymyksen välinen taistelu, joka 
samalla kertaa ilmaisee hänen todellisen inhimillistä 
olentoansa ja samassa tuo nähtäviin hänen 
salaisimman kuninkaanajatuksensa, — se tulee myös 
vilauksittain esiin ennenkuin tämä päättävä loppukohtaus 
on tapahtunut. Suurimmat uskonnolliset 
kohotukset hänen elämässään tulivat tavallisimmin 
sineteiksi ja vahvistukseksi hänelle, kun hän Poikana 
oli antanut tahtonsa vanhurskauden alaiseksi, 
jopa silloinkin, kun se tuotti kärsimystä. 

Hänen elämässään on eräs tapaus, joka on 
kaukana ulkopuolella tahi paljoa korkeammalla 
tavallisuutta. Siihen ei ole mitään vastaavaisuutta 
Israelin pyhissä muinaismuistoissa, enempää kuin 
messiaalliset ennustuksetkaan siihen tähtäävät. 
Mutta juuri tätä ainoaa tapausta apostoli Pietari 
vanhoilla päivillään vähää ennen kuolemaansa muistelee. 
Ihanana nuoruudenmuistona kajasti se hänen 
mielessään, ja kauvan oli hän ollut siitä mitään 
hiiskumatta. Kuulkaamme hänen omia kuvaavia 
sanojaan: 

Sillä me emme seuranneet viekkaasti sommiteltuja 
taruja tehdessämme teille tiettäväksi Herramme 
Jeesuksen Kristuksen voimaa ja tulemusta, 
vaan me olimme omin silmin nähneet hänen suuruutensa. 

Sillä hän sai Isältä Jumalalta kunnian 
ja kirkkauden, kun tältä korkeimmalta ja kirkkaimmalta 
tuli hänelle tämä ääni: „Tämä on minun 
rakas Poikani, johon minä olen mielistynyt." 
Ja tämän äänen me kuulimme taivaasta tulevan, 
kun olimme hänen kanssaan pyhällä vuorella. 

Lukija tietää nyt, mitä tämä tarkoittaa. Oli 
tullut se aika, jolloin jokainen askel vei hänet hetken 
matkaa lähemmäksi Jerusalemia, sitä kaupunkiajolla 
oli yksinoikeus surmata profeettoja. Mutta 
ennenkuin hän, käyttääksemme Luukkaan omituista, 
viehättävää sanamuotoa, käänsi kasvonsa lopullisesti 
Jerusalemia kohden vaeltaakseen, vetäytyi 
hän joksikin aikaa yksinäisyyteen, tutustaakseen 
sieluaan ja sielunsa ystäviä siihen ajatukseen. Ylhäällä 
Hermonin vuoren lumipeitteisillä kaltailla, 
missä Jordanin virran lähteet maasta pulppuavat 
ja missä Pan'in viileä luola on vuoreen muodostunut, 
— missä oli pohjoisin paikka, johon Jeesus 
maan päällä oli ehtinyt, — siellä puhui hän ystäviensä 
kanssa paljon siitä, että hänen oli paljon 
kärsittävä ja ristillä kuoltava. 

Ja kun hän oli vahvistanut omaa sieluaan näissä 
ajatuksissa, jotka olivat niin vaikeita lihalle, ja 
uudestaan lausunut niitä jonkun kerran hidaskäsityksisille 
ystävilleen, — niin, siellä se nyt taas tapahtui. 
Hänelle lahjoitettiin siellä vuorella valoisa 
yö, ja hän tunsi, että taivaisiin menneet suurmiehet, 
jotka myös olivat vaeltaneet orjantappuraista tietä 
ja viimein salaperäisellä tavalla maan päältä kadonneet, 
tulivat ja puhuivat hänen kanssaan siitä, 
mitä hänelle oli tapahtuva, ja siellä taaskin Isän 
ääni vakuutti rakastettua rakkaudestaan. 

Siten hän taaskin entistä korkeammin vihittiin 
mysteerioon, salaisuuteen sen jälkeen kuin 
hän oli entistä syvemmin vaivutettu ideaalin, 
ihanteen kärsimisiin. 

Hurmaantuneimpana niistä kolmesta ystävästä, 
jotka olivat mukana, ja ilon valloissa, oli Pietari kohtausta 
häirinnyt, ja hänpä viime vuosinansa palasi, 
kuten sanottu, tätä kohtausta mieleen johtamaan. 

— Hän tuli Jerusalemiin ja seisoi eräänä päivänä 
pyhäkössä ja puhui tapansa mukaan kansalle. 
Ei kukaan tietänyt sitä, mitä hän tiesi: että tämä 
päivä oli viimeinen, jona hän niin sai seisoa; he 
tulisivat pyhäkön pylväskäytäviin seuraavinakin päivinä 
tapansa mukaan häntä kuulemaan, mutta hän 
ei olisi enää tavattavissa. 

Silloin tahtovat muutamat Kreikkalaiset nähdä 
häntä. Hänen pari ystäväänsä tulee sitä ilmoittamaan 
hänelle, ja hän joutuu äkkiä syvään liikutukseen. 
Tämä odottamaton sanoma, jonka hän 
näin saa suuresta pakanamaailmasta, muistuttaa 
hänelle uudestaan, mistä hinnasta maailma on voitettava. 
Tulee usein muutamia voimakkaita tuulenpuuskia 
ja taivuttaa syvään suuret puut, ennen kuin 
rajuilma alkaa. Silloin suljemme akkunat kaikkialla, 
sillä nyt jo pian rajuaa se kohdallamme. Ja 
pian putoavat ensimäiset suuret sateenpisarat. Sillä 
tavoin kävi myöskin syvä hyytävä vavistus hänen 
sielunsa läpi tuona hiljaisen viikon tiistaina — Getsemane 
Getsemanen edellä. On niin merkillistä: 
hän puhuu puolittain ihmetellen ja kovin liikutetuin 
mielin: nyt on sieluni murheissansa, ja 
mitä minä sanon? — Mutta hän tulee taas ennalleen 
ja sanoo päättävästi ja levollisesti: kuitenkin, 

sitä varten olen tähän hetkeen tullut; Isä, kirkasta 
poikasi. Ja kun kansanjoukko oli kuullut vain ukkosen 
jyrinän, kuulee hän tunnetun ja rakkaan 
äänen sanovan: »Minä olen sen kirkastanut, ja tahdon 
vielä kirkastaa sen!» — Mysteerio, salaisuus 
taaskin! Ihmeellinen vahvistus hänen sisimmässään 
heti sen jälkeen kuin tahto oli alttiiksi antautunut. 
Hän ei ollut tinkinyt ideaalin vaatimuksista, vaikka 
sanomaton kärsiminen oli odotettavana.*) 

Ja sitten torstai-iltana alkoi rajuilma. Se tuli 
hiipien puutarhan varjoista ja hyökkäsi musertavalla 
voimalla hänen sielunsa kimppuun. Oi, on 
niin inhimillistä: vaikka kuinka koetamme tutustua 
murheeseen ja kauhuun, joka meitä odottaa, 
— kun se kohtaa meitä ja äkkiarvaamatta olemme 
joutuneet sen keskelle, on se kuitenkin yllättävää 
ja pelottavaa. 

VIII. 

Olen huomauttanut näitä raamatunkohtia, jotka 
kaikki ovat samansukuisia, sentähden, että ne selvästi 
tuovat näkyviin meille ihmisen Jeesuksen Kristuksen 
— ja aina mitä sisäisimmässä yhteydessä 
hänen kutsumuksensa kanssa. Ihmistä ja 
hänen työtään ei voi toisistaan eroittaa, — jos ihminen 

*) Tämä tapahtui hiljaisen viikon tiistaina. Minuun on 
aina, sen jälkeen kun asian oivalsin, tehnyt syvän vaikutuksen se 
ajatus, ettei mikään niistä tapauksista ja puheista, jotka viimeisen 
viikon ajalta kerrotaan, ole luonnollisesti sijoitettavissa keskiviikoksi. 
Kaikki näyttää tapahtuneen maanantaina ja tiistaina. 
Niin ollen on hän koko keskiviikkopäivän ollut hiljaisuudessa, 
oleskellen nähtävästi Jerusalemin ulkopuolella, ja valmistellut sieluaan 
vastaanottamaan, mitä tuleva oli. 

muutoin on se, mikä hänen tulee olla. 
Voimme täällä maan päällä tulla toimeen miltei 
ilman onnea, mutta emme voi tulla toimeen ilman 
työtä. 

Se nimi, jolla Jeesus mielellään itseään nimitti, 
on mitä läheisimmässä yhteydessä näiden ajatusten 
kanssa. Kuten tunnettu, oli se nimi »Ihmisen Poika». 
Se oli niin sanoaksemme hänen salanimensä, kuten 
Tanskan kuningas, kun hän matkustaa vieraassa 
maassa, kulkee Kronoborg'in kreivin nimellä, välttääksensä 
virallista vastaanottoa rautatienasemilla. 
Salaisesti iloiten käytti hän itsestään tätä nimeä, ja 
kysyi sittemmin lähimmiltä ystäviltään, kenen ihmiset 
sanoivat hänen, Ihmisen Pojan, olevan. Ei 
ole oikein varmaa, mistä hän tämän nimen oli ottanut, 
ehkäpä eräästä Danielin näystä, ehkäpä 
8:nnesta Daavidin psalmista. Mutta se on selvää, mitä 
tämä nimi sisältää. Hän tunsi olevansa ihmisten 
keskuudessa heidän omaisenaan, sellaisena, joka 
todellakin oli ihminen ihmisen ihanteellisen tarkoituksen 
mukaan. Ihmisten keskuudessa tahtoi 
hän palvelustyönsä toimittaa. Tässä onkin ovi, joka 
vie hänen sisäiseen maailmaansa. Tällä tiellä vasta 
opitaan häntä tuntemaan ja ymmärtämään. 

Lukija ehkä tietää, että vanhat dogmatikot puhuivat 
hämärästi »Kristuksen kahdesta luonnosta», 
jumalallisesta ja inhimillisestä luonnosta, niin että 
hän toisen luontonsa nojalla tiesi ja taisi asioita, 
joita hän ei tietänyt eikä taitanut toisen luontonsa 
nojalla, ja niin edespäin. Tästä ajatuksen juoksusta 
täytyy kyllä nykyaikaisen ajatusopin kääntyä kummeksien 
ja ynseästi. Mutta kun heidän sitten piti tuoda 
esiin Kristuksen niin sanottua inhimillistä luontoa, he 

mielellään mainitsivat sellaisia seikkoja, kuin että 
hän makasi ja söi ja isosi ja väsyi ja itki. Niin, itkeminen 
onkin jo aivan toista laatua; itkeminen on 
todella inhimillistä. Mutta kummasteltavan vähäiseksi 
arvostellaan ihmisluontoa, kun on voitu erittäin 
panna huomiota näille kokonaan fyysillisille 
toiminnoille, joista useimmat ovat meille eläinten 
kanssa yhteisiä, ja joita joku jumalakin voisi, jos 
tahtoisi, suorittaa. Aivan toisin tavoin rikkaita katsauksia 
hänen ihmiselämänsä syvyyksiin 
aukenee hänen sanassaan ja puheessaan ja ilmaantuu 
elävinä hänen mielialoissaan. 

Mikä alakuloisuus ja intoisuus, niin tosi-inhimillinen 
ja muutoin myös niin täynnä kauneutta 
sisältyykään tähänkin huudahdukseen: »Ketuilla on 
luolat ja taivaan linnuilla pesät, mutta Ihmisen Pojalla 
ei ole paikkaa, mihin päänsä kallistaa» . On 
kuin hän loisi katseen onnellisiin metsäkyyhkyihin, 
joiden hän illan tullen näkee liihoittelevan pesiinsä 
Genesaretin järven rantaäyräille, ja tuntisi, kuinka 
koditon hän itse on. Tahi kuinka saammekaan 
katsoa hänen syvästi liikutettuun sieluunsa sellaisten 
sanain valossa kuin nämät, samalla kertaa kärsimättömyyttä 
ja vavistusta ilmaisevat sanat todella 
ovat: »Tulta olen tullut sytyttämään, ja kuinka 
minä tahtoisinkaan, että se jo palaisi; mutta minä 
olen kasteella kastettava, ja kuinka olenkaan tuskassa, 
kunnes se on täytetty.» Voidaanko ajatella 
painavampaa ihmissanaa kuin tämä: »Kun Ihmisen 
Poika tulee, löytäneekö hän uskoa maan päällä?» — 
Todellakin niitä harvoja pessimistisiä (pahinta uskovia) 
sanoja, joita raamatussamme kerrotaan hänen 
suustansa lähteneen. Eiköhän jokainen saata tuntea, 

kuinka todellisilta ne kuulostavat? Ne, jotka 
häntä rakastivat, ovat tuskin voineet niitä kuulla, 
sisimmässään vastaamatta: Oi, Jeesus, minussa olet 
löytävä uskoa, minuun saatat luottaa. Johanneksen 
evankeliumissa on myös sana, joka mitä sumeamielisimmällä 
tavalla antaa meille tilaisuuden katsoa 
hänen yksinäiseen ihmissieluunsa: hän ei uskonut 
itseään eräille ihmisille, sanotaan, sillä hän 
tiesi, mitä ihmisessä on. Ajatelkaamme sitten tämän 
vastakohtana sitä kaunista, iloista tervehdystä, jolla 
hän puhuttelee ystäviään viimeisenä iltana, kun 
hän niin huolellisesti on valmistanut heille kaikki 
niin juhlalliseksi kuin suinkin: »Olen sydämellisesti 
halunnut syödä tätä pääsiäislammasta teidän kanssanne». 
Ja ajattele sitten tuota kasteista aamua, sen 
kirkkaan yön jälkeen, jonka katselemisessa vast'ikään 
hetkisen viivyimme, — kun hän palasi laaksoon ja 
kohtasi laakson asukkaiden hädän ja vaivan, joka 
ikäänkuin löyhähti häntä vastaan, ja kun hän näki 
murheellisen isän tuovan kaatuvatautista poikaraukkaansa, 
— ja se yllätti hänet miltei hetkiseksi 
ja hän loihe lausumaan: »Oi, sinä epäuskoinen suku, 
kuinka kauvan minun tulee pysyä teidän luonanne, 
kuinka kauvan minun tulee kärsiä teitä», mutta tointui 
heti taas ja palautui entiselleen ainoalla tahdonponnistuksella 
ja sanoi: »Tuokaa poika minun luokseni.» 

Sellaiset sanat, jotka eivät sisällä mitään pelastustotuutta, 
eivät ilmaise mitään mysteeriota, pankoon 
lukija erittäin merkille, sillä niissä on ikäänkuin 
vielä elämän ja todellisuuden lämpöä ja 
niissä kuvautuu hänen inhimillisyytensä paremmin 
kuin laveissa selityksissä ja ilmenee sellainen 
todellisuussuunta, realismi, jommoinen ei voi olla 

sepittelyä. Ne voivat joskus todellisella inhimillisyydellään 
vielä saada meidät uskomaan ihmettä, 
josta muutoin meidän olisi ollut vaikea suoriutua. 
Niinpä näyttää ensin uskomattomalta ylöllisyydeltä, 
jopa jumaluuden voimain tuhlaukselta, että hän 
eräällä hääjuhlalla olisi muuttanut vettä viiniksi; ja 
sen vuoksi tuntuukin tämä tapahtuma vaikealta uskoa. 
Mutta hän kieltäytyy sitä tekemästä, — katso se ei 
ole »sepitettyä». Hän kieltäytyi aivan varmasti, sillä 
ei vielä ollut tullut se »aika», josta hän niin usein 
puhui ja jonka hänen kutsumuksensa yksin voi 
määrätä; ja sitten teki hän sen kuitenkin rakkaudesta, 
mutta aivan salaisesti ja huomiota nostamatta, 
vaatimattomuudella sellaisella, jommoista ei 
mikään pyhimystaru olisi voinut keksiä: ei edes 
pitojen isännöitsijä tietänyt, mistä viini tuli. Sellaista 
tulee panna merkille. Sellaiset perusteet kuin 
esimerkiksi sattuva sielutieteellinen varmuus ja 
alkuperäisyys todistavat joskus enemmän kuin kokemukselliset 
todisteet. Senpä vuoksi saattaakin olla 
— se huomattakoon — sekä rehellisintä että tieteellisintä 
pitää jonkun kirjan tahi tapauksen todellisuutta 
todistettuna, jos perusteet puhuvat sellaisella 
välittömällä realismilla, että ne vaikuttavat enemmän 
painollansa kuin lukumäärällänsä. 

Yksi piirre mainittakoon vielä tässä yhteydessä, 
sillä se on havaittavissa niin yleisesti, että se 
melkein antaa leiman hänen ihmisolennolleen. Olen 
jo varemmin siihen viitannut. Tarkoitan hänen 
sääliväisyyttänsä. Indialaisten Krishna hymyilee 
ja karkeloi yhä; Kristuksesta mainitaan aina, 
että hän sääli sydämellisesti. On kerrottu hengellisestä 
hukkaanjoutumisesta, ajallisesta hädästä 

ja inhimillisestä surusta ja kärsimisestä, mutt'ei 
milloinkaan niin ylevän kauniisti kuin silloin, kuu 
kansanjoukot ovat hänestä huonostihoidettujen, eksyksissä 
olevien, paimenettomien lammasten kaltaisia 
ja hän lausuu: »Eloa on paljon, mutta työmiehiä 
vähän; rukoilkaa siis elon herraa, että hän lähettää 
työmiehiä eloonsa!» Näemme, miten hänen 
inhimilliset tunteensa eivät milloinkaan ole erotettavissa 
hänen kutsumuksestaan. Tämä sääliväisyys 
ei meitä ihmetytä, mutta havaittuani pakanamaailmassa 
ääretöntä sääliväisyyden puutetta, olen 
tullut siihen uskoon, että sääliväisyys on niitä voimia, 
jotka Kristus on maailmaan tuonut. Se on 
niin ihmeellinen voima, että se näyttää pystyvän 
ihmeitä tekemään. Minusta tuntuu, että kun Jeesus 
eräänä päivänä lähestyi Nainin kaupunkia, oli 
hänen yksinomainen tarkoituksensa saarnata valtakunnan 
evankeliumia ja ettei hänellä ollut aikomusta 
tehdä niin sanottua »ihmettä». Mutta kun 
hän kohtasi lesken, joka saattoi hautaan ainoata 
poikaansa, — hänen oma äitinsä oli todennäköisesti 
siihen aikaan leski, — silloin surkutteli hän syvästi 
häntä, eikä se, mitä sitten tapahtui, minua enää 
ihmetytä. 

IX. 

Ne sanat ja mielialat, jotka tässä olen maininnut, 
johtavat kaikki sisäänpäin ja ovat sitä laatua, 
että hänen inhimillinen sielunsa tulee niiden 
kautta näkyviin. Mutta hän on puhunut sellaisiakin 
sanoja, jotka johtavat etupäässä ulospäin, jotka 
veistotaiteen tapaan muovailevat hänen muotonsa 

ja luonteensa nähtäväksemme, jotka valtaavat mielemme 
sillä siveellisellä vakavuudella, josta 
ne todistavat, sillä horjumattomalla johdonmukaisuudella, 
mikä oli hänen lausumainsa sanain 
ja hänen toimintatapansa välillä, sen välillä, 
mitä hän sanoo, ja mitä hän on. 

Hän opetti, että meidän tulee rakastaa vihollisiamme, 
siunata niitä, jotka meitä sadattelevat, ja 
tehdä hyvää niille ja rukoilla niiden puolesta, jotka 
meitä vihaavat ja vainoavat. Ja näemme, että viimeisiä 
sanoja, jotka hänen kuolevilta huuliltaan 
tulivat, on tämä: »Isä, anna heille anteeksi, sillä he 
eivät tiedä, mitä tekevät.» Hän opetti ystävilleen, 
ettei kellään ole sen suurempaa rakkautta kuin että 
hän antaa henkensä ystäväinsä puolesta. Ja hän 
antoi henkensä seuraavana päivänä heidän puolestaan. 
Hän sanoi, että aina tuli rukoilla eikä saanut 
väsyä. Ja me näemme hänen pitkän päivän 
ja keskeymättömän työn ja saarnan jälkeen aina 
menevän ylös vuorelle anivarhain ennenkuin päivä 
tuli, rukoilemaan. Hän jätti meille sen sanan, että 
autuaampi on antaa kuin ottaa, ja hänen oli kai 
todellakin autuas olla, sillä hän ei muuta tehnytkään 
kuin antoi, milloin leipää nälkäisille, milloin 
anteeksiantamusta katuvaisille syntisille ja vihdoin 
elämänsä maailmalle. Hän kutsui koko ihmissukukuntaa 
tulemaan luokseen koulua käymään: »Oppikaa 
minusta, sillä minä olen siveä ja nöyrä sydämestä.» 
Ja viimeisenä iltana, kun hänelle itselleen 
oli selvänä, että hän oli lähtenyt Isästä ja 
meni Isän luo, nousi hän ja pani vettä maljaan ja 
sitoi liinan vyölleen ja ryhtyi halvimman orjan tehtävään, 
rupesi pesemään opetuslastensa, jopa pettäjän 

Juudaksenkin jalkoja. Hän lausui nämä merkilliset 
sanat kaikkivoivasta rukouksesta: »Kaikki, 
mitä rukoilette ja anotte, uskokaa saaneenne, niin 
se on oleva teillä», ja hän näytti meille uskon 
voittoriemun, kun hän ystävänsä Lasaruksen kalliohaudan 
edessä, kuolleen vielä haudassa ollen ja 
verivihollistensa kuullen, ääneensä kiitti Isää siitä, 
että hän oli kuullut hänen rukouksensa. 

X. 

Johannes sanoo aluksi Kristusta »Sanaksi» 
(Logos). Ja hän oli »Sana* jo siinäkin mielessä, 
että hän oli se, niitä hän sanoi. Hänen puheensa 
ja elämänsä olivat yhteellisiä. Mutta hän 
oli myös »Sana» siinä mielessä kuin Johanneskin 
tarkoitti:*) hän sanoi, mitä hän oli, ja kuka 
hän oli. Hän toi mukanaan ilmestyksen. Hän puhui 
suoraan itsestään sellaista, jota ei kukaan 
milloinkaan ennemmin tai myöhemmin ole uskaltanut 
sanoa. 

Hän sanoi olevansa synnitön. Hän vaati katkerimpia 
vihollisiaan astumaan esiin ja sanoi: »Kuka 
teistä voi nuhdella minua synnistä?» Eikä kukaan 
yrittänytkään. Ja viimeisessä iltarukouksessaan seisoi 
hän Jumalan edessä kasvot kasvoja vasten ja 
sanoi: »Olen täyttänyt sen tehtävän, jonka annoit 
minun tehdäkseni.» Mutta joko hänellä on sittenkin 
ollut salaisia syntiä ja puutteita ja hän on siinä 
tapauksessa ollut tavallisen inhimillisen itsetajunnan 



*) Johanneksen Logos-käsite ei tähän likimainkaan silti tyhjenny. 

alimmalla portaalla ja pettänyt sekä itsensä että 
muut, — tahi on hän juuri sellainen, jollaiseksi 
hän on itseään sanonutkin: synnitön. Hänen tuomarinsa 
eivät myös löytäneet mitään syytä hänessä, 
ja hänen pettäjänsäkin todisti hänet viattomaksi 
ennenkuin hän onnettomuuteen syöksyi. Ja hänen 
kuvansa ovat neljä eri kertaa piirtäneet meille syntiset 
ja puutteenalaiset ihmiset, eikä kukaan heistä 
ole osoittanut olleen ainoatakaan virhettä hänen 
elämässään tahi sanoissaan. Olisiko se ollut mahdollista, 
ellei heillä olisi silmäinsä edessä kuvattavana 
ollut itse toteutunut ihanne? 

Ja hän asetti oman itsensä, oman persoonansa, 
etualalle tavalla sellaisella, jommoisella ei 
kukaan muu uskonnon perustaja ole rohjennut 
menetellä. Olemme sitä seikkaa kosketelleet tämän 
luvun alussa. Näemme hänen asettuvan ihmiskunnan 
etupäähän ja sanovan: »Tulkaa minun tyköni 
kaikki, jotka työtä teette ja olette raskautetut (ja 
kukapa ei olisi niitä?) — ja minä tahdon teitä virvoittaa.» 
Hän sanoo: »Minä olen maailman valo.» 
Sillä tavoin puhuu ainoastaan mielisairas tahi maailman 
valo. Selvemmin ei saa sanotuksi sitä, että 
hänen kutsumuksensa on liittynyt hänen persoonaansa. 


On tärkeätä panna tämä merkille. Liian varhain 
tuli kristikunta jättäneeksi Jeesuksen persoonaan 
kohdistuvan uskon ja panneeksi sen 
sijaan opin Jeesuksesta. Oikea puhdasuskoinen 
käsitys hänen asemastaan kolminaisuudessa tahi hänen 
niin sanottujen luontojensa keskinäisestä suhteesta 
pantiin autuuden ehdoksi. Persoonallinen 
suhde vapahtajaan sai väistyä filosoofisen käsityksen 
tieltä. Sama väärinkäsitys vallitsee vielä nyt 
kristinuskon vastustajien keskuudessa: luottamus 
elävään Jeesukseen Kristukseen ja niin ja niin monen 
kristinuskon oppilauseen hyväksyminen sekoitetaan 
toisiinsa. Kansantajuisesti käsittävät monet 
asian niinkuin Jumala muka olisi asettanut jonkun 
määrän jumaluusopillisia arvoituksia ratkaistavaksi, 
kuten esimerkiksi, että 3 on 1 ja 1 on 3 
jumaluudessa; että Jumala teurasti poikansa voidakseen 
antaa meille anteeksi; että maailma on 
luotu kuudessa vuorokaudessa j. n, e., — ja jos tähän 
sanoo amen, saa palkakseen taivaan, mutta jos 
panee vastaan, joutuu kaikeksi ijäisyydeksi helvettiin 
palamaan. Emme tunnusta omaksemme tätä 
irvikuvaa emmekä mitään sen suuntaista ajatusjuoksua. 
Ei milloinkaan kerrota, että Jeesus olisi 
asettanut autuuden ehdoksi tunnustuksen lausumisen 
tahi tutkinnon katekismuksessa. Kenellä oli 
luottamusta häneen, se oli tullut jo väleihin hänen 
kanssansa. Kaikki muu sai tulla sitte myöhemmin. 
Ja niin on asia tänäkin päivänä. Jos ei ymmärräkään, 
mistä Kain vaimon sai; jos ei voikaan hyväksyä 
ijankaikkisen kadotuksen ajatusta; jos ei saakaan 
sovitetuksi raamatun kuvapuhetta geologian tuloksiin; 
jos ei voikaan liittää mitään siveellistä käsitystä 
sijaisuhrin-ajatukseen; — no niin, saattaahan 
nuo asiat toistaiseksi antaa olla sillään. Todellisuudessa 
on vain yksi ainoa kysymys, johon nähden 
meidän on asemamme määrättävä, kysymys jonka 
hän itse asetti, sanoen: »Mitä teille näkyy Kristuksesta?» 


Tältä kannalta lähtein vältämme myös uusrationalismin 
(uudemman järkeisopin) ja unitarismin 

(ykseysuskoisuuden). Nämä saattavat olla välitysasteena 
kristillisyyteen ja siinä kohden edistystä 
aguostisismistä (opista ettei ihminen voi mitään ijäisistä 
asioista ja henkimaailmasta tietää); mutta kristillisyydeksi 
ei niitä sovi sanoa. Kun puhdasoppisuus 
asettaa opin Kristuksesta sille sijalle, jolla usko 
häneen olisi oleva, asettaa uudenaikainen järkeisoppi 
niin sanotun »Jeesuksen opin» Jeesuksen 
itsensä sijaan. Hänestä itsestään ei meidän 
muka tarvitse piitata; hänen oppinsa murheettomasta, 
hurskaasta mielestä ja ihmisrakkaudesta se 
se vain on olennaista. Mutta me emme tätä kristillisyydeksi 
tunnusta. Häntä ja hänen oppiaan 
ei voida toisistaan eroittaa. Ainoastaan luottamalla 
häneen saamme luottamusta hänen oppiinsa. 


Sillä kyllä hänellä on oppikin ja hän todistaa 
sitä koko persoonansa täysivaltaisuudella. Hän asettaa 
sen vastatusten isien opin kanssa ja sanoo: »Te 
olette kuulleet sanotuksi vanhoille, — mutta minä 
sanon teille.» Tämä täysivaltaisuus se se kaikki sai 
taipumaan. Sen nojalla hän pyhäkön ruoskallaan 
puhdisti. Se hänelle antoi rohkeutta, joka ei milloinkaan 
masentunut: »Herodes väijyy henkeäsi»,sanottiin 
hänelle, ja hän vastasi pilkallisesti: »Menkää 
ja sanokaa sille ketulle: tänään ja huomenna niinä 
vaellan ja kolmantena päivänä pääsen niinä määräni 
päähän.» Ja tämän täysivaltaisuutensa ja itseensä 
luottamuksen nojalla antoi hän syntejä anteeksi 
ja laski ihmisiä menemää luotaan rauhassa. 

Mutta jos tarkemmin katselemme, huomaamme, 
että tämä täysivaltainen itsetietoisuus oli toiselta 
puolen katsottuna syvintä, nöyrintä vallanalaisuutta 

hänen taivaalliseen Isäänsä nähden. »Isä ei ole 
jättänyt minua yksinäni^ hän sanoi, »sillä minä 
teen aina, niitä hänelle otollista on». Ja toisen 
kerran: »Ei Poika mitään itsestänsä tee ilman 
ettei Isä hänelle osoita.» Erittäin on Johanneksella 
silmä huomaamaan tätä puolta. Mutta välkähtelee 
se myös esiin muista evankeliumeista: 
»Kaikki on Isäni antanut minun haltuuni, eikä kukaan 
tunne, kuka Poika on, muu kuin Isä, eikä 
kuka Isä on, muu kuin Poika ja se, kenelle Poika 
tahtoo sen ilmaista.» 

Suoraan sanoen, — hän sanoi olevansa Jumalan 
Poika. Hän istuu eräässä huoneessa täällä 
maan päällä eräänä yönä ja sanoo: »Ei kukaan ole 
noussut ylös taivaaseen muu kuin se, joka taivaista 
tuli alas, Ihmisen Poika, joka on taivaassa.» 
Taivas oli siellä, missä hän oli. Mutta hänelle kävi 
selväksi, että hän oli siellä aina ollut. Viimeisenä 
yönä, jona hän vuodatti sydämensä ystäväinsä kuullen 
Jumalan eteen ja rukoili ylimmäispapillisen rukouksensa, 
sanoi hän ääneen taivaalliselle Isälleen: 
»Isä, kirkasta sinä minut tykönäsi' sillä kirkkaudella, 
joka minulla oli sinun tykönäsi ennenkuin 
maailma olikaan.» Kysymme: olisiko hän uskaltanut 
rukoilla sillä tavoin, jos ei hänen sielussaan 
olisi kirkkaana päilynyt tietoisuus, säteilevä muisto 
siitä ijankaikkisuudesta, jossa hän oli elänyt Jumalan 
luona taivaissa? Sentähden oli hänen viimeinen 
käskynsä niille, joille hän jätti työnsä jatkamisen, 
että heidän tuli tehdä kaikki kansat hänen opetuslapsikseen 
ja kastaa ne Isän, ja hänen ja Pyhän 
Hengen nimeen. 

Sillä" mikä hän oli, se hän oli ja se hän tahtoi 



249 



olla kokonaan asettuneena väleihin meidän kanssamme. 
Hän ja hänen kutsumuksensa oli yhtä. Ihmisen 
Poika ihmisten keskuudessa hän tahtoi olla, 
omien sanainsa seuraaja, että mekin olisimme hänen 
seuraajiaan, synnitön, voidakseen anteeksi antaa 
meidän syntimme, kokonaan oma itsensä, antaakseen 
itsensä meille kokonaan, Isän syvimmässä 
vallanalaisuudessa, ilmoittaakseen meille Isän nimen, 
Jumalan Poika, antaakseen meille perintönsä 
ja lapseuden. 

Hän sanoi, ken hän oli, mutta sanoi samalla 
kertaa, niitä hän meihin nähden tahtoi. Hän 
tahtoi olla kulma- tahi kompastuskivi. Ei kukaan 
saa häntä väistetyksi. Hänen ristinsä on ihmiskunnan 
tienhaarassa. 

Seuraavassa kappaleessa on osoitettava, niihin 
asemaan hänen aikansa asettui ja vieläkin asettuu 
häneen nähden. 



Aikalaisten asema ja meidän asemamme Kristukseen 
nähden. 



Kun silmäni tuoni jos kohtaa, 
Näen: sinettini alla sen hohtaa. 

Klngo. 

I. 

Jotkut meistä muistavat vielä, minkä vaikutuksen 
Dreyfus-juttu aikoinaan meihin teki. Se vääryyden 
ja vihan syvyys, johon silloin saimme katsoa, 
liikutti meitä enemmän kuin useimmat muut 
seikat, mitkä siihen asti olimme nähneet. Ilkeä 
jesuiittalaisuus ja tuhma sotilasvalta siinä keittivät 
mitä kamalimman rokan. Harva piirre on niin pahaa 
ennustava uudenaikaiselle sivistykselle kuin 
rotuviha, ja vaikeata on sanoa mitään hyvää antisemiittiläisyydestä 
(juutalaisviliollisuudesta). 

Joka ottaa selaillakseen asiakirjat siinä oikeusjutussa, 
joka päättyi Jeesuksen Kristuksen tuomitsemiseen 
ja surmaamiseen, on kauhistuva sellaista 
oikeusmurhan ja halpamaisuuksien esiytymistä. 
Muutamien meidän mielessämme liikkui silloin 
myös muistoja hänestä, jonka kuva häämöitti ajatuksissamme 
kaiken sen takaa, mikä tuon ranskalaisen, 
juutalaisen kapteenin murhenäytelmässä 
meille kärsimystä tuotti. Tässäkin oli — tietysti 

suhteellisesti — viattomuutta, jonka voittamisesta 
rikoksentekijät riemuitsivat, huomaa: rikoksentekijät, 
jotka puolestaan arvelivat menettelyllään korkeampaa 
tarkoitusta palvelevansa. Eräs kysymys 
on kauvan minulle tuottanut suuressa määrässä 
ajattelemista ja mielenkiintoa. Se kysymys on tämä: 
111 ikä oikeastaan oli syynä siihen, että ihmiset 
toimittivat Jeesuksen Kristuksen 
ristille? 

Ymmärtäkää minua oikein. En kysy, niinkätähden 
hän ylimalkaan kuoli. Hän kuoli sentähden, 
että hän itse tahtoi kuolla. Hän oli varhain tutustunut 
kuolemanajatukseen. Ensimäinen sana, 
joka hänen tiedetään Jerusalemissa lausuneen, viittaa 
jo hänen kuolemaansa ja kuolleistanousemiseensa 
ja oli, merkillistä kyllä, juuri sama sana, 
jonka väärät todistajat vihdoin viimein saivat käännetyksi 
häntä vastaan ja jonka vuoksi hän vihdoin 
syylliseksi tuomittiin (hajoittakaa maahan tämä 
temppeli, niin minä pystytän sen kolmessa päivässä
). Hän oli myös kaikkein kuullen sanonut, 
ettei kukaan voinut ottaa häneltä hänen henkeänsä, 
vaan että hänellä oli valta se sekä antaa että ottaa. 
Eikä kauvaa viipynytkään, ennenkuin hänen ystävänsä 
oppivat ymmärtämään siinä ilmenevän jumalansuunnitelman 
ja neuvonpiteen. 

Se ei siis ole kysymyksenä nyt. Vaan se seikka, 
joka mitä suurimmassa määrässä välttämättömästi 
meitä kummastuttaa, on tämä: minkätähden ihmiset 
yleensä halusivat hänet surmata? 

Kysymys ei ole suinkaan mielenkiintoa vailla, 
vielä vähemmän hyödytön tahi turhanaikainen. 
Emme ole niin tavattoman toisenlaisia kuin sen 

ajan ihmiset, ja Golgatan yli leijailee ijäistä nykyisyyttä. 
Nehän ne silloin sen tekivät; mutta emmeköhän 
me olisi tehneet samoin? 

Ja onneksi on olemassa runsaasti aineksia tämän 
kysymyksen vastaamiseksi ja tarjona useoita 
toisistaan aivan erilaisia näkökohtia, jotka täydentävät 
toisiaan ja jotka kaikki luovat tähän asiaan 
mitä kirkkainta valoa. Näitä näkökohtia käymme 
nyt tutkimaan, 

II. 

Selvästi käy ilmi, että se tuomari, joka hänet 
kuolemaan tuomitsi, teki sen kovin vastahakoisesti. 


Anatole France on kirjoittanut pienen kertoelman. 
Siinä Pilatus jalankolotusta kärsivänä vanhana 
miehenä kohtaa erään nuoruudentuttavansa 
Galliassa Rivieralla, jonne hän, kuten tunnettu on, 
oli maanpakoon ajettu. He joutuvat puheisiin entisistä 
ajoista, ja ystävä, joka nuoruudessaan on 
kevytmielisen elämänsä vuoksi karkoitettu pääkaupungista 
kaukaiseen jylhään Juudean maakuntaan, 
mainitsee keskustelun kuluessa, miten hän oli rakastunut 
ihanaan juutalaiseen kaunottareen, ja miten 
tämä yht'äkkiä oli tullut katuvaiseksi tuon profeetan 
vaikutuksesta, mikä sen nimi nyt olikaan 
niin, sinähän hänet itse tuomitsit, tottahan sen muistat 
niin, nythän sen muistan, se oli: Jeesus Nasaretilainen. 
Mutta Pilatus tuijottaa Välimerelle ja 
sanoo: Je ne m 1 en souviens (en minä muista). 

Kertomuksen tarkoitus on luultavasti näyttää, 
kuinka aivan episodillinen (ohimenevän välitapauksen 

luontoinen) koko asia oli, kuinka vähän 
se oli tehnyt vaikutusta niihin, joilla siinä oli tekemistä; 
ja siinä tapauksessa antaa kirjailija todistuksen 
omasta tavattomasta tietämättömyydestään. 
Mutta jos on tarkoitus kuvata Pilatusta sellaisena, 
jollaisena hän esiytyy Uuden Testamentin kertomuksessa, 
on kirjailija alleviivannut ainoastaan yhden 
ainoan piirteen: pintapuolisuuden, joka 
erittäin ilmenee Pilatuksen tunnetussa kysymyksessä: 
»Mikä on totuus?» — jonka kysymyksen saatamme 
ajatella hänen lausuneen, kantapäällään pyörähtäen 
ja olkapäitään kohauttaen. Olen ajatellut tässä kohden 
käyneen niin, kuten väliin saattaa käydä, kun 
ylioppilas pujahtaa joskus virkamiehessä esiin: aluksi 
on hän tuntenut mielenkiintoa ja myötätuntoisuutta 
tätä merkillistä vankia kohtaan; mutta kun hän 
kuulee hänen puhuvan »totuudesta», on hän hänestä 
suoriutunut: — Herra Jumala, tuo nuori ihminen 
harrastaa vielä totuuksia; niitähän mekin opiskelimme 
Athenan yliopistossa, jossa jokaisella uudella 
puhetaidon opettajalla oli joku uusi totuus julistettavana; 
nyt on kuitenkin hyväksi onneksi päästy 
ohi kysymyksen, mikä on totuus. 

Mutta jos Pilatus olisikin unhottanut koko tämän 
merkillisen oikeudenkäynnin, olisi siihen varmaankin 
ollut syynä vanhuuden heikkous. Sillä kyllä hänellä 
tästä asiasta oli huolta ollut ja kyllä se hänestä 
tuntui kokolailla ikävältä. Selvää on, että hän on 
ponnistanut minkä jaksoi, saadakseen syytetyn vapautetuksi. 
Niinpä esimerkiksi se hänen keksintönsä, 
että kansa sai valita joko Jeesuksen tahi kuuluisan 
ja vaarallisen rikoksentekijän, tarkoitti epäilemättä 
vapauden hankkimista edelliselle. 

Ne vaikuttimet, jotka vihdoin pääsivät voitolle, 
ovat tulleet meidänkin tietoomme. Kun juutalainen 
johtava puolue vetosi keisariin ja huomautti, 
että tämän kruununtavoittelijan vapautus saatettaisiin 
katsoa Roomassa jonkinlaiseksi majesteetinrikokseksi, 
antautui tuomari. Ja siten onkin annettu 
jo ensimäinen vastaus kysymykseen: minkätähden 
Jeesus tuomittiin kuolemaan. Hänen tuomarinsa 
tuomitsi hänet ihmispelosta. 

Mutta Jumala varjelkoon, että ihmispelko 
koskaan ja vähimmässäkään määrässä vaikuttaisi 
siihen tuomioon, joka jokaisen meistä on lausuttava 
Jeesuksesta Kristuksesta. Ei kukaan, näet, pääse 
tuomitsemasta tässä asiassa. Ei kukaan voi pestä 
käsiänsä ja pitää koko asian menoa semmoisena, 
ettei se muka häneen koskisi. Tämä syytteenalainen 
on tunkeileva; hän on nyt kerran olemassa ja vaatii 
tuomiotamme. Emme voi päästä kristillisyyden 
ohi. Olemme kaikin siihen nähden asiallisia. 

Tässä kohden eivät kaikki yhteiskuntaluokat 
ole samassa asemassa. Kovin vaikeaa on nuorelle 
kauppiaalle ja vielä vaikeampaa nuorelle käsityöläiselle 
tunnustaa kristillistä uskoaan, saamatta tovereiltaan 
osakseen huonoa kohtelua ja alituisesti 
kuulematta, miten sitä, mitä hän enimmän kunnioittaa, 
vedetään lokaan ja irvistelyn alaiseksi. 
Pitemmälle emme ole päässeet vapaamielisyydessä 
korkeasti valistuneessa ja kansanvaltaisessa, pienessä 
maassamme. Opiskelevaan nuorisoon nähden ovat 
asiat vähän paremmin. Kun emme ota lukuun muutamia 
yksityisiä dosentteja ja opettajia, on sivistys opettanut 
meidät antamaan arvoa toistemme uskonnollisille 
mielipiteille. Mutta meidän tulee jokaisen olla 

hyvin varoillamme, ettei ihmispelko saa vähintäkään 
vaikuttaa tehtävänämme olevaan valintaan. 
Saattaa tosin lääkäristä tahi juristista tuntua nololta 
tunnustaa, että papin julistus on saattanut hänet 
toisiin ajatuksiin, erittäin jos hän varemmin oli 
tunnettu vapaa-ajattelijaksi tahi pullonpulputtajaksi. 
Ja saattaapa myös jossakin määrin ehkäistä edistystä 
elämän uralla se, että aina pitäisi elämänsä 
suunnitteluun ja seurusteluunsa nähden ottaa huomioon, 
mitä Jeesus haluaa ja tahtoo. Mutta se, 
joka antaa sellaisten vaikuttimien — toisten ihmisten 
mielipiteiden tahi edistysmahdollisuuksien menetyksen 
— itseään johtaa, hän jääpi raihnaiseksi 
loppuijäkseen. Hänen luonteensa on piloille mennyt, 
hänen oman arvonsa tunto on vahingoittunut. 
Hän tuomitaan, kuten Pilatus myöhemmin, maanpakolaisuuteen; 
totuuden valtakunnan on hän itseltään 
sulkenut. »Kuinka voitte te uskoa, te, jotka 
otatte kunnian toisiltanne?» 

III. 

Siirrymme nyt lähinnä seuraavaa vaikutinta 
tutkimaan. Olemme nähneet, mikä saattoi hänen 
tuomarinsa lopuksi hänet tuomitsemaan. Mutta hänen 
syyttäjänsä sitten? Minkävuoksi tahtoivat 
juutalaiset kirjanoppineet ja pappien puolue hänet 
ehdottomasti surman suuhun syöstä? 

Hyväksi onneksi saamme taaskin vedota muuhunkin 
kuin paljaisiin arveluihin. On tiedossamme 
erään aivan ennakkoluulottoman miehen ajatus 
asiasta siltä ajalta. Se mies on Pilatus itse. Hänelläkin 
oli asioista omat ajatuksensa. Pakanana 

oli hän kokonaan välinpitämätön, minkään keskenään 
taistelevan puolueen puolella ollakseen. Hän 
pääsi, kuten näimme, kuulusteluissa selville siitä, 
että syytetty oli viaton. Ja syyttäjien vaikuttimista 
pääsi hän myös vähitellen selville. Asiakirjoissa 
on luettavana seuraava lause: »Sillä hän tiesi, että 
ylipapit kateudesta olivat hänet antaneet hänen 
käsiinsä.» 

Ja kateus se olikin todella toinen vaikutin, 
minkävuoksi ihmiset Kristuksen ristiinnaulitsivat. 
Sama synti, joka aiheutti ensimäisen veljenmurhan, 
aiheutti myös murhan, jolla kaikkien ihmisten veli 
päiviltä otettiin. 

Kateus on niitä syntejä, joissa on ihan mahdoton 
löytää mitään hyvää. Se on kuolettava synti. 
Se tappoi uhrinsa tässäkin. Katsopas, kaikki juoksivat 
tämän itseoppineen profeetan perässä. Rahit 
olivat tyhjiä, kun puhdasoppiset ja jumaluusopillisesti 
sivistyneet opettajat puhuivat. Kun ihmiset 
tulivat temppelijuhlille, ei heillä muuta ollut kysyttävänä 
kuin: tuleekohan Nasaretin profeetta? 
Synagogat saattoivat jäädä autioiksi ja tyhjiksi, ja 
tuhansia oli koolla Genesaretin rannalla hengen 
hiiskeettä kuuntelemassa, kun Jeesus, Joosefin poika, 
seisoi veneen kannella vähän matkaa maasta ja 
puhui. 

Tässä oli ainoastaan jompikumpi kahdesta 
vaihtoehdosta valittavana. Joko tuli noiden ihmisten 
luopua tästä synnistä ja lähteä hänen luokseen 
ja istua oppilasten joukkoon kuuntelemaan häntä, 
joka todellisesti oli Jumalasta lähtenyt opettaja, 
taikka oli hän poistettava. Kateuden täytyi kuolla 
— tai hänen. 

Ja he valitsivat jälkimäisen vaihtoehdon, hänen 
kuolemansa. Mutta Jumala varjelkoon, ettei joku 
synti, jota emme henno jättää, tuota vieläkin 
kuolemaa ja kuolemantuomiota kristillisyydelle, 
kun se tulee koskettamaan elämäämme! Raamatussa 
sanotaan, että Kristus siten naulitaan uudestaan 
ristiin, tahi että hänen verensä silloin jalkoihin 
tallataan. Kerran täytyy tämän asian tulla 
selville ja valinta tehdä. Kristusta ja porttoa ei 
voida yhdessä palvella. Rukous ei voi ajan pitkään 
viihtyä huonojen tottumusten kanssa yhdessä. Ken 
synnin kanssa alkaa sovintoa hieroa, hän eroaa 
Kristuksesta ja on vihdoin ryhtyvä taistelemaan 
häntä vastaan. Tämän saman asian lausuimme 
toisessa paikassa näin: elämän vaellus se se määrää 
elämänkatsomuksen eikä päinvastoin. Monen nuoren 
on taistelu tässä kohden erittäin käytävä sukupuolisuuden 
alalla. 

Jumala tehköön meitä miehekkäiksi ja totuutta 
rakastaviksi täällä ja opettakoon meitä oikean asian 
puolella taistelemaan. Tunnen useampia kuin yhden, 
jotka antautuivat liian varhain ja nyt laahaavat 
loassa lippuaan. 



IV, 

On olemassa kuitenkin vielä kolmas vaikutin. 
Tekisimme noille kansanjohtajille vääryyttä, jos pitäisimme 
yksinomaan kateutta heidän menettelynsä 
syynä. Oli eräs, joka katseli asiaa toiselta kannalta, 
ja se oli itse tuo viattomasti syytetty. 

On mitä suurimmassa määrässä mieltäkiinnittävää 
nähdä, mitä hän arveli asiasta, ja me saamme 
sen kyllä nähdä. Tulemme syvästi liikutetuiksi, 
kuu sen huomaamme. Kun Pilatus ymmärsi syyksi 
vain kateuden, niin piti Jeesus syynä vain tietämättömyyttä. 
Sen hän ilmaisee niissä sanoissa, 
jotka hänen kuulemme lausuvan ensimäiseksi sen 
jälkeen kuin hän on naulattu ristiin: »Isä, anna 
heille anteeksi, sillä eivät he tiedä, mitä 
tekevät.» Seuraavassa kappaleessa aiomme vähän 
kauvemmin viipyä katselemassa tätä ihmeellistä 
taipumusta uskoa ihmisistä hyvää. Siellä, missä 
me syntiset ihmiset ja jokainen lapsikin näemme 
synkintä syntiä, siellä hänen armas silmänsä ei 
syntiä näe olevan, sillä ovathan nuo ihmiset tietämättömiä. 


Ja epäilemättä on hän oikeassa. Tietämättömyys 
eli, jos niin haluamme sanoa: väärinkäsitetty 
puhdasoppisuus. Muistapas, kuinka 
kaikki kävi. Messiasta silloin odotettiin, mutta hänestä 
oli muodostettu toiveita silloisten ajanolojen 
mukaan. Tarvittiin näet aseistettuja käsivarsia, jotka 
voivat karkoittaa Roomalaiset maasta pois ja luoda 
vapaan kansan laajaan maalian asumaan. Profeettaita 
luettiin silmälaseilla, jotka oli laitettu juuri tällaisten 
asiain näkemistä varten. Ja silloin tuli — köyhä, 
nuori rakentaja Nasaretista ja sanoi olevansa Messias. 
Aivan uusilta näkökohdilta oli messiaksellisia 
ennustuksia katseltava, jotta ne saataisiin sopimaan 
tuollaiseen todellisuuteen. Siihen ei ollut 
tarpeeksi hengellistä liikkuvaisuutta. Uskonnollisessa 
suuttumuksessaan päättivät ihmiset poistaa 
tällaisen kamalan todellisuuden ja säilyttää entiset 

mielipiteensä ja odottaa edelleen uutta Messiasta. 
Elävä Messias tapettiin sitä varten, että saataisiin 
pitää Messias paperilla. 

Ja uskokaa minua, — tietämättömyys uskonnollisista 
asioista ja kristillisyydestä on vielä 
tänäkin päivänä moniaalla syynä siihen, että elävä 
Jeesus on pakoitettu väistymään ihmisen luota. 

Ja tässä ovat suuremman vastuun alaisia valistuneet 
ja sivistyneet yhteiskuntaluokat kuin muut. 
Sillä heidän olisi aikamme tieteellisestä menettelytavasta 
pitänyt oppia sitä oikeudentuntoa ja asiallisuutta, 
joka ei salli kulkujuttujen estää todellista 
elämää heitä lähestymästä. Muistutan vain, että 
samalla kuin jumaluusopillinen puhdasoppisuus 
varmaankin on meidän päivinämme peräytymässä, 
oli puhdasoppinen vapaa-ajattelijaisuus 
sen sijaan täydessä kukoistuksessa. Paljoa suurempaa 
vaaraa tuottaakin, varsinkin opiskelevan nuorison 
keskuudessa toisen todistukseen luottava vapaa-ajattelijaisuus 
kuin toisen todistukseen luottava 
usko. Uskottomuus levitteleikse vankkana dosenttiemme 
opetusraheilla. Filosofian, kaunokirjallisuuden, 
aikakauskirjojen ja päivälehtien välityksellä 
saavat useimmat sivistyneet ihmiset käsityksensä 
uskonnollisista asioista. Elävä vapahtaja saattaa 
tulla aivan heidän silmäinsä eteen, ja he ovat kokonaan 
sokeat eivätkä näe todellisuutta, sillä he 
ovat oppineet, ettei hän voi olla heidän kanssaan 
tekemisissä. Valistuneitakin ihmisiä vaivaa juurtunut 
ja laajalle käypä tietämättömyys raamatusta ja 
uskonnollisista asioista. Mutta siihen nähden on 
sanottava, että tietämättömyys on anteeksiannettavissa 
ainoastaan johonkin määrään ja johonkin 

aikaan. On tuleva päivä, jona me itse havaitaan 
tietämättömyyteemme syypäiksi, ja meitä on kohtaava 
historian tuomio, jos olemme sulkeneet 
ovemme elämältä, kun se kolkutti. 

V, 

On nähtävissä vieläkin eräs vaikutin, joka osaltaan 
oli tämän kuolemantuomion aiheena. Olemme 
tähän asti puhuneet vain ylimmistä kerroksista, 
tuomarista ja syyttäjistä. Mutta: tuo syvä, laaja 
kerros — minkätähden se myös viimein vaati hänen 
vertaan? 

Historiallinen kertomus vastaa tähän kysymykseen 
niin erinomaisen selvästi ja kuvaavasti. Mainitsemme 
tekstin omat sanat: 

»Ja maaherra sanoi heille: kumman 
näistä kahdesta tahdotte, että päästän 
teille? niin he sanoivat: Barabbaksen. 
Pilatus sanoi heille: Mitä minun sitten on 
tehtävä Jeesukselle, jota sanotaan Kristukseksi? 
He sanoivat kaikki: Ristiinnaulittakoon 
hänet! Niin maaherra sanoi: 
Mitä pahaa hän sitten on tehnyt? (Kysymys 
siis oli: mitä pahaa hän on tehnyt? Antakaa kuulla. 
Astukaa esiin ja sanokaa meille, millainen kanteenne 
on, niistä te häntä syytätte?) Mutta he 
huusivat täyttä kurkkua sanoen: hän ristiinnaulittakoon!» 


Tämähän on aivan samaa kuin: »Hyvää päivää!» 
— »Kirvesvartta!» »Mitä pahaa hän sitten 
tehnyt on?» — Ja kolmasti karjutaan vastaukseksi: 
»Ristille se mies!» 

Mitä tämä nyt merkitsee? Se merkitsee: Ei 
meillä ole vähintäkään tietoa siitä, mitä pahaa hän 
on tehnyt, hän on vaan ristiinnaulittava. Ja minkätähden? 
Mikä on tällaisen mielettömän vihan saanut 
syttymään? Vastaukseksi riittää tämä ainut 
sana: k i i h oi t u s. 

Nuo ihmiset eivät olleet hänen vihollisiansa; 
moni niistä oli hänen hyvä ystävänsä. Tuossa oli 
mies, jonka pienen tyttären hän oli parantanut, 
tuossa eräs, jolle hän oli ravintoa toimittanut, kun 
hän oli nälkään kuolemaisillaan, tuossa kaikkialla 
kansaa, joka ihastuksissaan oli useasti kuullut hänen 
puhuvan ja tahtonut huutaa hänet kuninkaaksi. 
Mutta jos milloin haluaa saada todistuksen kiihoituksen  
voimasta, sopii vain tutkistella pitkäperjantaikertomusta. 
Viho viimeistä silmänräpäystä 
on osattu käyttää. Pilatuksen emäntäraukka näyttää, 
vaikkakin vastoin tahtoansa, vaikuttaneen osaltansa, 
että tulokseksi tuli se, mikä tuli. Kun näet 
Pilatus oli päättänyt antaa kansajoukon valita joko 
Jeesuksen tahi rosvon, sekaantuu hänen emäntänsä 
yht'äkkiä häiritsevästi oikeudenkäyntiin ja lähettää 
pikaviestin viemään varoitusta miehelleen, ettei tekisi 
mitään tuolle ihmiselle, joka oli tehnyt hänen 
unensa levottomaksi. Kuluu tuokio tämän tiedon 
vastaanottamiseen ja sen aiheuttamaan tuumailuun, 
— ja sill'aikaa pannaan vieläkin kerran kiihoitus 
käyntiin. Tekstissä sanotaan: »Mutta ylipapit 
ja vanhimmat yllyttivät kansaa anomaan Barabbasta 
irti päästettäväksi, mutta Jeesusta surmattavaksi.» 
He »yllyttivät» kansaa. Ja toisessa paikassa 
sanotaan: »Ja heidän huutonsa pääsivät voitolle.» 
Oli siis ollut erimielisyyttä. Nyt otti 

kiihoitus onnistuakseen. Jos siihen aikaan 
kirjanpainamistaito olisi ollut tunnettu, olisi varmaan 
pantu liikkeelle tuhansia lentolehtiä, joissa 
olisi ollut lihavilla kirjaimilla paineltuna : 
Hän on tunnustanut! 

Rikollista ruoskitaan, hän omistaa rikoksensa! 
Jumalanpilkka ja maanpetos! 
Hän ristiinnaulittakoon! 

Silloin tapahtui se suullisesti. Ja ylipappeja ja 
kirjanoppineita tuli kai kuitenkin heti uskoa. 

Mitä silloin tapahtui, tapahtuu vieläkin. Ja 
tässäkin olivat juuri syvät rivit enimmän kiihoitukselle 
alttiina. Mistä johtuukaan tämä laajan, 
työtätekevän väestön keskuudessa tavattava viha 
kirkkoja, pappeja, jopa Kristustakin vastaan? Onko 
kirkko luottanut ihmisille vahinkoa? Ovatko papit 
sitä loukanneet? Onko Kristus? Sitä ei voi sanoa. 
Heillä on hyviä muistoja kirkosta, monella heisiä, 
varsinkin niillä monen monilla, jotka ovat maalla 
suurkaupunkeihin siirtyneet. He ovat yleensä tavanneet 
oivallisia pappeja. Ja jos joikui olisivatkin 
ymmärtämättömästi saarnanneet sosialismia vastaan 
tahi liian paljon pitäneet parempiosaisien puolla, 
totuus on kuitenkin se, että useimmat papit käyttävät 
enimmän aikansa ja parhaat voimansa köyhäin 
palvelemiseen. Ja mitä Kristukseen tulee, on 
hän aina ollut vähäväkisien uskollinen ystävä, ja 
vähäväkinen tietääkin sen. Multa — kiihoitus. 
Jokapäiväinen kiihoitus — pisara pisaralla pisaroi 
pisaroimistaan. Kirjanoppineet ovat yksin johdossa 
ja saavat voiton. Se on sanomalehdistön voima. 
Kansanjoukot huutavat! Kirkko alas! Kristillisyys 

pois! Ja jos kysytään: mitä pahaa se sitten on 
tehnyt, huutavat he vielä kovemmin: alas! Miksikä 
siis? Niin; sitä ne kaikki sanovat. Siinä se 
nyt on. Sanoohan sen lehdissä, ja tottakai se 
niin on. 

Se on surullista ja säälittävää; mutta sittenkin 
on tässä vielä jokin toivo : ihmisiin on koetettava 
vaikuttaa yksitellen k u h u n k i n ; 
silloin ovat he aivan toisia ihmisiä. Ja kerran on 
heillä oleva parempia ylipappeja ja kirjanoppineita: 
kristillinen nuoriso- ja ylioppilasmaailma 
ja vastainen opettajasääty on kerran lähtevä 
kansanjoukkoja uskoon taivuttamaan. 

Sanon taaskin: Jumala varjelkoon, ettei hengellinen 
mukavuus ja velttous saisi meitä estää tätä 
velvollisuutta lähimäisiämme kohtaan täyttämästä! 
On erinomaisen mukavaa olla samaa mieltä kuin 
kaikki muutkin, jättää mielipiteet ylipapeille ja kirjanoppineille, 
Politiken lehdelle 4 », Brandes'ille 4 3 , 
Hoffdingille 49 ja Anton Thomsonille 50 ja niille 
kaikille muille ja olla itse samaa mieltä kuin nekin. 
Sellaista saattaa antaa työmiehelle anteeksi, mutta 
ei milloinkaan ylioppilaalle. 



VI. 

Käännyn pois niistä, jotka hänen kuolemaan 
tuomitsivat, ja katselen hetkisen niitä, jotka valitsivat 
hänet herrakseen ja vapahtajakseen. 


Mitkä vaikuttimet saivat heidät niin tekemään? 
Heitä veti puoleensa hänen persoonansa,—  

ja se oli ensimäinen vaikutin. Hänen 
olentonsa ja puheensa voitti heidät. Sellaista eivät 
olleet ennen milloinkaan kohdanneet. He tulivat 
ja ilmoittautuivat hänen opetuslapsikseen. Olemme 
jo nähneet sekä Johanneksen että Filippuksen niin 
tehneen. Hänen olentonsa syvyyttä ja hänen työnsä 
laajuutta käsittivät he ainoastaan vähän. Mutta 
hän kutsui, ja he seurasivat. Pyhä vaisto heitä ajoi. 

Niin kului aika. Ja sitten tuli ratkaisukohta, 
tuli se hetki, jolla suuret joukot luopuivat hänestä. 
— Kului aikaa liian paljon eikä suuria odotettuja 
tuloksia ilmaantunut, ja hänen puheensa oli heistä 
liian mieskohtaista. Ja silloin hän kysyi opetuslapsiltaan: 
»Ette suinkaan tekin tahdo mennä pois»? 
Ja silloin eräs heistä antoi tämän ihanan vastauksen: 
»Herra, kenen tykö menisimme? Sinulla on 
ijankaikkisen elämän sanat; ja me uskomme ja 
olemme tulleet tuntemaan, että sinä olet Jumalan 
pyhä.» 

Edistystä on tässä selvästi nähtävissä. Nyt he 
uskovat senvuoksi, että ovat huomanneet uskon 
auttavan. He ovat saaneet uskonnollisia kokemuksia. 
He ovat huomanneet itsessään sisäisen 
muutoksen, ensin tiedossaan, sitten koko hengellisessä 
elämässään, huomanneet iloa ja itsenäisyyttä, 
voimaa ja varmuutta semmoista, jommoista eivät 
ennen olleet tunteneet; kun tämä kaikki tuli yksin 
häneltä, syntyi heissä vakaumus siitä, että hän 
oli Jumalan pyhä, että Jumala oli hänessä. 

Tämä sisäinen usko, joka aina oli sidottuna 
hänen persoonaansa, vahvistui varmuudeksi 
ulkonaisten tosiasiain kautta. Se oli vähällä 
sammua kokonaan, kun hän kuoli. Mutta se heräsi 

uuteen eloon, kun sanoma hänen kuolleistanousemisestaan 
saapui heille. Ja kyllä olivat he 
kovin vastahakoisia huhuihin luottamaan niin kauvan, 
kun eivät olleet saaneet silmiänsä avatuiksi. 
Kaikki epäilys pakeni, kun he hänet saivat kohdata 
ja hän selitti heille raamatuita. Hän määräsi myös, 
että heidän oli uudestaan yhdyttävä hänen kanssaan 
Galileassa; ja kun he taaskin siellä vanhoilla, 
tutuilla paikoilla vaelsivat hänen kanssaan, nousivat 
kuolleet muistot haudastaan; ja kaikki kokemuksensa, 
jotka olivat haudanneet samalla kuin 
hänet itsensäkin, saivat he nähdä ylösnousemuksen 
kirkkaassa valossa. Ja kun sittemmin Henki tuli 
Helluntaipäivänä, tiesivät he sydämissään, että elävä 
vapahtaja tällä tavoin heidän luokseen tuli. Sarja 
sisäisiä kokemuksia ja jakso varmoja tosiasioita 
yhtyi ja teki heille varmaa varmemmaksi vakaumuksen, 
että Kristus eli. He tiesivät sen yhtä 
varmasti kuin senkin, että itse elivät, ja tässä vakaumuksessa 
panivat he elämänsä alttiiksi. 



VII. 

Jos kysyttäisiin, mikä nyt 20:llä vuosisadalla 
saattaa kristitylle antaa varmuuden siitä, että Kristus 
elää, eli, vielä mieskohtaisemmin, mihin perustan 
kristillisyyteni, on minun velvollisuuteni, 
jos kerran kristitty olen, tähän kysymykseen 
vastata. Meidän tulee, niinkuin Pietari kirjoittaa, 
aina olla valmiit tekemään tiliä siitä toivosta, joka 
meissä asuu. Myös olemme usein, joko sisällisten 
syiden takia tahi muiden ihmisten vaatimuksesta, 

pakoitetut tarkastamaan tätä tiliä ja joskus tapahtuu, 
että meidän on pakko siirtää hengelliset varustusrivimme 
koko joukon entistä sisemmäksi. 

Olin kerran sitä mieltä, että Kristuksen k u o 1- 
1 e i s t a n o 11 s e m i n e n oli kristinopin totuuden 
varmin todistus. Sitä mieltä en ole enää. Ymmärrettäköön 
minua oikein; tiedän, että Kristus 
on kuolleista noussut; mutta en ole sitä 
mieltä, että se on todistus. Jos tekee sen todistukseksi, 
jättää asian silloin historioitsijain käsiin; — 
ja Herra meitä varjelkoon joutumasta historioitsijain 
käsiin. Kristiani 11 ei vankeudessaan kulkenut 
pöydän ympäri eikä piirrellyt sormellaan pöytälautaan, 
kuten Bloch'in 41 kuvassa on esitetty, vaan 
hän sai vapaasti liikkua linnassa ja linnan puutarhassa 
ja eleli aivan hyvästi. Historioitsijat voivat 
sen näyttää toteen linnan tileillä. Niels Kjeldsen 52 
ei taistellut monia saksalaisia vastaan eikä mikään 
luutnantti ampunut häntä takaapäin. Ainakin epäilevät 
historioitsijat sitä suuresti. Vilhelm Teli ei 
ampunut omenaa poikansa pään päältä; sillä historioitsijoiden 
mukaan on yleensä epätietoista, onko 
Vilhelm Tell'iä, saati sitten poikaa ja omenaa, ollutkaan. 
Joonas profeetta on tuskin ollut olemassa; 
hänen olemassaolonsa on epäilyksenalainen, ei niin 
paljon kuuluisan, ahmatin valaskalan vuoksi, jonka 
historioitsijat ehkä kylläkin saisivat niellyksi, vaan 
suuren herätyksen vuoksi, joka muka olisi tapahtunut 
Niinivessä ja josta historioitsijat eivät ole 
muita kertomuksia saaneet käsiinsä. Kunnia historioitsijoille; 
mutta hekin ovat ihmisiä, samojen 
ehtojen alaisia kuin mekin ja kokolailla omakohtaisia, 
subjektiivisia. Ja mitä tulee Jeesuksen Kristuksen 

kuolleistanousemiseen, eivät meidän aikamme 
historioitsijat sitä tunne. He eivät sitä tunne, 
sillä he eivät tunne kuolleistanoussutta. Ja hän 
ilmoitti kun ilmoittikin itsensä ainoastaan opetuslapsilleen, 
ei vihollisilleen, ja menettelee samalla 
tapaa vieläkin. Ainoastaan usko häneen tekee 
meille kuolleistanousemisen tapahtuman varmaksi. 
Sopii kuitenkin sanoa, että tätä tapahtumaa tukee 
jo ennakolta mitä parhain todennäköisyys. Oikeastaan 
onkin vastustajiemme velvollisuus todistaa 
vastakohta. Onko heillä parempi selitys ehdotettavissa? 
Vielä eivät he ole sitä esiintyöntäneet. Onhan 
kuitenkin aivan rohkeata kieltää tätä tosiasiaa, 
kun Paavali, joka ei suinkaan ollut mikään tyhmyri 
ja jonka pää oli mitä parhaimmassa kunnossa, 
vetoo 500 ihmiseen, jotka kaikki olivat nähneet 
kuolleistanousseen samalla kertaa, »joista useat 
vielä elävät». Mutta ainoastaan usko elävään vapahtajaan 
itseensä pystyy tekemään tämän melkosuuren 
todennäköisyyden varmuudeksi, jota ei voida 
vastustaa, — se on ainakin minun kokemukseni. 

Miten syntyy siis meissä usko Kristukseen? 


Siinä kohden on kolme kohtaa havaittavissa. 

Ensimäisenä ja ratkaisevana on mainittava: se 
vaikutus, jonka Kristuksen henkilökuva 
minuun tekee. Ei mitään saateta siihen 
verrata eikä sen rinnalle asettaa. En voi päästä 
hänestä irti; olenhan sitä koettanut. Mutta hän on 
minulle liian väkevä. Hänen neljästä elämäkerrastaan 
kohouu sopusointuinen, koottu kuva, jonka 
todellisuus on vakuuttava ja varma. Kuuntelen 
hänen sanaansa, eikä hän ainoastaan tarjoa minulle 

juuri sitä, mitä kipeimmin tarvitsen, vaan hän panee 
minulle vaatimuksia ja tekee sen sellaisella 
täysivaltaisuudella, etten voi jäädä hänen luokseen 
tulematta. Hän vaatii, että häntä kumartaen rukoilen, 
ja hän saa olla varma siitä, että tästedes 
olen niin tekeväkin. 

Hänen sanassaan olen hänet siis kohdannut. 
Mutta olen myös kohdannut elävän vapahtajan 
hauen seurakunnassaan, sen elämässä ja 
tunnustuksessa, jopa sen paljaassa olemassa-olossakin 
ja kaikkein enimmän sen yksityisissä jäsenissä. 
Tiedän elämässäni olleen aikoja, jolloin olin väsynyt 
raamattuun ja hänen kuvansa peitti minulta 
usva. Katso, silloin lähestyi hän minua vakuuttavaisena 
elävissä kristityissä. Saattoi olla jonkun 
kristityn elämäkerta, — ja sellaisia tulee aina itselleen 
hankkia, — saattoi olla joku kristitty ystävä, 
joka tuli huoneeseeni, — ja sellaisia tulee itselleen 
hankkia vähintäin yksi. Olen jo varemmin maininnut 
muutamia kuolleita suurmiehiä, sellaisia kristillisiä 
persoonallisuuksia, joissa Kristus loisti, ja 
joita kristillinen ylioppilasliike oli luonut. Myöhään 
unhoitamme sen vaikutuksen, minkä Speer'in kirja, 
Hugh Beavei'ista 80 , meihin teki, kun sitä ensi kerran 
luimme. En tavannut häntä itseään tuolla 
Amerikassa, hän oli mennyt jo siihen maahan, 
»joka sittenkään ei ole niin kaukana täältä», mutta 
23-vuotiaan nuoren ylioppilaan henki leijaili vielä 
yllämme, kun olimme ensi vuonna hänen kuolemansa 
jälkeen koossa sillä paikalla, missä hän oli 
saanut henkikasteensa. Olen itse seisonut tanskalaisen 
Hugh Beavey'in, M, Samuel Jorgensen'in 80 
kuolemanvuoteella ja nähnyt, miten hän sai voiton 

kuolemasta ja voittoriemun. Oli erioikeudeksi arvattava 
se, että sai olla nuori yhdessä hänen kanssaan. 
Olen vielä kuulevinani Horace Rosen tarttuvan, 
raikkaan naurun,— olimme yhdessä Williamstown'issa 
kuuluisan heinärukomuistomerkin 53 ympärillä 
ja annoimme valokuvata itsemme, ja muistan 
vielä sen todellisuuden vaikutuksen, joka heijastui 
hänestä, kun hän eräässä kokouksessa nousi 
puhumaan ja pyynnöstämme johti yhteistä rukousta. 
Hän nousi puheessaan ihan taivaaseen. Ne, jotka 
ovat nähneet ja kuulleet John Motfin, tietävät, 
mitä tarkoitan. Näimme Kristusta ihmisessä, kun 
näimme hänet. Ja, Jumalan kiitos, keskuudessamme 
on niitä, jotka kyllä ovat häntä vähäpätöisempiä, 
mutta joissa Kristus ei sentähden ole vähäpätöisempi. 
Ja kuolemanpäiväämme asti ja vielä myöhemminkin 
me sanomme: Jumala siunatkoon teitä 
jokaista, ja Jumala olkoon kiitetty, että teidät kohtasin; 
se oli nuoruuteni onni, että kohtasin teidät; 
ja aina, kun istuitte huoneessani, täytyi minun yhä 
uudestaan muistella sanaa, joka on luettavana Johanneksen 
evankeliumin esipuheessa; »Oli ihminen, 
Jumalan lähettämä, ja hänen nimensä oli 
Johannes.» 

Ja sen lisäksi tulee sitten kolmas kohta : saimme 
kokea, että usko auttoi. 

Eräs vastustajamme tuli äskettäin kokouksen 
jälkeen luokseni ja sanoi: »Olen juuri kirjoittanut 
kirjan teitä vastaan, en kuitenkaan ole siinä teitä 
nimittänyt, mutta teitä olen ajatellut. Olen, näetten, 
sitä mieltä, että teidän menettelytapanne nuoriin 
nähden tuottaa vahinkoa.» Vastasin hänelle: 
»Teille käynee vaikeaksi voida todistaa, että juuri 

minun menettelytapani on vahingoittanut, jos kohta 
tiedättekin jonkun tulleen vahingoitetuksi. Mutta 
minä tiedän osoittaa teille monia, jotka tunnustavat, 
että heille on ollut hyötyä minun 
menettelytavastani.» Olen nähnyt nuoria 
miehiä, jotka olivat ikäänkuin maahan masattuina, 
mutta jotka ihmeteltävällä vauhdilla ponnahtivat 
ylös ja vihreäin vesain tavalla alkoivat kasvaa. Olen 
nähnyt alakuloisten ja umpimielisten ihmisten muuttuvan 
avomielisiksi ja iloisiksi; ja jos heiltä kysyt, 
niistä se tuli, on heillä vain yksi selitys annettavana : 
Jumala asustui heidän elämäänsä. Ainoan kohteliaisuuslauselman, 
jolle olen jotakin arvoa antanut, 
sanoi minulle kerran eräs nuori polyteknikolainen. 
Hän sanoi: »Ricard, te olette tehnyt minun itsenäiseksi.» 


Meitä auttaa se, että uskomme Jumalaan, se 
on kolmas todistus. Huomatkaamme, mitä Jeesus 
itse sanoi: »Jos joku tahtoo tehdä hänen tahtonsa, 
joka minun lähetti, tulee hän tuntemaan, onko 
tämä oppi Jumalasta vai puhunko minä omiani.» 
Tähän ainoaan sanaan perusti Heuch-vainaja koko 
apologiansa (kristinopin puolustuksen). 

Tahto on lähtökohta, ja uskonnollinen kokemus 
on seuraus. 

Tahtoon Kristus kutsumuksensa kohdistaa. Ja 
kun Kristus kutsuu, tulee ainoana vastauksena olla: 
tässä, Herra, olen! 



Mitä Kristus ajatteli kuollessaan. 



Ken tahtoo tietää, mitä 
synti on, menköön Golgatalle, 
ja ken tahtoo tietää, mitä armo 
on, menköön myös Golgatalle. 

Rudolf Frimodt. 

I. 

Seitsemän kertaa hän ilmaisi ajatuksensa. 

Niinkuin karitsa, joka keritsijänsä edessä on 
ääneti, ei hänkään sanaa sanonut, ei suutansa avannut, 
— sellaisen pitkäperjantaikuvan oli profeetta 
vuosisatoja ennen pitkäperjantaita maalannut, ja 
sellaisena vaikenevana kuninkaana eli hän sittemmin 
opetuslastensa muistossa (Jes. 53: 1, Piet. 2); 
mutta seitsemän kertaa katkaisi hän suuren hiljaisuuden 
ja puhui niille, jotka kuunnella tahtoivat. 
Ja niinkuin näkee kokonaisen puutarhan, kun katsoo 
lauta-aitauksen raosta, samoin saa nähdä kokonaisen 
maailman tuskaa ja rakkautta, kun kuuntelee 
kuolevan vapahtajan sanoja ja niistä lukee 
hänen ajatuksiaan. 

Ja juuri näitä ajatuksia tässä olisikin pyydettävä 
nähdä. Eikä olekaan pääasiana kuvailla itselleen 
hänen ruumiillisia tuskiaan. Ne ovatkin 
jo aikoja sitten kärsityt eivätkä niin kovin kauvaa 
kestäneetkään. Ja vaikkapa ajateltaisiinkin, että 

Ihmisen Pojalla oli paljoa hienompi ja herkempi 
hermosto kuin meillä kaikilla muilla, on kuitenkin 
sekä keskiajan kidutuskammioissa, Venäjänmaan 
vankiloissa ja lähetysalueilla monien täytynyt kestää 
sekä pitempiaikaisia että kauheampia kidutuksia; 
mutta se, niitä liikkui hänen hengessään, mitä 
hän kantoi sydämellään, oli merkitykseltään ijankaikkista, 
ja kyllä on meidän hyvä sitä ajatella. 

— Ja he olivat juuri naulanneet hänet ristille 
ja kohottaneet ristin pystyyn. Sitä tilaisuutta varten 
oli perkele tallettanut viimeiset ja pahimmat 
kiusauksensa, joilla hän häntä ahdisti. Ja kun hän 
nyt riippui siinä ja katseli ihmisiä heidän kaikkein 
halpamaisimmalta puoleltaan, näki hän ihmisiä, 
jotka pilkkasivat turvatonta, voitettua vihollista, 
näki pappeja ja kirjanoppineita, jotka ilakoivat, 
vääristelivät hänen sanojaan ja tekivät hänelle ilkeämielisiä 
kysymyksiä, näki ihmisiä, joiden kanssa 
oli ollut hyvissä väleissä, — tuon tuossa seisovan 
miehen pienen tyttären oli hän ehkä eloon herättänyt, 
tuon toisen sokeat silmät oli hän tehnyt näkeviksi, 
— näki ihmisiä, jotka nyt seisoivat ja töllistelivät 
kättäkään hänen puolustuksekseen nostamatta; 
näki joukkion raakoja sotilaita, jotka eivät 
edes kunnioittaneet kuolevan miehen oikeutta saada 
rauhassa kuolla, vaan heittivät meluten ja häikäilemättä 
hänen vaatteistaan arpaa, ikäänkuin hän 
jo olisi kuollut, — katso, silloin saattoi hän aivan 
helposti tulla kiusatuksi halveksimaan ja vihaamaan 
näitä kurjia ihmismatelijaisia. 
Nyt näen mitä olette, - uskottomia, ilkeämielisiä, 
kiittämättömiä, raakalaisia, ja nyt minä 
kuolen omasta puolestani, joten tekin saatte kuolla 

puolestanne, minä halveksin kaikkea, mikä ihmisen 
nimistä on. Hän oli kiusattu menettämään 
rakkautensa ihmisiin; ja tämän kiusauksen 
oli perkele julmasti tallettanut viimeiseksi. Sillä 
eihän tietystikään ole niin vaikeata pitää pienistä 
kiharatukkaisista ja tyllerösormisista maaseudunlapsista 
sinisen taivaan ja säteilevän auringon alla; 
tuskin on kovin vaikeata rakastaa kärsiviä ja onnettomia 
ihmisiä, kun itse saa olla heidän joukossaan 
terveenä ja voimakkaana; mutta jos pitäisi rakastaa 
raakoja ja uskottomia ihmisiä, kun he antavat 
pahuutensa tulvia ja siten palkitsevat itselleen tehdyn 
hyvän, — siihen totta tosiaan on taipeen suurempi 
kuin inhimillinen rakkaus. Ja oleta, että se 
ei olisi hänelle luonnistunut! Oleta, että hän olisi 
kutsunut legioonansa ja jättänyt työnsä! Minusta 
tuntuu siltä, kuin näkisin hänen silmänsä, tuskallisesti 
tähystellen kaikkien näiden päiden yli, jotakin 
etsivän; hänen rakkautensa on horjua, ja tuskaisesti 
hän etsii sellaista, mitä voisi rakastaa — , 

Ja katso, silloin syttyy valo hänen silmiinsä, 
ja rauha ja miltei tyytyväisyys laskeutuu hänen 
kasvoilleen; hän on sen löytänyt, nyt hän sen tietää, 
rakkaus on kuiskannut selityksensä hänen korvaansa; 


»Isä, anna heille anteeksi, — sillä eivät 
he tiedä, mitä tekevät,» 

»Ja nyt, miehet, veljet, tiedän, että te teitte sen 
tietämättömyydessä, sekä te että teidän ylimäisenne», 
sanoi Pietari sittemmin Jerusalemin miehille; 
ja Paavali lausui saman ajatuksen kauniisti näin: 
»Jos olisivat hänen tunteneet, eivät olisi kirkkauden 
Herraa ristiinnaulinneet». Mutta juuri heidän Mestarinsa, 

heidän luottava Mestarinsa tämän ajatuksen 
ensinnä ilmaisi. Niin, sitä nimitän todellakin 
luottamukseksi, että niissä kaikki me muut, 
me pahat ihmiset, niissä yksinkertainen lapsikin 
voi sormellaan osoittaa syntiä ja kauhistua mustinta 
rikosta, jonka maa on nähnyt, että, näet, 
otettiin ainoa vanhurskas ja viaton ja leimattiin 
pahantekijäksi ja kidutettiin kuoliaaksi, ettei meidän 
luottavainen vapahtajamme siellä 
mitään syntiä näe. Eiväthän he tiedä, mitä 
tekevät, — kukapa voisi heille vihastua? Ja vapahtajamme 
täyttää juuri siten oman käskynsä ja siunaa 
niitä, jotka häntä sadattelevat, ja rukoilee niiden 
puolesta, jotka häntä vihaavat ja vainoovat. 

Me näemme hänen sydämeensä, ja me näemme, 
että hän on siellä antanut tilaa kaikille vihollisilleen, 
mutta ettei hän tiedä mitään heidän synnistään. 

Oi luottavaisuutta, sellainen on hän vieläkin! 

Tiedä, että sinulla on luottavainen vapahtaja, 
ja hän ajattelee sinusta samoin kuin hän ajatteli 
sinä päivänä, jona hän kuoli; sillä hän on sama 
eilen ja tänäpänä ja ijankaikkisesti. Ja sinä näet 
omaan sydämeesi ja oman elämäsi kulun, häpeät 
omaa itseäsi ja kauhistut syntiäsi, mutta hän näkee 
myös sinun — eikä näe ainoatakaan syntiä. Hän 
rukoilee: »Anna hänelle anteeksi; hän ei tietänyt, 
mitä teki!» Oi, oli ehkä aika, jolloin todellakaan 
et sitä tietänyt, mutta nyt sen tiedät, nytpä vain 
lisäisit uuden synnin kaikkeen vanhaan syntiin, jos 
sanoisit: en tietänyt, mitä tein. Mutta jos sydämemme 
syyttää meitä, on hän suurempi kuin meidän 
sydämemme ja tietää kaikki,*) — ja tietää 

*) 1 Joh. 3: 20. 

enemmän kuin me, tietää luottavaisuudessaan, että 
me emme tietäneet, mitä teimme! 



II. 

Mutta kansassa syntyi liikuntoa; tehkää tilaa! 
Tuossa on hänen äitinsä! Ja ihmiset nousivat varpailleen 
nähdäkseen: missä? Hänkö tuolla? Ja 
heti he tekivät tinkimättä tilaa. Ja tuolla hän tuli, 
vähäinen kymäräinen, peljästynyt olento kuolemankalpeine 
kasvoineen; nuori, voimakas mies talutti 
häntä käsivarresta, sillä muutoin olisi hän varmaankin 
vaipunut. Ja siinä nyt seisoivat Jeesuksen ristin 
luona hänen äitinsä ja se opetuslapsi, jota hän 
rakasti. 

Ja jos he olivat tulleet häntä lohduttamaan, ei 
siitä mitään tullut, sillä sanat kuolivat heidän huulilleen, 
kun tämän kaiken hädän näkivät. Ja niinpä 
täytyikin hänen, koko maailman lohdutuksen lohduttaa 
heitä, ja maailman köyhin mies otti sydämensä 
rikkaudesta ja lausui heille kummallekin 
rakkahimmat sanat, mitkä voi löytää, ja antoi 
nämä kaksi hänelle rakkainta ihmistä toinen toisellensa. 


Niin, — nyt oli hetki tullut. Siitä hetkestä 
asti, kun hän kantoi hänet temppeliin pienenä lapsena 
uhratakseen hänen puolestaan, oli äiti tällaista 
loppua aavistanut. Ehkäpä hänestä juuri silloin, 
ja kenties ainoasti silloin, tuntui vähän vaikealta, 
että olivat niin köyhiä. Parempiosaiset uhrasivat 
mielellään karitsan, tuodessaan esikoisensa Herran 
huoneeseen, mutta Joosefin ja Marian täytyi tyytyä 

pariin kyyhkysiä. Mutta Maria oli kuitenkin ollut 
sinä päivänä ylön onnellinen: kaikki vanhukset 
siellä pyhäkössä olivat niin lempeästi katselleet 
heitä ja ottaneet lapsen syliinsä ja lausuneet siitä 
mitä ihmeellisimpiä ja ihanimpia sanoja ja olleet 
kovin iloisia. Mutta aivan yhtäkkiä, kun Simeon 
vanhus siinä seisoi ja puheli rakkaasti pienokaiselle, 
oli hän lausunut merkilliset, hämärät sanat, ja suuret, 
mustat silmät, joita pitkät ripset varjostivat, 
katsoivat säikähtyneinä vanhukseen; mitä hän nyt 
tarkoittikaan? »Ja sinunkin sielusi läpi on 
miekka käyvä» — sano, Joosef, mitä hän tarkoittaa! 


Oi, nyt se kävi toteen. Nyt kävi kylmä, terävä 
miekka hänen äidinsydämensä läpi ja surmasi kaiken 
hänen ilonsa. Tuolla riippui ristillä hänen 
ylväs poikansa, hänen rakastettu lapsensa ja kuoli. 

Ja Jeesus näki sen, ja hänen ajatuksensa kohdistuivat 
vain häneen. 

Hänen ensimäinen ihmeensä oli ollut lahja, 
jonka hän antoi äidillensä. Ja viimeinen sana, 
jonka hän hänelle sanoi, olisi myös oleva lahja, 
oikein hyvä lahja. 

— - »Heillä ei ole viiniä.» Hänestä oli alussa 
näyttänyt jotenkin sopimattomalta tulla hänelle 
siitä puhumaan. Ja hän oli sitä huomauttanutkin, 
sillä hän tahtoi aina olla todellinen, eikä Mariakaan 
siitä sitten enää mitään puhunut, vaan käski 
palvelijain tehdä, mitä hän sanoi. Ja niin täytti 
hän äitinsä pyynnön mitä vaatimattomimmalla tavalla. 
Ei edes sukkeluuksia lasketteleva isännöitsijä 
saanut sitä tietää. 

Kuinka näyttävätkään sellaiset seikat pieniltä, 

ja kuinka pieniltä näyttävätkään sellaiset vähäiset 
huolet, kun tulee suuri, käsittämättömän raskas 
murhe ja on särkemäisillään sydämen ! Jos olisi ollut 
viiniä hiukkasta enemmän tai vähemmän hääjuhlalla 
maaseudulla, jos olisi täytynyt loppu iltaa veteen 
tyytyä, mitäpä se sitten olisi ollut, kun ihmiset, 
jotka tällä juhlalla olivat, kaikki olivat nuoria, 
onnellisia ja iloisia! Mutta nyt, mutta nyt, nytpä 
kuoli koko maailman ilo ainaiseksi. 

Siinä ristillä oli hänellä aikaa ajatella, kuinka 
tästälähin oli hänen äitinsä käypä. »Nainen, 
katso, poikasi!» Sille opetuslapselle, jota hän 
rakasti, hän sanoi: »Katso, äitisi!» 

Me näemme aivan hänen sydämeensä, ja hänen 
sydämensä sisin on hänen äitinsä omana. Kuinka 
inhimillistä, kuinka suloista ja luonnollista! Maailman 
synti lasketaan silmänräpäykseksi sivullepäin; 
hänen on ensin järjestettävä vanhan äitinsä tulevaisuus 
täällä maan päällä. Vihollisten iva ja pilkka 
ei kuulu; siinähän seisoo eräs ystävä, ystävä, jota 
hän eniten rakasti sen vuoksi, että tämä ystävä oli 
parhaiten häntä ymmärtänyt. Tiedän, että olet 
oleva hyvä äidille. Ja siitä hetkestä otti Johannes 
hänet kotiinsa. 

Oi, sinä Ihmisen Poika, sinähän olet sama eilen 
ja tänäpänä ja kaikessa ijankaikkisuudessa! Niinpä 
tiedän minäkin, ettei minun tarvitse sinun edessäsi 
puolustaida, että minullakin on rakkaita, joihin 
sydämeni on kiintynyt. Sinä ymmärrät minua, 
sinä, jolla itsellä oli äiti, jota rakastit, ja ystävä, 
jota pidit muita parempana. Kalliimmat siteet, 
jotka täällä maan päällä solmitaan, hyväksyt ja 
siunaat sinä. Kun sinua seuraamme, tulee meistä 

hyviä poikia ja uskollisia ystäviä. Sinä pidät huolta 
äidistäni, ja kun niinä en enää voi täyttää hänen 
pieniä toiveitansa enkä voi antaa hänelle apua hänen 
viimeisessä, suuressa hädässään, niin sinä hankit 
hänelle jossakin kodin, jossa ollaan hänelle hyviä. 
Ja kun sinä näet, että me ihmiset tulemme 
pitäneeksi paljon toisistamme sen vuoksi, että ymmärrämme 
toisiamme, ja ihmiset ovat meille hyviä 
ja suovat meille kaikkea hyvää, ja me valitsemme 
heidät parhaiksi ystäviksemme, — et sinä siitä pahastu, 
vaan sinun lämmin sydämesi suo meille 
myös tämän ilon, ja me otamme ystävämme lahjaksi 
sinun kädestäsi ja tiedämme, että näin on 
meille tuleva siunausta. 



III. 

Siinä joku pyysi häneltä jotakin. 

Sen äänen hän tunsi: se tuli hätään joutuneesta 
ihmissydämestä. Eikä hän kuullut muita 
ääniä kuin sen. Ei kuullut melua eikä huutoa, ei 
valituksia, ei pilkkaa, ei valoja eikä kompasanoja, 
ei mitään niistä hän kuullut, sillä siinä lähellä pyysi 
eräs ihminen häneltä jotakin. 

Se sellainen seikka yksin oli saanut hänet pysähtymään. 
Ystäväin varoitukset, vihollisten uhkaukset, 
perkeleen kauhukuvat, kiusaajan houkuttelevat 
kuiskeet eivät olleet saaneet häntä pysäytetyksi, 
kun hän Jerusalemiin meni. Mutta kun eräs 
ihminen huusi: »Daavidin poika, armahda minua», 
kun eräs sokea miesraukka tien vieressä näin huusi, 
— seisahtui Jeesus. Sellainen seikka se yksin 

sai hänet silmänräpäykseksi pysähtymään, kun hän 
pyhää kaupunkia kohden kulki.*) 

»Herra, muista minua, 
kun In lei valtakuntaasi!»  


Emme tunne tämän miehen elämäkertaa. 
Emme tiedä, oliko hän ennen Jeesusta nähnyt tahi 
kuullut hänen puhuvan, vai näkikö hän hänet nyt 
vasta ensi kerran; emme tiedä, oliko hän vanha 
vai nuori, oliko hänelläkin äiti vai eikö hän koskaan 
ollut ketään äidikseen nimittänyt — emme 
sitä tiedä. Mutta hän oli ihminen, joka tunnusti 

syntinsä (»Me kärsimme tosin oikeutta myöten ») 

ja joka oli katsellut Jeesusta, kunnes hän käsitti, 
että hän oli viaton mies ja kuninkaana valtakunnassa, 
joka hänelle tähän asti oli ollut hämärän 
peitossa: Herra, muista minua, kun tulet valtakuntaasi! 


Ja kyllä hän näki oikein. Kuningashan siinä 
kurjalla ristillä oli, hyvä kuningas, kuningas, jonka 
valtakuntaan kyllä oli hyvä päästä. Ja hän sai, 
mitä pyysi, sai kuninkaallisen sanan: »Totisesti 
minä sanon sinulle: tänään olet minun 
kanssani oleva paratiisissa!» 

Ja taaskin näemme hänen sydämeensä, ja siellä 
paistaa aurinko paratiisin nurmelle. Kaikki hänen 
ajatuksensa ovat rauhaa ja toivoa. Vielä tänään 
on hän käyskentelevä kukkasten keskellä Jumalan 
hyvässä maassa, ja siellä lupaa hän kohdata uuden 
ystävänsä. 

Eräänä iltana, muutamia päiviä ennen kuolemaansa 
kysyi minulta paras ja viisain mies, jonka 



*) Luuk. 18: 40. 

olen tuntenut: »Sano ni unille nyt, kuinka oikeastaan 
ymmärrät sen sanan, jonka Kristus sanoi ryövärille, 
sanan: tänään olet minun kanssani oleva paratiisissa? 
Astuihan Kristus kuolleistanousemisensa 
jälkeen ensin taivaaseen eivätkä kuolleet ole vielä 
kuolleista nousseet.» Selitin hänelle, että paratiisi on 
käsitettävä siksi hyväksi olutpaikaksi, johon hurskaat 
pääsevät ja jossa he odottavat ruumiin ylösnousemista 
ja jonne Jeesuskin vanhurskaana ihmisenä 
meni ja myös vei pelastuksen valoa odottaville. 
Siihen selitykseen näytti hän olevan tyytyväinen 
ja meni muutamia päiviä myöhemmin täältä, 
ollakseen siellä Jeesuksen luona. 

Herra, missä olitkaan sen päivän ja ne yöt? 
Ajattelen, että Pietari on Herralta itseltään tätä kysynyt, 
tahi on hän myös asiata ajatellut ajattelemistaan, 
kunnes profeetallinen henki hänen sieluunsa 
valon sytytti. Kun apostolivanhus muistoissa 
eli uudelleen elämänsä, havaitsi hän siinä 
neljänkymmenen tunnin ajan, joka oli pimeämpi 
kaikkia muita aikoja. Ei Jumalanvaltakunta ole 
milloinkaan ollut niin lähellä kuolemaa kuin silloin, 
sillä Herra itse makasi kuolleena haudassaan, 
ja hänen opetuslastensa usko oli myös kuollut. He 
istuivat ja lymyivät murheineen ja häpeineen maailmalta, 
peittivät kasvonsa käsiinsä ja antoivat kyyneltensä 
vuotaa. Vielä kaikui heidän korvissaan 
hänen äänensä, kun hän hartaasti pyysi heitä edes 
sen hetken valvomaan kanssaan, kun he eivät 
edes tätä vähäpätöistä pyyntöä olleet täyttäneet, 
vaan nukkuivat ja jättivät hänet yksikseen hätäänsä; 
ja kun hän oli vain ajatellut valmistaa juhlaa heille, 
olivat he keskenään riidelleet — ja he tiesivät hänen 

sellaista vihaavan — ja sitten olivat kaikki hänet 
jättäneet, ja yksi heistä oli hänet kieltänyt. Voi, jospa 
olisivat tietäneet, että he silloin olivat viimeistä yötä 
hänen parissaan. Hän uneksi kyllä aina viime vuosiinsa 
asti, että Jeesus taaskin oli kuollut ja hän 
itse yksikseen jätetty velkoineen. Ja kun hän niin 
sitä seikkaa ajatteli, alkoi ajatus taaskin udella ja 
tuumia: missä olikaan Herra ne neljäkymmentä 
hetkeä, joiden kuluessa me istuimme ja itkimme? 

Ja Henki voiteli hänen silmänsä ja silmä yrittää 
seurata Herraa niin pitkälle kuin voi. Se näkee 
hänen astuvan paratiisin tähtikukkia kasvavan 
nurmen yli, näkee, miten kaikki Israelin hurskaat 
tervehtivät häntä ilolla, ympäröiden hänet, joka loistaa 
aamuauringon tavoin. Matta menikö hän muuannekin? 
Hän näki hengessä hänen vaeltavan edelleen, 
pimeäin, autioin maiden kantta ja astuvan 
alas kuolemanvaltakunnan syviin pylvästöihin ; ja 
hauen lamppunsa vuodatti valoaan haamujen luoliin, 
ja haamut liikkuivat ja niiden sammuneet silmät 
kääntyivät valoa kohden, ja he varjostivat silmiään 
haamukäsillään (puhun ihmisten tavalla), 
ja kaikki ne, jotka Noan aikana olivat veteen kuolleet, 
tulivat esiin ja tervehtivät valoa, ja heidän sydämensä 
huusi ilosta, kun he kuulivat valonairueen 
julistavan evankeliumia;*) ja Eeva, kaiken elämän 
äiti, kaiken tuskan äiti, mutta myös kaiken toivon 
äiti, hän lankesi kasvoillensa ja tervehti luvattua 
vaimonsiementä, joka tuli haavoitetuin kantapäin, 
merkit jaloissa ja oli käärmeen pään musertanut 
ja avasi portit, — ja Eeva saattoi vielä kuulla sen 



*) 1 Piet. 3: 20. 

äänen, raskaan jyrinän, joka syntyi silloin kun portit 
suljettiin, — ja hän talutti heidät Edenin puutarhaan, 
joka oli uinaillut aina siihen asti. 

Menikö hän vielä useampiinkin paikkoihin? 
En sitä tiedä. 

Mutta me olemme vielä täällä idässäpäin paratiisin 
puutarhasta, orjantappurain ja ohdakkeiden 
keskellä kuolemaa odottamassa. Emmekä tahdo 
kevytmielisesti lykätä kääntymystämme kuolinvuoteelle, 
saati sitten kuolemanvaltakuntaan; sillä emme 
unhoita, että vapahtajan toisella puolen oli myös 
rikoksellinen ja että tämä pysyi samana kuolemaansa 
asti eikä luullut olevan tarpeen mitään Herralta 
pyytää. Mutta me haluamme vielä tänäpäivänä 
olla Herran parissa siten kuin voimme, ja 
tahdomme saattomme mukaan viedä paratiisin 
muassamme sinne, minne menemme ja tehdä paratiisiksi 
sen paikan, jossa elämme. Ja kun tunnemme, 
ettemme sitä ansaitse ja että synti pelottaa 
meitä, ja kuolema avaa kauhean kitansa murskatakseen 
meitä, käännymme uudestaan hyvän kuninkaan 
puoleen ja rakoilemme nöyrästi, että hän 
maistaisi meitä, jotka olemme täällä alhaalla, kun 
hän nyt on valtakunnassansa. 

Ja sen rukouksen on hän kuuleva. Enkelien 
laulusta ja autuaiden ylistyksestä ja kaikesta melusta 
ja tuskanhuudosta, joka kohouupi syntisestä 
maasta, eroittaa hänen korvansa tämän ainokaisen 
äänen — ihmissydämen, joka on hädässä ja rukoilee 
häneltä pelastusta. 

IV. 

Valo kokonaan sammunut. 

Kun seuraavan kerran saamme katsoa kuolevan 
vapahtajan sieluun, on siellä kammottavan pimeätä, 
paksua pimeyttä. Sinne, missä muutamia 
hetkiä sitten paratiisi hymyileville rauhoilleen ja 
kesäisine aurinkoineen levittelihe, sinne näyttää nyt 
siirtyneen itse helvetti, mukanaan pimeyttä ja tyhjyyttä 
ja kauhua ja avutonta yksinäisyyttä. 

»Jumalani, Jumalani, miksi hylkäsit minut?» 


Aurinko käänsi kasvonsa kaikesta tästä hädästä 
ja surkeudesta. Se peitti kasvonsa ja murehti ystäväänsä. 
Tuli pimeys koko maahan kuudennesta 
hetkestä alkaen aina yhdeksänteen asti. 

Oliko sitten Jumala hänet todella hyljännyt? 
Kuka sen osaa sanoa! Ainakin tunsi 
hän niin käyneen. Hän oli kerran sanonut: »Ei 
Isä jätä minua yksikseni, sillä minä teen aina sitä, 
mikä on hänelle otollista». Multa Isä jätti hänet 
aivan yksikseen, kun hän, ollakseen Isälle otollinen, 
antautui kuuliaisesti ristin kuolemaan. Todellako 
jätti hänet? En sitä tiedä, vaan kysyn: 
kenen on vaikeampaa, senkö, joka varmasti 
uskoo olevansa mielisairas, vai senkö, joka todella 
on mielisairas? Onnettomuudentunne on kai kyllä 
likimain sama. 

Saatamme asiaa selittää monin eri sanoin, saatamme 
käyttää kuvia, saatamme kuvailla sitä itsellemme, 
multa itse arvoitus jää ainiaaksi selittämällä. 
»Kirottu on jokainen, joka puussa riippuu», 

niin kuului vanha lain sana; hän, joka ristillä riippui, 
oli antautunut kirouksen alaiseksi. Paavali 
käyttää toista sanaa, joka liikuttaa meitä yksinkertaisuudellaan: 
»Sen, joka ei synnistä tietänyt, hän 
meidän edestämme teki synniksi, että me hänessä 
tulisimme Jumalan vanhurskaudeksi.» Salaperäisellä, 
käsittämättömällä tavalla kokosi Ihmisen Poika, 
toinen Aadam, kaiken, mikä ihmisen nimistä on, 
kaiken, mitä oli elänyt ja mitä oli tuleva, kaikkine 
rikoksineen ja velkoineen, pakahtuvaan sydämeensä 
ja rupesi ikäänkuin ukkosen johteeksi, joka veti 
vuosituhansien kaikki sähköittyneet vihanpilvet 
päänsä päälle, niin että Jumalan vihansalama iski 
häneen ja murskasi hänet. 

Emme sitä käsitä, emme. Voimme ainoastaan 
hiukan aavistaa hänen tunteitaan, jos joskus olemme 
koettaneet ottaa kannettavaksemme ihmisten kanssa 
heidän suruaan ja syntiään, kuulla heidän synnintunnustuksiaan 
ja valituksiaan myötätuntoisesti, 
asettua heidän asemaansa ja koettaneet auttaa heitä 
heidän kuormaansa kantamaan, niin että melkein 
sairastuimme muiden synnin vuoksi. Silloin opimme, 
että syvin tuska on sääliväisyyttä, ja että sääliväisyys 
on sitä tuskaa, joka on eniten Kristuksen 
kärsimisien kaltaista. 

Vielä vähemmän käsitämme sovitusta. Saatamme 
kuitenkin mielikuvituksemme välityksellä 
aavistaa, että sen, joka todella lähtee meitä noutamaan, 
täytyy noutaa meidät alhaalta kuoleman 
laaksosta ja aivan helvetin sisimmästä yksinäisyydestä. 
Niinpä niin. Ihan ijankaikkisesta kadotuksesta 
oli meidät pelastettava! Mutta ken 
voi käsittää Jumalan mielen? Emme ole kasvaneet 

uhriajatukseen tutustuneina, emme milloinkaan 
ole nähneet uhrattavan, eikä se ratkaisu, 
jonka Paavali sovituksen arvoitukseen on antanut, 
tuota sanottavasti apua ajatuksellemme. Otamme 
tämän sanan sellaisena kuin se on kirjoitettuna, 
mutta ei se meille mitään selitä. Ja me olemme 
etääntyneet keskiajan ritari-ihanteista ja saatamme 
antaa arvoa Anselm uksen sovitusopille ainoasti sen 
aikaisiin oloihin nähden. 

Totta kyllä, että runoilijat ovat yhä uudestaan 
turvanneet tähän ainoaan ratkaisuun: että viaton 
ottaa viallisen rikoksen kantaakseen ja 
kärsii hänen puolestaan ja pelastaa siten rakastetun. 


Niin on tehnyt Ibsen Per Gynt-runoelmassaan 
ja samoin Goethe Faustissa. Mutta Brandes on jo 
aikoja sitten luopunut tällaisesta ratkaisusta, pitäen 
sitä vanhentuneena. Mutta aivan vanhentunut se 
ei kuitenkaan liene, sillä tunne siitä elää vielä. 
Taikka eikö vielä tänään monen äidin ajatus, kun 
hän kuulee poikansa onnettomuuksista tahi näkee 
hänen vankeuteen menossa, ole tämä: »Voi, jos kuitenkin 
voisin olla hänen sijassaan ja ottaa hänen 
häpeänsä kantaakseni!» Ystävä saattaa myös ehkä 
joskus ajatella samoin ystäväänsä nähden. 

Tämä kaikki tekee kuitenkin vain vapahtajan 
mielialan elävämmäksi meille, se 
vaan selittää kuvin hänen sijaisuuttaan, 
mutta se ei vielä selitä mitään mitä itse tuohon 
suureen Isän ja Pojan väliseen sopimukseen 
tulee, sopimukseen Jumalan ja hänen 
välillään, joka oli ruvennut välittäjäksi, 
ihmiskunnan edustajaksi. Tässä kohden 

tarvitaan uusia ajatusmuotoja. Eikö seurakunta 
ensin rukoile, kuten Paavali niin usein 
teki, tuntemista? Aika ei milloinkaan karkaa 
Jumalalta, hän kyllä on aikaa seuraava, mutta se 
pääsee liian usein karkuun kirkolta. 

Tässä on sellaista, jota emme milloinkaan pysty 
näkemään, sillä kun se tapahtui, kun hän astui 
viimeiseen peloittavaan johdonmukaisuuteen, mennen 
sille kohdalle, ettei hän edes voinut tuntea Jumalan 
läsnäoloa, silloin hän vaikeni. On hirmuista 
ajatella tätä äänetöntä kärsimystä, ja kielemme 
on sattuvasti saanut ilmilausutuksi, mitä 
nämä kolme peloittavaa hetkeä olivat Jeesukselle, 
kun se on hänen kuolinpäivänsä nimittänyt pitkäperjantaiksi.  
Englantilaiset katselevat sitä toiselta 
kannalta ja antavat sille nimen Good Fridaij 
(»Hyvä perjantai»). Mutta hänellä ei ole ketään, 
joka hänen tuskansa todistajana olisi. Ei kukaan 
saa edes katsoa häneen, sillä hänen ympärillään 
on pimeätä, eikä kukaan saa lukea hänen ajatuksiaan, 
sillä hän ei niitä kenellekään usko. 

Sillä tuo valittava huuto: Jumalani, Jumalani, 
miksi hylkäsit minut, se oikeastaan vain viittaa siihen, 
kuinka pimeätä on ollut, kuinka kauhean 
yksinäinen hän oli. Mutta todellisuudessa on se 
jo mennyttä, taistelu on jo loppumaisillaan. Eikö 
totta, että se, joka voi puhutella Jumalaa, ei 
vielä ole joutunut kokonaan hyljätyksi? Ken voi 
ottaa psalmin sanat huulilleen, — sillä se, mitä hän 
sanoi, oli otettu 22 psalmista, ja vielä oli raamattu 
hänen ystävänään hädässä ja yksinäisyydessä, kun 
kaikki muut, jopa Jumalakin, hänet hylkäsivät, 
vielä tarjosi raamattu hänelle sanansa, jotta hän 

niillä voisi hätäänsä valittaa, — ken voi sanoa: 
Jumalani, Jumalani, hän on siinä asemassa, 
ettei voi kulua aivan pitkää aikaa ennenkuin hän 
löytää paluutien Jumalansa luo. Hän herää kauhistavasta 
unestaan näin huutaen, — meidän täytyy 
yhä puhua kuvin, — hän seisoo taaskin helvetin 
luolan ovella ja näkee ulkopuolella valonhohteen, 
joka lähtee Jumalan kasvoista. 

Emme ymmärrä, minkätähden hänen täytyi 
näin käydä, eikä kukaan myös voi käsittää, 
kuinka paljon hän kaikkiaan kärsi, sillä 
hän oli itse toisenlainen kuin me ja hänen tehtävänsä 
oli toisenlainen kuin kenenkään meistä. Hän 
oli Jumalan Poika, emmekä tiedä, kuinka paljon 
hän sitä oli muistanut ja tuntenut; mutta jos hänen 
ajatuksensa piti siitä kiinni, niin oli kai hänen 
tuskansa vain lisääntynyt siitä: että Jumalan Poika 
joutui Jumalan hyljättäväksi! Ja tätä kärsi hän synnille 
kokonaan vieraassa sielussaan, eikä hän kärsinyt 
ainoastaan yksityisen syntisen, vaan kaikkein 
syntisten rangaistusta. Vapahtajan sielun pimeyttä 
osaavat, vaikkapa heikostikin, kuvailla itselleen ainoasti 
ne, jotka itse ovat tunteneet itsensä rauhattomiksi 
Jumalan vihan tuomion alaisina ja itse olleet 
helvetin pimeydessä. Olen kuullut erään epätoivoisen 
sanovan: »On olemassa helvetti maan päällä!» 
Niiden, jotka ovat tunteneet helvetin olevan itsissään, 
ei ole vaikea uskoa, että helvetti on olemassa. 
Mutta he rakastavat myös pitkäperjantaita ja pyrkivät 
alituisesti takaisin ristin luo, saadakseen armoa, 
eikä arvoitusta ratkaistakseen. He ovat myös 
huutaneet sydämensä tuskassa: Jumalani, Jumalani, 
miksi hylkäsit minut! Vaikka tosin ei hän meitä 

milloinkaan ole hyljännyt, vaan meidän olisi sanottava: 
Jumalani, Jumalani, miksi hylkäsin sinut! 
Mutta kun he siten huusivat, oli heidän hätänsä 
myös mennyt menojaan. Niin, se oli mennyt jo 
ennenkuin he huusivat, sillä hän on jo ottanut heidän 
hätänsä kantaakseen, ja missä sellaista hätää 
vielä kärsitään, siellä on hän saapuvilla keskellämme. 


Ylevämielisesti on hän puhumatta syvimmästä 
hädästään. Yksi ainokainen huudahdus, joka on 
luettavissa 22 psalmissa, huudahdus, joka kuului, kun 
vaikein kärsimys oli päättynyt, — kas siinä kaikki. 
Se on kokonaan hänen tapaistaan, sillä kaikki, mitä 
hän kärsi, tapahtui rakkaudesta meihin. Katkerinta 
tuskaansa ei hän kenellekään uskonut, sillä ei 
kukaan olisi voinut sietää helvetin kauhujen katselemista. 
Ainoastaan lopuksi ilmaisi hän, että Jumala 
oli hänet hyljännyt, hän tuskin tiesi mistä 
syystä, — että me tietäisimme, että hän nyt oli raskaimman 
taistelunsa meidän hyväksemme loppuun 
taistellut. 

Vapahtajani, en milloinkaan opi ymmärtämään 
rakkauttasi! En myös milloinkaau tule sen arvoiseksi. 
En myös milloinkaan jaksa sitä sinulle 
palkita. Mutta kuitenkin näyttää minusta yksi asia 
sellaiselta, että minun tulisi se voida tehdä. Minun 
tulisi voida oppia entistä paremmin rakkauttasi näkemään. 


V. 

Erinomaisen kauniissa ja henkevässä tutkistelussaan 
Kristuksen kärsimisenhistoriasta koskettelee 

C, H. Spurgeon 47 useammalla sivulla noita sanoja: 
»Minua janottaa». Hän siirtää ne tietysti tarkoittamaan 
Jeesuksen hengellistä janoa ja puhuu 
monta viisasta ja sattuvaa sanaa siitä, kuinka meidän 
sielummekin janoo pelastusta. 

En yritä häntä matkia. Jätän sen tekemättä 
osittain sen vuoksi, etten siihen pysty — kukapa 
tahtoo kilpailla saarnamiesten Shakespearen kanssa? 
— ja osittain sen vuoksi, ettei tämän pienen kirjoitelman 
tarkoitus olekaan olla ahtisaarna, vaan 
yritys saada tyhjennetyksi Jeesuksen puhumain viimeisten 
sanain sisällys ja siten päästä ymmärtämään 
hänen ajatuksiansa. Mutta Spurgeon huomauttaakin 
myös kauniisti ja tosin aivan oikein, 
että nämä sanat: minua janottaa viittaavat siihen, 
että Jeesus oli herännyt todelliseen elämään 
siitä tilasta, jossa hänen sielunsa oli hiuvenneena 
vaeltanut helvetin kuivia aavikoita. Kun sairas valittaa 
janoa ja pyytää siihen sammutetta, on se parantumisen 
ja selvän tajunnan palaamisen merkki. 
Se tietää, että hän nyt jälleen on täällä, että hän täysintajuisena 
ja täysine ajatusvoimineen on täällä 
Golgatan mäellä, tässä ristinpuussa ja tuntee tätä 
hirmuista, tuskallista janoa. 

Niin, hän on täällä, — ja, Jumalan kiitos, että 
hän on täällä. Sillä nyt on päämäärä saavutettu. 
Ei ole hän turhaan kärsinyt, ei ole se, 
mitä on tapahtunut, satunnainen tapaus, ei odottamaton 
onnettomuus; hän on kulkenut oikeata tietä, 
vielä viimeisen, pimeimmänkin taipaleen, — ja nyt 
hän sanoo; »Se oli täytetty! Kuoleva voitonruhtinas 
siten heiluttaa sotalippua vihollisilta valloitetulla 
varustuksella. 

Onnellinen Jeesus! Saattaa kuitenkin sanoa: 
hän kuoli onnellisen kuoleman. Sillä sehän sittenkin 
lopulta tulee kysymykseen, olemmeko saaneet 
tehtävämme täällä maan päällä suoritetuksi. 
Ainoa asia, jota ilman ei mies ensinkään voi olla, 
on tehtävä. Tehtäväämme nähden me elämässä 
koetukselle paunaan, ei siihen nähden, minkälaisen 
tehtävän saimme, vaan siihen nähden, täytimmekö 
sen tehtävän, jonka saimme. Monet meistä eivät 
itse saa nähdä tehtävänsä täyttymistä. Saamme 
tyytyä siihen tietoon, että teimme voitavamme, 
emme tosin aina, — vaan kuitenkin yrittäen ja 
parhaina hetkinämme, mutta emme tietäneet, mitä 
siitä tulokseksi tuli. Hän sai sen nähdä. Hänen 
kuolemansa tapahtui oikealla hetkellä, — kun hän 
oli nähnyt koko sielunsa selvyydellä, että hänen 
tehtävänsä oli täytetty. Täytetty työ! Onko enää 
ilahuttavampaa näköä, varsinkin jos se, joka antoi 
elämänsä tehtävänsä täyttämiseen, joskus saattoi 
tuskaisesti ajatella: onkohan se onnistuva, jaksanko 
sen suorittaa? Ja varsinkin, jos aina viime hetkeen 
asti näytti siltä, että ei olisi jäänyt aikaa eikä ollut 
aineksia sen suoritukseen. Kristian Richardt 54 on 
sepittänyt ihanan runon taiteilijasta, jonka piti valaa 
suurteoksensa ja — kauhistukseksensa huomasi, 
ettei ollutkaan metallia tarpeeksi valimossa — ja 
joka viskaa kaikki kalleutensa siihen ja vihdoin 
paiskaa raskaat, kultaiset vitjat, jotka ruhtinas oli 
pannut hänen kaulaansa, kuumaan sulaan metalliin; 
ja siinä nyi on teos valmiina ja ehyenä ja 
taiteilija katselee 

nyt isänsilmin vainen 
kun ehjin muodoin, jaloin piirtehin 
se on niin ylevä ja suurenlainen, 
kuin ei se olisikaan kuva mainen. 

»Mitä maksoi teille työnne suorittaminen»? Näin 
kysyttiin Mr. Hogg'ilta, joka oli perustanut kuuluisan 
nuorisonoppilaitoksen Lontooseen. »No, eipä 
juuri sanottavia», hän vastasi, »koko elämäin veren».
 

Täytetty työ! Pelastettuna, täydellisenä, säteilevän 
uutena, moitteetonna, virheetönnä on se 
tuossa, kaikista kärsimyksen liekeistä korjattuna. 
Mitä se maksoi hänelle? Kaikki, koko elämän kuuliaisuudessa 
ja ristin kuoleman. 

Täytetty työ! Ja sen vaikutukset ulottuivat rajattomiin. 
Ensimäinen pakana, joka näki hänen 
kuolevan, löi rintoihinsa ja oli suruissaan Jumalan 
Pojan kuolemasta, ja pakanat tekevät vieläkin 2000 
vuotta jälkeenpäin samoin, kun he kuulevat kerrottavan 
hänen kuolemastaan. Sen vaikutukset ulottuivat 
ehkä sellaisille seuduille ja sellaisiin maailmoihin, 
joista me emme tiedä mitään. Ainoastaan 
vaivoin ja väkinäisesti voidaan selittää toisin ne 
universalistiset (yleisolemukselliset) sanat, jotka ovat 
kirjoitettuina Kolossilaiskirjeessä: »Että hän hänen 
kauttaan sovittaisi itsensä kanssa kaikki, hänen 
kauttaan kaikki sekä maassa että taivaissa, tehden 
rauhan hänen ristinsä veren kautta.» Luonto itse, 
joka tunsi olevansa sukua hänen kanssaan, kävi 
aavistavaisesti hänen mukanaan hänen kuolemantaisteluunsa: 
vuoret järisivät, maa halkeili, pyhäkön 
esirippu repesi kahtia. Eikä itse haamujen kuningaskaan 
voinut vankejansa pitää hallussaan: portit 

irtaantuivat saranoiltaan, kun Jumalan Poika viimeisen 
kerran huokasi, ja monet kuolleet lähtivät 
haudoistaan ja näyttäytyivät, kuten Matteus kertoo, 
pyhässä kaupungissa, vaikkapa kuolleitten nousemus 
oikeastaan kyllä onkin tapahtuva viimeisenä 
päivänä. 

Täytetty työ! Se oli hänen lahjansa meille. 
Hän jätti sen meille kaikille. Ei siitä mitään puutu. 
Se on täydellinen. Koko maailma oli hänen sydämessään, 
kun hän kuoli, ja hänen sielunsa oli 
täynnä hiljaista iloa valmiista työstään. Meillä on 
voitollinen vapahtaja ja täydellinen vapahdus. 

Hän jätti sen meille. Itse oli hän työnsä päättänyt. 
Viimeiset silmänräpäykset ovat kokonaan 
hänen omiaan. Mutta jos häntä rakastat ja sentähden 
haluat mielelläsi tietää, kuinka hänen viimein 
kävi, niin kuuntele hänen viimeisiä sanojaan. 
Niitä ei hän sanonut meille, vaan Isällensä. Tässä 
ovat taas nuo kaksi, Isä ja Poika, tekemisissä toistensa 
kanssa. Ei hän sano: »Jumalani, Jumalani», 
vaan hän nimittää häntä samalla tavoin kuin hän 
oli nimittänyt häntä siitä päivästä alkaen, jona hän 
poikana pyhäkössä oli, nimittää häntä Isäksi. »Isä, 
sinun käsiisi minä annan henkeni!» 

Poika on päässyt kotiin. Ikäänkuin ristin kova 
hirsi olisi ollut mitä pehmein patja, laskee hän 
väsyneen päänsä lepoon Isänsä syliin ja makaa 
mitä turvallisinta lapsenunta, kun sotilaat tulevat 
keihäineen ja nuijineen työtänsä toimittamaan. 



Hänen sisäisin olentonsa; meidän syvin tarpeemme 
— ylimmäispapillisen rukouksen valossa. 

(Luettava Joh. ev. 17 luku.) 

Ma tunnen sen äänen — 
ma kuullut sit' en — 
sit' ääntä mä muistelen yhä, 
se mieleni mursi ja kaiusta sen 
näin kuuluvi kutsunta armahinen: 
on koti sulia taivaassa pyhä. 

Johs. Loft. 

I. 

En tiedä, missä Jeesus ylimmäispapillisen rukouksensa 
rukoili, huoneessako vai ulkonako viinitarhojen 
kautta Getsemanea kohden kulkeissaan. 

»Nouskaa> lähtekäämme täältä», niin sanotaan 
Johanneksen evankeliumin 14 luvun viimeisessä 
värsyssä. Tämä on niitä sanoja, jotka voivat 
käydä rakkaiksi, kun on kerran kuullut lausuttavan 
ne hänen äänellään. »Nouskaa, lähtekäämme 
täältä», — ne sanat eivät sisällä mitään ijankaikkista 
totuutta, ne eivät tuota suoranaista rakennusta, 
mutta ne pulppuavat esiin todellisen Ihmisen Pojan 
lämpimistä sielun uumenista. »Nouskaa, lähtekäämme 
täältä», — täytyyhän meidän kerran 
lähteä; puhuisin teille mielelläni koko tämän pyhän 
yön, mutta muutamat teistä ovat jo nähtävästi 
väsyksissä, ja onhan tästä kuitenkin loppu tuleva. 

»Nouskaa, lähtekäämme täältä», — ja ehkä he 
sitten nousivatkin ja lähtivät, He ovat sitten tulleet 
viinitarhojen hämärien varjojen ja harmaiden 
muurien välille, Siellä hän useasti pysähtyi ja, 
seisoen pienen kuuntelevan opetuslapsiparven keskellä, 
puhui nuo salaperäiset sanat viinipuusta 
(Joh, 15) ja ahdingoista (Joh, 16). Ja sitten on hän 
pääsiäisaikaisen täydenkuun hopeahohteessa ja sädehtivä 
tähtitaivas päänsä päällä veisannut kuolinvirtensä 
ja rukoillut viimeisen iltarukouksensa, ylimmäispapillisen 
rukouksen heidän kanssaan, 

»Nouskaa, lähtekäämme täältä», — - mutta kenties 
he kuitenkin jäivät paikalleen, Voi, tunnemme 
sen, Istuimme yhdessä hyvin tutunomaisessa piirissä, 
yksi joukosta oli kenties matkustava kauvas 
pitkäksi aikaa ja me nautimme viimeisiä hetkiä pisara 
pisaralta, »Tiedättekö, että kello on kaksi?» 
»Kaksiko? Sittenhän meidän täytyy lähteä kotiin!» 
Mutta me istuimme niin mukavasti ja vielä oli jotakin 
jäänyt sanomatta; viimeinen raitiovaunu on 
kyllä jo mennyt, Ja kello oli jo kolme ja neljä 
ennenkuin seurasimme matkustavaa ystävää hänen 
ovelleen, 

Eivätkä opetuslapset suinkaan tietäneet, että 
tämä oli nyt viimeinen, pyhä yö; mutta hän sen 
tiesi, ja hänen olennostaan he kaikin näkivät, että 
nyt oli merkillisiä ja kauheita asioita odotettavissa, 
ja hän puhui heille liikutetumpana ja tuttavallisemmin 
kuin milloinkaan ennen, Tämä oli sitä rakkautta, 
jolla hän oli rakastanut heitä ja jolla hän 
rakasti heitä loppuun asti. Tätä sanaa käyttää Johannes 
tästä illasta puhuessaan. 

Oltiin ylisalissa, ehtoollispöydän ääressä matalakattoisessa 

huoneessa, jossa avoimet sivuovet johtivat 
katolle ja sinertävään yöhön, ja hän puhutteli 
heitä ystävikseen ja lupasi heille murhetta ja iloa 
semmoista, kuin vaimolla oli synnyttäessään, ja rukoili 
vihdoin maailman ihmeellisimmän rukouksen. 
Mutta jos nyt seisomme joko viiniköynnösten tahi 
ehtoollishuoneen oven takana, - alkakaamme kuunnella. 


Minkälainen ihmisen rukous on, sellainen oli 
ihminen itsekin. Me emme ole sisimmässämme 
emmekä oikeastaan sellaisia, jommoisiksi ihmiset 
meidät näkevät ja tuntevat; vasta silloin olemme 
oma itsemme, kun seisomme kasvot kasvoja vasten 
Jumalan edessä. Mutta tässä oli meillä lupa kuunnella 
Ihmisen Pojan rukousta. Sellainen hän oli, 
sillä sillä tavoin hän rukoili, vieläpä viimeisenä 
yönä ennen kuolemaansa. Sanotaan, että kuolemaisillaan 
oleva saa harvinaisen kyvyn nähdä ja 
muistella polttavalla kirkkaudella silmänräpäyksessä 
koko elämänsä; ja jos totuus ei jaksa päästä 
ilmi ennen, avaa tavallisesti kuolema sille oven. 
Tässä puhuu itse totuus, silmä kuolemaa kohden 
käännettynä. Jos siis tahtoo oppia Jeesuksen sisintä 
olentoa tuntemaan, tulee lukea hänen 
ylimmäispapillinen rukouksensa ! 

Puheenalaisessa luvussa on 26 värsyä. Viidessä 
ensimäisessä värsyssä rukoilee Jeesus 
itsensä puolesta, ja yhdessäkolmatta jäljelläolevassa 
värsyssä rukoilee hän toisten 
puolesta. Ehkäpä onkin kaiken rukouselämän 
ihanne, että ensin tulee rukoilla itsensä puolesta, 
mutta enimmän toisten puolesta. 

Mutta kun viisi ensimäistä värsyä voi opettaa 

minua ymmärtämään hänen sisintä olentoaan, 
niin opettakoot kaksikymmentäyksi jälelläolevaa 
minua vielä enemmän tuntemaan syvintä tarvettamme. 


Muistan nytkin, milloin hän rukoili, ja kenen 
puolesta. Hän rukoili niiden puolesta, joita 
hän eniten maan päällä rakasti, ja hän rukoili silloin, 
kun hän oli ainaiseksi heistä eroamaisillaan. 
Nämä uskolliset miehet olivat liittäneet koko olemassaolonsa 
ja elämänsä häneen. Hän oli muutamia 
hetkiä ennen kysynyt heiltä: »Kun lähetin teidät 
ilman rahakukkaroa ja laukkua ja kenkiä, puuttuiko 
teiltä mitään?» Ja he olivat vastanneet: »Ei 
mitään!» — sillä hän oli heidän luonaan. Ja hänet 
he nyt menettäisivät, ja hän olisi kyllä kulkeva 
suurien kauhujen kautta, mutta hän tiesi kuitenkin, 
minne hän vihdoin oli saapuva; huonommin melkein 
oli heidän asiansa, jotka jäivät tänne ja menettivät 
kaiken, kun hänet menettivät. Hän rukoilee 
sentähden heille kaikkea ajateltavissa olevaa 
onnea, parasta, mitä hän tiesi heille rukoilla. Ja 
hän toivottaa heille sitä, mitä he kipeimmin tarvitsevat. 
Heillä itsellään oli ehkä sillä hetkellä 
aivan toisia toiveita; mutta sitä, mitä itse toivoivat, 
eivät he kipeimmin tarvinneet. 

No, kuuntele nyt vieläkin ! Tässä opit tuntemaan 
kristityn syvimpiä tarpeita. Sillä me emme 
ole kovin paljon toisenlaisia kuin opetuslapset. Mekin 
olemme eroitettuina hänestä; meidän on rakastettava 
häntä, jota emme milloinkaan ole nähneet, 
ja uskottava häneen, jota emme milloinkaan ole 
ulkonaisessa mielessä tunteneet. Meidän kiusauksemme 
ehkä näyttävät vähän toisenlaisilta kuin 



297 



heidän, mutta olennaisesti ovat ne kuitenkin samoja. 
Kun siis luemme, miten Jeesus rukoili ystäväinsä 
puolesta viimeisenä yönä, jona hän oli 
heidän kanssaan, opimme siitä tuntemaan omia syvimpiä 
tarpeitamme. 

Hän rukoili silloin meidänkin puolestamme, 
»En rukoile ainoastaan näiden edestä», hän 
sanoi, »vaan niidenkin edestä, jotka heidän sanansa 
kautta uskovat minuun». Olemmehan me kaikki 
tulleet uskoon apostolien välityksellä, sen todistuksen 
kautta, jonka he maailmaan jättivät. Meidän 
puolestamme hän siis rukoili ja meitä hän elämänsä 
viime yönä sydämellään kantoi. Vieläpä hän tänäkin 
päivänä rukoilee meidän puolestamme. 
Selvästi sanotaan raamatussa, että Kristus vielä taivaassa 
rukoilee seurakuntansa puolesta. Sekä Paavali 
että Johannes ja Heprealaiskirjeen kirjoittaja 
ovat tähän ajatukseen tutustuneet. Se ei seuraa 
ainoastaan siitä, että hän on seurakunnan pää, joka 
kokoo kaikki sen rukoukset ja vie ne Isälle; se johtuu 
suorastaan siitäkin, että hänen rakkautensa on 
muuttumattomasti sama eilen ja tänäpänä ja niin 
ijankaikkisesti. Sen työn, jonka hän suoritti kerta 
kaikkiaan kaikkien sukupolvien hyväksi, tekee hän 
vaikuttavaksi Jumalan edessä jokaisen eri sukupolven 
ja jokaisen sielun hyväksi joka päivä maailman 
loppuun asti. Liian vähän sitä ajattelemme 
ja senvuoksi menetämme paljon rakentavaa voimaa, 
Jeesuksen ylimmäispapillinen rukous muistuttaa 
voimallisesti seurakunnalle sitä, ettei se ainoastaan 
voi katsoa taaksepäin vapahtajaan, joka kerran
' täällä oli, vaan että se saa myös katsoa ylöspäin 
Herraan, joka vielä elää ja jonka sydän sykkii rakkaudesta 

seurakuntaansa kohtaan. Ja tämä rukous 
sanoo yksityiselle, yksinäiselle kristitylle, joka tuntee 
olevansa unhoitettu ja tuskin tietää, rukoileeko 
kukaan veli hänen puolestansa, tämä rukous sanoo 
hänelle: sinulla on ylhäällä veli, joka uskollisesti 
rukoilee puolestasi eikä milloinkaan sinua unhoita. 
Tiedän vanhan järkeisopillisen professorin, joka 
eräänä iltana tuli kirkkoon ja ensi kerran silloin 
kuuli puhuttavan Kristuksen esirukouksesta, ja se, 
mitä hän kuuli, tuli hänelle johdatukseksi elävään 
Kristuksen uskoon. 

Mitä hän rukoilee? Sen tietää ainoasti hän, ja 
me voimme sitä vain aavistaa. Kohtalomme vaihtelevat, 
ja hänen rukouksessaan on myös elämän 
ääretön vaihtelevaisuus. Mutta suuret piirteet ja 
suuntaviivat ovat aina samat sekä seurakunnan elämässä 
että vapahtajan esirukouksessa. Ne ovat 
samat, kuin ne olivat hänen elämänsä viime iltana 
hänen köyhien ystäviensä elämässä ja hänen sisällysrikkaassa 
iltarukouksessaan. On omituista, että 
tämä ylimmäispapillinen rukous on seurakunnan 
ajatuksissa niin taantunut, kuin se aikakausien 
kuluessa aina on taantuneena ollut. Olen 
joskus ollut sitä mieltä, että se olisi luettava alttarilta 
jokaisessa jumalanpalveluksessa. Kuitenkin sopinee 
se pikemmin luettavaksi suljetussa kammiossa. 
Ainakin soisin, että seuraava lyhykäinen esitys tästä 
rukouksesta johtaisi lukijoitani uudestaan siihen syventymään, 
*) 

*) Toinen vähäinen apukeino on: Johs, Loft: Den yppersteprsestellge 
Bon (Ylimmäispapillinen rukous), joka sisältää alkuperäisiä 
ajatuksia ja on tyyliltään omituinen. 

II. 

Tuntuu aina luonnolliselta, että rukous alkaa 
tunnustuksesta, Meidänhän pitäisi todella olla 
oma itsemme, kun rukoukseen ryhdymme; ja kun 
olemme oma itsemme, on meillä aina tunnustettavaa, 


Jeesuskin lausuu tunnustuksen, Mutta se on 
aivan toisenlainen kuin meidän tunnustuksemme, 
sillä hän oli itsekin aivan toisenlainen kuin inc. 
Tässä, Jumalan kasvoin edessä, kuolinyönänsä, astuu 
hän taivaan valtaistuimen eteen ja sanoo, »Olen 
kirkastanut sinut maan päällä, olen täyttänyt sen 
tehtävän, jonka annoit minun tehdäkseni,» Hänellä 
ei ole vain mitään syntiä, jota olisi anteeksi pyydettävä, 
hänellä ei ole myöskään puutteita eikä 
laiminlyöntejä itkettävällään. Se silmäys, jonka 
tässä saamme luoda Jeesuksen siveelliseen 
itsensäarvioimiseen, vastaa täsmällisesti sitä 
kuvaa, joka on evankeliumeissa piirrettynä, Kukaan 
ei voinut nuhdella häntä synnistä; eikä hän 
itsekään huomannut itsessään mitään syntiä, kun 
hän Jumalan kasvoin edessä koetteli itseään, 

Sellainen hänen täytyi olla, muutoin olisi hän 
ollut huonompi meitä, Sillä me tunnemme kuitenkin 
jossakin määrin itseämme, me tiedämme ainakin 
että, kun lähestymme Jumalaa, meillä ei ole 
ainoastaan rikkoumuksia tunnustettavina, vaan meidän 
sielustamme pusertuu myös välttämättömästi 
huokaus; En ole kirkastanut sinua maan päällä, 
en ole likimainkaan täyttänyt sitä tehtävää, jonka 
annoit minun tehdä. Ja siten me kai sanomme 

Jumalalle myös viimeisenä yönämme, kun luomme 
viimeisen, suuren katsauksen kuluneeseen elämäämme. 
Me kaikki maleksimme synnin painon 
alla; hän yksin seisoo pää pystyssä, synnitönnä. 

Mutta hän oli enemmänkin kuin ihminen, ainoakin 
laatuaan. Nyt, kun hän seisoo isänsä linnan 
kynnyksellä, todistaa hän uudestaan, kuka hän 
oli, ja antaa meidän taaskin luoda katseen uskonnolliseen 
tietoisuuteensa. Hän rukoilee: »Kirkasta 
minut tykönäsi sillä kirkkaudella, joka miilulla 
oli sinun luonasi, ennenkuin maailma 
olikaan.» Muistan sen nyt tarkoin; näen sen edessäni; 
sieltä olen kotoisin, ota minut nyt kotiin kirkkauteesi. 
Annapa niiden, jotka Jeesuksen jumaluutta 
epäilevät, lukea nämä sanat. Selitä heille, 
että hän puhui sillä tavoin Jumalalle viimeisenä 
yönä, jonka hän oli maan päällä. Jos eivät käy 
syyttämään Johannesta siitä, että hän olisi muka 
sepittänyt tämän rukouksen ja pannut sen Jeesuksen 
suuhun, on varmaa, että Jeesus omien Jumalalle 
lausumiensa sanain mukaan oli ollut ijankaikkisesti 
olemassa ja muisti olleensa ennen, kuin taivaankappaleet 
ensi kertaa kulki ratojansa maailman 
avaruudessa. 

Hänen rukouksensa perusteena on: täytetty tehtävä 
ilman itsensä soimauksia ja selvä muisto siitä, 
että hän aina oli ollut kirkkaudessa Jumalan luona. 
Mutta itse rukous on lyhyt ja täsmällinen: »Isä, 
hetki on tullut, kirkasta poikasi.» 

Isä! Niin sanoi Poika sinä päivänä, jona hän 
oli pyhäkössä; Isän äänen hän tunsi silloin, kun 
hän työnsä alotteeksi kastettiin Jordanissa! Isän oli 

hän näkevä, kun hän vihdoin antoi henkensä hänen 
käsiinsä. 

Isä, hetki on tullut, — se hetki, jota ikävöin 
ja kammoksuin, hetki, jonka äiti tahtoi jo ennakolta 
Kaanaan iloisella hääjuhlalla saada tulemaan, 
hetki, jota veljet tahtoivat kiiruhtaa silloin, 
kun minä yksin retkeilin juhlalle, hetki, jonka viholliset 
tahtoivat pakoittaa tulemaan, kun he viskelivät 
kivillä mutta, — se hetki on nyt tullut. 

Niin, kirkasta nyt poikasi. Syvällä sielussa asuu 
ja on oikeutettu asumaan onnen kaipaus, kirkkauden 
rukous. Mutta siihen asti olivat toiset vaatimukset 
olleet etusijassa. Jos asia olisi ollut vain 
noiden kahden, Isän ja Pojan välillä sovittavissa, 
ei kukaan olisi käynyt estämään onnea, jota hän 
halasi, eikä kirkkaus olisi milloinkaan joutunut 
keskeytetyksi. Mutta, — niidenkin, jotka miilulle 
annoit, piti myös saada ijankaikkinen 
elämä. Katsopas, siinä me ihmiset taaskin 
olemme; emme milloinkaan olleet kauvaa poissa 
hauen ajatuksistaan. Ja saattaaksensa nämä »lahjat» 
kunnolla kotiin, täytyi hänen jättää kaikki ajatukset 
oinasta kirkkaudestaan joksikin aikaa ja antautua 
kulkemaan raskasta, ahdasta tietä ynseämielisen 
maailman läpi. Tuskin oli hänelle paikkaa 
maailmassa, kun hän tuli; aasien ja muulien 
täytyi ahdistua likemmäksi toisiaan, jotta hänelle 
tulisi tilaa sen verran kuin hän välttämättömästi tarvitsi. 
Hänen kehtonsa ei saanut juuri kauvaa rauhallisesti 
kiikkua isäin maalla, murha-ase alkoi pian 
häntä tavoitella, ja vanhempien täytyi paeta hänen 
kanssansa Egyptin maalle. Hänen syntymäkaupunkinsa 
pienokaisten täytyi antaa henkensä hänen 

tähtensä — ajattelikohan hän sittemmin näitä pieniä 
veritodistajia, kun hän mieluummin otti lapsista 
pienimmät syliinsä ja siunasi heitä? Niin, ja sitten 
tulivat alhaiset päivät ja halvat vuodet; odotusta, 
odotusta ja yhä vain odotusta, kunnes vaellusvuodet 
vihdoin alkoivat. Ja mikä vaellus! Laulun ja kukkasten 
aika oli vain lyhyt, sitten tuli kesän helle ja 
syksyn myrskyt. Lahjoja tahtoivat kaikki saada, 
mutta sitä lahjaa, jota hän oli tullut tuomaan, ei 
kukaan luullut tarvitsevansa. Silloin saattoi jalka 
kovin väsyä ja raskaana laahustaa, mutta hänellä 
ei ollut aikaa itseään ajatella; hänen ainoana ajatuksenaan 
oli kirkastaa Isä ja antaa ijankaikkinen 
elämä niille, jotka Isä oli hänelle antanut. Mutta 
nyt oli hän määrän päässä ja nyt kumpuaa hänessä 
vireillä ollut, syvässä majaileva kirkkaudenkaipaus 
esiin ja vaatii vapaasti, miehekkäästi ja pojanomaisesti 
oikeuttaan: »Isä, hetki on tullut, — kirkasta 
poikasi.» 

»Mutta tämä on ijankaikkinen elämä, että tuntevat 
Isän ja jonka hän on lähettänyt, Jeesuksen 
Kristuksen.» Niin hän sanoo itsestänsä muita ajatellessaan. 


Eläminen on tuntemista. Se, mitä emme opi 
tuntemaan, ei milloinkaan tule meille eläväksi. Ken 
ei tunne musiikkia eikä taidetta, hänelle on Tannhäuser
'in alkusoitto käsittämätöntä melua ja hän 
on itse kuin kivi katsellessaan sellaista kyyneliin 
asti vaikuttavaa, kiveen hakattua runoelmaa, kuin 
Bartheleme'n veistämä kuolleiden muistopatsas on. 
Ihminen, jota et vähintäkään tunne, ei todellisuudessa 
elä sinulle, hän ei vaikuta mitään sinun elämääsi 
eikä merkitse sinulle mitään. Mutta kaikki 

se, mitä opit tuntemaan ja minkä kanssa joudut 
tekemisiin, astuu sinun olentosi piiriin ja muodostun 
osaksi sinun elämääsi. 

Tunteminen on elämistä; mutta Jumalan tunteminen 
on ijankaikkista elämistä. Ja Jumala on 
tunnettavissa hänessä, jonka hän lähetti, Jeesuksessa 
Kristuksessa, synnittömässä ja ijankaikkisessa, 
hänessä, joka ei horjunut, kun hetki tuli, ja jonka 
rukous on kuultu, kun hän on kirkastettu. 



III. 

»Isämeidässä» on seitsemän rukousta, ja myös 
Jeesuksen ylimmäispapillisessa rukouksessa huomaan 
olevan seitsemän rukousta. 

Ensimäisen rukouksen löydämme, kun liitämme 
kuudennen värsyn alun yhdennentoista värsyn 
keskikohtaan. Se on tämä: »Olen ilmoittanut 
sinun nimesi ihmisille, — pyhä Isä, varjele heidät 
nimessäsi!» 

Sen nimen, jonka hän on ilmoittanut ystävilleen, 
mainitsee hän itse rukouksessa, ja se on; 
Pyhä Isä, Ja hän näkee, että heidän tärkeimpänä 
tarpeenaan on : olla varjeltuina tässä nimessä. Sehän 
on aivan yhtäpitävää sen kanssa, että hänen 
opettamansa ensimäinen rukous oli: pyhitettäköön 
sinun nimesi! % 

He tunsivat hänet jo ennalta nimestä. Olemme 
jo maininneet, ettei Israelissa ollut mitään uutta 
sanoa Jumalaa Isäksi. Mutta Jeesus on ensimäisenä 
ilmoittanut Isän nimen, ja hän yksin sen voikin 
tehdä. 

Tunsin kerran meren ainoastaan nimeltä. 
Meri, se oli suuri, avonainen kaistale kartalla, vaaleansiniseksi 
maalattuna. Tiesin, että meri oli olemassa, 
mutta tunsin ainoasti käsitteen. Purjehdin 
sitten kerran Tyynenmeren yli. Ja silloin sain kokea, 
mitä meri oli. Maailma täynnä kauneutta, 
niin sininen, etten sellaista sineä ollut aavistanut 
olevankaan, lakeus, jonka pinnalla hopeanhohteiset 
lentokalat leikkivät; joskus maidonvalkea kuin himmeä 
lasi, jota laiva viilteli, jättiläishursti, jonka näkymättömät 
enkelinkädet näyttivät levittävän, kun 
me sen ohi purjehdimme; se oli kuin ruusunpunaista 
silkkiä, kun ilta-aurinko sitä valaisi ja kirmailevat 
delfiinit röyheltivät sen pintaa. Mitä kaikkea 
se kantoikaan voimakkaalla povellaan tahi piilotteli 
syviin helmoihinsa, - parvia nuolennopeasti 
kiitäviä kaloja, pohjaan vaipuneita aarteita, viliseviä 
pikku-itikoita, muodottomia kummituksia, kaivattuja 
tietämättömiin kadonneita ihmisiä, tuhansia 
laivoja, jokaisen kokka omaa päämääräänsä kohden 
käännettynä. Se se oli meri ja se nyt paljasti 
minulle salaisuutensa: se ilmoitti minulle nimensä.  


Pyhä Isä; — sen nimen hän ilmoitti meille 
ihmisille. Se nimi on lähde täynnä armoa, maailma 
täynnä rakkautta, meri täynnä puhtautta ja valoa. 
Hänestä on kaikki, mitä isyyttä on maan päällä, 
saanut nimensä, sai^i myöhemmin Paavali, se on: 
mitä me täällä maan päällä havaitsemme vanhempain 
rakkautta lapsiin, tätä pyhintä rakkautta maan 
päällä, se johtuu ja on heikkoa heijastusta siitä 
mielialasta, joka Jumalalla on meitä kohtaan. Senpä 
tähden käytti Jeesus aina tätä kuvaa, kun hän Jumalan 


305 


rakkautta meille tahtoi kuvata, puhuen isästä, 
joka ei hennonnut antaa pienille lapsilleen kiveä 
tahi käärmettä, kun ne pyysivät leipää tahi kalaa, 
ja joka juoksi niitä vastaan ja syleili, kun he olivat 
kasvaneet suuriksi ja matkustaneet kauvas pois 
lapsuudenkodista, mutta eivät olleet voineet matkustaa 
pois isän rakkaudesta, ja joka avopäin meni 
ulos majasta illanviileään ja pyysi kiittämätöntä ja 
juroilevaa poikaansa menemään majaan ja iloitsemaan 
toisten kanssa. 

Tämä rakkaus on kärsivällinen. Se 
seikka selveni minulle suuresti, kun kerran kävin 
erään nuoren miehen luona eräässä vankilassa. 
Hän oli suuri lapsi, ja vaikeinta oli hänelle, 
ettei hän saanut olla kotona jouluiltaa. Mutta kaikkein 
vaikeinta oli kuitenkin, ettei hän vapaaksi 
päästyään uskaltanut näyttäytyä juuri missään. Sanoin 
hänelle: Kyllä sinun niin käy, etteivät useimmat 
tuttavistasi tahdo olla missään tekemisissä kanssasi, 
eivät ainakaan ennen, kuin olet osoittanut, että 
sinusta on tullut toinen ihminen. Saat aluksi tyytyä 
muutamiin aivan harvoihin ystäviin ja kotiisi, 
ja niillekin on vaikeanlaista olla tekemisissä kanssasi, 
sillä he pelkäävät sinun uudistavan entisen 
tekosi. Mutta onhan Jumala. Ja silloin oli 
minulle niin selvänä ja, luulenpa, hänellekin, kuinka 
suuri Jumalan rakkaus kuitenkin on: että hän voi 
antaa ihmiselle anteeksi kohta, kun hän näkee hänen 
vilpittömän tarkoituksensa. Hänpä tunteekin 
sydämen eikä tarvitse todistuksia. 

Sellainen on Jumalan rakkaus: se voi olla kärsivällinen, 
niin, ja se voi kestää. Kuinka usein 
on minun täytynyt sitä ajatella! Eräs nuori mies 

oli sairastunut ja tullut sairaalaan. Ensimäisenä 
sunnuntaina, jona häntä tultiin katsomaan, ihan 
piirittivät vuodetta ystävät, jotka hyväntahtoisuudessaan 
toivat makeisia, huonoja sanomalehtiä ja 
kukkasia. Mutta jo seuraavana sunnuntaina oli 
koko joukon helpompi päästä hänen pateilleen. Ja 
kun hän makasi sairasvuoteella viikkoja ja kuukausia, 
niin kyllä hän sai piankin maata aivan yksin 
sekä arkipäivin että sunnuntaisin. Se on: ei 
ihan yksin, sillä joka päivä tuli sinne vaikka vaan hetkeksikin, 
vanhanpuoleinen, huononpuolisesti puettu 
nainen jotakin nautittavaa mukanaan, tahi hänen 
sijassaan pieni tyttö. Äiti ja sisar, ne voivat kestää, 
kun vierasten ihmisten rakkaus jo aikoja sitten oli 
väsynyt. Sellainen rakkaus se nyt on kun onkin 
voimallisempi silloin, kun on lähetettävä kuvakortteja 
kuin silloin, kun on istuttava sairasvuoteen 
ääressä. Ja Jumalan rakkaus on kestänyt kautta 
vuosituhansien eikä milloinkaan väsynyt. Tiedäthän 
itsekin, että se on kestänyt sinuunkin nähden 
eikä vieläkään ole väsynyt, vaikka se on niin paljon 
väsyttävää sinussa tavannut. 

Sellainen oli Jumalan rakkaus: huolimatta mistään 
jaksaa se kärsiä, se kestää viimeisiin asti ja se 
pysyy loppumatta. 

Sillä kun kerran uskolliset sydämet, jotka väsymättä 
ovat meitä rakastaneet, lakkaavat sykkimästä, 
ja rakkaat kasvot menevät näkyvistämme 
siksi, että ne ovat toisaalle kutsutut, jää kuitenkin 
aina yksi suuri, sykkivä sydän jäljelle: Jumalan 
rakkaus, joka tahtoo syleillä sekä heitä että meitä, 
se kun on ikuinen. 

Ja tämän nimen, tämän rakkauden on Jeesus 

Kristus ilmoittanut. Emme olisi sitä uskoneet, tuskin 
uskaltaisimme sitä aavistaa, ellei hän olisi tullut 
ja tuonut terveisiä kodista ja vakuuttanut meille, 
että se on olemassa ja osoittanut sitä meille eläen 
ja kuollen veljenä keskuudessamme. Ja kun meille 
osoitetaan Messinan maanjäristystä, murhaavia sotia 
ja huutavaa hätää ja vääryyttä ja sanotaan: 
emme löydä rakastavaista Jumalaa maailmassa, me 
vastamme: emme mekään häntä maailmasta löytäneet, 
eikä hän ollut maanjäristyksessä, ja hän on 
ijankaikkisesti viaton sekä murhiin että hätään ja 
vääryyteen; me olemme nähneet hänet Jeesuksen 
Kristuksen kasvoissa; ja jos kerran 
olemme hänet nähneet, ei mikään voi milloinkaan 
tätä rakkautta hävittää; mutta me pakenemme sitä 
lähemmä murheitten ja tuskain tullessa. 

— Ja nyt oli hän eroava ystävistään ja näki 
heidän uskollisista, murheellisista silmistään heidän 
arat ajatuksensa: Ethän tahdo mennä luotamme, 
Jeesus, ethän tahdo mennä? Miten meidän sitten 
käy? Mutta hän tiesi, että jos he pysyisivät varjeltuina 
siinä nimessä, siinä rakkaudessa, jonka 
hän oli heille ilmoittanut, ei heidän milloinkaan 
kävisi aivan hullusti. Senpä tähden oli hänen ensimäinen 
rukouksensa heidän puolestaan, nyt kun ei 
hän itse enää ollut maailmassa, vaan heidän tuli 
jäädä maailmaan, se, että he varjeltaisiin pyhässä 
isännimessä! 

Ja niin on meidän ensimäinen syvin tarpeemme, 
meidän, jotka vielä olemme maailmassa, 
tämä: että Jumalan rakkaus Jeesuksessa Kristuksessa, 
rakkaus, joka antaa anteeksi, kestää ja on 
ijankaikkinen, tulisi meille todellisuudeksi ja aina 
todellisuutena pysyisi. 

IV. 

Opetuslapset olivat tavattoman murheellisia. 

Ja kuten kaikessa inhimillisessä murheessa, oli 
heidänkin murheessaan kosolta itsekkäisyyttä ; he 
ajattelivat enemmän itseään kuin häntä. Hän koetti 
auttaa heitä tällaisesta tilasta pääsemään, sanoen: 
»Mutta nyt minä menen hänen luokseen, joka minut 
lähetti, eikä kukaan teistä kysy minulta: mihin 
menet? Mutta koska olen puhunut tämän teille, 
täyttää murhe sydämenne.» He eivät saaneet kysytyksi 
häneltä, vaan hautoivat mielessään ainoasti omaa 
kaipaustaan. *) Ja hän koetti sitten saada vähän 
apua heiltä, hän, jonka luo he aina pakenivat, hän 
heittäytyi melkein heidän varaansa ja pyysi heidän 
valvomaan ainoastaan hetkisen kanssaan; mutta sen 
kerran, kun hän heitä tarvitsi enemmän kuin milloinkaan 
ennen, olivat he kykenemättömät mitään 
tukea hänelle antamaan; he ovat väsyneitä, kun 
ovat katsella tuijottaneet omaa kaipaustaan ja silmänsä 
punaisiksi itkeneet, ja heidän silmänsä menevät 
kiinni. He tunnustivat sen sittemmin: emme 
voineet murheen tähden valvoa. 

Tällä taustalla on hänen toinen rukouksensa 
heidän puolestaan kaksinkerroin kaunis. Hän rukoilee: 
jotta heillä olisi minun iloni täydellisenä 
heissä itsessään. 

Hän soi heidän olevan oikein perinpohjin 
iloisia, sillä hän rakasti heitä kovin paljon. Kunpa 



*) Jos rakastaisitte minua, niin iloitsisitte siltä, että menen 
Isän tykö. (Joh. 14: 28.) 

hän vain olisi voinut puhua heidät iloisiksi ja rukoilla 
heidät iloisiksi, kunnes sama ilo, joka hänen 
omassa sielussaan kuohui, myös kumpuaisi heissä! 
Sillä huolimatta siitä sisäisestä säälistä, joka hänessä 
usein ilmeni, ja huolimatta siitä syvästä koti-ikävästä, 
joka ajottain henki hänen sielussaan, huolimatta 
pettymyksistä, joita hän joka päivä sai kokea, 
on kuitenkin syvä, salainen ilo ollut hänen 
sielunelämänsä perustunnelmana. Ja ilon lähteensilmänä 
on epäilemättä ollut se turvallinen, häiritsemätön 
lepo, joka hänellä oli Isän rakkaudessa. 


Samaa iloa hän niin mielellään olisi suonut 
heillekin. Jos vain oikein tahtoisivat ajatuksellaan 
ja sielullaan käsittää, että Jumala oli heidän 
Isänsä ja että he olivat kuin lapset hänen rakkautensa 
turvissa, eivät he silloin olleet vaarassa 
menettää iloa. 

Mutta ei hän ainoastaan sitä varten tahtonut 
toimittaa heille täydellistä iloa, että hän heitä 
rakasti, vaan myös senvuoksi, etteivät he ilman iloa 
voineet mitään aikaansaada. Ja heidänhän oli 
jatkettava hänen työtään. Hän tiesi, että kun yksitoista 
nuorta miestä säteilevän iloisina meni 
maailmaan hänen sanansaattajinaan, oli voitto 
varma. Mutta jos he esiintyisivät murheellisin muodoin 
ja raskain mielin, ei kukaan ottaisi iloista sanomaa 
uskoaksensa. 

Kuinka vaikeata on meidän ajatella tuollaista 
iloa, tuota, että opetuslapsilla on oleva Jeesuksen 
ilo täydellisenä heissä itsessään! Sillä me tiedämme, 
miltä tuntuu, kun moitimme itseämme siitä, 
ettemme sentään ole iloisempia, kun sanomme itsellemme: 

sinun tulisi olla iloinen, mutta emme 
siitä sen iloisemmiksi tule. Tiedämme myös, miltä 
tuntuu, kun etsimme menetettyä iloamme, kun huudamme 
sille: ilo, missä oletkaan, eikä se ole löydettävissä, 
ja kun vihdoin luulemme sen löytäneemme, 
ilo istuu sivullamme ja katselee meitä 
alakuloisesti hymyillen ja pudistaa päätänsä. Voi, 
kaikkein vähimmin voisimme olla iloa ilman. Sillä 
ihmislapset rakastavat iloa. He parveilevat niiden 
ympäri, jotka saivat luonnolta iloisen mielen onnelliseksi 
lahjaksi, he haluavat aina istua siellä, missä 
näkevät valoisaa hymyä ja kuulevat tyytyväistä naurua. 
Happamia kasvoja ja tyytymättömiä valituksia 
he mieluimmin väistävät, sillä niitä he saavat 
kyllä riittäviin asti. Jos siis tahdomme toimittaa 
jotakin Jumalan asian edistämiseksi, on meidän 
saatava itsellemme hänen iloaan. Emmekä ajan 
pitkään itsekään voi kestää, ellei meillä sitä ole. 
Rukoilihan hän, että hänen ilonsa asuisi täydellisenä 
meissä. 

Minkätähden sitten pakenee ilo meitä? 
Missä on se reikä, josta se pääsee pois vuotamaan? 

Niin, siitä olisi paljonkin sanottavaa. Jos tähän 
kysymykseen pitäisi perusteellisesti vastata, 
olisi tässä puhuttava heikoista hermoista ja syntyperäisestä 
raskasmielisyydestä ja paljon muustakin; 
mutta se on ulkopuolella tehtävämme rajoja. Tässä 
mainittakoon vain yksi asia, — ilon pahin vihollinen, 
— se, joka kieltämättä on varastava 
ja myrkyttävä ilomme, jos se valtaan pääsee. 

Hänen kolmas rukouksensa on tämä: En rukoile, 
että ottaisit heidät pois maailmasta, vaan 
että varjelisit heidät pahasta. 

Tuopikau tämä rukous uiieleeaiiiie »Isämeidän» 
rukouksen: pelasta meidät pahasta! Ja tämän rukouksen 
tausta on tänä iltana erittäin pimeä: hän oli äskettäin 
nähnyt yhden niistä, jotka hän oli lahjaksi 
saanut, antautuvan kokonaan pahan nieltäväksi. 
Kun olin maailmassa, hän sanoi, varjelin minä heidät 
nimessäsi, niitä, jotka olet minulle antanut, 
suojelin minä, eikä kukaan heistä joutunut kadotetuksi 
muu, kuin tuo kadotuksen lapsi, jotta kirjoitus 
kävisi toteen. Niin, yhdessä heistä oli paha 
alkanut ensin salaisesti orastaa. Huolimatta varoituksista, 
huolimatta rakkaasta vartioimisesta, pääsi 
vahingollinen yrtti sydämeen itämään, kunnes paha 
sai kauhean vauhdin ja lopuksi vei hänet kadotuksen 
mustaan virtaan. 

Hän ei ratkaise meille pahan arvoitusta. 
Arvoituksena on se aina pysyvä, on pysyvä — huomaa 
se tarkoin — joko me uskomme Jumalaan 
tahi emme. Pohjaltaan voidaan kaikki kristillisessä 
ajattelemisessa ja elämässä esiintyvät arvoitukset 
lyhentää ja supistaa yhdeksi ainoaksi arvoitukseksi, 
miten paha on syntynyt. Se maailma, jonka Jumala 
tyhjästä loi, oli sangen hyvä; se, joka ensiksi syntiä 
teki, käytti ihanaa, Jumalalta lainaksi saamaansa 
luomiskykyä, luodakseen pahan tyhjästä. Nyt on 
se olemassa ja me katsoa tuijotamme aina yhtä käsittämättömään 
kauhun syvyyteen, jota sanotaan kadotukseksi. 
Hän ei anna meille tästäkään selitystä, 
antaneeko hän sen sitten ilmestyksensä päivänä? 
Hän mainitsee sitä todellisena asiana, sellaisena, 
joka kietoutui sieluun ja veti sen mukanaan 
syvyyteen, sekä panee sitten lukon taakse kaikki 
riitaiset ja epäileväiset ajatukset tällä yksinkertaisella, 

hurskaalla sanalla: jotta kirjoitus kävisi 
toteen. Pysähdy sinäkin tähän! Sinä olet myös 
usein ajatellut: mutta siten olikin hän edeltä määrätty 
kadotettavaksi, eikä hänellä niinmuodoin ollutkaan 
vapaata tahtoa, joten hän olikin viaton? 
Olen jo sanonut (siv. 202), että raamatun ennustukset 
näyttävät käyvän niin vapaassa muodossa, että 
vapaa tahto voi ne täyttää, kuten itse tahtoo, ja 
että sittekin oli tarjona vapaa tie tuolle onnettomalle 
miehelle; mutta mitä sitten tapahtuneekin, 
teemme aina parhaiten antamalla todellisuuden pysyä 
sellaisenaan, mutta etsimällä sitä, mikä voi uskoa 
vahvistaa. Tässäkin kohden on Jeesus suurensuuntaisena 
esikuvana. Hänen kärsimisensä historiassa 
kaikuu aina lopulta kokonaisena kerrontalauseena: 
tämä tapahtuu, jotta kirjoitus kävisi toteen! 
Sinne, missä hän etsi parasta tukeaan, kun hän 
uransa alussa kohtasi erämaassa kiusaajan, sinne 
pakeni hän ahdistettuine sieluilleen, kun pimeyden 
hetki tuli. Ja kun kaikki muut näyttivät hänet jättävän 
pulaan, eivät raamatut häntä kuitenkaan jättäneet, 
vaan jäivät puhumaan hänelle lohdullisia 
sanojaan. 

Juuri pahaa pitää hän heidän vaarallisimpana 
vihollisenaan. Paha ojensi kätensä pyydystääkseen 
heitä tuona pahana yönä. Jos se sai käydä heihin 
käsiksi ja ottaa heidät valtoihinsa, hän tiesi sen, 
oli heidän ilonsa ainaiseksi mennyttä. Siitä oli 
heitä tarvis varjella. 

Ota meidät mukaasi, voi, ota meidät mukaasi! 
Siten olisivat muutamat tahtoneet rukoilla; ja kuinka 
mielellään olisikaan hän ottanut heidät mukaansa! 
Mutta se ei kuitenkaan ollut tie, jota oli käytävä. 

Ja äsken heränneet ihmiset, jotka mielellään tahtovat 
kuolla samassa ja saada siivet ja lentää taivaaseen, 
eivät myös saa toivoansa täytetyksi. En 
rukoile, että ottaisit heidät pois maailmasta, hän 
sanoo. Sillä heillä onkin vielä täällä opittavaa ja 
heillä on paljon tehtävää. 

Oi, piiloita meidät sitten, piiloita meidät! Niin 
tahtoisivat toiset rukoilla, ja kuinka mielellään olisikin 
hän heidät piiloittanut! Mutta ei sekään ollut 
se tie, jota heidän oli kuljettava. Munkit ja 
pietistit, jotka vetäytyvät tästä vaarallisesta maailmasta 
ja elävät hiljaista elämäänsä valkeain luostarimuurien 
suojassa ja pienissä, hiljaisissa yhdyskunnissa, 
eivät myöskään saavuta jumalan tarkoitusta 
heihin nähden, sillä paha muuttaa heidän mukanaan 
niinkuin mikäkin tonttu ja he pakenevat 
tehtäväänsä. En rukoile, että ottaisit heidät pois 
maailmasta, hän sanoo, vaan että varjelisit heidät 
pahasta. Täällä maailmassa on heidän kypsyttävä, 
ja täällä on heidän jatkettava hänen työtään ja levitettävä 
hänen valtakuntaansa. Ei ole teidän antauduttava 
taivaallisen koti-ikävän kulutettavaksi, 
eikä kätkeydyttävä arkaan yksinäisyyteen. Heitä 
varjelee heidän vapahtajansa voimallinen esirukous, 
mihin tahansa menevätkin. 



V. 

Minkätähden on katseesi pimeä ja miksi katselet 
alaspäin? Katso, synti väijyy ovella, ja se halajaa 
päästä luoksesi, mutta sinun tulee sitä hallita, 

Nämät vanhastaan tunnetut sanat lausui Jumala 

Kainille ja niiden totuuden on jokainen elämässään 
saanut kokea. Otsan varjo, raskas, pimeä 
kasvojen ilme johtuu pahasta, joka käärmeen tavoin 
luikerteli ja petona väijyi oven edessä, kunnes löysi 
raon, josta tunki sisään ja kietoutui tukahuttaen 
ilon ympärille; — mutta meidänhän piti hallita 
syntiä. 

Ja neljäs rukous, jonka Jeesus rukoilee, antaa 
meille oivallisen viittauksen, miten pahaa päästään 
hallitsemaan. Me löydämme sen, kun yhdistämme 
neljännentoista värsyn alun seitsemänteentoista värsyyn. 
Siten kuuluu se: Minä olen antanut 
heille sanasi;-— pyhitä heidät totuudessa; 
sinun sanasi on totuus. 

Paras tie, jolla ihminen pysyy pahasta varjeltuna, 
on se, että hän tulee vahvistetuksi hyvässä, 
tulee pyhitetyksi. Siten tulee hän Jumalan 
luonnosta osalliseksi; sillä Jumala on pyhä. 
Ja me ymmärrämme: jota enemmän hyvyys, puhtaus, 
sääliväisyys, ilo ja rauha täyttää mielen, sitä 
vähemmän jää tilaa itsekkyydelle, saastaisuudelle, 
kylmyydelle, alakuloisuudelle ja epäilylle. Tätä tietä 
Paavalikin osoitti, kun hän sanoi: vaeltakaa hengessä, 
niin ette lihan himoja täytä. 

Kristus on antanut meille mitä oivallisimman 
keinon tällaisen pyhyyden saavuttamiseksi: minä 
olen antanut heille sanasi. 

Kristityt saavat kokea, että se uskollisuus, jolla 
he Jumalan sanaa viljelevät, ja se edistys, jonka 
he pyhyydessä saavuttavat, ovat aivan määrätyssä 
suhteessa toisiinsa. Otamme tämän sanan sen yksinkertaisimmassa 
merkityksessä, tarkoittaen sillä 
raamatun sanaa, ennen kaikkia Uuden Testamentin





sanaa ja aivan erityisesti kaikkia niitä sanoja, 
joista nimenomaan luemme: »Jeesus sanoi — .* Samassa 
määrässä kuin me otamme omaksemme Jumalan 
sanaa ja totumme sitä säännöllisesti lukemaan 
ja sydämeemme kätkemään, — mieluummin 
päivän ensimäisenä tehtävänä sitä pitäen, — samassa 
määrässä kasvaa kristitty pyhyydessä raittiisti, 
tasaisesti ja sopusointuisesta Mutta jos nie 
olemme tässä kohden välinpitämättömiä ja hulttiomaisia, 
ettemme ota syventyäksemme sanaan ja ehkäpä 
usein laiminlyömme sen, on pian havaittavissa 
säännöttömiä tapoja, epävarmuutta hengellisessä 
tiedossa ja taantumista elämässä. Hengellinen 
elämä on laadultaan niin hienoa ja kovin herkkätunteista; 
joskus näyttää minusta, että päivän 
kiiluessa saan huomata epävarmuutta ja tyytymättömyyttä, 
jos, vaikkapa vaan yhtenä aamuna olen 
hartauden pidossa hätiköinyt taikka kokonaan sen 
laiminlyönyt. Ja ne Jumalan miehet, joita mieluimmin 
kuuntelemme ja joilta eniten opimme, ovat 
yleensä tunkeutuneet syvälle Jumalan sanaan ja sen 
lähteistä kauvan ammentaneet. 

Luulen osaavani osoittaa ainakin yhden niistä 
perusteista, joiden vuoksi Jumalan sanalla on tämä 
ihmeellinen voima kristityitä pyhittää. Tämä voima 
on sillä senvuoksi, että hän itse on sanassaan. Sinun  
sanasi on totuus, sanoo Jeesus, eikä tämä 
tiedä ainoasti sitä, että se antaa luotettavan tiedon 
ilmoitetusta uskonnosta, vaan se tietää myös sitä, 
että sanan takana on elävä todellisuus. 
Tämä todellisuus on itse hänen persoonansa ja elämänsä. 
Kaiken, mitä hän on meille puhunut, on 
hän itse elänyt. Hän takaa sen elämällään ja kuolemallaan. 

Senvuoksi voikin hän juuri tässä yhteydessä 
lausua nämä syvät ja merkilliset sanat: 
minä pyhitän itseni heidän tähtensä, jotta 
hekin olisivat pyhitetyt totuudessa. En ymmärrä 
kaikkea, mitä nämä sanat sisältävät. Mutta ne saattavat 
muun muassa ajattelemaan pyhää uhripalvelusta. 
Minä pyhitän itseni, se on, minä vihin itseni, 
vihin itseni uhriksi ja asetun alttarille. Niin oli 
hän aina tehnyt, hänen elämänsä oli ollut jokapäiväistä 
uhripalvelusta, jokainen päivä oli ollut Jumalalle 
vihitty, että opetuslapset katsellen ja seuraten 
häntä olisivat tulleet pyhitetyiksi niinkuin 
hänkin. Ja sen tahtoi hän tehdä viimeisiin asti, 
viimeisen päivänsä tahtoi hän antaa Jumalalle, elämänsä 
ja verensä tahtoi hän antaa alttiiksi kuuliaisuudessa 
ja sitenkin saavuttaa ja hankkia pyhyyttä 
heille kaikille. Mutta tämä elämä, jonka hän antoi 
alttiiksi joka päivä ja joka sädehti hänen olennostaan 
ja tuli kuuluviin hänen sanoistaan, kohtaa 
meitä vielä tänäpäivänä hänen sanassaan. Ja kuolema, 
johon hän vapaaehtoisesti antautui, kuvataan 
raamatussa nähtäväksemme. Sentähden voi raamatun 
sana pyhittää. Se antaa meille suuren esikuvan 
ja puhuu meille siitä, että meidänkin on 
»pyhitettävä itsemme heidän tähtensä», jos tahdomme 
olla siunaukseksi niille, joiden keskuudessa 
elämme. Mutta se antaa myös meille voimaa päämäärän 
saavuttamiseen: hänen henkensä on vielä 
sanassa, ja hänen sanansa on henkeä ja elämää, 
ja kun hän puhuu, niin se tapahtuu, kun hän käskee, 
niin käsky täyttyy. Sellaista saadaan kokea. 
Ja arkipäivän kokemus kohouu ja kirkastun juhlaksi, 
kun sana vaikenee sanomattomista asioista, 

ja hänen kuolemaansa muistetaan elävän saapuvilla 
olossa, hänen, joka pyhittää itsensä heidän tähtensä 
— ajattelen tässä niitä hetkiä, joina kristityt Herran 
sanan mukaan käyvät ehtoollisella. 



VI. 

Lähenemistään lähenevä ero painaa leimansa 
kaikkiin hänen ajatuksiinsa, niinpä hänen viidenteenkin 
rukoukseensa: Että he kaikki olisivat 
yhtä. 

Tätä rukousta yhteydestä on ennen kaikkea 
katseltava jäähyväisillan valossa, jolloin se ensin 
rukoiltiin. Myöhemmän ajan kirkolliset taistelut 
ja eroitukset ovat sittemmin värittäneet yhteysrukouksen 
meille. Siihen on saatu allianssiaatetta. 
Ja kun kuulemme sitä rukoiltavan, mikä muutoin 
tapahtuu liian harvoin, ajattelemme me tavallisesti 
siinä rukoiltavan, että kaikki kirkot, reformeeratut 
ja lutherilaiset, methodistit ja baptistit ja joskuspa 
vielä katolilaisetkin yhdistyisivät, ehkäpä myös, että 
oman maamme kirkolliset suunnat yhdistyisivät ja 
sulaisivat yhdeksi. 

Tosin on meille suuresti tarpeen rukoilla tätä 
rukousta ja saada rakastamalla synnytetyksi sellaista 
mieltä, joka tämän rukouksen voi rukoilla. 
Toinen asia on sitten, miten meidän on ajatteleminen 
rukouksen kuulemisen tapahtuvan ja miten 
me paraiten saatamme työskennellä, jotta rukouksen 
tarkoitusperä saavutettaisiin. Yhteistyö, saati 
sitten yhteen sulautuminen, voi tuskin totuuden 
mukaan edeltäpäin käydä päinsä, mutta osittain 

voitanee tarkoitusperä jo saavuttaa, jos väkevämpi 
kirkollismielinen puolue olisi sullomatta lahkolaisia 
ja katolilaisia samaan luokkaan mormonien ja 
spiritistien kanssa ja jos pienet lahkolaispiirit ja 
vieraat yhdyskunnat jättäisivät kaiken säädyttömän 
opinlevittelemisen. Kirkon ja maailman välinen 
juopa on siksi leveä ja levenee levenemistään, että 
yhteisen väkevän vihollisen puolelta uhkaavan vaaran 
tulisi voida yhdistää kaikki kirkolliset yhdyskunnat 
sisällisesti. Päämäärää kohden tultaisiin 
jo aluksi sitenkin, että alettaisiin työskennellä 
pontevasti rinnatusten, mutta kukin itsekseen sekä 
kristikunnan piirissä olevien uskomattomien keskuudessa 
että lähetysalalla pakanamaissa ja että 
myös mahdollisesti silloin tällöin pidettäisi yhteisiä 
rukous- ja rakennuskokouksia. Protestanttiset lähetysseurat 
ja Nuorten Miesten Kristillisten Yhdistysten 
maailmanliitto (joka on ottanut itse yhteyttä 
koskevan rukouksen — Joh, 17: 21 — tunnuslauseeksi 
vertauskuviinsa) ovat tässä kohden kauniisti 
ja viisaasti panneet asian alulle. Mutta täyden yhteyden, 
ulkonaisenkin on kentiesi vasta viimeinen, 
suuri ahdinko ja Herran tulemus mukanansa 
tuova. 

Mutta kun Herra rukoili tämän rukouksen, ei 
hänellä, kuten jo sanottu on, ollut ajatuksissaan 
niin paljoa eri kirkkoyhdyskuntien yhdistys, joka 
ei silloin vielä saattanut ollakaan päiväjärjestyksessä; 
hän rukoili sen pienen ystäväpiirin puolesta, jonka 
hän nyt oli jättävä. Jospa he nyt voisivat oikein 
paljon toisiaan rakastaa! Voi, jospa he tahtoisivat 
oikein olla yhtä ja jakaa kaikki murheet ja ilot 
toistensa kanssa! Jospa tahtoisivat yhdessä veljellisesti 

työskennellä, auttaa toisiaan, rakastaa toisiaan! 
Silloin ei maailma eikä maailman ruhtinas 
milloinkaan saisi kokonaan heitä valtaansa. Ja silloin 
he tulisivat kykeneviksi maailman voittamaan. 
Heidän yhteinen rukouksensa voittaisi kaikki 
esteet, heidän keskinäinen rakkautensa olisi vetävä 
sieluja heidän luokseen, heidän yhteytensä saisi maailman 
uskomaan heidän ja heidän mestarinsa jumalallisen 
lähetyksen. 

Tämän rukouksen tarkoitus on siis ennen kaikkia 
puhuva meille siinä piirissä, jossa me kristittyinä 
elämme ja työtä teemme. Täällä tulee meidän 
oppia pitämään paljon toisistamme, jättämään 
kaikki vastenmielisyydet ja kateus, olemaan huomaamatta 
syrjäytyksiä ja väärinkäsityksiä ja mielipiteitten 
eroavaisuuksia, oppia avaamaan sydämemme 
toisillemme ja rukoilemaan yhdessä, — katso, 
sillä tien voidaan voittaa ympärillämme oleva maailma 
vielä tänäänkin. 

On kaksi keinoa, joilla erittäin tätä yhteyttä 
voidaan edistää. 

Toinen on, että katsotaan Jeesukseen. 
Jota enemmän me kaikki katsomme samaan, elävään 
vapahtajaan, jota enemmän se kirkkaus, minkä 
hän meille antoi, täyttää meitä kiitollisuudella, jota 
enemmän jokainen meistä voi oppia antamaan 
kruunun hänelle ja luovuttamaan hänelle etevimmän 
sijan kaikissa kohdin, sitä pikemmin tulevat uskovaiset 
olemaan yhtä, ja silloin kyllä saadaan voittoja 
ulkopuolellakin. 

Toinen keino on, että luodaan katse eteenpäin 
toivoa kohden. Jota enemmän opimme 
nousemaan ajan vähäpätöisyyksien ylipuolelle, jota 

enemmän katselemme vastaisia ahdinkoja ja luvattua 
voittoa; jota enemmän teemme työtä Israelin 
pelastusta ja pakanain valloitusta ja seurakunnan 
puhdistusta varten; jota enemmän luomme katseemme 
häneen, joka on luvannut palata kirkkaudessa, 
sitä enemmän nuo pienet, riidanalaiset seikat 
täällä alhaalla rapisevat ja sydämet alkavat 
tykkiä sopusointuisesi toistensa kanssa. 

Ja Jeesuksen ajatukset etenevät myös — yhteyden 
rukouksesta kirkkauden toivoon. 

»Isä, minä tahdon», — siten alkaa kuudes 
rukous. 

Pysähdyn ehdottomasti kuuntelemaan, kun kuulen 
hänen niin sanovan. Nyi vannaan tulee kovin 
vaikuttava rukous, ajattelen, nyt pyytää hän 
sellaista, joka erittäin on painavana hänen mielessään, 
kun hän näin tuopi voimakkaan >minä tahdon 
»-pyyntönsä isälleen. Olen kerran ennen kuullut 
hänen sanovan »minä tahdon», — ja silloin 
koski asia myös hänen persoonallisuutensa sisintä. 
Eräs ihmisraukka tapasi hänet vuoren juurella ja 
rukoili: »Herra, jos tahdot, sinä voit minut puhdistaa.» 
Liikutettuna ja täysivaltaisesti vastasi hän : 
»Minä tahdon! Puhdistu!» Ymmärrän: jos hän 
meille kerran tahtoo jotakin tehdä, tahtoo koko 
sielustaan, niin tahtoo hän auttaa meitä saamaan 
puhtaan sydämen. 

Ja nyt kuulen hänen taaskin sanovan: Isä, minä 
tahdon! »Minä tahdon, että missä minä olen, 
siellä nekin, jotka olet antanut minulle, 
olisivat minun kanssani, jotta näkisivät 
minun kirkkauteni, jonka annoit minulle, koska 
olet rakastanut minua ennen maailman perustamista. » 

Hän näkee kokonaiskuvan silmäinsä edessä. 
Hän näkee kaikissa värivivahduksissa säteilevän, 
ijäisesti uuden kirkkauden, joka oli hänen nähtävänään 
ennen aikojen alkua, — ja hän näkee köyhät, 
murheelliset, uskolliset ystävänsä tulevan kotiin 
ja pääsevän siitä kaikesta osalliseksi. Tuolla he 
seisovat oven suussa, kaikki nämä yksinkertaiset, 
kelpo kalamiehet, he seisovat kädet selän takana 
ja mykistyvät kaiken sen vuoksi, mitä näkevät, eivätkä 
oikein uskalla tulla lähemmä. Tulkaa, tulkaa 
vain lähemmä, kaikki tämä on teidän omaanne, — 
nyt olette kotona. Tervetuloa, Pietari, kaiken 
taistelusi jälkeen, tässä on se perintö, joka oli tallelle 
pantuna sinua varten, tuossa se istuin, jonka 
olet ansainnut. Tule tänne, Tuomas, uskoa ei nyt 
enää tarvita, nyt sinä saat nähdä asiat omilla, kirkastetuilla 
silmilläsi ja olla autuas. Terve, sinä vaitelijas 
Jaakob, sinä, joka ensimäisenä menit kuolemaan 
minun tähteni, nauti nyt palkkaasi ja ole 
ijäisesti iloinen! Ja sinä, rakkauteni opetuslapsi, 
joka pysyit minulle uskollisena loppuun asti, tässä 
saat taaskin paikan minun rinnallani, kuten muinaisina 
päivinä. Niin, tätä päivää ajatellessani olen 
kauvan iloinnut, uskolliset ystäväni; silloin, kun 
vaelsin teidän kanssanne, en voinut teille sanoa, 
minkälainen kirkkauteni oli, — mutta nyt näette 
sen itse! 

Oi, Jeesus, sinne on niin pitkältä. Jos me emme 
milloinkaan ehdikään niin pitkälle. Sinä tiedät parhaiten, 
kuinka heikkoja me olemme ja kuinka vähän 
me voimme. Täällä tulee kovin pimeä, kun 
sinä menet luotamme. Uskotko, että me milloinkaan 
saamme nähdä sen kirkkauden? 

Silloin rukoilee hän viimeisen, seitsemännen 
rukouksen: Vanhurskas isä, maailma ei ole sinua 
tuntenut, mutta minä tunsin sinut, ja nämä ovat 
tulleet tuntemaan, että sinä olet minut lähettänyt, 
Ja minä olen tehnyt nimesi heille tiettäväksi ja 
teen vastakin, jotta se rakkaus, jolla olet rakastanut 
minua, olisi heissä ja minä olisin 
heissä. 

Ja minä heissä. Ja silloin on itse taivas laskeutunut 
huoneeseen heidän luokseen. Sillä kussa 
hän on, siellä on elämää ja autuutta, - ja hän tahtoo 
olla heissä. 

Rukous on kohonnut korkeimmilleen. Hän 
heissä; — niin ovat he siis ijäisesti varjellut pyhässä 
isännimessä, jonka hän heille ilmoitti. Niin 
ollen eivät he milloinkaan voi kokonaan iloa menettää; 
onhan hän ja hänen ilonsa täydellisenä 
heissä; niin ovat he siis pahalta hyvässä turvassa, 
totuudessa pyhitetyt ja yhdistetyt toistensa kanssa. 
Ja niin ovat he siis varmoja taivaan kirkkaudesta, 
sillä he kantoivat sitä jo täällä alhaalla itsessään : 
hän oli heissä. 

Koskeeko tämä meitäkin? Se koskee meitäkin. 
»Ja minä olen tehnyt nimesi heille tiettäväksi», niin 
hän rukoili, »ja teen vastakin». Hän katselee tulevaisuuteen, 
kun hän, Kristus, on taivaassa, ja me, 
hänen miehensä, vaellamme vielä täällä alhaalla. 
Silloin emme ole kaukana toisistamme, sillä hän 
tahtoo olla meissä. 

Tähän nyt päätämme tutkistelemuksemme Kristuksesta 
ja hänen miehistään. 

